
Alcătuirea manualului de limba şi literatura română pentru clasa a IX-a 
s-a realizat în funcţie de câteva criterii, asupra cărora programa insistă cu 
deosebire: accesibilitate, atractivitate şi valoare. Deşi majoritatea textelor 
literare selectate aparţin autorilor canonici, din dorinţa de a îndeplini şi un 
al patrulea criteriu, varietatea, s-a apelat şi la textele altor autori, cu ajutorul 
cărora, am considerat, se pot exersa în mod adecvat anumite competenţe. 

Manualul este structurat în cinci module (unităţi): Joc şi joacă, Familia, 
Scene din viața de ieri şi de azi, Aventură, călătorie şi Personalităţi, exemple, 
modele. El propune studiul integrat al limbii, al comunicării şi al textului literar. 
În consecinţă, în cele mai multe cazuri, au fost preferate ca suport pentru 
aplicaţiile din domeniul Limbă şi comunicare textele selectate pentru domeniul 
Literatură. 

Fiecare capitol este realizat conform unui algoritm care presupune urmă- 
toarele etape: Înainte de text, unde se urmăreşte o anticipare şi o apropiere 
de atmosfera şi de particularităţile creaţiei care urmează a fi receptată; Textul, 
reprodus în totalitate sau, în cazul celor prea ample, fragmentar; Puncte de 
reper (pe banda laterală), care oferă un număr de sugestii pentru înţelegere 
şi interpretare; Explorarea textului, în care se formulează cerinţe diverse, vi- 
zând competenţe de receptare şi de producere a mesajelor în diferite situaţii 
de comunicare, sesizarea unor valenţe stilistice, capacitatea de analiză, gândirea 
critică etc.; Evaluare curentă. Aplicaţii, în care se propun diverse aplicaţii ce 
pot fi efectuate atât în clasă cât şi acasă; Dincolo de text, unde se fac conexiuni 
diverse cu alte opere literare ale autorului sau ale altor autori. Pentru a nu 
încărca prea mult manualul, studiul textelor auxiliare de la fiecare modul a 
fost conceput după un algoritm simplificat, de la caz la caz. În finalul fiecărui 
modul, sunt oferite câteva Sugestii pentru lectură suplimentară — recomandări 
ale unor scrieri din literatura română şi universală înrudite tematic cu textul 
studiat. 

Fiecare capitol este însoţit de note biobibliografice, în care sunt cuprinse 
date esenţiale privind viaţa şi opera autorului. Pe banda laterală la Dicţionar 
literar sunt inserate explicaţii ale unor concepte/noţiuni necesare în analiza 
tematică, structurală şi stilistică a textelor. Dicţionarul cultural conţine infor- 
maţii despre personalitățile, noţiunile, citatele amintite în cuprinsul capitolului 
respectiv. Indicele de la sfârşitul manualului menţionează pagina unde poate 
fi găsit fiecare dintre conceptele/noțiunile utilizate. 


Autorii 


Modulul 


JOC ŞI JOACĂ 


Motto: 
Jocul este mai vechi decât cultura. 
(Johan Huizinga) 


FICŢIUNEA LITERARĂ 

Tablouri biblice (Versuri de Abecedar) de Tudor Arghezi 
Adam şi Eva 

Porunca 

Pedeapsa 


LIMBĂ ŞI COMUNICARE 
Derivarea cu prefixe şi sufixe. Prefixoide şi sufixoide 
Schimbarea categoriei gramaticale 
Relaţii semantice: sinonimia, 
antonimia, omonimia, polisemia 


FICȚIUNE ŞI REALITATE 


Homo ludens de Johan Huizinga 


LIMBĂ ŞI COMUNICARE 
Textul argumentativ 


TEXTE AUXILIARE 


Cum să dai în mintea copiilor de Florin laru 
Harry Potter şi Piatra Filozofală de ]. K. Rowling 


LIMBĂ ŞI COMUNICARE 
Erori semantice: confuzia paronimică, pleonasmul, tautologia 


LITERATURĂ ŞI ALTE ARTE 


Literatură şi cinematografie 


>> F icHunea literară 


Tudor Arghezi (1880-1967), poet, 
prozator şi publicist. Se naşte la Bucu- 
reşti, pe numele său adevărat lon N. 
Teodorescu. 

Debutează cu versuri în revista 
Liga ortodoxă (1896) a poetului Ale- 
xandru Macedonski. În anul 1927, îi 
apare volumul de poezii Cuvinte potri- 
vite, care constituie unul dintre cele mai 
importante momente pentru poezia 
românească din perioada interbelică. 

În 1928, scoate revista Bilete de 
papagal, insolită prin formatul de bu- 
zunar. În 1931, publică un alt volum de 
referință pentru lirica românească - 
Flori de mucigai, o radiografie a pe- 
riferiei societăţii româneşti. 

Volumele ulterioare, fie de poezie 
(Cărticica de seară, Ce-ai cu mine, 
vântule?, Hore), fie de proză (Ochii 
Maicii Domnului, Cimitirul Buna-Ves- 
tire, Lina), nu fac decât să confirme ta- 
lentul unui mare scriitor. 

După al Doilea Război Mondial, po- 
eziile şi articolele sale devin punctul de 
pornire al unor atacuri împotriva sa de 
pe poziţiile noii ideologii comuniste. 
Scriitorul este pus sub interdicția de a 
mai publica vreme de câţiva ani. 


Înainte de text 


Alege cinci cuvinte pe care le consideri a fi în strânsă 
legătură cu universul copilăriei. Argumentează selectarea 
fiecărui termen. 

Care a fost jocul tău preferat în anii copilăriei? Motivează 
preferința pentru el. 

Jocul este legat de o anumită vârstă? Exprimă-ţi punctul 
de vedere. 


TABLOURI BIBLICE 
(Versuri de Abecedar) 
de Tudor Arghezi 
Adam şi Eva 


Urându-i-se singur în stihii, 

A vrut şi Dumnezeu să aibă-n cer copii 
Şi s-a gândit din ce să-i facă, 

Din borangic, argint sau promoroacă, 
Frumoşi, cinstiți, nevinovați. 

Se puse-aşezământul dintre frați. 


Dar i-a ieşit cam somnoros şi cam 

Trândav şi nărăvaş strămoşul meu Adam; 
Că l-a făcut, cum am aflat, 

Cu praf şi nițeluş scuipat; 

Ca să încerce dacă un altoi 

De stea putea să prindă pe noroi, 

Că, de urât, scuipând în patru Zări, stingher, 
Făcuse şi luminile din cer. 


Dar iată că l-a nimerit, 

Din pricina aluatului, greşit, 

Şi că Adam, întâiul fiu 

Al Domnului, ieşise, parcă, şi zbanghiu. 
Nu-i vorba, nici-o poză nu ne-nvaţă 
Cum ar fi fost omul dintâi la față. 

Nici unda lacului nu l-a păstrat, 

În care se-oglindea la scăpătat. 

Puterea lui dumnezeiască, 

Dormind mereu, căta să-l mai trezească: 
I-a rupt un os din coaste, ceva, 

Şi-a zămislit-o şi pe Eva. 


>>> Ficțiunea literară 


Împăcarea cu oficialităţile comu- 
niste se produce după 1956, când este 
ales în Academie şi elogiat public pen- 
tru noile sale cărți. Continuă să scrie, în 
ciuda vârstei înaintate, până în ultimele 
zile de viață, dovedind o longevitate ar- 
tistică demnă de invidiat. 


Tablouri biblice (Versuri de Abecedar) 
de Tudor Arghezi cuprinde o grupare 
de cinci poezii: Adam şi Eva, Paradisul, 
Porunca, Păcatul, Pedeapsa. Ele s-au 
publicat în august 1944 în Revista Fun- 
daţiilor Regale. 

Inspirându-se din Vechiul Testa- 
ment, Tudor Arghezi oferă cititorului în 
ciclul de poezii Tablouri biblice (Versuri 
de Abecedar) o viziune personală, ne- 
canonică, a modului cum Dumnezeu i-a 
conceput pe primii oameni: Adam şi Eva. 
Păstrând coordonatele textului biblic, au- 
torul construieşte un univers diferit, mar- 
cat de puternice accente ludice. 

În poezia Adam şi Eva, Arghezi îşi 
imaginează cum Dumnezeu, pentru a- 
şi alunga singurătatea, îl iveşte pe Adam 
din praf şi nițeluş scuipat. Plămada, 
întâiul fiul al Domnului, nu iese cum ar 
fi trebuit din pricina aluatului. Plictisul 
Creatorului se curmă în clipa când o 
zămisleşte şi pe Eva dintr-un os rupt din 
coasta lui Adam. 


Mai poți căsca de lene, iarăş, 
Când ai o soră şi-un tovarăş? 
S-au luat de mâini şi au cutreierat 
Grădina toată-n lung şi-n lat. 


Să nu te miri că, şovăind şi mici, 
Li se julea şi nasul prin urzici. 


Dicţionar 


borangic, s.n. - fir depănat de pe gogoşile viermilor de mătase 
stihie, s.f. - (poetic) pustietate, singurătate, sălbăticie 
zbanghiu, adj. - neastâmpărat, fluşturatic, zvăpăiat, aiurit 


Explorarea textului 


1. Exprimă-ți opinia, prin redactarea unui text de circa 5 
rânduri, în legătură cu reacția pe care ai avut-o citind 
această poezie. 

2. În primele două catrene ale textului, simetrice structural, 
se fixează opoziția principală a poeziei (eu — tu), accentuată 
de alternanţa afirmativ/ negativ. Comentează aceste ver- 
suri, punând în evidenţă paralelismul lor. 

3. Explică în ce constă valoarea pe care poetul o conferă clipei 
de iubire prin versurile: O zi din viață să-mi fi dat; O oară să 
fi fost amici; O oară, şi să mor. 

4. Arată semnificaţia folosirii modului condițional-optativ în 
strofele 5 şi 6, spre deosebire de celelalte părți ale poeziei 
unde prezenţa verbelor la perfect compus, perfect simplu 
sau imperfect reprezintă un indice al unor acțiuni trecute. 

5. Cum ar fi devenit femeia iubită, cui ar fi semănat ea dacă 
ar fi înţeles rostul iubirii? 

6. Există un punct culminant al gradaţiei ascendente pe care 
textul o realizează până la un anumit moment. Identifică 
strofa şi comentează-i semnificația. 

7. Trecutului poetul îi opune prezentul. Caută mărcile 
prezentului la nivelul verbelor şi al adverbelor. 

8. Explică înţelesul versurilor: Căci azi le semeni tuturor/ La 
umblet şi la port. De ce înainte iubita era diferită de celelalte 
femei, iar acum nu mai este? 

9. Relevă semnificația versurilor Şi te privesc nepăsător/ C-un 
rece ochi de mort, insistând asupra adjectivului rece. 

10. Explică reproşul pe care poetul îl adresează iubitei în ultima 
strofă. 

11. Stabileşte măsura şi tipul de rimă din această poezie. 

12. Demonstrează că poezia este construită pe baza unei 
antiteze. 

13. Explică semnificaţia titlului, punând în evidenţă sintagma 
fără soț. 


Modulul JOC ȘI JOACĂ 


Porunca 


TE Prin Rai copiii-au dus-o foarte bine, 
i dei Cum ar fi dus-o orişicine, 
Jucându-se cu gâzele şi iezii, 

Care săreau pe mugurii livezii. 


mingii abo dand o, miai Kini Nici: „Culcă-te devreme!“ Nici: „Te scoală!“ 
ae ee i | Nu era cine ține socoteală 
E N pasat E EIT Că întârzii, Adame, de la şcoală, 
sili AN piu papă teal iata. - Că lecţia s-o spui fără greşeală, 
fa. it Te Eat ME Că, Evă, încă nici te-ai pieptănat 
Şi te găseşte prânzul tot în pat. 


Nimic, nici taţi, nici mame, nici dădace, 
Nici profesoara, rea ca 0 răgace, 

Tudor Arghezi - Nici dascălul cu zgârci în beregată, 
pagină de corespondenţă Care să sâcâie băiatul şi pe fată. 

(colecția Adrian Săvoiu) Totul era de glumă şi de joacă 

Şi aşteptai doar pomii să se coacă. 


Dar ce-i veni-ntr-o zi lui Dumnezeu, 

Că se-arătă încins în curcubeu 

Şi dete-ntâile porunci, 

Anume ce-i iertat şi nu e, să mănânci. 

— „Din pomul ăsta, Evo şi Adame, 

Să nu v-atingeți nicidecum de poame; 

De unde nu, cunoaşteţi că v-aşteaptă 

Pedeapsa mea cea crâncenă şi dreaptă.“ 

— „Ai auzit?“ 

— „Am auzit!“ 

= „Cejel, 

Că se mânie Domnul, însuşi el?“ 
- „Mi-e tare poftă, dragul meu, să gust 
A , l Tocmai din pomul ăla, plin de must.“ 
În poezia Porunca, Tudor Arghezi pre- 
zintă existenţa fericită pe care prima 
pereche o duce în Rai. Aici traiul nu Dictionar 
poate fi decât idilic: „programul” zilnic ă 
este făcut după voia fiecăruia, con-  răgace, s.f. - rădaşcă,; insectă din ordinul coleopterelor, cu mandibule 
strângerile de orice fel lipsesc, nimeni puternice, ca nişte coarne de cerb 


nu îi împiedică pe Adam şi Eva să 
viețuiască potrivit bunului-plac, aşa că 
totul era de glumă şi de joacă. Într-o zi 


însă Dumnezeu stabileşte prin întâile Deliciile traiului în rai 
porunci o interdicţie: Adam şi Eva nu se 


Explorarea textului 


pot atinge de roadele pomului, altfelîi 1, Identifică, în prima strofă, cuvinte care arată preferința 
aşteaptă o pedeapsă crâncenă şi dreap- poetului pentru conturarea unui „univers mic”. 

tă. Dar, tocmai pentru că este interzis, 2, Descrie traiul fericit pe care întâia pereche de oameni îl duce 
fructul pomului plin de must exercită în Rai 


asupra Evei o irezistibilă tentație. 


>>> Ficțiunea literară 


Ficțiune (lat. fictio, „creaţie a imaginaţiei, 
născocire”) - trăsătură specifică operei 
literare, prin capacitatea de a sugera 
iluzia unor întâmplări adevărate, care 
de fapt sunt o plăsmuire a imaginației 
autorului. Ficţiunea implică un proces 
complicat de interpretare şi de imagi- 
nare a realității. Ea cuprinde, într-un 
grad mai mare sau mai mic, elemente 
din realitate. 

Text ficțional/ text nonficțional - 
diferenţa dintre cele două tipuri de texte 
este următoarea: în timp ce textul ficțional 
nu trimite la un referent care să aibă co- 
respondent în realitate, ci la unul imaginar, 
textul nonficţional transmite ceva despre 
un referent care aparține realității. 

Temă - un aspect general, o idee 

centrală la care se referă un text. Marile 
opere au izvorât întotdeauna din teme 
majore. Fiecare creator tratează tema în 
funcţie de personalitatea sa. Între te- 
mele cele mai frecvente care apar în 
literatură se numără: dragostea, natura, 
copilăria, timpul, călătoria, războiul, 
prietenia, cosmosul etc. 
Motiv - unitate structurală a operei 
literare care ajută la conturarea temei. 
Se manifestă ca o situaţie tipică, pur- 
tătoare de semnificaţie. 

Motivul este un element al operei 
literare cu un pronunţat caracter de 
generalitate: un obiect (oglinda, co- 
drul, lacul, marea, luna etc.), un număr 
simbolic (trei, şapte, mai ales în basm), 
o maximă, o formulă (fortuna labilis - 
„soarta schimbătoare”, carpe diem - 
„bucură-te de ziua de astăzi”) care se 
repetă în momente variate ale aceleiaşi 
opere sau în creații diferite. 

Motivul central, cu grad sporit de 
repetabilitate, poartă numele de 
laitmotiv. 

3. Traiul fericit în Rai se datorează şi faptului că nici taţi, nici 
mame, nici dădace, nici profesoara, nici dascălul nu îi sâcâie pe 


băiat şi pe fată: 
e alcătuieşte o listă cu observaţiile tipice pe care ţi le fac părinții 
acasă; 


e alcătuieşte o listă cu observaţiile tipice pe care ţi le fac 
profesorii/ profesoarele la şcoală. 

4. Identifică în strofa a treia versul care dă o evidentă conotaţie 
ludică poeziei. 

5. Explică mijloacele artistice prin care poetul îl prezintă pe 
Dumnezeu cu proporţii monumentale. Compară-l cu 
imaginea lui din prima poezie şi arată diferenţele. 

6. Care este porunca lui Dumnezeu? 

7. Construieşte vocative, după modelul substantivului Evo, 
pentru cât mai multe nume proprii feminine. 

8. Cum se manifestă tentaţia? Comentează cele două versuri 
din finalul poeziei. 

9. Care este sensul cuvântului pom, din ultimul vers? 

10. Demonstrează, construind un context potrivit, că termenul 
poamă poate avea şi un sens peiorativ. 

11. Transformă din vorbire directă în vorbire indirectă 
dialogurile din text. 

12. Poezia Porunca de Tudor Arghezi este un text ficțional sau 
nonficțional? Argumentează-ți răspunsul. 


Pedeapsa 


Credeau că Domnul e culcat 

Şi n-o să ştie ce s-a întâmplat, 
Că n-avea doară fluturii iscoade 
La fiştecare soi de roade. 


Ea, cam neroadă, dânsul, cam netot, 
Nu se-aşteptau că Domnul vede tot; 
Că ochiul lui deschis, într-adevăr, 
Şi depărtările le vede în răspăr. 


Nici nu-nghițiseră o-mbucătură, 

C-au şi fost prinşi cu ea în gură 

Şi cel puțin nu apucase 

Să puie poame-n sân, vreo cinci sau şase. 


El, Dumnezeu, venind în rotogoale, 
In supărarea Prea Sfinţiei Sale 

I-a luat de scurt, poruncile ştiute 
Cum le-au călcat aşa de iute. 


Adam pe Eva lui o a pârât, 
Eva pe şarpe, care s-a târât. 


Modulul 1 


În poezia Pedeapsa Tudor Arghezi înfă- 
ţişează consecinţele încălcării cuvân- 
tului divin. În joaca lor, Adam şi Eva 
ignoră interdicţia pusă de Dumnezeu 
şi, graţie omniprezenţei lui, sunt prinşi 
imediat asupra faptului, când nici nu- 
nghiţiseră o-mbucătură din rodul po- 
mului. La judecată fiecare îşi declină 
responsabilitatea şi, în consecinţă, pe- 
depsind minciuna, Domnul îi izgoneşte 
din Rai afară, în furtună. 


Gen liric - unul dintre cele trei genuri 
literare, alături de epic şi dramatic. 
Termenul, liric” provine de la denumirea 
unui instrument muzical - „lira”, însem- 
nul zeului Apollo. Iniţial, în Grecia 
antică, poezia lirică desemna orice fel 
de poezie compusă spre a fi cântată. 
Ulterior, a ajuns să însemne o creaţie 
literară concentrată asupra vieții lăun- 
trice, cu toată gama trăirilor sufleteşti 
(emoţii, sentimente, atitudini, stări etc.) 

Eu liric — cel care „vorbeşte” în text 
şi nu trebuie confundat cu persoana 
reală a creatorului. Prin intermediul 
eului liric se face auzită vocea poetului. 


JOC ȘI JOACĂ 


Niciunul n-a voit s-aleagă, 
Să-şi ia asupră-şi vina lui întreagă. 


De mişelie, nu atât de furt, 
Răspunsul aspru fu şi scurt; 

Că Dumnezeu loveşte-ntotdeauna 
Mai tare decât faptele minciuna. 


Din Raiul dulce şi din tihna bună 
Domnul i-a dat afară, în furtună. 


Explorarea textului 


Atotputernicia lui Dumnezeu 


1. Identifică versurile în care poetul prezintă omnisciența şi 
omniprezența lui Dumnezeu. 

2. Observă privirea îngăduitoare sugerată de autor prin 
versul: Ea cam neroadă, dânsul cam netot. Comenteză din 
această perspectivă semnificaţia cuvintelor neroadă şi 
netot. 

3. Explică motivul mâniei Prea Sfinţiei Sale. 

4. Arată cum se produce asumarea responsabilității când cei 
doi sunt învinuiți pentru încălcarea poruncii divine. 

5. Este pâra un comportament specific anilor copilăriei? 
Argumentează. 

6. Cum sunt pedepsiţi, în general, copiii când greşesc? 

7. Comentează valoarea aforistică a versurilor: Că Dumnezeu 
loveşte-ntotdeauna/ Mai tare decât faptele minciuna. 

8. Exprimă-ţi opinia în legătură cu hotărârea lui Dumnezeu 
de a-i da afară, în furtună pe cei doi neascultători. Şi-au 
meritat aceştia pedeapsa? 

9. Explică jocul de cuvinte, expresie a măiestriei artistice a 
poetului, din versurile: De mişelie, nu atât de furt/ Răspunsul 
fu aspru şi scurt (furt - fu - scurt). 

10. Compară aceste două exemple din lirica argheziană şi arată 
asemănarea în privinţa topicii: 


* Adam pe Eva lui o a pârât. (Pedeapsa) 
e Si Dumnezeu, ce vede toate, 

În zori, la cinci şi jumătate, 

Pândind, să iasă, prin perdea, 

O a văzut din cer pre ea. (Mâhniri) 


11. Prezintă aspecte care conferă celor trei poezii argheziene 
o notă ludică, diferită de mesajul sacru transmis de textul 
biblic. 

12. Ce motive poţi identifica în acest ciclu? 

13. Explică semnificaţia pe care o sugerează subtitlul acestui 
ciclu: Versuri de Abecedar. 

>>> Ficțiunea literară 

Eseu structurat - compunere care tra- 

tează o anumită temă, indicată în cerin- 

tă. Acest reper general are, la rândul 

său, un număr variabil de cerinţe (3-5) 

care trebuie respectate în redactare. 

Ordinea integrării lor nu este una 

obligatorie, prestabilită, cel care scrie 

eseul având libertatea de a le organiza 
după cum doreşte. 

Evaluarea unui eseu structurat se face 

după următoarele criterii: 

e tratarea tuturor ideilor menţionate în 
formularea cerinţelor; 

e prezentarea logică, însoţită de argu- 
mente/ exemple convingătoare; 

e organizarea ideilor în scris (text cu 
structură clară, coerent, echilibru între 
introducere, cuprins şi încheiere, idei 
subliniate prin construcţia paragra- 
felor, raport corespunzător între ideile 
principale şi cele secundare); 

e capacitatea de analiză şi de interpre- 
tare (buna relaţie între idee şi argu- 
ment, succesiunea logică a ideilor, 
abilitatea de a formula judecăţi de 
valoare şi de interpretare personală); 

e respectarea normelor de ortografie şi 
de punctuație; 

e aşezarea corectă a textului în pagină, 
lizibilitatea. 


Eseu liber (nestructurat) - compunere 
în cerința căreia se indică o temă ce tre- 
buie tratată. Autorul eseului (elevul) 
este cel care hotărăşte asupra aspec- 
telor importante, necesare a fi puse în 
evidenţă prin abordarea temei. 
Eseul liber (nestructurat) permite ma- 
nifestarea creativităţii în cel mai înalt 
grad. El poate fi evaluat fie pentru cali- 
tatea şi consistenţa argumentelor adu- 
se, fie pentru originalitate, posibilitatea 
de a realiza asocieri cu alte creaţii ale 
aceluiaşi autor sau ale unor autori 
diferiţi etc. 
Obiectivele urmărite în redactarea unui 
eseu liber (nestructurat) pot fi urmă- 
toarele: 
e capacitatea de a compara viziuni 
asupra unei teme, specii literare etc; 
e capacitatea de susținere argumentată 
a unui punct de vedere cu o pronun- 
tată notă personală; 
e capacitatea de a aplica, în contexte 
noi, cunoştiinţele dobândite anterior. 


Evaluare curentă. Aplicaţii 


Scrie un eseu structurat de două pagini în care să surprinzi 
originalitatea viziunii artistice a lui Tudor Arghezi în cele trei 
poezii cuprinse în manual, din ciclul Tablouri biblice (Versuri 
de Abecedar). 

În redactarea eseului structurat se recomandă să ai în vedere 
următoarele repere: 

— prezentarea modului cum au fost creați Adam şi Eva; 

- descrierea traiului fericit pe care prima pereche îl duce în 

Rai; 

— relevarea consecințelor încălcării cuvântului divin; 

- explicarea rolului mijloacelor artistice. 

Scrie un eseu liber (nestructurat) de o pagină în care să faci 
o comparaţie între viziunea artistică a lui Tudor Arghezi din 
ciclul Tablouri biblice (Versuri de Abecedar) şi viziunea biblică 
din Vechiul Testament. Citeşte în acest scop fragmentul din 
manual de la „Dincolo de text”. 


Dincolo de text 


Vechiul Testament, Facerea. 


16. A dat apoi Domnul Dumnezeu lui Adam poruncă şi a zis: „Din 
toți pomii din rai poți să mănânci. 

17. lar din pomul cunoștinței binelui şi răului să nu mănânci, căci, 
în Ziua în care vei mânca din el, vei muri negreşit!” 

18. Şi a zis Domnul Dumnezeu: „Nu e bine să fie omul singur; să-i 
facem ajutor potrivit pentru el.” 

19. Şi Domnul Dumnezeu care făcuse din pământ toate fiarele 
câmpului şi toate păsările cerului, le aduse la Adam, ca să vadă 
cum le va numi; aşa că toate ființele vii să se numească precum 
le va numi Adam. 

20. Şi a pus Adam nume tuturor animalelor şi tuturor păsărilor 
cerului şi tuturor fiarelor sălbatice; dar pentru Adam nu s-a găsit 
ajutor de potriva lui. 

21. Atunci a adus Domnul Dumnezeu asupra lui Adam somn greu; 
şi dacă a adormit, a luat una din coastele lui şi a plinit locul ei 
cu carne. 

22. lar coasta luată din Adam a făcut-o Domnul Dumnezeu femeie 
şi a adus-o la Adam. 

23. Şi a zis Adam: „lată aceasta-i os din oasele mele şi carne din 
carnea mea; ea se va numi femeie, pentru că este luată din 
bărbatul său. 

24. De aceea va lăsa omul pe tatăl său şi pe mama sa şi se va lipi de 
femeia sa, şi vor fi amândoi un trup.“ 

25. Adam şi femeia sa erau amândoi goi şi nu se ruşinau. 


Identifică în arta universală (pictură, sculptură etc.) con- 
cretizări ale mitului biblic despre „facerea“ primilor oameni, 
Adam şi Eva. Consultă, pentru o documentare cât mai com- 
pletă, albume de pictură şi de istoria artei. 

>>> Limbă şi comunicare 


DERIVAREA CU PREFIXE ŞI SUFIXE. 
PREFIXOIDE ŞI SUFIXOIDE 


Derivarea este procedeul prin care, cu ajutorul prefixelor şi sufixelor, se 
formează cuvinte noi. 


Prefixele sunt îmbinări de sunete (uneori, un singur sunet) care, ataşate 
la începutul unui cuvânt, îi modifică sensul. Astfel, verbul a destăinui este 
format din prefixul des- + a tăinui, iar verbul a recăpăta, din prefixul re- + a căpăta. 
Unele prefixe dau cuvântului nou format un înţeles opus cuvântului din care 
derivă: nedrept faţă de drept, inabil faţă de abil, a desface faţă de a face. 


Sufixele sunt îmbinări de sunete (uneori, un singur sunet) care, ataşate la 
sfârşitul unei rădăcini, creează cuvinte noi fie cu altă valoare gramaticală față 
de cuvântul de bază, fie cu sens diferit. Limba română posedă un sistem de 
sufixe bogat, care îi permite să exprime cele mai nuanţate idei. 

Numărul sufixelor trece de 600. Ele sunt de origini diferite: 

e latină (-ar: lăutar, cizmar, bucătar; -ie: veselie, prietenie; -ătate: bunătate, sin- 

gurătate; -tor: ascultător etc.); 

e slavă (-ean: muntean, ardelean; -eală: cheltuială; -eț: îndrăzneț etc.); 

e maghiară (-şug: meşteşug, beteşug); 

e turcă (-giu: geamgiu; -lâc: geamlâc); 

e greacă (-isi: a aerisi, a zaharisi). 


Prefixoidele (falsele prefixe) reprezintă elemente de compunere care sunt 
cuvinte de sine stătătoare în limba de origine, greacă veche sau latină. Printre 
cele mai importante prefixoide sunt: aero- „privitor la aer” (aeromodel), bio- 
„care priveşte viața” (biologie), geo- „care priveşte pământul” (geografie), hidro- 
„referitor la apă” (hidrocentrală), macro- „mare” (macrocosm), micro- „mic” 
(microorganism), poli- „mulți, multe” (polisemie), pseudo- „fals” (pseudoartist). 


Sufixoidele (falsele sufixe) se utilizează în limbajele culte şi specializate. De 
exemplu, -fob („care urăşte, care nu poate suferi, care se fereşte de...”) este un 
vechi cuvânt grecesc, putând fi întâlnit în termeni ca fotofob ( „care se fereşte de 
lumină”), hidrofob ( „care se teme de apă”; „care nu intră în combinații cu apa”). 
Printre cele mai folosite sufixoide sunt: -fil („iubitor”), -for („care poartă, purtător”), 


-grafie („descriere, ştiinţă a descrierii”), -gramă („schemă”), -log („specialist”). 


1. Cum s-a format cuvântul strămoş (strămoşul meu Adam) din poezia Adam 
şi Eva de Tudor Arghezi? Alcătuieşte familia lexicală, pornind de la 
cuvântul de bază al acestui derivat. 

2. Identifică în poezie trei cuvinte formate prin derivare. Explică procedeul. 

3. Scrie cuvinte (cel puţin câte două exemple) formate cu prefixele: ante-, anti-, arhi- 
„contra-, extra-, hiper;post-, supra- . 

4. Formează cuvinte (cel puţin câte două exemple) derivate cu următoarele 
tipuri de sufixe: 

e substantivale: -ar, -ime; 

e adjectivale: -iu, -os; 

e verbale: -iza, -ui. 

Caută cuvinte (cât mai multe exemple) care să aibă ca element de com- 
punere următoarele prefixoide (false prefixe): aero-, bio-, geo-, hidro-, micro- 
, macro-, mono-, poli-, pseudo-. Explică semnificaţia fiecărui cuvânt în parte, 
ţinând cont de elementul de compunere. 

Găseşte cuvinte (cât mai multe exemple) care să aibă ca element de com- 
punere următoarele sufixoide (false sufixe): -fil, -for, grafie, -gramă, -log. Expli- 
că semnificaţia fiecărui cuvânt, ţinând cont de elementul de compunere. 


yi 


c 


SCHIMBAREA CATEGORIEI GRAMATICALE 


Schimbarea categoriei gramaticale este un procedeu de îmbogățire a 
vocabularului prin care cuvântul nou se formează prin simpla trecere de la o 
parte de vorbire la alta. De exemplu, în mi-am spus în sinea mea, pronumele sine 
s-a substantivizat, iar în binele este răsplătit, adverbul bine, prin articulare, a 
căpătat o valoare substantivală. Cel mai adesea un adjectiv devine substantiv 
prin articulare (albastru - albastrul, frumos - frumosul ). 

In alte situații, adjectivul poate deveni adverb când determină un verb (nu 
un substantiv, ca de obicei) şi este invariabil. In exemplul râul curge zgomotos, 
adjectivul zgomotos şi-a schimbat valoarea gramaticală şi a devenit adverb. 

Formele nominale ale verbului au de multe ori fie valoarea de substantiv, fie 
valoarea de adjectiv. Astfel, infinitivul lung al verbelor capătă valoarea de 
substantiv (a mânca — mâncare: mâncarea a fost gustoasă), iar supinul ajunge să 
fie, de asemenea, substantiv (de cules — de culesul fructelor). In funcţie de context, 
participiul verbului se transformă în adjectiv (supărat — copil supărat). 

1. Schimbă categoria gramaticală a următoarelor cuvinte din poezia Adam 
şi Eva de Tudor Arghezi: frumoşi, cinstiți, nevinovați, somnoros, scăpătat. 
Construieşte cu ele contexte potrivite. 

2. Realizează conversiunea (schimbarea clasei gramaticale) următorilor 
termeni, folosindu-i apoi în contexte potrivite: 
albă: adjectiv — substantiv 
grație: substantiv — prepoziţie 
acesta: pronume — adjectiv pronominal 
bine: adverb — adjectiv 
of: interjecţie — substantiv 


Re.AŢu SEMANTICE: SINONIMIA, ANTONIMIA, OMONIMIA 


Sinonimele sunt cuvintele care au acelaşi înțeles sau aproape acelaşi înțeles, 
dar formă diferită. Ele pot fi substituite unul prin altul în context, fără ca 
semnificația ansamblului să se schimbe. 

Bogăția sinonimelor limbii române are cauze istorice: pe fondul originar latin, 
de-a lungul veacurilor, graţie vecinătăţii noastre, s-au suprapus cuvinte slave, 


Modulul 1 JOC ȘI JOACĂ 


maghiare, turceşti şi greceşti. Din secolul al XIX-lea (prima jumătate), multe 
cuvinte romanice, în special din franceză, au intrat în vocabular, „reromanizând” 
limba română. Adăugându-se celor vechi, aceste cuvinte au creat o mare 
diversitate sinonimică. 

Există două categorii mai importante de sinonime: 

a) Sinonime totale (în număr mic) reprezintă acele cuvinte ale căror 
sensuri coincid perfect (de ex.: soție - nevastă, amic - prieten, lexic - vocabular, 
Cupru - aramă, cameră - odaie, speranță - nădejde). 

b) Sinonime parţiale (o categorie vastă) sunt cuvintele al căror înţeles este 
apropiat, fără a coincide total (de ex.: cuvânt - discurs, tărie - fermitate, a 
trimite - a expedia etc.). Ele au doar un sens comun şi celelalte sensuri 
diferite, neputând fi înlocuite unele cu altele decât uneori (de ex.: 
ciudățenie - bazaconie, bizarerie, bâzdâganie, curiozitate, drăcie, minunăție, 
năstruşnicie etc.). În general, definirea termenilor din dicționarele 
explicative (de ex., în DEX) se sprijină pe sinonimia parţială. 


Antonimele sunt cuvinte cu formă diferită şi sens opus (uşor - greu, a veni - a 
pleca, frumos - urât). Relaţia de antonimie este o opoziţie clară între doi termeni 
cu sensuri contrarii (util - inutil), dar şi un raport de complementaritate (bărbat 
- femeie). 

Omonimele sunt două (sau mai multe) cuvinte cu formă identică şi sens total 
diferit. Între cele două sensuri nu există nici o legătură semantică: leu - „animal 
de pradă”, leu - „monedă naţională”. 


1. Explică natura specială a relaţiei semantice dintre aceste cuvinte folosite 
în poezia Porunca de Tudor Arghezi: taţi - mame; băiat - fată. 

2. Caută sinonime pentru cuvintele poruncă şi crâncene. 

3. Indică sinonimul neologic pentru fiecare dintre următoarele cuvinte: 
a) amănunt, belşug, călătorie, cină, poftă, slăvire; 
b) adânc, asemănător, ceresc, pământesc, limpede, roditor; 
c) a aduna, a dovedi, a încuviința, a însoți. 

4. Găseşte câte un sinonim şi câte un antonim pentru cuvintele: ameliorare, 
atractiv, autentic, benefic, beneficiu. 

5. Construieşte contexte pentru omonimele: broască, lac, somn, capital, liliac, ochi, 
toc, vie, cal. 


Re.AȚu SEMANTICE: POLISEMIA 


Polisemia reprezintă capacitatea unor cuvinte dintr-o limbă de a avea mai 
multe înţelesuri. De aceea, polisemia este considerată o categorie semantică 
fundamentală. 

Polisemia se opune monosemiei (= însuşirea unor cuvinte de a avea un 
singur sens: ca, de pildă, prenume, aritmetică, bacil ), raportul dintre cuvintele 
polisemantice şi cele monosemantice fiind net în favoarea primei categorii. 

Condiţia ca un cuvânt să fie polisemantic este ca între sensurile sale să existe 
legături, mai uşor sau mai greu de identificat. Prin urmare, un cuvânt 
polisemantic are două sau mai multe sensuri care se află într-un raport de 
interdependenţă. 

Mai frecvent se operează cu următoarele distincţii: 

1. Distincția sens secundar — sens principal se referă la importanţa pe care o 
are sensul unui cuvânt în limbă, locul pe care el îl ocupă în conştiinţa vorbitorilor. 
Sensul principal este cel care domină sfera semantică a cuvântului, cel dintâi care 
ne vine în minte. De exemplu, gură înseamnă, în primul rând, „cavitate a feței” 
şi după aceea, „vorbă” (bun de gură), „ființă de hrănit” (hrănea două guri), 
„dechizătură a unei cămăşi, rochii, a unui vulcan etc.”, „trecătoare îngustă” 
(gura văii), „locul unde se varsă un fluviu sau râu” (gurile Dunării) etc. 

2. Distincția sens de bază — sens derivat se realizează pe ceea ce un cuvânt 
are specific în sine, stabil în orice context (sensul de bază) şi sensurile care s- 
au desprins din primul. La majoritatea cuvintelor, sensul de bază (înregistrat 
cel dintâi în dicționare) coincide cu sensul principal. Astfel, pentru mână, sensul 
de bază rămâne cel moştenit din latină („parte a corpului omenesc”), în timp 
ce sensurile derivate pot însemna „ceată unită de oameni” (o mână de soldați), 
„calitate” (de mâna întâi) etc. 

3. Distincția sens propriu — sens figurat se aseamănă, într-o oarecare măsură, 
cu deosebirea dintre sensul de bază şi cel derivat. Când noţiunea pe care o 
denumeşte cuvântul este cea obişnuită, el e întrebuințat cu sens propriu: val 
de apă. Când cuvântul denumeşte altă noțiune decât cea obişnuită, la care se 
ajunge prin asemănarea sau legătura dintre obiectele respective, el e 
întrebuințat cu sensul figurat: val de căldură. Prin folosirea cuvântului în sens 
figurat, conţinutul lui se lărgeşte; el capătă alt sens, fără a-l pierde pe cel de 
la care a pornit. Sensul figurat îmbogățește puterea de expresivitate a cuvintelor. 


1. Identifică în poezia Pedeapsa de Tudor Arghezi un cuvânt polisemantic. 
Demonstrează-i polisemantismul prin construirea unor contexte potrivite. 
2. Alcătuieşte enunţuri în care să arăţi polisemantismul cuvintelor: baie, carte, 
masă, prost, rău. 
3. Identifică, cu ajutorul dicționarelor, sensul principal şi sensul secundar al 
cuvintelor: frate, a abandona, lingură, arici. 
4. Explică sensurile cuvântului polisemantic a ieşi în contextele următoare: 
e Câţiva turişti au ieşit de pe drumul cunoscut. 
e Sunt sigur că petrecerea va ieşi foarte bine. 
e Nu ştiu de unde ai ieşit de vreme ce nu te-am văzut venind. 
e Omul a ieşit din cameră după numai câteva minute. 
e Volumul de versuri ieşise încă de anul trecut. 
e Concurentul meu favorit a ieşit pe primul loc. 
e Hoţul va ieşi din temniţă abia peste câțiva ani. 
e Lalelele ies abia în luna aprilie. 
e Cum o ieşi, numai să iasă. 
5. Alcătuieşte cel puţin un context în care să apară utilizate cu sensul figurat 
cuvintele: climat, explozie, căldură. 
6. Foloseşte, prin integrare în enunțuri potrivite, sensul propriu şi sensul 
figurat al cuvintelor: catâr, glonț, abecedar, dulce, luminat, a miorlăi, a se furişa. 

>>> 


Johan Huizinga (1872-1945; pronunţat 
H6i-zing-ha), eseist şi istoric de artă 
olandez. Este considerat un clasic al 
istoriei culturii şi filozofiei istoriei. Cele 
mai cunoscute cărți ale sale sunt: 
Amurgul Evului Mediu (1919), Erasmus 
(1924), Homo ludens (1938). 

Titlul ultimului volum este în limba 
latină; în traducere înseamnă „omul 
care se joacă” sau, mai aproape de sen- 
sul textului, „omul ca ființă căreia îi este 
caracteristic jocul”. 


JOC ȘI JOACĂ 


F icHune şi realitate 


Inainte de text 


1. Prezintă oral, în faţa clasei, care a fost şi care este importanţa 
jocului în existenţa ta. 

2. Jocul este o caracteristică a copilăriei. Poate fi extinsă şi 
pentru alte vârste ale omului? Argumentează. 


HOMO LUDENS 


de Johan Huizinga 


Natura şi importanţa jocului ca fenomen de cultură 
(fragment) 


Jocul este mai vechi decât cultura, pentru că noțiunea de cultură, oricât 
de incomplet ar fi ea definită, presupune în orice caz o societate omenească, 
iar animalele nu l-au aşteptat pe om ca să le înveţe să se joace. Ba chiar 
se poate afirma, fără risc, că civilizația omenească nu a adăugat nici o 
caracteristică esențială noțiunii generale. Animalele se joacă întocmai 
ca şi oamenii. Toate trăsăturile fundamentale ale jocului sunt prezente 
şi în cel al animalelor. Nu avem decât să urmărim joaca unor cățeluşi, 
pentru ca să identificăm în vesela lor zbenguială toate aceste trăsături. 
Cățeluşii se invită unii pe alții la joacă printr-un soi de atitudini şi gesturi 
ceremoniale. Respectă regula că nu trebuie să-i muşte de urechi pe 
camarazii lor de joacă. Se comportă ca şi cum ar fi înspăimântător de 
răi. Şi mai ales: se vede cât de colo că toate acestea îi bucură şi îi amuză 
enorm. O asemenea joacă a unor căţei care zburdă nu este decât una dintre 
cele mai simple forme ale jocului animalelor. Există altele, cu un conținut 
mult mai elevat, mult mai dezvoltat: veritabile competiții, fermecătoare 
reprezentații date în fața unor spectatori. 

Aici, este cazul să notăm de îndată un punct foarte important. Chiar 
şi în cele mai simple forme ale sale, şi chiar în viața animalelor, jocul 
este mai mult decât un fenomen pur fiziologic sau decât o reacție psihică 
determinată pur fiziologic. El depăşeşte ca atare limitele unei activități 
pur biologice sau cel puțin pur fizice. Jocul este o funcție plină de tâlc. 
În joc „intră în joc” ceva care trece dincolo de instinctul de conservare 
nemijlocit, ceva care pune în acțiune un tâlc. Fiecare joc înseamnă 
ceva. Dacă acest principiu activ, care îi conferă jocului esența, îl numim 
intelect, spunem prea mult, iar dacă îl numim instinct, nu spunem 
nimic. Oricum l-am privi, o dată cu această „intenție” a jocului se 
vădeşte, în orice caz, în însăşi esența lui, un element imaterial. 

Psihologia şi fiziologia se ocupă de observarea, descrierea şi 
explicarea jocului animalelor, al copiilor şi al oamenilor adulți. Ele caută 
să stabilească natura şi semnificația jocului şi să indice locul lui în 

Eseu (fr. essai, încercare”) — lucrare care 
tratează teme filozofice, literare, ştiin- 
ţifice, morale etc. Fiind o formă de 
notație a unor observaţii personale, 
eseul este un exercițiu critic nesiste- 
matic prin excelență. Scriere emina- 
mente deschisă, el se află la granița 
dintre filozofie şi literatură. 

Permiţând un număr mare de ac- 
cepţii, sensul central al termenului eseu 
(încercare, tentativă, exercițiu) pleacă 
de la scriitorul şi moralistul francez 
Michel de Montaigne (1533-1592), crea- 
torul genului care în 1580 a publicat 
celebra sa carte intitulată Eseuri. În 
secolele următoare termenul eseu se va 
aplica în mod frecvent operelor din orice 
domeniu; ulterior sensul cuvântului s-a 
specializat în direcţia pur literară, 
ajungând ca astăzi să definească, în 
general, o lucrare cu un pronunţat ca- 
racter personal. 

Sfera de investigaţie a eseului e 
foarte largă, practic nelimitată. Eseistul 
„încearcă” să trateze un subiect, ridică 
o problemă, caută să dea o soluţie. Nu 
o impune, ci doar o propune. Eseul este 
expresia subiectivităţii celui care-l scrie. 
Ceea ce el descoperă nu reprezintă un 
„adevăr” general, ci doar „adevărul” 
său. De aici nota de profesiune de 
credinţă şi de reflecţie personală pe 
care o dă orice eseu. Înainte de orice, 
eseul este o „marcă” a personalităţii 
autorului; în eseu hotărâtoare nu e atât 
problema justeţii celor afirmate, cât 
prezenţa sau absența personalității. 
Fiind expresia unui unghi propriu de 
observaţie, într-un eseu interesează 
nu numai ce spui, ci şi cum spui. 

Un bun eseu va avea un efect de 
surpiză asupra cititorului. Noutatea, 
ineditul, punctul de vedere original 
sunt trăsături definitorii pentru acest tip 
de „încercare”. 


planul vieții. Faptul că jocul ocupă acolo un loc important, că 
îndeplineşte acolo o funcție necesară, sau cel puțin utilă, este acceptat 
îndeobşte şi fără tăgadă ca punct de pornire al oricărei cercetări şi 
considerații ştiinţifice. Numeroasele încercări de a determina această 
funcție biologică a jocului sunt foarte divergente. Unii au crezut că 
pot defini originea şi fundamentarea jocului ca o descărcare a unui 
surplus de forță vitală. Alţii sunt de părere că orice ființă vie, când 
se joacă, se supune unui spirit de imitație congenital. Sau că jocul 
satisface o nevoie de destindere. Sau că este un exercițiu pregătitor în 
vederea activității serioase, pe care i-o va cere viața. Sau că serveşte 
drept exercițiu de stăpânire de sine. Alții caută principiul în nevoia 
înnăscută de a putea face ceva, sau de a pricinui ceva, sau în tendința 
de a domina, sau în aceea de a-i întrece pe concurenți. Alții consideră 
jocul ca pe o drenare nevinovată a unor porniri dăunătoare, sau ca pe 
o umplutură necesară unei activități orientate prea unilateral, sau ca 
satisfacerea, într-o ficțiune, a dorințelor cu neputinţă de satisfăcut în 
realitate şi, în consecință, ca autoconservare a simțului personalității. 

Toate aceste explicații au un factor comun: toate pornesc de la 
presupunerea că jocul are loc de dragul unei alte realități, că serveşte 
unei anumite finalități biologice. Ele pun întrebarea: din ce cauză şi 
cu ce scop se practică joaca? Răspunsurile care se dau la această 
întrebare nu se exclud câtuşi de puțin unul pe altul. Am putea accepta 
în acelaşi timp toate explicațiile enumerate mai sus, fără să ajungem 
la o supărătoare confuzie de noțiuni. De aici, reiese că toate acele 
explicații sunt doar parțiale. Dacă una dintre ele ar fi concludentă, 
ar trebui fie să le excludă pe celelalte, fie să le cuprindă sau să le preia 
într-o unitate de rang superior. Cele mai multe dintre aceste strădanii 
de a da o explicație nu se preocupă decât în a doua instanță de 
întrebarea: ce şi cum este jocul în sine, ce înseamnă el pentru jucătorii 
înşişi? Ele abordează nemijlocit jocul cu unitățile de măsură ale ştiinţei 
experimentale, fără să acorde în primul rând atenţia necesară calității 
lui estetice profunde. De fapt, calitatea primară „joc” rămâne de regulă 
necircumscrisă. Faţă de fiecare dintre explicațiile date, rămâne în 
picioare întrebarea: bine, dar ce este de fapt „hazul” jocului? De ce 
ţipă sugarul de plăcere? De ce se pierde jucătorul când se dedă patimii 
lui, de ce competiția excită mulțimea cu o mie de capete, împingând- 
o până la delir? Intensitatea jocului nu poate fi explicată prin nici o 
analiza biologică. Şi totuşi, în această intensitate, în această capa- 
citate de a scoate din minți rezidă esența lui, calitatea lui intrinsecă. 
Natura — pare să spună mintea logică — ar fi putut să le dea pro- 
geniturilor sale toate acele funcţii folositoare — descărcarea energiei 
de prisos, destinderea după încordare, pregătirea pentru cerinţele vieții 
şi compensarea pentru ceea ce nu s-a realizat — şi sub forma unor 
practici şi reacții pur mecanice. Dar nu: ea ne-a dat Jocul, cu încor- 
darea lui, cu bucuria lui, cu „hazul” lui. 


Dicţionar 


psihologie, s.f. — ştiinţă care se ocupă cu studiul proceselor şi 
particularităţilor psihice 

fiziologie, s.f. — ramură a biologiei care studiază funcţiile orga- 
nismului viu 

Homo ludens de Johan Huizinga este 
o carte cunoscută în cultura europeană. 
Acest eseu pleacă de la premisa că 
există un element ludic în faptele de 
cultură. Autorul realizează o amplă 
investigaţie, punând jocul în relaţie cu 
justiția, războiul, poezia, filozofia, arta 
etc. Concluzia întregului volum este că 
„Mintea omenească nu se poate 
desprinde din cercul magic al jocului”. 
Fragmentul de mai sus deschide eseul 
lui Huizinga şi demonstrează că jocul 
este propriu nu numai omului, ci şi 
animalelor. În existența umană el ocupă 
un loc fundamental. 


JOC ȘI JOACĂ 


Explorarea textului 


1. Identifică ipoteza de la care pleacă textul lui Johan Huizinga; 
reformulează-i conținutul folosindu-te de propriile cuvinte. 

2. Prezintă argumentele folosite de autor pentru a-şi susține 
punctul de vedere, punând în evidență: 

e rolul jocului ca rezultat al cercetărilor efectuate în do- 
meniul psihologiei şi fiziologiei; 

e factorul comun de la care pornesc explicațiile date în 
legătură cu natura, semnificația şi locul jocului în existența 
copiilor, adulților şi animalelor; 

e esenţa jocului, potrivit opiniei autorului. 

3. Care este concluzia acestui text argumentativ? 

4. Sintetizează principalele informaţii despre joc pe care le-ai 
aflat din analiza textului? 

5. Fragmentul reprodus este un text ficțional sau nonficțional? 

Argumentează-ți răspunsul. 


Evaluare curentă. Aplicaţii 


Redactează un jurnal de lectură de circa două pagini în care 
să scrii despre textele citite de tine având tema „Joc şi joacă”. 
Textele pot fi atât cele din manual, cât şi cele din lecturile tale 
suplimentare. 

Acest jurnal de lectură poate fi elaborat după următorul plan: 

e tipul textului citit: literar (proză, poezie, dramaturgie), 
nonliterar (text ştiinţific, argumentativ etc.); 

e ce ai reținut din lecturile pe tema respectivă; 

e ce reacții ţi-a provocat lectura fiecărui text; 

e comentarii personale în legătură cu textele citite (ce ți s-a 
părut interesant, ce te-a impresionat, ce semnificație are textul 
respectiv, care sunt opiniile tale raportate la cele aflate etc). 


Dincolo de text 


Urmăreşte aceste ipostaze ale omului: 

e homo ludens - lat. ludo, ere, lusi, lusum = 1. a juca, a se 
juca; 2. a face ceva în joacă (ludens — adjectiv, provenit din 
participiul verbului ludo, ere = care se joacă); 

e homo sapiens — lat. sapio, ere = a se pricepe, a înţelege, a fi 
cu judecată (sapiens — adjectiv, provenit din participiul 
verbului sapio, ere = inteligent, înţelept, cu judecată); 

e homo viator - lat. viator, -oris s.m. = călător, drumeţ; lat. 
via, de, s.f. = drum; cale; 

e homo faber — lat. faber, fabri s.m. = 1. meşteşugar, lucrător, 
meşter; 2. (fig.) creator, meşter. 

Identifică în textele pe care le-ai studiat la şcoală sau le-ai 
citit ca lectură particulară personaje literare care să reprezinte 
concretizări ale acestor patru ipostaze ale omului (ludens, 
sapiens, viator, faber). 

Poţi să-ți extinzi exercițiul şi asupra textelor cuprinse în 
următoarele teme din manual. 

>>> Ficțiune şi realitate 


>>> Limbă şi comunicare 


TEXTUL ARGUMENTATIV 


Argumentarea este un mijloc prin care se susține sau se demonstrează un 


punct de vedere privitor la o anumită temă. 


Este procesul de justificare logică a unei opinii pe care vrem să o susţinem. 


Procesul argumentării unei opinii presupune parcurgerea unor paşi obligatorii: 
a susține, a dovedi, a întări. 


Scopul argumentării este de a convinge/ de a persuada partenerul de co- 


municare (interlocutor sau cititor), privitor la valabilitatea opiniei exprimate. 
O opinie nesusținută de argumente nu este o argumentare, ci o afirmaţie ne- 
justificată (gratuită, neconvingătoare şi lipsită de valabilitate). 


Un text este argumentativ dacă are explicit formulate o teză şi cel puțin 


un dat (un argument) care s-o justifice. 


Caracteristicile textului argumentativ sunt: 

a. o temă în jurul căreia se discută; 

b. un protagonist (subiectul ce argumentează, care vrea să convingă un 
interlocutor despre valabilitatea propriei teze) şi un antagonist (real sau 
aparent, cel care trebuie convins); 

c. cel puţin o opinie şi unul sau mai multe argumente; 

d. argumente alese şi susținute (dovedite) în funcţie de tema dată şi de 
interlocutori, prin urmare marcate cultural şi aparținând unor arii de 
semnificație specifice; 

e. faze intermediare, când opiniile se schimbă sau se consolidează, în funcție 
de argumentele aduse de unul sau de celălalt în favoarea propriilor teze; 

f. o concluzie. 


Structura unui text argumentativ: 

e Enunţarea ipotezei: alcătuirea unui enunţ clar, care conţine teza/ ideea 
ce urmează a fi demonstrată, dar şi exprimarea propriei opinii faţă de 
aceasta. 

e Argumentarea propriu-zisă: enunţarea unuia sau mai multor argumente 
pro şi/ sau contra ipotezei enunțate şi susținerea lor (exemple, citate, 
prezentarea unor întâmplări, opinii de autoritate, comparații care să scoată 
în evidenţă ideea susținută). 

e Precizarea concluziei: întărirea ipotezei, prin reluarea sa în mod nuan- 
tat, dacă argumentarea a demonstrat teza enunțată iniţial; contrazicerea 
ipotezei, dacă argumentarea a demontat ipoteza respectivă. 


Argumentele trebuie să fie „tari”, valide şi să pornească de la premise 


adevărate, privitoare la ideea/ tema pusă în discuţie. Ele trebuie să fie formulate 
clar şi ordonate logic, fie în mod deductiv (se începe cu o afirmaţie generală, 
susținută apoi cu exemple adecvate), fie în mod inductiv (se porneşte de la 


JOC ȘI JOACĂ 


exemple, spre a generaliza ulterior). Dispunerea lor în argumentarea scrisă 
este marcată de paragrafe. Contraargumentele, punctele de vedere diferite 
de acela ales, nu trebuie ignorate, pentru că referinţa la păreri opuse poate 
susține mai convingător propria opinie şi poate demonstra cunoaşterea com- 
plexă a problematicii puse în discuţie (în diversele sale aspecte). 


Modulul 1 


Elemente conectoare folosite pentru marcarea părților argumentaţiei şi pen- 

tru exprimarea unei aprecieri: 

— argumentul se formulează în termeni de: cred că..., îmi place, deoarece..., 
este aşa, fiindcă..., probabil că..., cu siguranță că... etc. Se pot folosi şi formulări 
care să facă apel la experienţa interlocutorilor: După cum știți... Cred că 
sunteți de acord că... etc. sau la opinii de autoritate: X susține că..., potrivit 
opiniei lui Y... etc. 

- argumentele se punctează prin formulări pregnante, care au rolul de a 
anunţa că urmează ceva important, solicitând în acest fel atenţia interlo- 
cutorului: pentru că, deoarece, faptul se explică prin, de exemplu, la fel ca, având 
în vedere faptul că..., spre deosebire de, în primul rând, încât, ca să etc. 

-în formularea argumentelor şi a concluziei se utilizează diverse cuvinte 
persuasive: în mod sigur, evident, clar, prin urmare, aşadar, greşit etc. 


wv o ee 


Etapele (redactării) unui text argumentativ 
Dacă trebuie să alcătuieşti un text argumentativ (oral sau scris) vei avea 
în vedere: 
1. Pregătirea şi documentarea (redactării): 
— înţelegerea temei de argumentat; documentarea pentru o bună cu- 
noaştere a problematicii (dacă argumentarea priveşte un text literar, 
o etapă obligatorie este lectura integrală a acestuia şi a altor 
informaţii asociate); precizarea propriei opinii/ a unui punct de vedere 
față de tema aleasă/ impusă. 
2. Alcătuirea planului de idei. 
3. Structura şi redactarea: 
— formularea ipotezei; 
- enunțarea şi susținerea unor argumente (pro şi/ sau contra); 
— precizarea concluziei. 
4. Verificarea şi corectarea, în funcţie de: 
- claritatea formulării tezei; respectiv, a concluziei; 
- existenţa unei legături logice între ipoteză şi concluzie; 
— dispunerea argumentelor în paragrafe distincte, având o ordonare 
internă; 
- utilizarea conectorilor şi a tehnicilor argumentative; 
- eliminarea generalităților insuficient susținute. 
5. Stabilirea formei finale. 


Scrie un text argumentativ de 25-30 de rânduri, pornind de la următoarea 
afirmaţie a lui Johan Huizinga: Jocul este mai vechi decât cultura. (Homo ludens) 

Florin laru (n.1954), scriitor reprezen- 
tativ al Generației '80. Debutează cu 
volumul de poezii Cântece de trecut 
strada (1981) - premiul Uniunii Scriito- 
rilor. Alte volume ca Aer cu diamante 


(împreună cu Mircea Cărtărescu, Traian 
T. Coşovei, lon Stratan) din 1982, La cea 
mai înaltă ficțiune (1984), Înnebunesc 
şi-mi pare rău (1990) îl impun în rândul 
poeţilor optzecişti. 


Texte auxiliare 


1. Te-ai jucat vreodată pe computer? Desigur. Prezintă jocul 
tău preferat şi motivează-ți alegerea. 

2. Cum s-ar explica, potrivit opiniei tale, patima jocurilor pe 
computer care i-a cuprins pe mulți dintre adolescenţii de 
astăzi? 


CUM SĂ DAI ÎN MINTEA COPIILOR 


de Florin laru 


Dacă titlul de mai sus ar fi avut un semn de întrebare, articolul 
de mai jos ar fi avut următorul conținut: Să pui mâna pe calculator 
şi să-i tragi un joc! Dar nu despre asta e vorba. Eu fac parte din tagma 
celor ce se joacă şi trebuie să mă confesez, apărându-mi poziția de om 
neserios. Fac acelaşi lucru şi la serviciu, unde am bifat deja două amenzi 
usturătoare, o fac şi acasă, unde suport reproşuri legate de destinul 
şi cariera mea, iar dacă întâmplarea mă descoperă în fața unui 
calculator străin, unde instalez sau şterg ceva, demonul cel neadormit 
nu mă lasă fără să execut două-trei mişcări ludice de mouse. 

Sunt oameni care se joacă şi oameni care nu se joacă. Aşa cum 
sunt oameni religioşi şi atei. Ar fi necinstit din partea mea să spun 
că nejucătorii au ceva în minus... Deşi... Prima mea şefă era clar 
împotriva jocurilor... N-am simpatizat-o... Ultimul meu şef m-a ars 
cu două milioane.. Poate că n-are umor... Dar am cunoscut şi nebuni 
jucători. Viaţa lor a devenit un poligon de încercare. Viaţa lor e în 
altă parte. Psihologii, sociologii şi moftologii au câmp deschis. 

De ce mă joc? Simplu? Îmi place, sunt liber, lumea jocului e lumea 
mea, lumea triumfurilor mele. [...] 

De ce cred oamenii (unii, cei mai mulți) în Dumnezeu ? Dacă dăm 
deoparte învelişul educaţional, mi se pare evident că există o com- 
ponentă mistică într-un nucleu de bază al gândirii. Problema ar fi 
că nu există la toți. De aici, bătălia: ateii îi taie pe dreptcredincioşi, 
dreptcredincioşii îi ard pe atei. De fiecare dată, poziția duşmanului 
este intolerabilă. 

Structura ludică este în bună măsură asemănătoare celei religi- 
oase. Plăcerea jocului este componenta formativă a lumii animale. De 
ce supravieţuieşte copilăriei? Nu ştiu. Ştiu însă, că o fată care juca, 
o dată, SimCity 2000, iar locuitorii oraşului virtual au organizat 
pentru ea o manifestaţie de mulțumire pentru modul perfect în care 
îi condusese, a izbucnit în plâns. De fericire. 

După părerea mea, oamenii sunt singurele ființe virtuale. Cons- 
trucțiile intelectuale care îi conduc sunt virtuale. Existenţa lor, reali- 
tatea în care se complac sau pe care o domină sunt virtuale. Relaţiile, 
iubirile, urile — reveriile, obsesiile, credințele — toate astea au o irealitate 

Articolul Cum să dai în mintea copiilor 
de Florin laru a apărut în nr. 543 al re- 
vistei Dilema (2003). Tema acestui nu- 
măr a fost „Nevoia de joc”. 


JOC ȘI JOACĂ 


marcată. Jocul (pe calculator) se apropie cel mai mult de structura 
intimă a jucătorilor. Irealitatea este atât de profundă, încât oferă o 
satisfacție comparabilă celor mai profunde plăceri. 

Dacă nu-ți place lumea în care eşti, şi asta se întâmplă cel mai 
des, ai trei căi de ieşire din neplăcere: violența, resemnarea şi reveria. 
E foarte ciudat, după ce am tras aceste concluzii pompoase, că marii 
jucători sunt bărbați. Sau poate că, tocmai aici, specialiştii de care 
tocmai am vorbit ar avea ceva de lucru. În general, dacă femeile joacă, 
ele aleg ceva simplu: Tetris, Solitaire, Mahjong. Constat că i femeile 
joacă mai mult ca să treacă timpul. Împătimiţii sunt bărbaţi. Ei îşi 
pierd zilele şi nopțile răspândind creieri pe pereți, capturând şi ma- 
sacrând oraşele duşmane, eviscerând monştri din care sar bale verzui. 
Dar, tot aşa, nu e o regulă. Am cunoscut o altă fată care făcuse o pa- 
siune pentru un erou nebărbierit din Starcraft. Îl chema Raynor şi, 
pentru a-l ajuta să triumfe, fata ajunsese expertă în atacurile cu 
tancuri combinate cu cele de aviaţie. O detesta pe aleasa inimii lui 
virtuale. E drept, fata era o expertă în Flash şi Fireworks, o creatoare 
în lumea virtuală. E de înțeles că un strop de violență nu strică. 

Acum, că scriu aceste rândulețe, fac o pauză din Warcraft III, o 
pauză din TombRaider şi o pauză din Undying. De fiecare dată când 
revin, îmi trebuie câteva secunde pentru a reintra în atmosfera jocului. 
De parcă aş relua o frază întreruptă la jumătate dintr-o altă viață. 

Şi cred că ar trebui să aduc un omagiu creatorilor de jocuri. Primul 
joc lung pe care l-am parcurs până la capăt a fost Myst, o bijuterie 
grafică, plină de inteligență, delicateţe şi umor negru. Intâmplător, 
am văzut filmulețul celor de la Cyan care, pentru a obține acest joc 
multipremiat, au petrecut doi ani inventând, bolborosind, desenând, 
filmând, ştergând şi luând-o de la capăt. Cine nu l-a jucat înseamnă 
că n-a citit Ulysses. 

Aici ar trebui să pun punct. Nimic nu e în neregulă cu jocurile 
pe calculator. Se spune că, odinioară, chinezii obosiţi de atâtea chine- 
zării se retrăgeau la sfârşitul săptămânii, în fumătorie, pentru o pipă 
de opiu. Şi se ştia, încă de pe atunci, că un mic procent, unu-doi la 
sută, nu vor mai ieşi niciodată de acolo. 


Explorarea textului 


1. Prezintă impresia pe care ţi-a produs-o lectura acestui text. 

2. Ce înţelege autorul articolului prin „a-şi apăra poziţia de 
om neserios”? 

3. Cum explici reticența unor oameni la ideea de joc? 

4. Asemeni autorului, demonul cel neadormit te bântuie şi pe 
tine? Argumentează-ţi răspunsul, indiferent de natura lui. 

5. O afirmaţie din text este următoarea: Plăcerea jocului este 
componenta formativă a lumii animale. Stabileşte o corelație 
între acest enunţ şi o idee asemănătoare a fragmentului 
selectat în manual din eseul Homo ludens de Johan Huizinga. 

6. Cum explică autorul resortul intim, plăcerea jocului pe 
calculator? Din aceleaşi motive te joci şi tu? 

7. Ce ai jucat dintre jocurile menţionate în acest articol? Care 
joc ți s-a părut cel mai interesant şi mai pasionant? 

8. Comentează concluzia textului, cuprinsă în ultimul alineat. 

J.K. Rowling (pseudonim pentru 
Chipping Sodbury) se naşte în anul 
1965 în Anglia. Începe să scrie de la 
vârsta de 5-6 ani. În 1997 publică 
Harry Potter şi Piatra Flozofală, care 
este desemnată „cartea anului” in Marea 
Britanie. Un an mai târziu se tipăreşte 
în S.U.A, iar apoi, tradusă în peste 28 de 
limbi, circulă în întreaga lume în 30 de 
milioane de volume. 

Harry Potter, personajul principal, 
devine un idol contemporan. Sub 
masca unui copil, se ascunde un mic 
vrăjitor dornic să-i ajute pe cei slabi, dar 
şi să-i pedepsească pe cei care greşesc. 


Inainte de text 


Imaginează-ți că eşti participant la un joc ale cărui reguli ies din 
planul realului. Ce putere magică ţi-ai dori să ai în timpul acestui joc? 


HARRY POTTER ŞI PIATRA FILOZOFALĂ 
de J.K. Rowling 
(fragment) 


Veni şi ziua următoare, rece, dar foarte senină. Marea Sală mirosea 
îmbietor, a cârnăciori prăjiți, şi răsuna de glasuri voioase, dornice să 
vadă un meci de Vâjthaţ cât mai reuşit. 

- Trebuie să mănânci ceva! 

- Nu vreau! Imposibil! Nu pot să înghit nimic! 

Harry se simţea groaznic. În aproximativ o oră, urma să intre în 
teren. 

- Harry, mănâncă, îl îndemnă şi Seamus Finnigan, trebuie să capeți 
puteri. Căutătorii sunt întotdeauna cotonogiți de jucătorii din echipa 
adversă! 

- Mulţumesc pentru încurajare, Seamus, zise Harry, uitându-se 
cum acesta îşi tot turna ketchup pe cârnăciori. 

Pe la unsprezece, întreaga şcoală era în păr, în jurul terenului de 
Vâjthaț. Mulţi dintre privitori aveau binocluri. Era adevărat că scaunele 
erau sus, în aer, dar uneori tot era greu să urmăreşti toate fazele. 

Ron şi Hermione se alăturaseră lui Neville, Seamus şi Dean, pe 
cel mai de sus rând. Harry fu uimit să constate că făcuseră un afiş 
mare, din unul dintre cearşafurile distruse de Pungaşul. Pe el scria: 
„Harry Potter, preşedinte!” iar Dean, care era foarte bun la desen, 
făcuse dedesubt emblema Cercetaşilor, leul uriaş. Hermione contribuise 
şi ea cu o mică vrajă, pentru ca inscripția să apară în mai multe culori, 
vii şi strălucitoare. 

Între timp, la vestiar, Harry şi restul echipei se schimbau pentru 
meci, punându-şi pelerinele roşii de Vâjthaţ. (Viperinii jucau în 
pelerine verzi). 

Baston îşi drese glasul, pentru ca să se facă linişte. 

- OK, băieți..., începu el. 

- ... şi fete, completă înaintaşa Angelina Johnson. 

- Da, şi fete, fu de acord Baston. A venit momentul! 

- ... mult aşteptat..., sări Fred Weasley. 

„.„ de noi toți! zise şi George. 

- Ştim pe de rost discursul de încurajare al lui Baston, îi spuse 
Fred lui Harry. Am făcut parte din echipă şi anul trecut! 

- Gura, voi doi! strigă Baston. De ani de zile n-au mai avut 
Cercetaşii aşa o echipă bună. O să câştigăm, sunt sigur! 

Şi îi privi crunt, ca şi cum ar fi vrut să adauge: „Sau altfel...” 

- În regulă, pe teren! Succes tuturor! 

Harry ieşi din vestiar, în urma lui Fred şi George şi, sperând să 
nu i se înmoaie genunchii, păşi pe teren, în uralele publicului 
dezlănțuit. 

Harry Potter şi Piatra Filozofală 
(1997) 

Harry Potter şi Camera Secretelor 

(2007) 


Coperta volumului Harry Potter 
şi Piatra Filozofală 

de J. K. Rowling 

(ediţia în limba română) 


JOC ȘI JOACĂ 


Madam Hooch era arbitra. Stătea în mijlocul terenului, în aştep- 
tarea celor două echipe, cu mătura în mână. 

- Atenţie la mine, începu ea, de îndată ce îi văzu pe toți adunați 
în jurul ei. Vreau un joc corect de ambele părți! 

Lui Harry i se păru că i se adresează mai mult lui Marcus Flint, 
căpitanul echipei Viperinilor, elev în anul VI. Harry se gândi că 
Marcus arăta ca şi cum ar fi avut ceva sânge de vârcolac în el. Cu 
coada ochiului, Harry văzu afişul uriaş, fluturând la înălțime. Inima 
lui tresăltă. Simţi că prinde curaj. 

- Sus, pe mături, vă rog! 

Harry încălecă superbul lui Nimbus 2000. 

Madam Hooch suflă puternic în fluierul său de argint. 

Cincisprezece mături se ridicară în aer. Meciul începuse! 

- Şi balonul este preluat imediat de Angelina Johnson, de la 
Cercetaşi. Ce înaintaşă bună! Şi frumoasă, pe deasupra... 

- Jordan! 

- Scuzaţi-mă, doamnă profesoară! 

Lee Jordan, prieten bun cu gemenii Weasley, era comentatorul 
meciului, urmărit cu mare atenţie de profesoara McGonagall. 

- Angelina se descurcă, într-adevăr foarte bine acolo, sus, în aer. 
Pasează perfect către Alicia Spinnet, prietenă bună cu Oliver Baston. 
Anul trecut, ea a stat pe banca rezervelor... dar să ne întoarcem la 
Johnson care... Ah, nu! Viperinii au reuşit să ia balonul, prin căpitanul 
lor, Marcus Flint. Şi dus a fost! Marcus Flint zboară ca un vultur şi 
e gata să înscri... Nu, a fost oprit excelent de portarul Baston şi balonul 
este preluat iar de Cercetaşi, prin înaintaşa lor, Katie Bell, care i-a suflat 
balonul lui Flint, printr-o desăvârşita mişcare de învăluire, şi... Auu! 
Cred că a fost foarte dureros! Un balon-ghiulea a lovit-o chiar în ceafă! 
Balonul trece la Viperini, Adrian Pucey se grăbeşte spre locul de marcaj, 
dar e stopat de cel de-al doilea balon-ghiulea, trimis de Fred sau de 
George Weasley, n-aş putea spune exact care dintre gemeni... Cercetaşii 
au făcut un joc excelent până acum. Şi aruncătorul lor a fost excelent. 
Balonul este iar la Johnson, care a plecat ca din puşcă, zboară, cu 
adevărat! Fentează un balon-ghiulea... şi iată, la mică distanță, poarta 
echipei adverse... Hai, Angelina! Acum! Portarul Viperinilor, 
Bletchley, plonjează... Ratare! Cercetaşii au înscris primii! 

Uralele galeriei Cercetaşilor umplură aerul, printre mormăielile 
şi bombănelile Viperinilor. 

- Hai, făceți-mi şi mie loc, dați-vă mai încolo! 

- Hagrid! 

Ron şi Hermione se înghesuiră, ca să-i facă şi lui loc. 

- Am urmărit meciul până acum din coliba mea, zise el şi arătă 
spre un binoclu, pe care îl ținea pe după gât, dar nu-i acelaşi lucru. 
Nici urmă de hoțoaica aurie, nu? 

- Nu, Harry nu prea a avut ce face până acum, spuse Ron. 

- Bine că n-a pățit nimic, tot e ceva, nu-i aşa? remarcă Hagrid, 
punîndu-şi binoclul la ochi şi privind spre punctulețul din zare, care 
nu era altul decât Harry. 

Sus, mult deasupra lor, Harry urmărea jocul cu atenție, scrutând 
zarea, să nu-i scape hoțoaica aurie. Făcea întocmai cum îl învățase Baston. 

Afişul filmului 
Harry Potter şi Piatra Filozofală 


-Te ţii deoparte până vezi hoțoaica, îl sfătuise Baston. Nu e indicat 
să fii atacat înainte de a intra în acțiune. 

Când marcase Angelina, Harry făcuse o serie de lupinguri, pentru 
a-şi manifesta bucuria. Acum, era iar la post, pândind hoțoaica. La 
un moment dat i se păru că vede o sclipire aurie, dar nu erau decât 
reflexele de la ceasurile gemenilor Weasley. lar altădată, un balon- 
ghiulea veni glonţ spre el, dar Harry îl respinse, iar Fred porni în 
urmărirea balonului-ghiulea. 

- Ai pățit ceva, Harry? apucă Fred să strige şi trimise balonul- 
ghiulea în direcția lui Marcus Flint. 

- Balonul este la Viperini, comenta Lee Jordan. Înaintaşul Pucey 
se fereşte de baloanele-ghiulea, îi fentează pe gemenii Weasley şi pe 
înaintaşa Bell şi se îndreaptă... Ah, nu-i chiar hoțoaica?!? 

Un murmur străbătu mulțimea şi Pucey scăpă balonul, mult prea 
atent la sclipirea aurie, care îi vâjâi pe la urechi. 

O văzuse şi Harry şi plonjă după ea, cu mult entuziasm. 
Căutătorul Viperinilor, Terence Higgs, o observase şi el. Umăr la umăr, 
zburau amândoi spre hoţoaică. Înaintaşii se opriseră din joc, uitând 
parcă pentru ce se aflau acolo şi urmărind întrecerea. 

Harry era mai rapid ca Higgs. Văzuse botul auriu, fluturând 
înaintea lor, băgă viteză şi... 

Bong! Urlete furioase izbucniră din rândurile Cercetaşilor. Marcus 
Flint îi pusese o piedică, în mod intenționat, măturii lui Harry, care 
se dezechilibră şi începu să se rotească. Harry se prinse zdravăn de 
ea, străduindu-se să scape întreg. 

- Fault! strigau Cercetaşii. 

Furioasă, Madam Hooch îl atenționă pe Flint şi ordonă o lovitură 
liberă pentru Cercetaşi. Dar, în toată această confuzie, hoţoaica 
dispăruse, bineînțeles. 

Dedesubt, Dean Thomas urla din răsputeri: 

- Dă-l afară! Cartonaş roşu! 

- Dean, nu suntem la fotbal, îi aminti Ron. Jucătorii de Vâjthaţ 
nu pot fi dați afară. Şi ce e aia, cartonaş roşu? 

Dar Hagrid îi ținea partea lui Dean: 

- Ar trebui să se schimbe regulile. Flint ar fi putut să-l doboare 
pe Harry de pe mătură! 

Lui Lee Jordan îi venea foarte greu să fie impartial: 

- Astfel, după acest fault josnic şi dezgustător... 

- Jordan! Să nu se mai repete! 

- Bine, doamnă, bine... Deci, Flint aproape că l-a ucis pe Harry, 
drept care Spinnet primeşte câteva puncte pentru Cercetaşi şi jocul 
continuă. Balonul este la Cercetaşi... 

Harry blocă un alt balon-ghiulea, care venise amenințător de 
aproape de capul său. Din cauza şocului, mătura se înclină 
periculos şi, pentru o clipă, Harry avu senzația că o să cadă. Strânse 
mătura între picioare şi se prinse cu mâinile de ea, cu toată puterea. 
Niciodată nu mai simţise ceva asemănător. 

Se întâmplă din nou. Mătura lui Harry părea că vrea să-l 
trântească la pământ. Harry dădu să se îndrepte spre locul unde stătea 
Baston, să-l roage să ceară o pauză, dar îşi dădu seama că Nimbus 

Secvenţă din filmul 
Harry Potter şi Piatra Filozofală 


Secvenţă din filmul 
Harry Potter şi Piatra Filozofală 


JOC ȘI JOACĂ 


2000 scăpase de tot de sub control. Se învârti de câteva ori, foarte 
periculos, făcu nişte zig-zaguri prin aer, gata să îl arunce la pământ 
pe Harry. 

Lee comenta în continuare: 

- Viperinii au balonul... la Flint, care trece de Spinnet... şi de Bell... 
Un balon-ghiulea îl loveşte puternic în față... Sper că i-a spart nasul! 
Glumeam, doar, doamnă profesoară... Viperinii înscriu... Oh, vai... 

Viperinii erau în culmea fericirii. Nimeni nu părea să fi observat 
că mătura lui Harry avea probleme... ÎI purtase tot mai sus, zvâcnind 
şi răsucindu-se, ducându-l departe de joc. 

- Nu înțeleg ce face Harry, mormăi Hagrid. Dacă nu l-aş şti, aş 
zice că a pierdut controlul măturii... Dar... nu se poate... Nu?!? 

Deodată, toți îşi îndreptară privirile spre Harry. Mătura lui se 
rotea, iar şi iar, şi el abia mai reuşea să se țină. Imediat se auzi un 
strigăt. Mătura se smucise şi reuşise să-l dea jos pe Harry. Harry se 
mai ținea doar cu o mână şi atârna în gol. 

- I-o fi stricat-o Flint când l-a faultat, şopti Seamus. 

- Nu se poate, zise Hagrid, cu o voce tremurătoare. Doar dacă 
acționează asupra ei o magie neagră, deosebit de puternică... 
Niciodată n-a reuşit un puşti să strice un Nimbus 2000... 

La aceste cuvinte, Hermione îi smulse binoclul lui Hagrid, dar, 
în loc să se uite la Harry, cercetă înfrigurată mulțimea. 

- Ce faci? o întrebă Ron, negru la față de supărare. 

- Ştiam eu! Plesneală! Uite şi tu! 

În partea opusă, stătea Plesneală, cu ochii țintă la Harry şi 
murmurând ceva pe şoptite, fără încetare. 

- Face ceva! strigă Hermione. Vrăjeşte mătura! 

- Ce putem face? 

- Lăsați pe mine! 

Şi, înainte ca Ron să mai poată să spună ceva, Hermione dispăru. 
Ron întoarse binoclul spre Harry. Mătura vibra atât de tare, că era 
o minune că Harry se mai putea ține încă de ea. Mulțimea era în 
picioare, urmărind scena, îngrozită, iar gemenii Weasley se 
apropiaseră de Harry, încercând să-l ia pe mătura unuia dintre ei. 
Degeaba, însă. De fiecare dată când se apropiau de Harry, mătura 
zvâcnea şi mai sus. Gemenii zburau în cercuri pe dedesubtul lui Harry, 
sperând să-l poată prinde, dacă ar fi căzut. Marcus Flint apucă balonul 
şi mai înscrise de cinci ori, fără ca nimeni să-l observe. 

- Hai, Hermione, fă ceva, murmură Ron, disperat. 

Hermione îşi făcuse loc spre scaunul unde stătea Plesneală şi acum 
alerga pe rândul imediat de dedesubt. Nici măcar nu se oprea să-şi 
ceară scuze celor pe care îi îmbrâncea în goana ei. Ajungând în dreptul 
lui Plesneală, se ghemui la pământ, îşi scoate bagheta magică şi începu 
să şoptească nişte cuvinte numai de ea ştiute. Din bagheta ei țâşniră 
scântei spre poalele mantiei profesorului Plesneală. 

În numai treizeci de secunde, Plesneală îşi dădu seama că era în 
flăcări. Un strigăt speriat îi dădu de ştire Hermionei că îşi îndeplinise 
misiunea. Adunând jarul de pe Plesneală şi punându-l într-un vas, 
în buzunar, Hermione se strecură înapoi. Plesneală n-avea să ştie 
niciodată ce se întâmplase. 

Fusese deajuns. Sus, în aer, Harry reuşi să-şi domolească mătura. 

- Neville, poţi să te uiţi acum, îl îndemnă Ron. 

În ultimele cinci minute, Neville bocise, cu capul ascuns în jacheta 
lui Hagrid. 

Harry coborî pe pământ şi toată lumea observă că îşi duce mâna 
la gură, ca şi cum i-ar fi venit să vomite, ateriză cu bine şi lasă să-i 
cadă din gură, drept în palmă, ceva auriu. 

- Am prins hoțoaica! zise el, vesel. 

Jocul se termină într-un vacarm de nedescris. 

- N-a prins-o, aproape c-a înghițit-o! urla Flint, ofticat. 

Mai urlă el încă douăzeci de minute, dar tot degeaba. Harry nu 
încălcase regulile, iar Lee Jordan anunţa fericit rezultatul meciului: 
Cercetaşii câştigaseră o sută şaptezeci de puncte, iar Viperinii şaizeci. 
Harry nu auzise însă nimic. El bea o ceaşcă de ceai tare, în coliba lui 
Hagrid, unde se dusese, împreună cu Ron şi Hermione. 


Explorarea textului 


1. Exprimă-ți opinia în legătură cu impresia pe care ţi-a pro- 
dus-o lectura acestui fragment. 

2. Descrie atmosfera care precedă începerea meciului pe tere- 
nul de Vâjthaţ. 

3. Urmăreşte relatarea lui Lee Jordan. Caută asemănări între 
relatarea acestuia şi cea a unui comentator de fotbal. 

4. In ce constă ineditul jocului dintre Cercetaşi şi Viperini? 

5. Prezintă aventura prin care trece Harry Potter. 

6. Arată rolul pe care îl joacă profesorul Plesneală. 

7. Disociază elementele care aparţin planului real de elemen- 
tele fantastice. 


Joc şi JOACĂ 


Sugestii pentru lectură suplimentară 


> Tudor Arghezi, Cartea cu jucării (1931). 
Volum de proză scurtă pentru cititori de toate vârstele, care 
te introduce în lumea copilăriei şi a jocului. Are ca personaje 
pe tătuțu, măicuţa şi cei doi copii ai autorului: Baruţu şi 
Miţu(ra). 

> Mircea Cărtărescu, Nostalgia (1993). 
Primul capitol, Mendebilul, este o „amintire din copilărie” 
care prezintă întâmplări ale vârstei inocente, marcate de 
ideea jocului. 

> Lewis Caroll, Alice în Ţara Minunilor (1865). 
Prin intermediul personajului Alice, cititorul pătrunde în- 
tr-o lume fascinantă, magică, unde regulile logicii sunt uitate. 

> Mark Twain, Aventurile lui Tom Sawyer (1876). 
Cartea prezintă palpitantele peripeții ale lui Tom, un ştren- 
gar care nu se împacă deloc cu normele de comportament 
învăţate în familie şi cu educaţia primită la şcoală. 

Limbă ŞI comunicare 


ERORI SEMANTICE 


. vu 


Confuzia paronimică 


Paronimele sunt cuvinte care se aseamănă unul cu celălalt din punct de 
vedere al formei, dar se deosebesc (complet) în ceea ce priveşte înțelesul sau 
semnificația: numeral - numerar, prenume - pronume, glaciar - glacial, original - 
originar etc. 

Una dintre cauzele utilizării greşite a neologismelor este paronimia. În 
limba română există cuvinte cu origini şi cu sensuri diferite care sunt însă 
asemănătoare din punct de vedere al formei. Mica diferenţă, de multe ori 
constând dintr-un singur sunet, creează confuzii între aceste cuvinte, pentru 
că nu se ține seama de sensurile şi de originea lor. 

Situaţii de paronimie: 

Eminent - iminent. Primul termen cunoaşte în limba română aceleaşi 
sensuri ca în limbile neolatine din care provine: „care se distinge din calități 
intelectuale deosebite; excepţional, superior, remarcabil, excelent” (DEX). 
Paronimul iminent are sensuri complet diferite: „care este gata să se producă, 
să se întâmple şi care nu se poate amâna sau evita, inevitabil” (DEX). Nu poate 
exista aşadar o legătură de sens între eminent şi iminent. Apropierea care se 
face uneori între cei doi termeni este greşită şi dovedeşte necunoaşterea 
sensurilor acestor cuvinte. 

A emigra - a imigra. Confuzia între aceste paronime se produce pentru că 
sensurile lor par a fi foarte apropiate. A emigra înseamnă „a pleca din patrie 
şi a se stabili (definitiv sau temporar) în altă ţară; a se expatria” (DEX). În 
aceeaşi familie lexicală intră termeni ca emigrant şi emigrație. Paronimul a imigra 
înseamnă „a veni într-o ţară străină pentru a se stabili aici” (DEX). Acelaşi 
sens îl au cuvintele apropiate imigrant şi imigrație. Distincția dintre a emigra 
şi a imigra se face în funcţie de sensul deplasării, dintr-o direcţie în alta. 

Atracția paronimică este fenomenul prin care un paronim care e folosit 
mai frecvent în limbă, deci mai familiar vorbitorului, îl „atrage” pe cel care 
este mai puțin cunoscut, substituindu-se acestuia din urmă. Astfel, a gira, care 
înseamnă „a garanta” (din it. girare), se foloseşte tot mai frecvent în locul lui 
a gera, care înseamnă „a conduce”, „a administra în numele cuiva” (din fr. 
gérer). Atracția paronimică reprezintă, de fapt, o confuzie paronimică şi devine 
sursa unor greşeli de limbă. 

Atracția paronimică este un aspect al etimologiei populare, fenomen care 
constă în „modificarea formei unui cuvânt (recent intrat în limbă sau mai puțin 
cunoscut) sub influenţa unui cuvânt mai cunoscut cu care prezintă asemănări 
de formă şi uneori de sens” (DEX). Aşa, de exemplu, în descântecul Melc,melc,/ 
Cotobelc,/ Scoate coarne boiereşti, cuvântul boiereşti a înlocuit termenul boureşti, 
adică „mândre”, „falnice”, ca ale bourului de odinioară. Tot astfel, firoscos este 
o etimologie populară pentru filozof ori lăcrămație, pentru reclamaţie. 

1. Reţine semnificaţia fiecărui paronim din exemplele de mai jos; scrie-l pe 

caiet, integrându-l într-un context potrivit: 

e Substantive: 

diferență (deosebire, nepotrivire) — deferență (stimă, respect, considerație, 
condescendenţă); 

fiabilitate (ansamblul calităţilor unui sistem tehnic care determină 
capacitatea acestuia de a fi utilizat un timp cât mai îndelungat) — friabilitate 
(însuşire de a fi fărâmicios, casant, friabil); 

jantă (partea exterioară a unei roți de automobil, de bicicletă etc.) — geantă 
(servietă, poşetă); 

perceptor (furnizor însărcinat cu încasarea impozitelor şi taxelor oficiale) 
— preceptor (persoană însărcinată cu educarea şi instruirea unui copil, 
pedagog, educator). 

Adjective: 

cauzal (privitor la cauză, de cauză) — cazual (1. care are un caracter 
întâmplător, care depinde de împrejurări, accidental; 2. care arată cazul 
gramatical); 

destins (relaxat, calm, liniştit) — distins (plin de eleganță, finețe, distinctie); 
ordinal (care indică, într-o serie, locul, ordinul numeric) — ordinar (obişnuit, 
normal, comun). 

Verbe: 

a colabora (a participa la elaborarea unei acţiuni) — a corobora (a consolida, 
a întări); 

a enerva (a se înfuria, a se irita) — a inerva (a forma reţeaua de nervi a unui 
ţesut); 

a preleva (a detaşa, a extrage, a lua o parte dintr-un tot, dintr-un ansamblu) 
— a prevala (a avea preponderență, a predomina); 

a proveni (a se trage, a-şi avea obârşia) — a preveni (a prevesti, a avertiza). 


2. Alege din fiecare pereche de paronime cuvântul care este adecvat con- 


textului: 
saşiul/ şasiul maşinii, călătoreşte pe spezele/ speţele (cuiva), i-arelevat/ revelat 
taina, judecător refuzat! recuzat de inculpat, prinos/ prisos de bunuri 
materiale, cabinet dental/ dentar. 


3. Explică următoarele etimologii populare ca aspect al atracției paronimice: 


filigram, brusculadă, arcoladă, (nume şi) pronume. 


4. Identifică acele cuvinte care sunt utilizate greşit ca rezultat al unor confuzii 


paronimice (toate exemplele sunt din comediile lui I.L. Caragiale): 
e Hehei! Unul e Galibardi: om, o dată şi jumătate! [...] Ei, giantă latină, domnule, 
n-ai ce-i mai zice. 
e Jupân Dumitrache, adică să am pardon de impresie, eu gândesc că numa” ţi-ai făcut 
spaimă degeaba. 
e Bravos, bobocule! Nu m-aşteptam ca tocmai dumneata să te pronunți cu aşa 
iluzii în contra mea... 

Pleonasmul 


Pleonasmul (din gr. pleonasmos „a fi în plus”) este o greşeală de limbă care 
ia naştere din folosirea alăturată a două sau mai multe cuvinte, dintre care unul 
repetă parţial sensul celuilalt. Vorbitorul face în mod inutil o „risipă” de 
exprimare, utilizând mai multe elemente de expresie decât ar fi strict necesar. 
De exemplu, a aduce la acelaşi numitor comun este un pleonasm pentru că 
înseamnă: a) „a face ca două sau mai multe fracții ordinare să aibă acelaşi numitor”; 
b) „a împăca puncte de vedere diferite”, iar adjectivul comun dublează un sens 
care a fost deja exprimat, deci este inutil. În exemplul a rostit o scurtă alocuțiune 
există o formulare pleonastică întrucât alocuțiune înseamnă „scurtă cuvântare 
ocazională”, iar adăugarea adjectivului scurtă devine inutilă. 

Pleonasmul are cauze diverse; ele pot fi de natură lexicală (a aproba pozitiv, 
contrabandă ilegală, tricicletă cu trei roți, Avansaţi înainte!) sau de natură gramaticală 
(mai superior, foarte optim, etc., ştiindu-se că adjectivele superior şi optim nu au 
grade de comparaţie). 

În ultima vreme, împrumuturile din limba engleză au devenit o importantă 
sursă a pleonasmului, din cauza necunoaşterii sensului exact al cuvântului 
împrumutat, ca în următoarele construcţii pleonastice: summit la vârf (summit 
înseamnă „conferinţă la nivel înalt, la vârf”), hit de mare succes (hit - ca şi 
sinonimul său şlagăr - înseamnă „cântec de succes”) ori conducere managerială 
(managenent înseamnă „ştiinţa organizărilor şi conducerii întreprinderilor”). 

Din punct de vedere al acceptării pleonasmului în exprimarea îngrijită, se poate 
face diferenţa între pleonasme intolerabile (ca în exemplele de mai sus) şi pleonasme 
torelabile în diverse grade. Se apreciază a fi pleonasme tolerabile anumite expresii 
fixe ca praf şi pulbere, oale şi ulcele, întuneric beznă etc. 

Pleonasmul tolerabil este considerat o figură de stil din categoria figurilor 
insistenţei (enumeraţia, hiperbola, imprecaţia, perifraza etc.), folosit cu intenție 
de expresivitate pentru sublinierea celor comunicate: foc şi pară; în fel şi chip; 
se suceşte, se învâteşte; vai şi amar; ce-a făcut, ce-a dres; cu chiu, cu vai etc. 


1. Analizează structura următoarelor pleonasme şi demonstrează natura 


greşelii: 
cel mai optim chiar el însuşi în persoană 
am conlucrat împreună panoramă de ansamblu 
schiță sumară întrajutorare reciprocă 
procent la sută vin din nou iarăşi 
a suprapus peste a preferat mai bine 
coboară jos au conviețuit laolaltă 
s-a întors înapoi obstacol care împiedică 
foarte rarisim a îndrumat calea 


2. Explică de ce aceste construcții sunt considerate pleonastice: 


perspective de viitor conducere managerială 
protagonist principal mijloace mass-media. 


31 


>>> Texte auxiliare 


3. Argumentează dacă sunt sau nu pleonasme următoarele formulări: 


nul şi neavenit 

definitiv şi irevocabil 

anexe alăturate 

având în vedere şi luând în considerare 
drept pentru care. 


4. Exprimarea personajelor din operele lui I.L. Caragiale este plină de greşeli 
de limbă. Care este eroarea în următoarele exemple: 


domnule, musiu numaidecât momentan 
june tânăr la fel identice 

madam, Cucoană şi etțetera 

pardon, să iertați în stare a fi capabil. 


5. Presa audio-vizuală, din grabă ori neatenţie, poate răspândi exprimări 
pleonastice nesesizate de publicul neinformat. Arată ce este eronat în aceste 
exemple: 


privatizarea marilor mamuți industriali 

înalți prelați bisericeşti 

prognoza pentru viitor arată 

privind retrospectiv în urmă 

despăgubirea pagubelor produse de inundații 

personalități care au fost nemijlocit în mijlocul evenimentelor. 


Tautologia 


Tautologia este construcţia care se realizează prin repetarea unui cuvânt 
sau a unui grup de cuvinte cu funcţii gramaticale diferite şi cu intonații diferite. 
Ex.: Copilul, tot copil; Ce s-a petrecut, s-a petrecut; De mâncat, mănâncă; Legea este 
lege; Dacă nu vrea, nu vrea etc. 

Unele tautologii sunt fixate în proverbe: Frate, frate, dar brânza e pe bani; 
Munca face omul om şi altoiul pomul pom. 


Identifică, în exemplele următoare, construcţiile tautologice: 
Capra tot capră, se zmucea în toate părțile. (lon Creangă) 
Nu e frumos ce e frumos, ci e frumos ce-mi place mie. 
Moşia moşie, foncția foncție, coana Joiţica - coana Joiţica, trai neneaco, cu banii 
lui Trahanache... (I.L. Caragiale) 

Literatură şi alte arte 


LITERATURĂ ŞI CINEMATOGRAFIE 


Scurtă istorie a cinematografiei 


e Primele încercări în domeniul cinematografiei au fost reprezentate de 
„Teatrul optic” al lui Reynaud care, în octombrie 1892 a proiectat pantomime 
în culori luminoase având ca personaje animale — el este de fapt considerat 
inventatorul filmului de desene animate — şi de aparatul optic al lui Edison, 
brevetat în 1894, care permitea vizionarea imaginilor individual, de către 
fiecare spectator. Inventatorii cinematografului au fost însă fraţii Louis şi 
Auguste Lumiere care, la 28 decembrie 1895, la Paris, în Salonul indian de la 
Grand Cafe au organizat primul spectacol cu public. 

e La Bucureşti prima proiecţie a fraţilor Lumiere a avut loc la 27 mai 1896. 
Va fi urmată de secvenţe filmate de Paul Menu la parada regală de la 10 Mai, 
la Hipodromul Băneasa, în Târgul Moşilor ori în timpul exerciţiilor flotei 
române, pe Dunăre. Erau filme scurte, de cinci-şase minute, realizate prin 
funcţionarea continuă a aparatului şi fără mişcarea camerei. 

e Tot frații Lumiere, în 1896, au ideea de a instala camera într-o gondolă, 
la Veneţia, oferind pentru prima oară o schimbare a unghiului privirii în timpul 
filmării, dar abia trei ani mai târziu va fi efectuată prima rotire a camerei în 
timpul filmării. Vor urma alte inovaţii: gros-planurile, stop-cadrul, derularea 
inversă a filmului, supraimprimarea (în fond, primul trucaj, datorat lui Méliès). 
Totuşi, în aceşti ani de pionierat, filmul este privit mai cu seamă ca un simplu 
divertisment „tehnic”. 

e Transformarea acestui joc tehnic în cea de a şaptea artă s-a datorat descoperirii 
montajului, procedeu care constă în tăierea benzii de celuloid în bucăţi care pot fi 
lipite (montate) ulterior. Apar astfel montajul încrucişat care permite alternarea 
planurilor şi derularea unor acțiuni paralele, folosit mai întâi în primul western 
din istoria cinematografului, Marele jaf al trenului, şi tăietura de montaj care permite 
trecerea bruscă de la un cadru la altul. Ea va fi de fapt marea descoperire a acelor 
ani de început, înlocuind panoramarea, care în timpul rotării camerei de filmare 
încărca imaginea cu elemente adeseori nesemnificative. 

e Primul mare regizor care a utilizat montajul a fost americanul David W. 
Griffith (1875 - 1948), a cărui capodoperă, Intoleranță (1916), utilizează, de- 
a lungul a patru ore de filmare, multe inovaţii tehnice: prim-planurile, montajul 
încrucişat, stop-cadrul, supraimprimarea, alternarea secvenţelor — în film sunt de 
fapt patru acţiuni distincte, desfăşurate în locuri şi timpuri diferite: Babilon, 
Palestina din timpul lui lisus, Franţa secolului al XVI-lea şi America marilor 
mişcări sociale din anul 1911. 

e Sonorul va fi o altă inovaţie tehnică importantă. Primul film sonor este 
muzicalul, Cântărețul de jazz din 1927. Până atunci proiecția fusese însoţită 
doar de acompaniamentul unui pian (astfel de pianiştii se numeau tapeuri) 
sau, în cinematografele de lux, de al unei orchestre. 

e O descoperire majoră a cinematografului se va dovedi şi culoarea, care 
va oferi noi posibilități de expresie imaginii filmate. 


Mic dicționar pentru uzul cinefililor 


Scenariu -— text scris special ori adaptare a unei opere literare, care este 
punctul de plecare în realizarea unui film. Autorul unui scenariu se numeşte 
scenarist. 

Regie — concepţia interpretării scenice a unui text dramatic, a unui scenariu 
sau libret destinat să devină spectacol; îndrumarea jocului actorilor şi a 
montării unui spectacol de teatru, de cinema, de operă etc. Diferenţa esenţială 
între regia de teatru şi cea de film constă în aceea că în primul caz regizorul 
coordonează jocul actorilor, în timp ce în cel de-al doilea, dirijează aparatul 
de filmat. 

Imagine — diferenţa dintre imaginea picturală şi cea de film se datorează 
în primul rând mişcării. Compoziţia în pictură apelează în primul rând la 
elemente geometrice, în timp ce în film trebuie să aibă în vedere mişcarea 
subiectului, amplasarea şi mişcarea camerei în raport cu subiectul şi, de 
asemenea, variațiile luminii în raport cu acelaşi subiect. Planurile de filmare 
au în vedere distanța camerei în raport cu ceea ce se filmează şi pot fi de 
ansamblu, îndepărtate, apropiate etc. Mai există planul întreg (în care actorul este 
văzut în întregime), planul american (în care actorul se vede de la genunchi 
în sus), prim-planul (în care este surprinsă numai figura şi linia umerilor 
actorului), gros-planul (se vede faţa sau doar o parte a ei). Combinarea acestor 
planuri poate crea un efect puternic asupra spectatorului care nu mai este un 
simplu martor al acțiunii ce se derulează sub ochii săi, ci percepe şi reacţiile 
emoţionale ale personajelor reflectate în mimica actorilor. Lumina este şi ea 
un element important.Regizorii au constatat destul de repede că lumina 
naturală poate fi un handicap în arta filmului, în timp ce alternarea intensității 
şi a direcţiei fascicolului luminos produs artificial are efecte expresive. De 
exemplu, chipul uman capătă un aspect sinistru când este luminat de jos în 
sus, fapt speculat mai cu seamă în filmele de groază. Şi culoarea poate avea 
o funcţie estetică, dar filmele color nu sunt neapărat superioare celor alb-negru. 
Persoana care manevrează camera de filmare se numeşte cameraman. 

Coloană sonoră — muzica de film nu are o valoare în sine, ci trebuie să 
însoțească imaginea şi să fie în concordanţă cu acțiunea dramatică. Altfel spus, 
ritmul muzical trebuie să se sincronizeze cu ritmul vizual. 

Interpretare actoricească — este, fără îndoială, un element important, dar 
nu cel mai important. Succesul de casă al unui film este în mod cert influențat 
de prezenţa starurilor, dar încasările nu reflectă totdeauna valoarea artistică 
a unei pelicule. În istoria cinematografiei există destule exemple de filme 
valoroase în care au jucat neprofesionişti ori actori obscuri, care abia ulterior 
s-au transformat în vedete. Este suficient să amintim capodopere precum Hoţii 
de biciclete de Vittorio de Sica, din 1948 şi Decameronul lui Pier-Paolo Passolini 
din 1970, unde interpreţii sunt numai oameni „de pe stradă” sau Romeo şi 
Julieta, regizat de Franco Zefirelli în 1968, interpretat de doi adolescenţi chiar 
de vârsta personajelor shakespeariene. Alegerea interpreţilor este însă esen- 
ţială, căci fizicul şi personalitatea lor trebuie să coincidă cu personalitatea 
eroilor întruchipaţi. Şi nu totdeauna un interpret de teatru de mare valoare 

va fi şi un mare actor de film, căci arta reprezentării dramatice este guvernată 
de alte principii decât aceea cinematografică. 


Ecranizarea unui roman: Harry Potter şi Piatra Filozofală 


Ecranizarea, în 2001, a best-seller-ului autoarei engleze J.K. Rowling, Harry 
Potter şi Piatra Filozofală, dublează succesul romanului publicat şi în 
România. 

Scenaristul Steve Kloves adaptează cu fidelitate textul cărții pentru ca 
regizorul Cris Columbus şi producătorul David Hayman, de la Warner Bros 
Pictures, să transpună în film aventurile deja celebrului Harry Potter. Subiectul 
filmului este cunoscut cititorilor cărţii, în majoritate copii: orfanul Harry Potter 
este chemat, în noaptea când împlineşte 11 ani, la şcoala de vrăjitori de la 
Hogwarts, unde este ales de pălăria fermecată în casa Cercetaşilor şi trece 
printr-o serie de întâmplări miraculoase, în compania prietenilor săi: 
Hermione Granger şi Ron Weasley. 

Succesul cărții dovedeşte nevoia copiilor de astăzi de miraculos şi de 
modele. Realizatorii filmului oferă un chip eroului unei generaţii de copii. 
Daniel Radcliffe, în rolul lui Harry Potter, înfăţişează cu candoare condiția 
orfanului, aparent dezavantajat în faţa vărului Dudley. Deşi eroul poartă 
ochelari, faptele şi calitățile lui contrazic aparențele, având — după spusele 
pălăriei fermecate — „curaj berechet, minte destulă, talent din plin şi o dorință 
arzătoare de afirmare”. Dar nu cu orice preţ, ci numai în slujba binelui. 

Ceilalţi actori-copii împrumută însuşirile personajelor plăsmuite în carte: 
tenacitatea şi inteligența pentru Hermione (Emma Watson), bunătatea şi 
spiritul de echipă pentru Ron (Rupert Grint). 

Profesorul Dumbledore (Richard Harris), profesoara McGonagall (Magie 
Smith) şi Hagrid (Robbie Coltrane) înfăţişează personajele pozitive care îi 
sprijină din umbră pe eroii-copii ce se luptă cu forțe malefice, cum este 
profesorul Quirell (lan Hurt). Fizicul şi personalitatea actorilor coincide cu 
personalitatea eroilor întruchipați. 

Însă evaziunea într-o lume fantastică, în care limitele umane sunt 
depăşite prin magia pusă în slujba binelui, constituie o dimensiune a 
imaginarului specifică omului, indiferent de vârstă. Miraculosul cărţii trece 
în imaginile filmului: conversaţia lui Harry cu şarpele de la grădina zoologică, 
îmbarcarea în tren la linia 9 şi 1/2, inorogul şi centaurul din Pădurea Interzisă, 
spectaculosul joc de şah din final. 

Decorul este impresionant: castelul care adăposteşte şcoala Hogwarts, 
Marea Sală cu lumânările aprinse plutind ca o perdea de lumină deasupra 
meselor care se umplu cu bunătăți prin magie, scările interioare care îşi 
schimbă poziţia, dormitorul elevilor, biblioteca. Atmosfera realizată prin 
imagine şi sunet este un amestec de feerie şi thriller. Se apelează la efecte 
speciale realizate pe computer de mai multe echipe. Prin grafică pe calculator 
şi animaţie, prind viaţă pe ecran făpturile fabuloase: goblinii, trolul, 
centaurul, inorogul, Cap-de-Mort, sau ne ţine cu sufletul la gură zborul pe 
mături la meciul de Vâjthaţ. Coloana sonoră întreţine suspansul acțiunii. 

Motto: 
Toată educația depinde de mamă. 
(Aristotel) 


FICŢIUNEA LITERARĂ 


Mara de loan Slavici 


LIMBĂ ŞI COMUNICARE 
Rolul elementelor arhaice şi regionale 
în interpretarea mesajelor scrise şi orale 
Sensul cuvintelor în context 


Tren de plăcere de I.L. Caragiale 


LIMBĂ ŞI COMUNICARE 
Contextul. Cunoaşterea sensului corect al cuvintelor 
Factori care perturbă receptarea mesajelor orale 


FICȚIUNE ŞI REALITATE 


Hronicul şi cântecul vârstelor de Lucian Blaga 


LIMBĂ ŞI COMUNICARE 
Scrierea şi pronunţarea neologismelor 


TEXTE AUXILIARE 


Amintiri din copiărie de lon Creangă 


LIMBĂ ŞI COMUNICARE 
Anacolutul 


anma 
PYN LEE 
yA Pa a 


>>> F icHunea literară 


loan Slavici, n.1848 (Şiria, jud. Arad) - 
m.1925 (Crucea de Jos, Panciu). Studii 
la Şiria, Timişoara, Arad, Satu Mare, 
Budapesta, Viena. La Viena îl va cu- 
noaşte pe Mihai Eminescu. Este pro- 
fesor şi ziarist, întemeietor de reviste (în 
1884 înfiinţează revista Tribuna). De- 
butul editorial se produce în 1881, cu 
Novele din popor. Publică romanul 
Mara în anul 1906, la Budapesta, într- 
un moment în care specia romanului 
cunoscuse doar câteva realizări notabile 
prin scriitori precum Nicolae Filimon 
(Ciocoii vechi şi noi) sau Duiliu Zamfirescu 
(Viaţa la țară, Tănase Scatiu). Înainte de 
1906, data apariţiei romanului, loan 
Slavici este cunoscut ca autor al unui 
număr de volume de nuvele, în care 
importantă era observarea realistă a 
lumii ardeleneşti, a târgurilor cu meş- 
teşugari şi precupeţi, în special. Viziunea 
autorului se concentrează pe surprin- 
derea de tipologii şi mentalități anga- 
jate în puternice conflicte morale. 


Înainte de text 


1. 


Explică pe scurt în ce ar consta semnificația cugetării latine 
Cum e tatăl, aşa-i şi fiul. Personalizează/ concretizează această 
cugetare cu exemple din viaţa reală sau din lecturile tale. 
Scrie, folosind substantive, verbe sau adjective, un scurt 
enunţ despre semnificația pe care ţi-o provoacă/ trezeşte 
sensul cuvântului familie. Vei avea în vedere şi sensul de 
dicționar al cuvântului: 

e „formă socială de bază, întemeiată prin căsătorie, şi care 

constă din soţ, soţie şi descendenţii acestora“; 

e „totalitatea persoanelor care se trag dintr-un strămoş 


comun.“ 


MARA 


de loan Slavici 


Acţiunea din romanul Mara se concentrează în jurul 
câtorva destine integrate în viaţa târgului ardelenesc. Este 
vorba în primul rând despre destinul Persidei şi al lui Hubăr 
Natl, aparținând unor etnii şi religii diferite — Naţi este fiul unui 
măcelar neamţ, iar Persida este fata unei precupeţe de origine 
română — care se căsătoresc contrar voinţei părinţilor, ilustrând 
un mai vechi conflict literar, acela dintre pasiune şi datorie. 
Destinele acestora, ca şi existența lui Trică sau a Marei, mamă a 
doi copii, sunt surprinse pe fundalul unei lumi populate de 
meşteşugari, ucenici, calfe, cu toții preocupați de chivernisire şi 
de împlinirea vieţii lor. Deşi cartea nu are ca temă principală 
familia, fiind mai degrabă un roman de dragoste, el cuprinde, 
potrivit specificului societăţilor încă tradiționale, şi aspecte care 
privesc familia şi existența acesteia ca determinante ale vieții 
personajelor. 

În finalul romanului, Persida şi Naţl vor primi după apariţia 
unui copil, acordul părinţilor de a se căsători şi astfel persona- 
jele vor fi eliberate de vinovăția de a fi încălcat normele societății 
în care viețuiesc. 

Fragmentele selectate în manual fac parte din începutul 
romanului şi au un rol expozitiv, semnificativ pentru prezentarea 
personajelor, a familiei Marei, alcătuită din mamă şi doi copii: 
Trică şi Persida. Primul fragment o prezintă mai întâi pe Mara, 
rămasă văduvă, dar capabilă a se chivernisi şi singură cu ceea 
ce i-a rămas de la soţ, dar mai ales prin ceea ce ea însăşi face. Al 
doilea fragment îi prezintă pe cei doi copii într-o secvenţă esen- 
ţială pentru a ilustra dragostea dintre frați. 


39 


>>> Ficțiunea literară 


40 


1. 


loan Slavici construieşte în opera sa 
un topos specific în care apar teme, 
motive şi personaje consacrate în 
literatură: tema banului, motivul 
hanului, personajul demonic etc. 
Fragmentul debutează cu o prezen- 
tare a Marei, rămasă văduvă. Atrage 
atenţia apoziţia săraca, aceasta indi- 
când o anume implicare a narato- 
rului, tentaţia lui de a face comentarii 
în raport cu cele relatate. 


Paragraful al treilea dezvoltă imagi- 
nea unei femei harnice, muncitoare, 
dinamice. Interesante sunt determi- 
nările temporale care fixează imagi- 
nea unui personaj întreprinzător: 
marți dimineaţa [...]; joi dimineaţa 
[...] vineri noaptea [...]. 


O carateristică a tablourilor des- 
criptive ale lui Slavici din acest capitol 
o constituie folosirea procedeului 
enumerării, al aglomerării cu obiecte 
a peisajului (de exemplu pasajul în 
care este descrisă mânăstirea Maria 
Radna). 


Mara trăieşte într-un spaţiu în care 
etniile conviețuiesc fără probleme. 
Spirit practic, ea nu face comerţ 
doar cu românii din zonă şi, deşi 
creştină, se duce şi la biserica făcă- 
toare de minuni a minoriţilor, fiindcă 
aici e vad bun pentru vânzare. 


Sărăcuții mamei 


A rămas Mara, săraca, văduvă cu doi copii, sărăcuții de ei, dar 
era tânără şi voinică şi harnică şi Dumnezeu a mai lăsat să aibă şi 
noroc. 

Nu-i vorba, Bârzovanu, răposatul, era, când a fost, mai mult 
cârpaci decât cizmar şi şedea mai bucuros la birt decât acasă; tot li-au 
mai rămas însă copiilor vreo două sute de pruni pe lunca Murăşului, 
viuța din dealul despre Păuliş şi casa, pe care muma lor o căpătase 
de zestre. Apoi, mare lucru pentru o precupeață, Radna e Radna, 
Lipova e numai aci peste Murăş, iar la Arad te duci în două ceasuri. 

Marţi dimineața Mara-şi scoate şatra şi coşurile pline în piața 
de pe țărmurele drept al Mureşului, unde se adună la târg de săptă- 
mână mureşenii până de pe la Sovârşeni şi Soboteliu şi podgorenii 
până de pe la Cuvin. Joi dimineața ea trece Murăşul şi întinde şatra 
pe țărmurele ştâng, unde se adună băbățenii până de pe la Făget, 
Căpălnaş şi Sân-Miclăuş. Vineri noapte, după cântatul cocoşilor, ea 
pleacă la Arad ca ziua s-o prindă cu şatra întinsă în piața cea mare, 
unde lumea se adună din şapte ținuturi. 

Dar lucrul cel mare e că Mara nu-ți iese niciodată cu gol în cale; 
vinde ce poate şi cumpără ce găseşte; duce de la Radna ce nu găseşte 
la Lipova ori la Arad şi aduce de la Arad ce nu găseşte la Radna şi 
Lipova. Lucrul de căpetenie e pentru dânsa ca să nu mai aducă ce a 
dus şi vinde mai bucuros cu câştig puțin decât să-i „clocească“ marfa. 

Numai în zilele de Sântă Mărie se întoarce Mara cu coşurile 
deşertate la casa ei. 

Sus, pe coasta unui deal de la dreapta Murăşului, e mănăstirea 
minoriților, vestita Maria Radna. Din turnurile bisericii mari şi 
frumoase se văd pe Murăş la deal ruinele acoperite cu muşchi ale cetății 
de la Şoimoş; în fața bisericii se întinde Radna cea frumoasă şi peste 
Murăş e Lipova cu turnul sclipicios şi plin de zorzoane al bisericii 
româneşti, iar pe Murăş la vale se întinde şesul cel nesfârşit al Ţării 
Ungureşti. Mara însă le trece toate cu vederea: pentru dânsa nu e 
decât un loc larg în fața mănăstirii, unde se adună lumea cea multă, 
grozav de multă lume. Căci e acolo în biserica aceea o icoană făcătoare 
de minuni, o Maica Precista care lăcrimează şi de a cărei vedere cei 
bolnavi se fac sănătoşi, cei săraci se simt bogați şi cei nenorociți se 
socotesc fericiți. 

Mara, deşi creştină adevărată, se duce şi ea câteodată la biserica 
aceasta, dar se închină creştineşte, cu cruci şi cu mătănii, cum se 
cuvine în fața lui Dumnezeu. Că icoana face minuni, asta n-o crede; 
ştie prea bine că Maica Precista nemțească nu e o adevărată Maica 
Precista. E însă altceva la mijloc. Călugării, care umblă raşi ca-n palmă 
şi se strâmbă grozav de urât, au o ştiinţă tainică şi ştiu să facă fel de 
fel de farmece pentru ca boala să-şi vie la leac, săracul să-şi găsească 
sprijoana şi nenorocitul să se fericească. Bine face dar lumea care vine 
la Maria Radna să se închine, şi Mariei îi râde inima când pe la Sânte 
Mării timpul e frumos, ca lumea să poată veni cale de o săptămână 
de zile, cete-cete, cu praporele în vânt, cu crucile împodobite cu flori 
şi cântând psalmi şi litanii. Acum când vin sutele şi se adună miile 
pe locul cel larg din fața mănăstirii, acum e secerişul Marei, care 
dimineaţa iese cu coşurile pline şi seara se întoarce cu ele goale. De 


Modulul 2 


5. Naratorul surprinde în câteva rânduri 


vorbirea interioară a personajului, 
mai ales cu referire la cei doi copii ai 
săi. 


6. Descrierea copiilor se realizează în 


tuşe groase, dar cu simpatie, printr- 
o combinaţie de voci narative (vocea 
naratorului obiectiv cu cea a perso- 
najului). Ei sunt: zdrenţăroşi, nepep- 
tănaţi, nespălaţi şi obrăznicuţi. Portretul 
acestora, rezultat mai ales din fapte, 
nu exprimă ideea că ei ar fi copii răi, 
dar că aceştia când vor creşte vor fi 
oameni de toată isprava. De fapt 
Mara îi lasă pe Trică şi Persida destul 
de liberi, absenţa unui tată putând 
explica această situaţie. 


7. Secvența numărării banilor poate fi 
considerată o scenă-cheie, ilustrând 
avariţia stăpânită a personajului, 
care motivează de altfel şi amânarea 
trimiterii Persidei la mânăstire sau 
modul în care va rezolva ea viitorul 
lui Trică. 


FAMILIA 


aceea se închină Mara şi în fața icoanei, apoi îşi ia copilaşii, pe care 
totdeauna îi poartă după dânsa, îi dă puţin înainte şi le zice: 
„Inchinaţi-vă şi voi, sărăcuții mamei!“ 

Sunt săraci, sărăcuții, că n-au tată; e săracă şi ea, c-a rămas 
văduvă cu doi copii; cui, Doamne, ar putea să-i lase când se duce la 
târg? Cum, când e atât de bine să-i vezi?! 

Umblă Mara prin lume, aleargă sprintenă, se târguieşte şi se ceartă 
cu oamenii, se mai ia şi de cap câteodată, plânge şi se plânge c-a rămas 
văduvă, şi apoi se uită împregiur să-şi vadă copii şi iar râde. 

„Tot n-are nimeni copii ca mine!“ îşi zice ea, şi nimeni nu poate 
să ştie aceasta mai bine decât dânsa, care ziua toată vede mereu copii 
şi oameni şi nu poate să vadă ființă omenească fără ca s-o pună alături 
de copiii ei. Mult sunt sănătoşi şi rumeni, voinici, plini de viață, 
deştepţi şi frumoşi, răi sunt, mare minune, şi e lucru ştiut că oameni 
de dai Doamne numai din copii răi se fac. 

Mai sunt şi zdrențăroşi şi desculți şi nepeptănați şi nespălați şi 
obraznici, sărăcuții mamei; dar tot cam aşa e şi ea însăşi; cum altfel 
ar putea fi o văduvă săracă? Cum ar putea să fie copiii săraci, care 
îşi petrec viața în târg, printre picioarele oamenilor? 

Muiere mare, spătoasă, greoaie şi cu obrajii bătuți de soare, de 
ploi, de vânt, Mara stă ziua toată sub şatra, în dosul mesei plină 
de poame şi de turtă dulce. La stânga e coşul de peşte, iar la dreapta 
clocoteşte apă fierbinte pentru „vornovişti“, pentru care rade din 
când în când hreanul de pe masă. Copiii aleargă şi îşi caută trea- 
bă, vin când sunt flămânzi şi iar se duc după ce s-au săturat, mai 
se joacă voioşi, mai se bat fie între dânşii, fie cu alții, şi ziua trece 
pe nesimţite. 

Apoi, după ce a mai băut şi o ulcică de apă bună, ea scoate 
săculețul, ca să facă socoteala. Niciodată ea n-o face numai pentru ziua 
trecută, ci pentru toată viața. Scăzând dobânda din capete, ea pune 
la o parte banii pentru ziua de mâne, se duce la căpătâiul patului şi 
aduce cei trei ciorapi: unul pentru zile de bătrânețe şi pentru 
înmormântare, altul pentru Persida şi al treilea pentru Trică. Nu e 
Chip să treacă zi fără ca ea să pună şi măcar numai câte un creițar 
în fiecare din cei trei ciorapi; mai bucuros se împrumută pentru ziua 
de mâne. Când poate să pună florinul, ea-l sărută, apoi rămâne aşa, 
singură, cu banii întinşi pe masă, stă pe gânduri şi începe în cele din 
urmă să plângă. 

Nu doară că i-ar fi greu de ceva; când simte greul vieții, Mara 
nu plânge, ci sparge oale ori răstoarnă mese sau coşuri. Ea îşi dă însă 
seama cât a avut când a rămas văduvă, cât are acum şi cât o să aibă 
odată. Şi chiar Mara să fii, te moi când simţi că e bine să fii om în 
lumea aceasta, să alergi de dimineață până seara şi să ştii că n-o faci 
degeaba. 

Peste zi ea vede multă lume, şi dacă-i iese-n cale vreo femeie care-i place 
şi ca fire, şi ca înfăţişare, ea-şi zice cu tainică mulțumire: „Aşa are 
să fie Persida mea!“ lar dacă bărbat e cel ce-i place, ea-şi zice: „Aşa 
are să fie Trică al meu!“ 

Era una; preutesa de la Pecica, o femeie minunată, şi dulce la fire, 
şi bogată, şi frumoasă: ar fi spart Mara toate oalele dacă cineva s-ar 
fi încumetat să-i spună că Persida ei n-are să fie tot aşa, ba chiar mai 
şi mai. lar preutesa aceea stătuse patru ani de zile la călugărițele din 

8. Portretul Marei se realizează printr- 
un amestec de fragmente descriptive 
şi narative, care construiesc progresiv 
o imagine foarte vie - alcătuită din 
detalii, gesturi, atitudini, limbaj, fapte 
- a personajului, dând impresia pr- 
ivirii acestuia din mai multe unghiuri 
de vedere. 


Oradea-Mare: era deci lucru hotărât că şi Persida are să stea cel puţin 
cinci ani la călugărițele din Lipova. 

A şi făcut Mara ce-a făcut, şi maica Aegidia, econoama, i-a 
făgăduit că-i va lua copila şi pentru numai 60 de florini pe an, căci 
e văduvă cu doi copii, sărăcuții de ei. Au trecut însă doi ani de atunci, 
Persida împlinise nouă ani, şi Mara nu se putea hotărî să dea atâta 
bănet - pentru nimic. Ar fi putut să dea; avea de unde; asta ea însăşi 
o ştia mai bine decât orişicine; dar n-o ierta firea să rumpă din nici 
unul dintre cei trei ciorapi. 

Trică îi făcea mai puțină bataie de cap. 

Era un om la Lipova, Bocioacă, starostele cojocarilor, care lucra 
vara cu patru şi iarna cu zece calfe, scotea la toate târgurile cele mai 
frumoase cojoace, ținea tăierea cărnii în arândă şi avea de nevastă 
pe Marta, fata preotului de la Cladova. Minunat om! - aşa trebuia 
să fie şi Trică! lar pentru aceasta nu era nevoie de multă şcoală: atât 
ca să-l primească ucenic. 

Maica Aegidia cerea însă mult, şase florini pe lună, şi pe deasupra 
mai erau şi alte cheltuieli. 

„Hm“ zise Mara, încrețindu-şi sprâncenele, şi începu să facă în 
gândul ei socoteala cam câți oameni vor fi trecând în fieştecare an 
peste podul de pe Murăş. Nimeni în lumea aceasta n-ar fi putut să 
facă socoteala aceasta mai bine decât dânsa, care atâta timp a stat 
pe țărmurii Murăşului. Ce-ar fi fost adecă dacă ar fi luat din ciorapul 
Persidei arânda podului? Putea să dea mai mult decât alții, fiindcă 
nu voia să câştige decât cei 60 florini şi încă ceva pe deasupra. Apoi 
mai câştiga şi dreptul de a-şi pune masa şi coşurile la capătul podului, 
pe unde trecea toată lumea. 

Stetea Mara, stetea şi număra în gândul ei banii, câte doi creițari 
de om şi câte zece de pereche de cai ori de boi, număra mereu şi-i aduna 
de se făceau mulți, încât ochii i se umpleau de lacrămi. 

S-ar putea oare să fii văduvă săracă, să-ți vezi fata preutesă, 
feciorul staroste în breasla cojocarilor şi inima să nu ți se moaie?! 

Că lucrurile ar putea să vie şi altfel, asta Mara nu putea s-o creadă 
când vedea ca-n aievea cum atât de bine au să iasă odată toate. 


Generații... 


Modulul 2 


Roman 

Mara este un roman obiectiv, cu 
elemente de monografie a mediului 
social, dar şi de analiză psihologică şi 
morală. Încercarea de surprindere a 
vieţii colectivităţii aminteşte de faptul 
că romanul descinde din epopee şi că 
o caracteristică a acestuia o constituie 
faptul că este forma epică în proză 
deschisă „modificărilor de structură şi 
îmbogăţirilor de conţinut“ (Dicționar de 
termeni literari), ceea ce în cazul roma- 
nului Mara înseamnă amestecul de 
tablouri sociale şi de pasiuni umane. Ca 
orice roman adevărat, Mara se ambiţio- 
nează să cuprindă lumea/ individul în 
toată complexitatea lor şi de aceea se 
poate vorbi de existența mai multor 
planuri şi personaje, dar şi de existenţa 
unor conflicte majore care dau impresia 
de structură complexă. 


Realism 

Romanul Mara surprinde lumea 
târgurilor ardeleneşti, cu ajutorul obser- 
vaţiei sociale şi morale, a detaliului sem- 
nificativ, al unor personaje specifice 
acestei lumi. Specific viziunii realiste a 
romanului este obiectivitatea relatării, 
construirea personajelor în relaţie cu 
mediul în care acestea trăiesc, lumea de 
precupeţi şi de meşteşugari, cu proble- 
mele de convieţuire religioasă pe care o 
presupune existența mai multor etnii. 

Pe de altă parte sunt prezente în 
acest roman situaţii/ forme narative 
marcate de tradiţie şi stereotipie, precum 
tema banului sau motivul văduvei, al 
femeii voluntare. 


FAMILIA 


Dicţionar 


a se chivernisi, vb. — a organiza, a conduce, a face economii, a 
agonisi; a ajunge la o situaţie materială bună 

cârpaci, s. m. — meseriaş care face lucruri de proastă calitate; a 
cârpi, a pune petice 

precupeață, s. f. — persoană care cumpără de la producător marfă 
pe care o vinde apoi cu preț mai ridicat în piață 

minorit, s. m. — călugăr/ călugăriţă din ordinul franciscan 
florin, s. m. — monedă din aur sau din argint cu circulaţie în 
Ţările Române, în secolul al XIX-lea 

creițar, s. m. — monedă de argint sau de aramă cu circulaţie în 
Germania, Austro-Ungaria, Bucovina etc., în secolul al XIX-lea 
staroste, s. m. — conducător al unei bresle sau comunități de meseriaşi 
calfă, s. f. — lucrător calificat după o perioadă de ucenicie, ucenic 


Explorarea textului 


1. Textul se constituie în esență într-o prezentare a perso- 
najului Mara. Este surprinsă condiția ei de văduvă cu doi 
copii care a rămas cu ceva avere după moartea soțului, dar 
care, mai ales, are voinţa de a munci şi de a face din copiii 
ei oameni aşezaţi la casa lor şi respectaţi în comunitate. 
Scrie într-un enunţ cât mai simplu despre ce e vorba în 
fragmentul dat mai sus. 

2. Identifică cel puţin trei personaje din textul dat, scriind în 
dreptul fiecăruia câte o caracteristică. 

3. Extrage din capitolul Sărăcuții mamei doi indici spaţiali 
care fixează desfăşurarea acțiunii. Discutaţi între voi despre 
raportul dintre ficțiune şi realitate, aşa cum se conturează 
el în textul dat. Veţi avea în vedere: 

e indicii din realitatea obiectivă; 
e modificările aduse de viziunea autorului. 


Cine descrie/ povesteşte 


1. Alege dintre următoarele instanţe narative/ de comunicare 
pe cea care ți se pare caracteristică primului capitol din 
romanul Mara: 

e narator/ povestitor obiectiv care se confundă cu autorul 
(narator auctorial); 

e un povestitor înlocuit uneori în relatare de către un per- 
sonaj; 

e narator auctorial a cărui voce se confundă uneori voit cu 
cea a personajului Mara, creându-se astfel un fel de em- 
patie a cititorului față de personaj. 

2. Selectaţi un fragment care să vă ajute în legătură cu alegerea 
făcută. Discutaţi fragmentul ales şi observați care sunt mij- 
loacele prin care se identifică instanţa care narează. 

Ce se descrie/ se povesteşte 
1 Li 


ID 

Oralitatea textului este marcată de 
caracteristici care constau din prezența 
unor cuvinte, expresii, zicători populare, 
a unor propoziţii exclamative sau de 
schimbări de persoane gramaticale ale 
vorbirii, ori din prezenţa unor forme ale 
vorbirii familiare. 


Narator/ instanţe narative - în 
romanul Mara naratorul este unul de tip 
obiectiv (narator auctorial), deşi, specific 
stilului popular, se instituie, uneori, şi o 
relație apropiată, de complicitate, între 
narator şi personajul Mara, între narator 
şi cititor. 


Secvenţă epică - o astfel de sec- 
venţă din fragmentele date poate fi 
considerată momentul traversării Mure- 
şului de către Persida şi Trică în care 
întâlnim o succesiune de scene (cea de 
la mânăstire, coborârea pe râu, scena 
dintre Mara şi maica Aegidia) care au o 
anumită independenţă şi caracter unitar. 


Scenă - un moment, o întâmplare 
dintr-o operă epică. Mai multe scene 
pot alcătui o secvenţă. 

În cazul romanului Mara o scenă 
poate fi considerată momentul înfrun- 
tării dintre Trică şi Costi, din capitolul 
Maica Aegidia. 


3. 


4. 


Fixaţi, prin discuţii între voi, tema capitolului de mai sus, 
ştiind faptul că tema unei opere poate fi văzută ca un as- 
pect/ expresie foarte generală, sintetică a realității, cuprin- 
zând un număr de elemente şi motive care pot apărea în 
mai multe opere, având în fiecare dintre acestea o 
interpretare particulară. 

Identifică în scris două motive literare prezente în frag- 
mentul de mai sus. Ai în vedere faptul că motivul literar 
este o unitate minimală şi tipică, purtătoarea unei sem- 
nificaţii a structurii textului. El poate fi un cuvânt concret 
care desemnează o anume situaţie semnificativă, cu valoare 
simbolică, mai multe asemenea situații concretizând tema 
generală a operei (în fragmentul de mai sus motivul 
copiilor sărăcuți ar putea fi un exemplu) sau poate fi şi un 
cuvânt care exprimă o situaţie abstractă. Unele motive sunt 
recunoscute de tradiţia literară: motivul văduvei cu copii, 
de exemplu. Motivul reprezintă „actualizarea, particulari- 
zarea“ unei teme. (Dicţionar de termeni literari) 
Identifică şi rescrie din text fragmentul în care este 
prezentat pentru prima oară personajul Mara. 

Extrage, din text, pasajul care descrie locurile văzute de la 
mănăstirea Maria Radna. 


Viziune. Modalităţi ale descrierii şi ale naraţiunii 


2. 


În romanul Mara, Slavici ne propune o viziune realistă 
asupra lumii. Reprezentările acestei viziuni duc la crearea 
unui imaginar al lumii ardeleneşti a sfârşitului de secol al 
XIX-lea în care se amestecă etnii, religii, personaje volun- 
tare şi caractere puternice, conflicte în care datoria şi pa- 
siunea se înfruntă. Este o lume privită, aşadar, dintr-o 
perspectivă etică, complicată însă cu o privire asupra vieții 
interioare a personajelor care-şi asumă uneori înfruntarea 
destinelor prestabilite, ceea ce generează sentimente de 
vinovăţie. Amestecul de naraţiune şi descriere asociată cu 
fragmente de monolog, schimbarea frecventă a registrului 
verbal, prezenţa adjectivelor caracterizante, fac din frag- 
mentul studiat un text dinamic şi variat ca mijloace de 
realizare. 


Reciteşte fraza de la începutul textului şi extrage adjectivele 
care se referă la personajul Mara. Precizează ce tip de por- 
tret (fizic, moral, psihologic etc.) se realizează în acest frag- 
ment descriptiv. 

Numeşte şi alte elemente specifice expozițiunii prezente 
în text. 

Identifică verbele din următorul fragment şi interpretează 
prezenţa lor în raport cu temperamentul/ caracterul per- 
sonajului: 


FAMILIA 


Umblă Mara prin lume, aleargă sprintenă, se târguieşte şi se ceartă 
cu oamenii, se mai ia şi de cap câteodată, plânge şi se plânge c-a rămas 
văduvă, şi apoi se uită împregiur să-şi vadă copiii şi iar râde. 


Modulul 2 


3. Mara trăieşte într-un mediu în care sunt prezente mai multe 
etnii şi religii. Cum explici faptul că, deşi Mara este creştină, 
se duce totuşi şi se închină la mânăstirea minoriţilor? 
Identifică, în text, fragmentul în care este surprinsă atitu- 
dinea Marei față de religia minoriţilor şi motivul prezenţei 
ei acolo. 


ctualiarea cunostintelor 4. Ce semnificaţie acorzi următoarei reflecţii a naratorului cu 


privire la Mara: 


- genul epic este o formă specifică de Şi chiar Mara să fii, te moi când simți că e bine să fii om în lumea 
organizare a literaturii/ ficţiunii literare; aceasta, să alergi de dimineață până seara şi să ştii că n-o faci 
degeaba. 


e există un narator, altul decât persoana 
scriitorului, obiectiv în cea mai mare 
parte, deşi uneori se instituie un soi de 
complicitate ironică cu personajele,iar Portretul moral al Marei 


alteori naratorul este chiar un 1, Reciteşte fragmentul de mai jos şi alege dintre următoarele 


5. Ce însuşire a personajului Mara exprimă construcţia vinde 
ce poate şi cumpără ce găseşte? 


personaj; însuşiri morale pe cea care ţi se pare mai potrivită pentru 
e comunicarea artistică/ transmiterea Mara: 

unor sensuri/ în genul epic este me- e spirit de economie; 

diată de prezența naraţiunii şi a per- e avariție; 

sonajelor, naraţiunea fiind realizată de e caracter nehotărât. 

regulă la persoana a III-a; sunt pre- A şi făcut Mara ce-a făcut, şi maica Aegidia, econoama, i-a făgăduit 

zente şi pasaje descriptive; că-i va lua copila şi pentru numai 60 de florini pe an, căci e văduvă 


cu doi copii, sărăcuții de ei. Au trecut însă doi ani de atunci, Persida 
împlinise nouă ani, şi Mara nu se putea hotărî să dea atâta bănet 
- pentru nimic. Ar fi putut să dea; avea de unde; asta ea însăşi o 
ştia mai bine decât orişicine; dar n-o ierta firea să rupă din nici unul 
- personajele sunt prezentate în con- dintre cei trei ciorapi. 
flicte mai mult sau mai puţin evidente, 
de natură socială, morală, sau psi- 2.  Motivează intenţia Marei de a o da pe fiica sa, Persida, la 
hologică. maici pentru educaţie. 
3. Precizează care este decizia Marei în ceea ce îl priveşte pe 
Trică? 
4. Realizează o caracterizare succintă (circa 10 rânduri) a 
Marei, aşa cum se dezvăluie din următorul fragment (ges- 
turi, atitudini, gânduri): 
Apoi, după ce a mai băut şi o ulcică de apă bună, ea scoate 
săculețul, ca să facă socoteala. Niciodată ea n-o face numai pentru 
ziua trecută, ci pentru toată viața. Scăzând dobânda din capete, 
ea pune la o parte banii pentru ziua de mâne, se duce la căpătâiul 
patului şi aduce cei trei ciorapi: unul pentru zile de bătrânețe, 
şi pentru înmormântare, altul pentru Persida şi al treilea pentru 
Trică. Nu e chip să treacă zi fără ca ea să pună şi măcar numai 
câte un creițar în fiecare din cei trei ciorapi; mai bucuros se 
împrumută pentru ziua de mâne. Când poate să pună florinul, 
ea-l sărută, apoi rămâne aşa, singură, cu banii întinşi pe masă, 
stă pe gânduri şi începe în cele din urmă să plângă. 
5. Exprimă-ţi opinia cu privire la semnificația următoarei con- 
strucții: Oameni de dai Doamne numai din copii răi se fac. 


e specific narațiunii sunt indici ai spa- 
ţiului şi indici ai temporalităţii asociaţi 
acţiunii; 

Portretul copiilor 


1. 


Discutați despre sensul următorului fragment: 

Mai sunt şi zdrențăroşi şi desculți şi nepeptănați şi nespălați şi 
obraznici, sărăcuții mamei; dar tot cam aşa e şi ea însăşi; cum 
altfel ar putea fi o văduvă săracă? Cum ar putea fi copiii săraci, 
care îşi petrec viața în târg, printre picioarele oamenilor? 

Sunt copiii Marei într-adevăr săraci sau sărăcia lor se referă 
la altceva? 

Dă o explicaţie pentru următorul comentariu al naratorului, 
observând şi faptul că uneori limbajul său pare a se con- 
funda cu cel al personajului: 

Sunt săraci, sărăcuții că n-au tată; e săracă şi ea, c-a rămas 
văduvă cu doi copii; cui, Doamne, ar putea să-i lase când se duce 
la târg? Cum, când e atât de bine să-i vezi?! 

Ai în vedere faptul că înaintea acestui comentariu al nara- 
torului, apare în text următorul pasaj: 

De aceea se închină Mara şi în fața icoanei, apoi îşi ia copilaşii, 
pe care totdeauna îi poartă după dânsa, îi dă puțin înainte şi le 
zice: „Inchinaţi-vă şi voi, sărăcuții mamei!“ 


Explorarea textului 


1. 


4. 


Reciteşte fragmentul de mai jos şi redactează un text de 
10-15 rânduri având în vedere: 

e perspectiva narativă (cine povesteşte); 

e modul de expunere folosit; 

e despre ce este vorba în fragment; 

e particularităţi ale stilului. 

„Hm“ zise Mara, încrețindu-şi sprâncenele, şi începu să facă în 
gândul ei socoteala cam câți oameni vor fi trecând în fieştecare an 
peste podul de pe Murăş. Nimeni în lumea aceasta n-ar fi putut să 
facă socoteala aceasta mai bine decât dânsa, care atâta timp a stat pe 
țărmurii Murăşului. Ce-ar fi fost adecă dacă ar fi luat din ciorapul 
Persidei arânda podului? Putea să dea mai mult decât alții, fiindcă 
nu voia să câştige decât cei 60 florini şi încă ceva pe deasupra. 
Apoi mai câştiga şi dreptul de a-şi pune masa şi coşurile la capătul 
podului, pe unde trecea toată lumea. 

Următorul fragment se constituie într-un fel de „concluzie 
narativă“ a primului capitol din romanul Mara: 

S-ar putea oare să fii văduvă săracă, să-ți vezi fata preutesă, 
feciorul staroste în breasla cojocarilor şi inima să nu ți se moaie?! 
Că lucrurile ar putea să vie şi altfel, asta Mara nu putea s-o creadă 
când vedea ca-n aievea cum atât de bine au să iasă odată toate. 
Scrie un text de minimum 10 rânduri, despre „filozofia de 
viață“ a personajului, care se desprinde din acest pasaj. 
Identifică succesiunea de paragrafe/ scene/ momente ale 
capitolului, precizând caracterul predominant descriptiv, 
narativ, dialogat sau monologic al fiecărei secvenţe/ scene. 
Precizează tema/ ideea prezentă în fiecare moment. 
Explică, oral, titlul capitolului. 


Modulul 2 


1. Tendinţa de a fixa dintr-o perspectivă 
mai degrabă calendaristică (potrivit 
cu ritmul anotimpurilor) acțiunea din 
text se poate interpreta ca o influenţă 
a viziunii populare. În realism, crono- 
logia şi precizia evenimentelor joacă un 
rol important în ceea ce priveşte indicii 
temporalității. 


2. Trică se dovedeşte a fi, într-adevăr, un 
copil cu simţul dreptății şi al demnităţii. 


FAMILIA 
MARA 


de loan Slavici 


Dacă primul capitol al romanului dădea impresia de oarecare echi- 
libru între descriere şi naraţiune, prezența importantă a secvenţelor 
descriptive fiind motivată de caracterul expozitiv, în fragmentul care 
urmează, selectat din capitolul al II-lea, narațiunea domină ca mod 
de expunere. Se relatează astfel sub forma unui nucleu narativ în- 
fruntarea dintre Trică şi Costi şi plecarea Persidei de la mânăstire 
pentru a-l pedepsi pe Costi Balcovici, cel pe care învățătorul Blăguţă 
l-a pus să supravegheze clasa de elevi. 


Maica Aegidia 


(fragment) 


[...] Într-o frumoasă zi de primăvară d. învățător Blăguţă a venit 
mai târziu decât de obicei la şcoală. Îi plăcea mult să pescuiască, se 
topiseră cam iute zăpezile, Murăşul se umflase şi apa era tulbure, 
cum e mai bună pentru pescuit. Şi era lucru ştiut că, în lipsa d-lui 
Blăguță, Costi Balcovici e acela care pune mâna pe nuia, ca să ție 
buna rânduială — nu pentru c-ar fi fost cel mai mare dintre şcolari, 
dar învăța bine şi era băiatul turtelarului din Radna. 

Una e însă Blăguţă şi alta Costi, deşi era băiat de turtelar. În fața 
d-lui Blăguţă, Trică stetea smirnă, iar cu Costi se bătuse adeseori în 
piață, în zilele cele bune, când nu era singur, ci săreau amândoi, cu 
Sida, în capul lui, şi rar scăpa Costi cu fața curată, fiindcă Sida avea 
gheare ca pisica şi ar fi sărit şi în foc pentru frățiorul ei. 

Tocmai de aceea, poate, Costi era foarte aspru față cu Trică, pe 
care îl ştia acum singur. 

— Trică — strigă el răstit — stăi frumos! 

Trică se ridică îndrăzneț în picioare: i se făcuse o nedreptate. 

— Şezi! strigă Costi. 

— Dacă vreau şed; dacă vreau stau, răspunse Trică. Cine eşti tu 
ca să-mi porunceşti mie?! 

Ceilalți şcolari începură să râdă cu gurile întinse până spre urechi, 
căci copiii sunt oameni şi ei şi se simt mulțumiți când văd umilirea 
celor ce prea se înalță. Dar Costi, pui de om şi el, nu voia să fie umilit. 

— Afară! — strigă el dăscăleşte — în genunchi! Şi, rostind porunca, 
se şi duse ca să-l apuce pe Trică. 

Trică, cu vreo trei ani mai mic decât Costi, nu se simțea destoinic 
să ție piept cu acesta: cu cât mai mic era însă omul cu atât mai mare 
îi era hotărârea, şi el ştia să muşce, să zgârâie şi să dea cu picioarele, 
ceea ce pe Costi îl umplea cu atât mai vârtos de mânie, cu cât ceilalți 
şcolari se ridicaseră pe bănci şi râdeau cu hohote de câte ori Trică îl 
nimerea bine. Astfel învingerea nu putea să fie decât a lui Trică: bătaie, 
ce-i drept, a mâncat, părul i s-a cam rărit, gâtul îi era zgâriat, dar 
din bancă tot n-a ieşit şi în genunchi nu l-a pus decât d. Blăguţă, 
care ținea ca autoritatea lui Costi să rămână întreagă. 


47 


>>> Fictiunea literară 


48 


. Înfruntarea de către Trică a lui Costi nu 


este doar o problemă de competiţie 
între copii, de mai veche rivalitate, ci şi 
de statut social, Costi fiind băiat de 
turtelar. 


4. Suferinţa loviturilor primite de Trică se 


exprimă abia când este singur, abia 
acum [...] începu să şteargă din când în 
când câte o lacrimă şi se îndreaptă către 
pod unde se află Mara. Dar Trică îşi 
redescoperă cu această ocazia condiția 
de copil fără tată. De aceea va decide 
să o caute mai degrabă pe Persida şi să 
i se plângă ei şi nu Marei. 


5. Solidaritatea dintre cei doi copii se va 


dovedi impresionantă, mai ales prin 
hotărârea bruscă a Persidei de a pleca 
din mânăstire şi de a-l pedepsi pe Costi. 
Gestul ei va stârni o mică furtună în 
viaţa comunităţii şi a mânăstirii, 
ilustrând caracterul voluntar, puternic, 
al Persidei, care nu este, de fapt, decât 
o Mara în devenire. 


leşind din şcoală, Trică a luat-o, ca de obicei, drept spre pod, unde 
mumă-sa aduna creițarii şi îşi vindea mărfurile. Cât s-a bătut cu Costi 
şi cât a stat în genunchi, o singură lacrimă nu i se ivise în ochi; abia 
acum, după ce se văzu singur, începu să şteargă din când în când 
câte o lacrimă. Ah! cum ar fi voit să-l poată muşca pe Costi, încât 
urma dinților să-i rămână toată viața! Costi era însă mai tare decât 
dânsul. 

„O să-i spui eu mamei — îşi zise băiatul — şi o să trecă el pe la 
pod!” Când însă vorba era s-o facă, el n-o putea. Degeaba i-ar fi 
spus: o făcea să se plângă, ca alte dăți, că e văduvă şi că toți îşi bat 
joc de copiii ei, fiindcă n-au tată, ca să-i ocrotească. 

„Ah! — zise el suspinând — de ce nu mai e Sida aici?!” 

Da! singură ea putea să ştie ce va să zică a fi bătut de Costi. 

EI se strecură fără de veste pe lângă un car peste pod, apoi, trecut 
o dată pe celălalt țărmure, se duse ca din puşcă la mănăstirea de 
călugărițe, trase clopoțelul de la intrare şi spuse, după ce i se deschise, 
că mumă-sa l-a trimis să-i aducă soru-si ceva. 

La călugărițele din Lipova nu puteai să vorbeşti cu orişicine şi 
orişicând şi despre orişice. Sidi nu era însă oricine, şi maica Aegidia 
cea aspră, fiind totodată şi înțeleaptă, ținea să nu răscoale întreaga 
mănăstire, ceea ar fi făcut dacă ar fi oprit pe Sidi, care începuse să 
se vaite când i s-a spus că acum, asupra mesei, nu poate să-şi vadă 
fratele. Astfel Trică n-a avut să aştepte mult. 

— Ce e?! întrebă ea răstită. 

— Uite — zise el încet, ca să nu audă şi sora Marta, care se afla 
în iatacul de alături — Costi m-a bătut. 

— Te-a bătut el pe tine, şi tu, prostule, te-ai lăsat să te bată! 

— Dacă el e mai tare! 

Persida rămase câtva timp pe gânduri, cu răsuflarea oprită şi cu 
ochii țintă la un colț. 

— Haide]... zise apoi şi îl apucă de braţ, ca să-l ducă spre ieşire, 
unde cheia era în uşă. 

— Sidi, Sidi! strigă sora Marta, şi ea speriată şi plecă s-o oprească. 

— Haide! grăi Persida mai tare. Ea n-are voie să iasă după noi! 
leşind apoi în stradă, ei o luară spre pod. 

Da! Însă dincolo era Mara, şi ea n-avea să-i vadă, nici să-i ştie. 

Pe țărmurile despre Lipova, de la pod la deal, e Sărăria, o mare 
şură de scânduri, în care se adună sarea adusă pe luntri de la ocnele 
Ulioara, ca să fie vândută pentru satele de dimpregiur. În fața Sărăriei 
sunt vara-iarna, Ziua-noaptea, o mulțime de care, iar din sus de Sărărie 
e şirul de mori plutitoare de-a lungul țărmului. Persida şi Trică se 
strecurară printre care, ocoliră Sărăria şi înaintară spre mori. De câte 
ori, vara, au trecut ei Murăşul pe luntrița de la vreo moară! 

Acum însă nu era vară, ci primăvară, şi Murăşul era lat, foarte 
lat, tulbure-gălbui şi plin de spumă şi de vultori. Morile, care alte 
dăți se aflau în apropierea țărmului, de care erau legate printr-o 
podişcă, acum rămăseseră departe spre mijlocul râului, de unde abia 
li se auzeau tocăniturile monotone. Cum să ajungă ei acolo, ca să roage 
pe vreuna dintre calfele de morar să-i trecă?! 

Nu era chip! Şi totuşi cei doi copii bălani şi cu obrajii rumeni 
erau voioşi: mult era frumos şi bine aici în fața valurilor care se 


Modulul 2 


6. Există o maturizare timpurie a celor doi 
copii şi în acest fel se explică faptul că 
ei reuşesc să găsească soluţii pentru a 
trece Mureşul, fără să folosească podul 
unde se află mama lor. 


7. În ciuda primejdiei la care s-au expus cei 
doi, Mara îşi priveşte copiii cu încredere 
şi cu o nedisimulată admiraţie: 

Nu- grăi dânsa mângâiată — copii ca ai 
mei nimeni nu are! 


FAMILIA 


tăvăleau greoaie spre şesul depărtat. Venea cu ele şi o adiere primă- 
văratică, iar dincolo, pe coastele de la Radna şi de la Şoimuş, se ivea 
pe ici pe colo iarba crudă şi verdeata de salcie şi de răchită. 

— Stăi! strigă deodată Persida. Morarii cum ajung la morile lor? 
Trebuie să fie pe aici pe lângă țărmuri vreo luntriţă. N-ai să te temi! 
Tu ştii că eu mă pricep la lopată. 

— Eu să mă tem!? răspunse Trică. N-am vâslit vara şi eu?! 

Mare lucru nici n-ar fi fost, dacă ai fi putut, ca vara, să dai cu 
lopata de fund, ca să duci luntrita precum îti place; acum însă Murăşul 
n-avea fund, valurile erau cu mult mai iuți decât ți se păreau de pe 
țărmure şi luntrița-i ducea pe cei doi copii după cum voia bunul 
Dumnezeu. 

Ochii căprui ai Persidei erau plini de văpaie: era frumos şi bine, 
mare minune, mai ales pe la vultori, când luntriţa se învârtea. Oamenii 
de pe țărmuri se speriară, cu toate acestea, când văzură luntrița uşoară 
cu cei doi copii neajutorați în ea şi începură să alerge, mai ales de la 
Sărărie, spre mori, ca să ieie o luntriță şi să le vie într-ajutor. 

Ce ar fi putut adecă să li se întâmple? Îi duceau valurile cât îi 
duceau şi trebuia să-i scoată în cele din urmă la țărmure, cum scoate 
apa râului tot ceea ce pluteşte pe ea. 

Mai era însă în drum şi podul, de care nu o dată se izbesc şi se 
sfarâmă plutele aduse din Ardeal. Lumea alerga dar spre pod pentru 
ca de acolo să le vie cumva într-ajutor. 

În acelaşi timp se dusese spre Lipova vestea că o fată a fugit de 
la călugărițe cu un băiat. O fată şi un băiat! S-ar fi putut oare ca în 
gândul lumii fata să nu fie mare, când fuge cu un băiat? Degeaba 
i-ai fi spus că nu era, degeaba i-ai fi arătat perechea; ea tot n-ar fi 
crezut. Mai erau dar şi alți oameni la pod, în fața mănăstirii, ca să 
afle cum s-au petrecut lucrurile cu fuga. 

Mara, pogărița, vedea că o mişcare neobişnuită s-a pornit de la 
Sărărie şi de la mănăstire spre pod. Sări dar de la locul ei şi grăbi 
spre Lipova. Uitându-se apoi încotro se uitau şi oamenii, Zări deodată 
luntrița purtată de valuri şi alte două luntrițe mânate de vâslaşi 
voinici, care grăbeau să o ajungă. 

— Vai de mine! strigă ea, cuprinsă de spaimă. 

La moarte s-ar fi gândit, dar nu că sunt ai ei copiii din luntrița 
care venea, venea mereu iute spre pod. 

Mara începu să alerge şi să cheme oamenii ca să deschidă podul, 
ca de obicei când trec plute sau luntrițe cu sare. 

Dincolo, despre Lipova, se îngrămădea spre pod lumea adunată 
în pripă, iar în fruntea ei venea maica Aegidia, foarte grăbită, ca o 
păpuşică trasă pe sfoară, cu ochii ridicați spre cer, cu mâinile încleştate 
şi rugând mereu pe Maica Fecioară de la Radna, făcătoare de minuni, 
să le vie copiilor într-ajutor. 

Văzând pe maica Aegidia, Mara se opri. 

De la călugăriță gândul îi trecu deodată la Persida, şi ochii ei se 
îndreptară mai cu dinadins spre cei doi copii. Ea rămase ca înfiptă, 
cu ochii mari, cu buzele strânse în jos. 

— Sfânte Arhanghele! strigă apoi crucindu-se. Sfântă Marie, Maică 
Preacurată! Bată-vă să vă bată, copii! Nu — grăi dânsa mângâiată — 
Copii ca ai mei nimeni nu are! 

Şi adecă ce li s-ar fi putut întâmpla? Printre pontoanele podului 
era loc de puteau trece şi o sută de luntrițe! Da! da! Lor nu li se putea 
întâmpla nimic: ea ar fi avut altfel visuri rele şi presimțiri urâte. 

Dar cum a ajuns Persida din mânăstire în mijlocul Murăşului? 

Pornind iar spre maica Aegidia, ca să afle cele petrecute, Mara 
era din ce în ce mai strâmtorată. Ştia un lucru: că aşa numai din 
senin, n-a plecat Persida de la călugărițe. Trebuia să fie la mijloc vreo 
nefăcută! 

Mara era însă femeie trăită în lume şi ştia că lucrurile o să meargă 
mai bine dacă se va ținea dânsa deasupra. 

— Bine, maică — strigă ea — aşa păziți voi copiii? 

Ce mai putea maica Aegidia să răspundă când ea singură era de 
vină, ea, cu slăbiciunea ei cea mare? 

Îşi frângea mâinile şi nădăjduia în Dumnezeu cel prea milostiv. 

— Las-acum, lasă! grăi dânsa căită. lată, Maica Domnului ne este 
într-ajutor; luntrița a apucat-o bine, a luat-o spre locul dintre pontoane 
şi trece, trece, iat-o, trece! 

Toţi alergară să vadă cum luntrița intră sub pod, apoi se-ntoarseră 
şi alergară pe-nbulzite, ca s-o apuce ieşind din jos pe pod. 

Persida şi Trică şedeau tăcuți şi strâmtoraţi, căci ştiau, ce-i drept, 
că de înecat nu se vor îneca, dar nici cu fața curată nu vor scăpa după 
ce au ridicat atâta lume în picioare. 

Peste puțin îi ajunseră apoi şi morarii ce plecaseră în calea lor; 
unul dintre dânşii apucă lanțul luntriței şi începură să vâslească spre 
malul de la Lipova. 

Lumea se porni dar şi ea înapoi, cu Mara şi cu maica Aegidia. 
Mult ar fi dat maica Aegidia ca toată această lume neastâmpărată 
să rămâie departe-n urma ei, ca să poată vorbi ea singură cu Persida. 
Căci iubea maica adevărul, dar mai presus de toate îi era numele cel 
bun al mănăstirii, şi toate i le-ar fi iertat copilei dacă prin o minciună 
bine potrivită ar fi scăpat acest nume bun. Lumea nu era însă numai 
neastâmpărată, ci totodată şi sprintenă, şi maica Aegidia cea cu pas 
mărunt rămase ea departe-n urmă. 

Iară Persida nu ştia să spună decât adevărul.leşind din luntriță, 
ea trecu iute, îndrăzneață şi cu capul ridicat printre cei adunați pe 
țărmure şi se duse drept la maica Aegidia. 


Dictionar 


a sta smirnă, loc. vb. — a sta drept, nemişcat 

rânduiala, s. f. — aranjarea lucrurilor în mod ordonat; în text cu 
sensul de a face ordine, disciplină 

să muşce, vb. — formă populară de la „a muşca“ 

umilit, adj. — smerit, plecat, ruşinat; cu atitudine supusă 
vârtos, adj. — puternic, voinic, viguros 

intac, s. n. — cameră (mică) de culcare 

care, s. n. — căruţe 

luntriță, s.f. — diminutiv de la „luntre“ 

țărmure, s. n. — țărm (formă populară) 


Modulul 2 


Maica Aegidia interpretată de 
actriţa Irina Petrescu, 
în filmul Dincolo de pod 


FAMILIA 


Explorarea textului 


Personaje 


Identifică locurile unde are loc acţiunea din acest fragment. 
Fragmentul se constituie într-o secvenţă epică alcătuită din 
mai multe scene. Identifică două scene ale textului. 
Extrage din text acel fragment care motivează hotărârea lui 
Trică de a se plânge Persidei, despre înfruntarea de la şcoală 
cu Costi, şi nu Marei. 

Ce alte personaje sunt prezente în această secvenţă epică? 
Scrie numele lor însoţite de cel puţin o determinare, dacă 
acestea sunt prezente în text. 

Extrage din text acea construcţie în care este prezentată, 
pentru prima oară, în fragment, maica Aegidia. 
Fragmentul, extras din capitolul al doilea al romanului, 
surprinde un moment semnificativ din viaţa celor doi copii 
ai Marei. Două sunt momentele narative în jurul cărora este 
construit fragmentul: înfruntarea dintre Costi Balcovici pus 
de învățător să supravegheze clasa în lipsa lui şi plecarea 
Persidei de la mânăstire pentru a-l pedepsi pe Costi care 
i-a bătut fratele. Fragmentul în ansamblu ilustrează carac- 
terul voluntar al celor doi copii şi spiritul de solidaritate, 
întărit între altele şi de absenţa unui tată în familie. Rezumă 
episodul trecerii Mureşului. 


Părinţi şi copii 


1. 


Citeşte următorul fragment. Reflectează asupra sensurilor 
acestuia şi comentează, oral, condiția lui Trică de copil fără 
tată. Subliniază rolul pe care îl au mama şi sora lui în 
rezolvarea „problemei“ sale: 
leşind din şcoală, Trică a luat-o, ca de obicei, drept spre pod, unde 
mumă-sa aduna creițari şi îşi vindea mărfurile. Cât s-a bătut cu 
Costi şi cât a stat în genunchi, o singură lacrimă nu i se ivise 
în ochi; abia acum, după ce se văzu singur, începu să şteargă din 
când în când câte o lacrimă. Ah! cum ar fi voit să-l poată muşca 
pe Costi, încât urma dinților să-i rămână toată viața! Costi era 
însă mai tare decât dânsul. 
„O să-i spui eu mamei — îşi zise băiatul — şi o să trecă el pe la pod!“ 
Când însă vorba era s-o facă, el n-o putea. Degeaba i-ar fi spus: 
o făcea să se plângă, ca alte dăți, că e văduvă şi că toți îşi bat joc 
de copiii ei, fiindcă n-au tată, ca să-i ocrotească. 
„Ah! — zise el suspinând — de ce nu mai e Sida aici?!“ 
Da! singură ea putea să ştie ce va să zică a fi bătut de Costi. 
Discutaţi cu argumente dacă gestul celor doi copii de a trece 
cu luntrea apele învolburate ale Mureşului se înscrie în 
vreuna din următoarele cauze: 
e sunt lipsiţi de educaţie; fac ce vor, nu-şi ascultă mama, 
sunt scăpaţi de sub autoritatea părintească; 

Dincolo de pod, 
ecranizare după romanul Mara 
de loan Slavici, regia Mircea Veroiu 

Stil direct - modalitate de expri- 
mare exactă a spuselor unui personaj/ 
unei persoane. Semnele ortografice, 
distinctive, ale stilului direct sunt: două 
puncte, linia de dialog sau ghilimele. 
Lipsesc conjuncţiile subordonatoare. 

Stil indirect - modalitate de expri- 
mare a spuselor unui personaj/ unei 
persoane realizat prin transpunere de 
la persoana | la persoana a IIl-a. Sem- 
nele caracteristice sunt verbele de 
declaraţie (a zice, a spune, a declara, a 
povesti etc.) după care urmează o con- 
juncţie subordonatoare. 


Monolog interior - vorbire la 
persoana |, modalitate specifică roma- 
nului sau nuvelei de analiză psiholo- 
gică. Personajul face introspecţie asupra 
propriilor stări sufleteşti. 


e au discernământ limitat (nu sesizează amploarea riscului 
la care se expun); 
e sunt curajoşi (copii cu inițiativă, găsesc soluții pentru 
orice, au o voinţă puternică, sunt ambiţioşi, ştiu ce vor); 
e dragostea dintre ei, spiritul de solidaritate motivează 
gestul şi riscurile pe care şi le asumă. 
Explică sensul următoarelor cuvinte ale Marei din secvenţa 
în care Persida şi Trică vor să treacă Mureşul învolburat: 
— Sfânte Arhanghele! strigă apoi crucindu-se. Sfântă Marie, 
Maică Preacurată! Bată-vă să vă bată, copii! Nu — grăi dânsa 
mângâiată — copii ca ai mei nimeni nu are! 
Şi adecă ce li s-ar fi putut întâmpla? Printre pontoanele podului 
era loc de puteau trece şi o sută de luntrițe! Da! da! Lor nu li 
se putea întâmpla nimic: ea ar fi avut altfel visuri rele şi presimțiri 
urâte. 
Discutaţi atitudinea Marei aşa cum reiese din dialogul cu 
Maica Aegidia şi din intenţia ei de a arunca vina eveni- 
mentelor întâmplate pe seama acesteia. Aduceţi argumente 
pro sau contra atitudinii Marei, având în vedere şi comen- 
tariile naratorului de la începutul acestei secvenţe: Mara era 
însă femeie trăită în lume şi ştia că lucrurile o să meargă mai 
bine dacă se va ținea dânsa deasupra. 
Ar putea fi la mijloc în acest comportament şi o încercare 
a Marei de a mai reduce din suma plătită mânăstirii pentru 
Persida sau vrea să-şi apere fata, învinovăţind cealaltă parte 
de întâmplare? 
Discutaţi, oral, care este relația dintre copii şi părinţi în 
fragmentele extrase din romanul Mara. Este Mara un pă- 
rinte autoritar? 


Naraţiune, descriere, dialog. Probleme de stil 


1. 


2. 


3. 


Identifică timpurile verbale folosite în fragment şi dă o 
explicație pentru schimbarea de registru verbal. 

Citeşte cu atenţie următorul text: 

Un singur lucru o punea câteodată pe gânduri. Prea se făcuse 
blândă Persida: nu care cumva călugărița aceea s-o momească, 
s-o farmece şi s-o facă şi pe ea călugăriță smerită. „Mai bine 
moartă!” Dar nu! asta nu era cu putință: neam de neamul ei n- 
a fost om smerit; toți creştini adevărați! Apoi Trică se făcuse şi 
el băiat aşezat, ascultător şi bun şcolar. Asta vine cu vârsta la 
copiii care sunt răi de mici. 

Identifică instanţele narative (cine povesteşte) în acest 
fragment. Rescrie textul, modificând categoriile morfologice 
ale următoarelor cuvinte: în loc de era, scrie este; în loc de 
neamul ei, scrie neamul meu; în loc de se făcuse, scrie este. 
Discutaţi, oral, care sunt consecinţele, în plan stilistic, al 
unor asemenea modificări. Aveţi în vedere următoarele con- 
cepte operaţionale: stil direct, stil indirect, monolog. 


Modulul 2 


FAMILIA 


Evaluare curentă. Aplicaţii 


1. Extrage din capitolul Maica Aegidia un pasaj descriptiv, 
unul narativ şi unul dialogat. 

Formulează succint tema/ despre ce e vorba în aceste pasaje. 

2. Explică felul cum se face trecerea (care sunt mijloacele, 
cuvintele folosite/ conectorii), de la un mod de expunere 
la altul. 

3.  Extrage din următoarea listă de caracteristici ale stilului oral 
două dintre cele care sunt prezente în fragmentele selec- 
tate în manual din romanul Mara. Dă exemple de text pen- 
tru fiecare dintre cele două caracteristici. 

e folosirea exclamaţiilor şi a interogaţiilor retorice; 

e prezenţa unor elemente de lexic popular: cuvinte popu- 
lare, expresii, construcții populare; 

e trecerea narării de la persoana a III-a la persoana I sau 
invers (amestecul de voci narative); 

e folosirea de repetiţii; 

e dominarea procedeelor de coordonare la nivelul frazei. 


Dincolo de text 


Cugetări despre familie: 
Numai copiii care-şi respectă părinții sunt cu adevărat demni să fie 
lăudați. (Lauda magna natis obsequi parentibus.) 

Phaedrus, Fabule 


Nu ne-a stat nouă în putință să ne alegem părinții. (Non fuit in nostra 
potestate quos sortiremur parentes.) 
Seneca, De brevitate vitae 


Este impresionantă grija părinților față de copii. (Sagas parentum 
est cura.) 
Seneca, Hippolytus 


Merită să fie criticați părinții care nu vor ca fiii lor să fie ajutaţi printr- 
o educaţie severă. (Parentes obiurgatione digni sunt, qui volunt liberos 
suos severa lege perficere.) 

Petronius, Satyricon 


Toate famiile seamănă una cu alta, dar fiecare familie nefericită este 
nefericită în felul ei. 
Lev Tolstoi, Anna Karenina 


Copiii încep prin a-şi adora părinţii, după o vreme îi judecă şi sfârşesc 
prin a-i ierta. 
Oscar Wilde, Portretul lui Dorian Gray 


53 


>>> Fictiunea literară 


54 


>>> Limbă şi comunicare 


RoLuL ELEMENTELOR ARHAICE ŞI REGIONALE 
IN INTERPRETAREA MESAJELOR SCRISE ŞI ORALE 


1. 


Următoarele cuvinte şi construcţii aparțin limbii populare şi au rolul de 
a particulariza stilul/ limbajul romanului Mara: să ție, li-au mai rămas, muma, 
arânda (podului) Murăş, împregiur, preuteasă, s-ar fi încumătat, să rumpă, să 
vie, ca-n aievea. 

Scrie forma literară a cuvintelor de mai sus. 

Scrie câte un sinonim pentru fiecare dintre cuvintele şi expresiile urmă- 
toare: îi râde inima, staroste, calfă, a trece cu vederea. 

Precizează sensul verbului a fi din fraza: Nu-i vorbă, Bârzovan, răposatul, 
era când a fost mai mult cârpaci decât cizmar. 

Caută trei contexte în care apare expresia sărăcuții mamei. Precizează pentru 
fiecare situaţie cine este cel care o rosteşte. 

Identifică, în text, alte două construcţii exclamative cu referire la cei doi 
copii ai Marei. 

O sintagmă folosită de narator pentru a exprima ideea de moment bun 
pentru negustorie este acum e secerişul Marei. Se exprimă astfel, metaforic, 
ideea că sunt momente în care Mara vinde tot ce aduce la mânăstirea Maria 
Radna sau la podul de peste Mureş. 

Scrie două enunţuri în care să foloseşti această expresie. 

Încearcă, prin discuţii cu colegii tăi, să clarifici sensul expresiei a ține banii 
la ciorap. 

Dat fiind că sunt texte ficționale, fragmentele din romanul Mara ilustrează 
o situație de comunicare caracterizată printr-o accentuare/ prezenţă a factorului 
emoțional/ expresiv. Indică trei mijloace prin care se realizează această 
funcţie a comunicării. Reaminteşte-ți alte funcții ale comunicării şi explică- 
le rolul. 


SENSUL CUVINTELOR ÎN CONTEXT 


1. 


Precizează, cu ajutorul sinonimelor, sensul următoarelor cuvinte/expresii 
subliniate, selectate din romanul Mara: 


e ca să ție buna rânduială... 

e În fata d-lui Blăguţă, Trică stetea smirnă... 

e Sida avea gheare ca pisica şi ar fi sărit şi în foc pentru frățiorul ei... 

e se duse ca din puşcă la mănăstirea de călugărițe... 

e Trebuia să fie la mijloc vreo nefăcută! 

e În fața Sărăriei sunt vara-iarna, ziua-noaptea, o mulțime de care, iar din sus 
de Sărărie e şirul de mori plutitoare de-a lungul țărmului... 

e Sidi nu era însă oricine, şi maica Aegidia cea aspră, fiind totodată şi înțeleaptă, 
ținea să nu răscoale întreaga mănăstire. 


Modulul 2 


I.L. Caragiale 
(arhiva Muzeului Naţional 
al Literaturii Române) 


FAMILIA 


Inainte de text 


1. Identifică pe o hartă imaginară sau reală unde se află 
localitatea Sinaia: zona geografică, localităţi vecine, râuri etc. 

2. Ce semnificaţie are prezenţa Castelului Peleş în Sinaia? 

3. Ce altceva îţi trezeşte în minte numele de Sinaia? 

4. Cine sunt cei pe care-i întâlneşti ocazional, la sfârşitul săp- 
tămânii, în Sinaia? 

5. Priveşte o ilustrație reprezentând imaginea Castelului Peleş. 
Descrie oral ceea ce observi. 


TREN DE PLĂCERE 
de I. L. Caragiale 


S-a hotărât, care va să zică... 

Madam Georgescu — Miţa Georgeasca — cu d. Georgescu — 
Mihalache — pleacă la Sinaia cu trenul de plăcere. Insă, de mult madam 
Georgescu a promis „puiului” să-l ducă şi pe el la Sinaia; prin urmare, 
trebuia să-l ia şi pe puiul; dar puiul nu merge nicăieri fără „gramamà”; 
prin urmare, şi pe gramamă trebuia s-o ia. Puiul este mititelul Ionel 
Georgescu, în etate de cinci anişori împliniți, unicul fruct până astăzi 
al amorului părinților săi; iar gramamă este cocoana Anica, mamita 
mamițichii puiului. 

Trenul de plăcere pleacă din Gara de Nord sâmbătă după-amia- 
ză, la orele trei fără cinci. Sâmbătă, aşadar, de la amiazi, amândouă 
aceste doamne încep să se pregătească de plecare. Madam Georgescu 
este pe deplin stabilită asupra toaletei sale: bluza vert-mousse, jupa 
fraise écrasée şi pălăria asortată; umbreluţa e roşie, mănuşile albe 
şi demibotinele de lac cu cataramă,; ciorapii de mătase vărgați, în 
lungul piciorului, o bandă galbenă şi una neagră, despărțite cu câte 
un fir stacojiu. Cocoana Anica se-mbracă în negru, aşa se-mbracă 
dumneei de când a pierdut pe răposatul Nicula; culoare deschisă n-a 
mai purtat, decât acuma, de curând, barej conabiu la cap. Cât despre 
puiul, nici nu mai încape discuție — el va purta la Sinaia uniforma 
de ofițer de vânători, ca prințul Carol. Până să potrivească mamita 
pe madam Georgescu, până să-mbrace pe puiul şi să-i puie sabia, iată 
că s-a făcut ceasul două fără douăzeci. La ceasurile două fără un sfert, 
iată soseşte şi d. Georgescu cu un muscal cu cauciuc. Cum întră şi 
dă cu ochii de gramamă, strigă: 

— Cucoană! încă n-ai plecat? să ştii c-ai pierdut trenul! Până s-a- 
jungi la tramoai, cum umbli d-ta; până să-l apuci; că poate n-ai noroc 
să-ți treacă tocmai atunci; până să ajungi la gară — s-a isprăvit! n-are 
să te-aştepte trenul pe dumneata... Apoi, văzând pe gramamă că 
tăndăleşte căutând nişte chei: — N-auzi, cocoană, că pierzi trenul? 

Cocoana Anica porneşte, şi madam Georgescu după ea: 

— Mamiţo, ştii unde am vorbit să ne-ntâlnim: în salon de clasa-ntâ- 
ia... Ai auzit? 

Gramamă a plecat să caute tramvaiul. D. Georgescu cu familia şi 
cu un coşuleț elegant de provizii — salam, opt ouă proaspete, un pui fiert, 
două jimble, sare, piper, în sfârşit tot ce trebuieşte — se urcă în birjă şi: 


55 


>>> Fictiunea literară 


56 


|. L. Caragiale (1852, Haimanale, 
Ploieşti - 1912, Berlin) se naşte într-o 
familie în care interesul pentru teatru 
este prezent prin unchii lui, Costache şi 
lorgu Caragiale. Urmează şcoala pri- 
mară şi gimnaziul la Ploieşti şi cursuri 
pentru declamaţie la Bucureşti. 

Debutul se realizează în revista 
satirică Ghimpele. O vreme desfăşoară 
activităţi jurnalistice, exersându-şi spi- 
ritul de observaţie, printr-un stil direct 
şi viu, specific articolului de ziar. În 
această perioadă va scrie şi versuri. 
Caragiale este apoi autor de piese de 
teatru, de proză: nuvele fantastice şi 
psihologice, schițe, momente, intens 
dramatizate. În perioada 1888 - 1889 
este director la Teatrul Naţional din Bu- 
cureşti. Prima piesă scrisă, O noapte 
furtunoasă, este citită, în 1879, la 
Junimea (societate şi cenaclu literar al 
intelectualilor ieşeni, conduse de Titu 
Maiorescu). Scrie în acelaşi an Conu 
Leonida faţă cu reacţiunea, amândouă 
comediile fiind jucate pe scena Teatrului 
Naţional. Vor urma O scrisoare pier- 
dută (1884) şi D-ale carnavalului. 
După 1889 scrie nuvele, dintre care cele 
mai cunoscute sunt: În vreme de 
război, O făclie de Paşte, La hanul lui 
Mânjoală. Este şi autorul unei drame 
intitulate Năpasta. 


— La gară, gaspadin! 

De douăzeci şi cinci minute, familia Georgescu stă în salon de 
clasa-ntâi, şi gramamă nu mai soseşte. Ceasornicul arată două şi 
jumătate... Madam Georgescu începe să devie impacientă. Trei fără 
douăzeci şi cinci... Mai sunt douăzeci de minute; la casă se dau bilete, 
şi cocoana Anica nu mai vine. D. Georgescu începe a bănui că n-are 
să trebuiască a mai lua patru bilete, poate că trei or s-ajungă, şi por- 
neşte din salonul de aşteptare să meargă la Shişet. Dar în uşă-ntâlneşte 
piept în piept pe gramamă, care nu mai poate de gâfâială. 

— Uf! nu mai poci! zice cocoana Anica. 

Dar d. Georgescu îi numără parale potrivite pentru un bilet de 
dus şi-ntors clasa III, şi-i arată ghişetul respectiv. 

Peste câteva minute, trenul zboară-nspre Carpaţi. 

— Biletele, vă rog, domnilor, zice politicos conductorul, intrând 
în primul vagon de clasa-ntâia. 

D. Georgescu arată două bilete. 

— ...Mititelul... al dv.? întrebă conductorul arătând pe ofițeraşul 
de vânători, care s-a suit cu picioarele pe bancheta de catifea. 

— Da! dar n-a-mplinit patru ani... Nu trebuie să ne-nveți 
dumneata regula, zice madam Georgescu. 

Conductorul salută politicos şi trece mai departe. 

— I-ai spus mamiţii (întrebă discret madam Georgescu pe 
consoartele dumneaei) să bage de seamă să nu-i fure cineva coşul? 

D. Georgescu dă din cap şi se mulţumeşte să zică numai: 

— Hâhâ! 

Mai discret încă, întreabă d. Georgescu pe consoarta d-sale: 

— I-ai dat parale? 

Madam Georgescu răspunde consoartelui tot aşa de laconic cum 
i-a răspuns şi dânsul. 

— Cât? 

Madam Georgescu arată mâna cu cinci degete răsfirate: cinci — 
adică, o băncuţă. 

Treizeci de bani, tramoaiul de la Zece Mese până la gară: care va 
să zică gramamă are încă douăzeci de bani pentru ca să cumpere două 
legături de vişine la Comarnic. Şi-n adevăr, le şi cumpără, şi le 
mănâncă pe jumătate până la Valea Largă, cu sâmburi cu tot. Trenul 
soseşte la Sinaia regulat. Lume — destulă. Dar cu toată-mbulzeala, 
cine ştie să-şi facă un plan bine hotărât nu se rătăceşte niciodată. 
Familia Georgescu ştie perfect ce are să facă pas cu pas şi minută cu 
minută. Astfel, madam Georgescu, cu d. Georgescu şi cu puiul se 
urcă-n birjă şi merg drept la parc, unde muzica militară cântă cadrilul 
Les petits cochons, să se asigure de o odaie cu două paturi la Regal; 
iar gramamà cu coşul merge la Mazăre, să se asigure de o odaie cu 
un pat; e atât de aproape Mazăre de gară, că nu face ca să mai dai 
parale la birjă. D. Georgescu însă dă unui băiat un ban, să ducă după 
gramamă coşul. 

S-a întunecat... Lămpile electrice încep a sclipi. Puiului i-e foame. 
D. Georgescu lasă pe madam Georgescu pe o bancă în aleea principală, 
unde e toiul promenadei de lume bună, şi pleacă cu puiul la gramamă. 
Fatalitate! La otel Mazăre i se spune că n-a fost odaie goală şi că a 
trimis-o pe jupâneasă la otel Manolescu, devale. D. Georgescu coboară 
cu bravul ofițeraş de vânători, care este foarte obosit şi flămând. La 


Modulul 2 


ctualizarea cunoștințelor 


Naraţiune - mod de expunere 
prin care se relatează fapte şi întâm- 
plări reale sau fictive atribuite unui 
personaj (unor personaje) şi relatate 
de un narator. Este specifică genului 
epic. În orice naraţiune momentele 
narative se succed într-o anumită 
ordine. Aceasta este pusă în evidență 
de indicaţiile temporale şi spaţiale, de 
existența unui narator (povestitor al 
întâmplărilor cuprinse în naraţiunea 
respectivă), de prezenţa unuia sau a 
mai multor personaje. Funcţia narato- 
rului şi cea a personajului se cumu- 
lează în naraţiunile scrise la persoana | 
şi este diferită în naraţiunile la per- 
soana a lll-a. 


Dialog - mod de expunere care 
constă în replici alternative a doi sau 
mai mulți emițători. Apare în textele 
epice şi dramatice. Dialogul reprezintă 
un important mijloc de caracterizare a 
personajului literar. Prin intermediul 
dialogului, autorul pune în lumină gân- 
durile şi sentimentele personajelor. 


FAMILIA 


Manolescu, iar fatalitate! N-a fost odaie goală şi a trimis-o pe 
jupâneasa la otel Voinea, în Izvor. D. Georgescu suie cu bravul ofițeraş, 
după ce i-a cumpărat o franzelă şi i-a dat să bea apă. Trecând spre 
Izvor, se abate prin parc să spuie lui madam Georgescu, nu cumva 
să-şi piardă răbdarea aşteptându-l... Fatalitate! Madam Georgescu 
lipseşte de pe bancă. D. Georgescu lasă un moment pe puiul, care nu 
mai poate umbla, să se odihnească pe bancă, face câțiva paşi în sus, 
apoi în jos, să găsească pe madam Georgescu. Madam Georgescu, 
nicăieri! Se-ntoarce să ia pe puiul, să-l ducă la Voinea şi să se-ntoar- 
că apoi în parc, unde trebuie până-n fine să găsească pe madam 
Georgescu. Fatalitate! Puiul lipseşte. 

— Pardon — zice d. Georgescu către un domn care stă pe bancă — 
n-aţi văzut un copilaş în uniformă ca prințul Carol? 

— Ba da... Acu a plecat cu o damă... 

— Cu o damă înaltă, cu o bluză verzuie şi cu jupă... 

— N-am băgat de seamă; dar am auzit că dama-i zicea „puiule” 
şi băiatul „mamițico”. 

— Pardon, încotro a pornit? 

— Incoace, răspunse domnul, arătând înspre Mazăre. Dama zicea 
că-l duce pe puiul la gramamà. 

D. Georgescu porneşte înapoi la Mazăre... Acolo i se spune — 
fatalitate! — că madam Georgescu a fost acolo cu puiul şi, negăsind 
pe gramamă, a plecat devale la Manolescu. Degrab' la Manolescu... 

— A fost o damă cu băieţelul cu care aţi fost dv., că n-am avut 
odaie, şi am mânat-o la Voinea. 

D. Georgescu suie şi porneşte cu pas regulat către Izvor. Ajunge 
foarte obosit şi asudat la Voinea... Fatalitate! La Voinea nu se află 
nici madam Georgescu, nici puiul, nici gramamă, nici coşul. 

— Ce-i de făcut? 

Cu toată inteligența lui, d. Georgescu stă câteva momente pe loc 
fără să poată răspunde la această-ntrebare... Va trebui să răspunză însă. 

= Ce? 

Pentru cine nu e deprins să se cațere pe munți, putând trece ca 
o capră prin valea Prahovei în a Ialomitei, Sinaia nu se poate compara 
mai nemerit decât cu un stomac: o încăpere mai mult sau mai puțin 
largă, având două deschizături destul de strâmte. Te-a înghițit odată 
Sinaia, nu mai poți ieşi decât ori pe sus, spre miazănoapte, către 
Predeal, ori pe jos, spre miazăzi, către Comarnic. Prin urmare, îşi 
face d. Georgescu următoarea judițioasă socoteală: 

„Trebuie să fie în Sinaia, că n-au avut pe unde zbura.” 

N-apucă să isprăvească această gândire, şi cineva, venindu-i drept 
în față, sub lumina unei lămpi electrice, îi zise: 

— Să-mi scrii, nene Georgescu! 

— Adio, Mitică... 

— Te aşteaptă-n parc madam Georgescu cu familia Vasilescu şi 
cu locotenent Mişu... 

— In parc?... Să-mi scrii, Mitică! 

— Adio şi n-am cuvinte, nene Mialache! 

D. Georgescu îndoieşte pasul... întră în parc caută peste tot... 
Madam Georgescu — fatalitate! — nicăieri. Obosit, omul şade pe o 
bancă, să răsufle, şi, pentru prima oară, după o alergătură de cinci 
ceasuri, înjură în gând... Pe cine? Pe coana Anica... Dumneei a făcut 

ctualizarea cunoștințelor 


Schiţă - naraţiune de mici dimen- 
siuni, în care se relatează o singură 
întâmplare din viaţa unor persoane. 

Textul conţine un singur instan- 
taneu/ moment, împrejurare epică şi un 
singur personaj/ tip de personaj. Schița 
s-a născut ca „variantă" fictivă a ge- 
nului jurnalistic. 

La nivelul expresivităţii textului, 
limbajul devine mijloc de fixare socială 
şi de caracterizare a personajului. 


Incipitul (începutul) presupune o 
„plonjare" directă în subiect, printr-o 
slabă prezenţă a indicilor temporali şi 
spaţiali. 


toată încurcătura, dumneei face toate încurcăturile... Dar... nu strică 
dumneei: el strică; nu trebuia s-o ia; trebuia s-o lase la Bucureşti... 
Şezând astfel pe bancă în parc, în prada unor gânduri destul de 
nefavorabile cocoanei Anichii, d. Georgescu nu ia seama că muzica 
a plecat şi că lumea încet-încet s-a strecurat, mergând fiecare către 
culcuşul său. A! e grozav să ai ființe iubite, rătăcite departe de tine, 
şi să nu ştii la un moment în ce loc se află, ce fac, ce li se-ntâmplă, 
ce vorbesc, ce simt, ce gândesc despre tine... le e dor de tine, cum 
ți-este ție de ele? etc., etc. 

„Unde dracul s-a băgatără?” zice d. Georgescu... 

Şi iar o înjurătură — de astă dată la adresa tuturor celor trei ființe 
iubite pe cari la caută fără să le găsească. Dar iată că un glas simpatic 
îl trezeşte pe d. Georgescu din urâtele-i gânduri. 

— Bravo! d-le Mialache! bravo! 

Este cocoana Anica, mamița lui madam Georgescu. 

— Cocoană! strigă ginerele, sărind drept în picioare... Unde 
umblați, cocoană? 

— Bravos! tot dumneatale-ntrebi... 

— Fireşte că eu, dacă nu ştiu... De cinci ceasuri de când umblu 
după dv. 

— După noi... Ce spui frate?.... Dar la Oppler nu puteai să vii?... A 
nemerit orbul Brăila... şi d-ta... 

— La Oppler te-am trimis eu pe d-ta? strigă d. Georgescu scos 
din pepene... La Oppler? Dracul era să ştie că dv. sunteți la Oppler!... 
Eu v-am căutat la Mazăre, la Manolescu, la Voinea, în parc... 


— La Voinea?... Nu mi-a zis Miţa că ne-a găsit loc la Vasileasca?... 


— Când ţi-a zis Miţa că ţi-a găsit loc la Vasileasca?... 

— Când ne-am întâlnit pe bulivar... 

— Când v-aţi întâlnitără pe bulivar? 

— Când mergeam la Voinea... ne-am întâlnitără, că nu l-am 
găsit... 

— Pe cine? 

— Pe Voinea. Fincă ne-am întâlnitără cu Măndica. 

— Care Măndică? zbieră d. Georgescu. 

— Vasileasca, omule! Şi cu Miţa... 

— Ei! şi unde e acum Miţa? 

— Nu ţi-am spus? 

— Când mi-ai spus? 

— Mialache! eşti nebun? Nu ţi-am spus că te aşteaptă la Oppler 
cu Vasileasca şi cu fratele Vasileschii, locotenent Mişu de la itidență? 

— Dar puiul? 

— L-am culcat. 

— Unde? 

— Nu ti-am spus? 

— Cocoană! eşti nebună? când mi-ai spus? 

— Eu ţi-am spus că am tras la Măndica. 

— Ei?! 

— Nu zbiera aşa!... Ei! ne-a dat un pat pentru puiul în odaie la 
copiii ei, şi Miţii i-a dat odaia lui Mişu, şi el doarme pe canapea în 
antreluță... 

Din vorbă-n vorbă, au ajuns la Oppler. La Oppler, fatalitate! Toate 
luminile stinse. 


Modulul 2 


Casa lui |. L. Caragiale 
din Bucureşti 


Castelul Peleş (Sinaia) 


FAMILIA 


— S-a dusără la Vasileasca acasă. 

D. Georgescu şi cocoana Anica suie încet pe drumul prăpăstios 
către strada Furnica. E o noapte caldă, cu lună plină... Cu cât suie, 
cu atât se desfăşură la picioarele drumeților panorama mirifică a 
Sinaiei, cu simetricele ei constelații de lampioane electrice. Vederea 
aceasta o încântă pe coana Anica... D. Georgescu e mai puțin simţitor 
față cu măreaţa privelişte şi înjură bombănind. Au ajuns în sfârşit 
la Villa Măndica. Puiul doarme cu copiii Vasileschii; dar, fatalitate! 
Madam Georgescu lipseşte. A plecat. 

— Unde? 

— A plecat acuşica toți — zice servitoarea somnoroasă — la Sfânta 
Ana. 

— Şi d. Mişu locotenentul? întrebă cocoana Anica. 

— Şi dumnealui, răspunse slujnica. 

— Du-te şi dumneatale repede, Mialache! zice cocoana. 

Dar d. Mialache izbucneşte: 

— Ce? cocoană? ce? sunt nebun? dumneatale mă socoteşti cal de 
poşte? 

— Nu striga, că scoli copiii! 

— De cinci ceasuri de când alerg după dv., ca un turbat, nu e 
destul? Nu mă mai duc! 

— Du-te, Mialache, mamă! zice foarte rugătoare cocoana; o să-i 
faci mare plăcere Miţii şi la toți. 

— Nu mai poci... 

— O să te căieşti, Mialache! 

— De ce să mă căiesc?... Nu mă duc! N-o găsesc nici acolo... Mai 
bine, adu coşul. 

Când zice d. Georgescu acestea, orologiul de la castelul Peleş se 
aude-n depărtare bătând noaptea jumătate. Cocoana scoate coşul de 
subt canapea, slujnica aduce o sticlă de vin, şi d. Mialache se pune 
să supeze cu cocoana Anica. La supeu, d. Mialache povesteşte cu 
de-amănuntul toate peripețiile prin cari a trecut; iar cocoana Anica, 
cum s-a-ntâlnit cu madam Vasilescu şi cu toată compania şi cu loco- 
tenent Mişu, care e mucalit al dracului „şi cântă teribel!” Apoi, după 
supeu, s-a culcat d. Georgescu în odaia locotenentului, rezervată pentru 
el şi madam Georgescu; iar gramamă, în odaia copiilor, cu puiul. 

Dormeau încă profund când pe la cinci şi jumătate dimineața, 
un zgomot straşnic, clopoței de trăsură, lăutari şi chiote, i-a smuls 
din brațele lui Morfeu. Se-ntorcea compania de la Urlătoare, cu lăutari: 
madam Vasilescu, madam Costandinescu, nepoțica ei, domnişoara 
Popescu, şi d. Vasilescu şi madam Georgescu şi locotenent Mişu... 
Fusese o partidă de plăcere improvizată, o fantezie a locotenentului. 

— Vezi, cocoană? zice d. Mialache lui gramamă. Vezi? Dacă mă 
luam după vorba d-tale şi mă duceam şi la Sfânta Anal... 

Ah! A fost o plăcere ce va rămâne neuitată... Pe lună, cu trăsurile 
la pas, şi deasupra armoniei apelor de munte şi şoaptelor pădurii, 
lăutarii acompaniând încetinel şi d. Mişu cântând menuetul, pe care-l 
cântă regulat muzica în parc şi care-i place atâta lui madam 
Georgescu!... De aceea, cu sufletul încărcat de fermecătoare amintiri, 
seara, la Bucureşti, când îşi face toaleta de culcare, madam 
Georgescu zice oftând: 

—Ah! mamiţo! menuetul lui Pederaski..., mă-nnebunesc! 

I.L. Caragiale este un mare creator de 
tipuri, având ca prototip trăsăturile 
celebrului Mitică, care este lovace, 
omniprezent, bărfitor, lichea veselă, 
şperţar, cultivator de vorbe de duh etc. 

Volumul Momente (1901), construit 
în jurul unor teme precum politica, 
oportunismul, familia, şcoala, presa, 
birocraţia, justiţia, viaţa mondenă, 
generează un univers comic. 

Principala sursă a comicului o 
constituie contrastul dintre aparență şi 
esenţă ca expresie a ciocnirii dintre ceea 
ce cred eroii lumii lui Caragiale că sunt şi 
ceea ce sunt ei cu adevărat (ceea ce spun 
despre ei faptele lor!). 

Comicul este susținut şi de modul în 
care Caragiale vede lumea, un fel de 
carnaval continuu în care fiecare poartă 
o mască. 

Schița Tren de plăcere a apărut în 
ziarul „Universul“, numerele din 4 şi 11 
august 1900. S-a tipărit apoi în volumul 
Momente din 1901. 


Dictionar 


> 


gramamă, s. f. — bunică (adaptare fonetică de la fr. grand-maman) 
vert-mousse (fr.)- verde deschis 

fraise écrasée (fr.) — roşu aprins 

demibotine — ghete înalte, cismuliţe (fr. bottine) 

barej, s. n. — batic 

conabiu, adj. — roşu închis, culoarea vişinei coapte 

muscal cu cauciuc — trăsură de lux, cu roți îmbrăcate în cauciuc, 
condusă de un birjar rus, la modă în epocă 

gaspadin — birjar (din lb. rusă) 

les petits cochons (fr.) — purceluşi 

Morfeu — zeul viselor, fiul lui Hypnus (zeul somnului) 
itidență (corect intendență), s.f. — serviciu din cadrul forțelor 
armate care asigură aprovizionarea trupelor cu hrană şi 
echipament 


Explorarea textului 


Schița 

1. Cine este naratorul în Tren de plăcere I.L. Caragiale? 

2. Precizează care este tema schiţei. 

3. Identifică în text cel puţin un motiv literar. 

4. Care sunt personajele care fac călătoria de plăcere la Sinaia? 

5. Precizează, aducând unul sau două argumente, dacă 
excursia familiei Georgescu va fi, într-adevăr, una de 
plăcere? 

6. Care este momentul/ scena care ocupă cea mai mare 
întindere în acţiunea schiţei? 

7. Scrie, pe caiet, în două-trei enunţuri, în ce constă subiectul 
schiţei Tren de plăcere. 

8. Dă o explicaţie modului în care începe schița: S-a hotărât, 
care va să zică... 


Personaje 

1. Ce semnificaţie are faptul că puiul va purta, în călătoria de 
plăcere, uniforma de ofițer de vânători ca prințul Carol? 

2. Care este atitudinea domnului Georgescu față de soacră? 
Doreşte ca ea să vină cu ei la Sinaia? Care este părerea ta? 

3.  Explicaţi de ce gramamă călătoreşte cu clasa a II-a, în vreme 
ce restul familiei călătoreşte cu clasa-ntâi. Comentaţi 
relaţiile de familie pornind de la această realitate. 

4. Cum poate fi explicată expresia nu mai poci, de factură 
populară, pe care o rosteşte gramamâ? Alege dintre urmă- 
toarele variante: 

e limbaj neglijent; 

e limbaj familiar; 

e indică extracția socială a personajului şi are rol de a-l 
caracteriza. 

5. Comentează replica pe care madam Georgescu o dă contro- 
lorului când acesta se interesează de biletul mititelului. 


Modulul 2 


FAMILIA 


Esenţa comicului. Contrastul esenţă-aparenţă 


1. 


Există în Tren de plăcere o succesiune de gesturi, atitudini 
care dezvăluie esenţa statutului social al familiei, deşi gestul 
plecării la Sinaia cu trenul de plăcere face parte din obice- 
iurile mondene ale vremii. Intre aceste gesturi se pot reţine: 
e faptul că mititelul s-a suit cu picioarele pe bancheta de 
catifea; 
e faptul că soacra domnului Georgescu nu călătoreşte cu restul 
familiei, ci cu un vagon de clasa a III-a; 
e faptul că aceasta mănâncă vişinele cu sâmburi cu tot. 
Discutaţi ce semnificaţie au aceste gesturi şi atitudini, 
pornind de la ideea unui contrast între aparenţă şi esenţă, 
menit a produce comicul. 
Cum comentezi observaţia naratorului că Familia Georgescu 
ştie perfect ce are să facă pas cu pas şi minută cu minută, având 
în vedere faptul că pentru domnul Georgescu călătoria la 
Sinaia se transformă într-o căutare permanentă a doamnei 
Georgescu, situaţie rezultată dintr-o serie de confuzii şi din 
lipsă de comunicare. 
Comentează textul în care naratorul surprinde gândurile 
personajului Georgescu care nu-şi mai găseşte ființele dragi: 
D. Georgescu îndoieşte pasul... intră în parc caută peste tot... 
Madam Georgescu — fatalitate! — nicăieri. Obosit, omul şade pe 
o bancă, să răsufle, şi, pentru prima oară, după o alergătură de 
cinci ceasuri, înjură în gând... Pe cine? Pe coana Anica... 
Dumneei a făcut toată încurcătura, dumneei face toate încur- 
căturile... Dar... nu strică dumneei: el strică; nu trebuia s-o ia; 
trebuia s-o lase la Bucureşti... Şezând astfel pe bancă în parc, în 
prada unor gânduri destul de nefavorabile cocoanei Anichii, d. 
Georgescu nu ia seama că muzica a plecat şi că lumea încet-încet 
s-a strecurat; mergând fiecare către culcuşul său. A! e grozav să 
ai fiinţe iubite, rătăcite departe de tine, şi să nu ştii la un moment 
în ce loc se află, ce fac, ce li se-ntâmplă, ce vorbesc, ce simt, ce 
gândesc despre tine... 
Exprimaţi-vă opinia cu privire la repetarea cuvântului 
fatalitate de fiecare dată când domnul Georgescu nu-şi gă- 
seşte nici consoarta şi niciun alt membru al familiei? Vezi 
şi sensul din dicționar al cuvântului. 


Viziune artistică 


1. 


2; 


În momente şi schițe, Caragiale ne propune o viziune realistă 
asupra lumii, ironică de cele mai multe ori, asociată însă cu 
elemente de modernitate precum cele care imaginează lumea 
ca un imens carnaval, o lume a măştilor, inautentică şi 
înstrăinată. Este vorba de o reprezentare a societății româ- 
neşti citadine de la sfârşitul veacului, cu aspectul de ma- 
hala ce se modernizează „trudnic şi discordant”. 
Identifică itinerarul pe care-l parcurge domnul Georgescu 
în căutarea familiei. 

Exprimă-ţi opinia cu privire la apariţia fugară a personajului 
Mitică, în parc, şi a replicilor schimbate cu domnul Georgescu: 
— Să-mi scrii, nene Georgescule! 

— Să-mi scrii, Mitică! 

Evaluare curentă. Aplicaţii 


1.  Redactează o caracterizare de 15-25 de rânduri a doamnei 
Georgescu, insistând asupra ultimului enunţ al schiţei Tren 
de plăcere. 

2. Pornind de la observaţia că modul de expunere dominant 
este dialogul, identifică cel puţin două pasaje în care modul 
cum vorbesc personajele contribuie la caracterizarea acestora. 
Scrie un text de circa 10 rânduri pe această temă. 

3. Ca şi în cazul fragmentelor din romanul Mara, şi în schița 
Tren de plăcere tema este aceeaşi: familia, tratată din per- 
spectivă ficțională. Diferenţele de reflectare a temei în cele 
două texte sunt mari, deşi timpul istoric al acţiunii este 
acelaşi: sfârşitul secolului al XIX-lea. Dincolo de această 
formală asemănare, diferențele sunt numeroase şi impor- 
tante. Tipul de familie este diferit: familia unei precupeţe 
în romanul Mara, familia domnului Georgescu a cărui 
ocupaţie n-o aflăm în cuprinsul textului, dar care pare a 
face parte din lumea mondenă care consideră de „bon-ton” 
ca la sfârşit de săptămână să meargă la Sinaia. 
Diferenţele sunt, aşadar, mai numeroase decât asemănările 
şi ele privesc: 

e strucutura textului; 

e ponderea modurilor de expunere; 

e tipologia personajelor şi a relaţiilor dintre acestea; 

e particularitatea elementelor stilistice folosite în cele 
două texte; 

e imaginea de carnaval dată de întâmplările din Tren de 
plăcere care ilustrează ideea de bază a textului, genera- 
toare de comic: contrastul dintre aparenţă şi esenţă. 

Organizaţi o discuţie în legătură cu aspectele de mai sus. 

Adăugaţi şi alte asemănări sau deosebiri privind modul de 

a vedea lumea al celor doi autori. 


Dincolo de text 


Dacă vrei să constați cum funcționa/funcţionează justiția, 
poți citi din I.L. Caragiale schițe ca Justiţie, Logica baroului 
ori Justiţia română, iar dacă te pasionează raporturile care au 
existat/există între puterea politică şi opoziţie, le poţi recu- 
noaşte în Temă şi variațiuni, Politică, 25 de minute, Politică şi 
delicateţe, Telegrame, Atmosferă încărcată. Dacă vrei să vezi ce 
năravuri aveau/au politicienii, citeşte Şah şi mat!, O blană 
rară, Accident parlamentar, iar dacă vrei dovezi ale naţiona- 
lismului şi extremismului nu vei regreta dacă vei citi Moftan- 
giii, Românii verzi ori Meteahnă. Cine doreşte mostre de 
patriotism „de-a-ndoaselea“ sau demagogie poate parcurge 
schiţe ca Jertfe patriotice, Cronica de joi sau Succesul «Mof- 
tului român», iar cine vrea să vadă „chipul“ presei de tranziţie 
nu trebuie să ocolească texte precum Groaznica sinucidere din 
strada Fidelităţii, Cum se naşte o revistă şi Reportaj. 


Modulul 2 FAMILIA 


Limbă ŞI Comunicare 


CONTEXTUL. 
CUNOAŞTEREA SENSULUI CORECT AL CUVINTELOR 


1. Scrie forma corectă a următoarelor cuvinte: gramamà, s-a băgatără, itidentă, 
Mialache, teribel, ghişet, nu mai poci, judițioasă. 

2. Găseşte două sinonime pentru expresia care va să zică. 

3. Precizează care este sensul cuvântului să potrivească din următorul enunț: 
Până să potrivească mamita pe madam Georgescu... 

4. Stabileşte dacă între enunţul orologiul de la castelul Peleş se aude-n depărtare 
bătând noaptea jumătate şi versurile Un orologiu sună noaptea jumătate,/ În 
castel în poartă oare cine bate?, aparţinând lui Dimitrie Bolintineanu, se poate 
stabili vreo relaţie. Au ele cumva o funcţie ironică? Argumentează. 

5. Exprimă-ţi o opinie în legătură cu semnificaţia construcției: Mamita mami- 
tichii puiului. 

6. Discutaţi oral modul în care se face trecerea de la pasajele narative sau 
descriptive la cele dialogate sau de la o scenă la alta, având ca model urmă- 
torul enunț: De douăzeci şi cinci minute, familia Georgescu stă în salon de 
clasa-ntâi, şi gramamă nu mai soseşte. Ceasornicul arată două şi jumătate. 


FACTORI CARE PERTURBĂ RECEPTAREA MESAJELOR ORALE 


1. Următorul fragment dialogat este semnificativ pentru o situație de comu- 
nicare în care informaţiile nu ajung la toţi cei interesați. Comentează 
fragmentul din punctul de vedere al rolului pe care fiecare dintre persona- 
jele pomenite ar trebui să-l aibă (emițător, receptor etc.) şi al caracteristicilor 
pe care trebuie să le aibă o comunicare pentru a-şi atinge scopul. 

2. Observă în textul de mai jos la care dintre personaje nu ajunge informaţia 
şi explică de ce: 


„Unde dracului s-a băgatără?” zice d. Georgescu... 

Şi iar o înjurătură — de astă dată la adresa tuturor celor trei ființe iubite pe cari 
la caută fără să le găsească. Dar iată că un glas simpatic îl trezeşte pe d. Georgescu 
din urâtele-i gânduri. 

— Bravo! d-le Mialache! bravo! 

Este cocoana Anica, mamita lui madam Georgescu. 

— Cocoană! strigă ginerele, sărind drept în picioare... Unde umblaţi, cocoană? 
— Bravos! tot dumneatale-ntrebi... 

— Fireşte că eu, dacă nu ştiu... De cinci ceasuri de când umblu după dv. 

— După noi... Ce spui frate?... Dar la Oppler nu puteai să vii?... A nemerit 
orbul Brăila... şi d-ta... 

— La Oppler te-am trimis eu pe d-ta? strigă d. Georgescu scos din pepene... La 
Oppler? Dracul era să ştie că dv. sunteți la Oppler!... Eu v-am căutat la Mazăre, 
la Manolescu, la Voinea, în parc... 

— La Voinea?...Nu mi-a zis Miţa că ne-a găsit loc la Vasileasca?... 

— Când ti-a zis Miţa că ţi-a găsit loc la Vasileasca?... 

— Când ne-am întâlnit pe bulivar... 

Lucian Blaga, n. 1895, Lancrăm - m. 
1961, Cluj, poet, filozof şi eseist. Fiu de 
preot. Imaginea părinţilor, Isidor şi Ana, 
se va contura în Hronicul şi cântecul 
vârstelor (1962). Face studii teologice 
şi de filosofie pe care le va termina în 
1920. Debutează cu volumul de poezii 
Poemele luminii în anul 1919. Scrie 
versuri, drame, şi este autorul unei 
opere filosofice importante din care se 
desprind concepte originale. Unul 
dintre acestea, cu circulaţie în cultura 
română, este spaţiul mioritic, prin care 
se înțelege o anume formă alternantă, 
deal-vale, a geografiei româneşti, ce are 
legătură cu destinul nostru, ca neam, cu 
spiritualitatea adâncă a culturii române; 
doina populară ar fi, între altele, o re- 
flectare a acestui spațiu „ondulat“. 


F icHiune şi realitate 


Inainte de text 


1. Ce imagine îţi trezeşte în minte forma arhaică a cuvântul hronic? 
Caută sensul de dicţionar al acestuia. 

2. Exprimă opinia despre ce ar putea sugera sintagma cu 
valoare de metaforă cântecul vârstelor. Bazează-ţi opinia şi 
pe lectura următoarelor versuri care au fost aşezate de Lucian 
Blaga ca motto la creaţia sa Hronicul şi cântecul vârstelor: 
Sat al meu ce porți în nume! sunetele lacrimei,/ la chemări adânci 
de mumel în cea noapte te-am ales/ ca prag de lume! şi potecă 
patimei./ Spre tine cine m-a-ndrumat!/ din străfund de veac, în 
tine cine m-a chemat! fie binecuvântat, sat de lacrimi fără leac. 
(9 mai 1895) 


HRONICUL 
ŞI CÂNTECUL VÂRSTELOR 


(fragmente) 
de Lucian Blaga 


Hronicul şi cântecul vârstelor de Lucian Blaga este, în esenţă, o 
lucrare cu caracter autobiografic, o carte memorialistică în care sunt 
reconstituite principalele evenimente ale vieții autorului, mediul în 
care şi-a trăit copilăria, chipul părinţilor, imaginea satului etc. 

Evenimentele evocate se opresc în anul 1918, când are loc adunarea 
de la Alba Iulia, care avea să consfinţească unirea Transilvaniei cu Ţara. 


I. 


Începuturile mele stau sub semnul unei fabuloase absențe a 
cuvântului. Urmele acelei tăceri inițiale le caut însă în zadar în 
amintire. Despre neobişnuita înființare a graiului meu aveam să 
primesc o înşirare de ştiri mai târziu, de la Mama şi de la frații mei 
mai răsăriți. Aflai atunci că în cei dintâi ani ai copilăriei mele cuvântul 
meu nu era — cuvânt. Cuvântul meu nu însemna nimic. Nici măcar 
cu o stângace dibuire pe la marginile sunetului, cu atât mai puțin 
cu o prefigurare a unei rostiri articulate. Adevărat e, pe de altă parte, 
că muțenia mea plutea în echivoc şi nu îndeplinea chiar în toate 
privințele condițiile unei reale muțenii, căci lumina cu care ochii mei 
răspundeau la întrebări şi îndemnuri era poate mai vie şi mai 
înțelegătoare decât la alți copii, iar urechea mea, ispitită de cei din 


Modulul 2 


1. 


Textul, scris la persoana |, reme- 
morează anii copilăriei, evenimentele 
trăite de copil, împrejurări care i s-au 
povestit sau la care a fost martor. 
Scrierea la persoana | dă credibilitate 
faptelor, autorul garantând pentru 
autenticitatea acestora. Există însă în 
text şi o dimensiune evocatoare, o 
perspectivă emoțională asupra celor 
întâmplate în realitate. Tema familiei 
se regăseşte firesc în acest text prin 
prezentarea părinţilor sau a altor 
membri ai familiei. 


Cel dintâi indiciu despre sine îl 
constituie muţenia absolută a copilului 
la patru ani, prelungită apoi într-o 
tăcere care a rămas până la sfârşit cel 
mai izbitor dintre însemnele exterioare 
ale omului. (George Gană) 


Explicaţiile pe care le dă autorul 
privind fabuloasa absenţă a cuvân- 
tului sunt două: prelungirea unei stări 
embrionare, dincolo de firesc sau o 
nefirească luciditate ce s-a aşezat 
între el şi cuvânt. 


FAMILIA 


preajmă, se dovedea totdeauna fără scăderi. Când eram pus la 
încercare, cedam pe planul mişcării şi al faptei. Gestul meu 
semnifica întocmai semnificația poruncii. O dorință rostită de cineva 
îşi găsea răsunetul în actul cel mai prompt. Totuşi, împlineam aproape 
patru ani — şi încă nu pronunțasem nici un cuvânt. Nici barem 
cuvintele de bază ale vieții: „mamă”, „tată“. Cazul prezentând fețe 
destul de ciudate, nu putea să aibă decât două explicații, între care 
nici astăzi nu m-aş simți chemat să decid. Poate că starea mea 
embrionară se prelungea dincolo de orice termen normal, pentru că 
avea în vedere un urcuş nu tocmai de toate zilele, sau poate o nefirească 
luciditate s-a vârât, cu efecte de anulare, între mine şi cuvânt. Intr- 
o zi Mama, cuprinsă de nelinişte şi îngrijorare, dar purtată de nădej- 
dea unei dezlegări, găsi de cuviință să mă ducă la oraş să mă arate 
unui doctor. Nu mai era nimic de ascuns. Medicul, un vechi prieten 
al familiei, mi-a pus mâna pe creştet, mi-a pipăit maxilarele, şi pe urmă 
m-a cercetat ca pe o pasăre căreia, printr-o uşoară tăiere sub limbă, i- 
ai putea dărui grai omenesc. „Copilul e întreg” fu încheierea liniştitoare 
a doctorului. Sosiţi acasă, Mama mai făcu o ultimă încercare să mă 
ademenească în sfera sunetului. Hotărâse să mă ia cu binişorul, ca pe 
un copil mare, şi-mi vorbi. Se căznea să mă înduplece, să-mi stârnească 
mândria. „Dragul mamei, tu eşti copil mare de acu! Va trebui să 
vorbeşti... Aşa nu mai merge... Ne faci de ruşine... Azi-mâine, copiii 
din sat au să spuie că eşti mut...”. M-am uitat la Mama cu aceiaşi 
ochi, mereu limpezi, vii, înțelegători. O ascultam, dar nici după această 
caznă cuvântul meu nu voi să se aleagă numaidecât. A doua zi, după 
cine ştie ce noapte de zbucium, pe care am uitat-o acolo în viața fără 
de grai, m-am dus lângă ea. Şi prinsei a vorbi vorbe legate. Tineam 
mâna, ruşinat, peste ochi, şi vorbeam. De sub straşina degetelor şi a 
palmei, cu care mă apăram încă de lumea cuvântului, graiul ieşea din 
gura mea întreg, lămurit, picturat ca argintul strecurat. Cuvintele le 
rosteam aşa cum le culesesem din sat, dialectale, netezite sau roase 
de-un uz obştesc, dar fără de truncherile sau stâlcirile pe care oricine 
le-ar fi aşteptat de la un copil încă nemuncit de nici un exercițiu al 
uneltelor comunicative. [...] 

S-a întâmplat să fiu în casa părintească al nouălea copil, şi cel 
din urmă. Sora mea Letiţia, cea mai mare între frați, se căsătorise cu 
un tânăr din acelaşi sat, tocmai în timpul când, lepădându-mi 
veşmântul muiat în linişti de-nceput, mă integram cu atâtea ocoliri 
şi amânări în regnul uman. Cea mai veche frază de care îmi aduc 
aminte s-a închegat în gura mea într-o împrejurare banală, într-o după 
amiază de vară, nu mult după ce Letiţia se măritase. Bătea un ceas 
canicular. Cumnatul meu şi cu sora mea s-au refugiat în grădinița 
dinspre uliţă, în umbra unor vite sălbatice, ce săreau peste gard, din 
curte. Cumnatul meu, punând o mângâietoare dulceaţă în numele 
meu, mă cheamă în curte, unde mă jucam în nisip; îmi dete un „zlot” 
şi îmi zise să mă duc până la „boldă” (prăvălia satului), s-aduc o sticlă 
de bere sau, dacă nu se găseşte bere, o sticlă de „sodă” (sifon). Am 
luat Zlotul, i-am pipăit zimții, l-am învârtit în mâna mea umedă şi 
am plecat. Pe drum însă, ispitit de acel ceas de dogoare, aveam să- 
mi fac socotelile mele. Berea îmi făcea rău şi nu înțelegeam slăbiciunea 
celor mari pentru această amăreală. Hotărâi deci să nu mă încarc cu 
sticla de bere, chiar dacă s-ar fi găsit. Imi plăcea însă siropul de zmeură 

4. Relatarea despre casa părintească 


este destul de precisă, cu date exacte 
despre dispunerea camerelor sau a 
curţii şi a grădinilor. Unele dintre 
aceste informaţii pot fi verificate 
printr-o vizită în satul Lancrăm. S-au 
conservat, de exemplu, din vremea 
copilăriei poetului treptele care duc 
către odaia mare, de primire a oas- 
peţilor de la oraş. Sunt prezentate, în 
acelaşi timp, date despre mobila 
din „casa dinainte”, despre ceasul 
adus de la Viena, ceea ce contribuie 
la crearea unei atmosfere de epocă. 


5. Descrierea tatălui se constituie într-un 


portret care surprinde iniţial încli- 
naţiile practice ale preotului Isidor 
Blaga, dar şi profilul său spiritual. 
Documentele vremii confirmă pasiu- 
nea iniţială a acestuia pentru agricul- 
tură şi maşinile agricole care a dus şi 
la scrierea unei cărți privind exploa- 
tarea terenurilor comasate. 


cu sifon şi mă înțelesei cu mine însumi să nu aduc decât „sodă”. După 
o jumătate de ceas mă întorceam fără bere şi fără sifon la tânăra pereche 
din grădiniță. Le împărtăşeam foarte calm rezultatul excursiei mele: 
— „Bere este, sodă nu-i şi zlotul l-am chiert (pierdut)”. Uluire. Sora 
mea se uită la mine fără să scoată un cuvânt. Cumnatu-meu se ridică, 
mă ia de mână: „Haide!”. Stăruia să-i arăt întocmai pe unde am 
umblat pe drum, până la boldă şi înapoi. Zlotul l-am găsit acoperit 
de praf în mijlocul uliței la calea jumătate. La întoarcere, sora mea 
m-a luat în brațe şi m-a sărutat cu putere. După stupoarea de-o clipă, 
întâmplarea cu berea, soda şi zlotu începuse să-i facă haz şi să-i scuture 
diafragma. Avea Letiţia o slăbiciune aproape maternă față de mine, 
dintotdeauna. [...] 


II 


Casa părintească din Lancrăm, sat situat între orăşelul Sebeş-Alba 
şi Cetatea Bălgradului (Alba-lulia), era o clădire veche, destul de 
masivă în asemănare cu celelalte case dimprejur. Ne rămase de la 
moşul, Simion Blaga, care fusese pe vremuri, până pe la 1870, preot 
în sat. Către uliţă, de o parte şi de alta a ogrăzii, erau două grădinițe 
împrejmuite cu stâlpi de zid şi de gard — una de flori, cealaltă, mai 
mică şi chiar în fața casei — cu straturi sterpe: aci se ofilea în 
permanență un pin, de sub care culegeam adesea acele căzute, gălbui, 
înmănuncheate la un capăt ca nişte țânțari cu cinci lungi picioare. 
În aceeaşi grădiniță se înălța uriaşul castan, ce copleşea cu coroana 
lui toată casa. Bănuiam sub scoarța castanului un duh legat în chip 
misterios de destinul casei şi al familiei (castanul avea să se stingă 
astfel, mai târziu, tocmai în anul când murea şi Tata). Trepte de piatră, 
cizelate de paşi şi netezite de ploi, suiau din curte în casă. Alături 
era gârliciul, pe unde coboram în pivniță, pe lespezi, sub care forfotea 
umedă şi cu miros pătrunzător o enormă prăsilă de broaşte râioase. 
Spre curte, casa era în întregime acoperită de viță sălbatică, cu rod 
mărunt. Între casă şi şură, se înghesuia, pitită, bucătăria de vară, 
străjuită de-un dud cu frunză deasă, sub care vara luam masa, 
învăluiți de cântecul puterilor păsăreşti. In casă se urmau în şir patru 
încăperi, dintre care una era de „lux”: odaia spre uliţă („casa 
dinainte”, cum îi ziceam), un modest salon, aproape totdeauna 
sumbru, care se deschidea rar de tot şi numai musafirilor de la oraş. 
În salon, mobilat într-un fel mic-burghez, dormea totdeauna o răcoare 
de piatră. Mi-aduc aminte de două dulapuri vechi, de nuc, cu uşi ce 
luceau în jocuri ca de apă, şi de o comodă Biedermeier, pe care un 
ceas auriu, pus sub un clopot de sticlă, cânta, când era „tras“, două 
melodii vieneze cu sunete metalice, săltărețe şi uşurele, ce evocau o 
epocă. De multe ori mă furişam în salon numai ca să declanşez 
automatul închis sub clopotul de sticlă. Întorceam resorturile, ce 
pârâiau şubrede, cu o cheie ruginită, şi melodiile începeau să 
picure.[...] 

Tata, deşi preot şi un mare iubitor de carte, închinat grijilor spiri- 
tuale, fusese în tinerețe şi un priceput, îndemânatic, harnic gospodar. 
EI, cel dintâi, s-a încumetat să aducă în regiune maşini, menite să 
cruțe puterile omului: o greblă mecanizată, cu loc de şezut înalt, de 
pe care puteai să cazi uşor ca de pe un cal nărăvaş, o maşină de treierat, 


Modulul 2 


6. Pasiunea pentru lectură va fi însă cea 
care îl va absorbi, ocupându-i aproa- 
pe întreaga zi. 


7. Portretul mamei vorbeşte de o 
„existenţă încadrată în zarea magiei”. 
Aceasta înseamnă o viețuire fără a 
avea conştiinţa vieţuirii, într-un fel în 
care vieţuirea este un miracol, o 
sărbătoare a cosmosului, iar conş- 
tiinţa de sine nu face altceva decât 
să îndepărteze omul de la o stare 
originară în care,„cântecul vârstelor” 
mai este posibil. Poezia, dar nu nu- 
mai poezia ci şi dramaturgia lui 
Blaga, vor celebra această trăire a 
misterului prin absenţa cuvântului. 


FAMILIA 


o altă maşină — de îmblătit, cu o semistabilă cu aburi şi horn zvelt, 
care în repaos era culcat pe-o furcă. Locomobilei îi spuneam ,, ghibolu” 
(bivolul). În ciuda profesiunii sale duminicale, Tata tinu să-şi treacă 
examenul de maşinist, încercare închipuită de el mai mul tun îndemn 
ca pentru alții. Câteva veri în şir, Tata a cutreierat satele cu maşina 
de îmblătit, până la Cheile Turzii şi până dincolo de Orăştie. După 
ce şi-a însuşit subtilitățile tehnice, Tata fu repede lovit de plictiseală, 
iar în această stare de lâncezeală el cedă maşina câtorva țărani din 
Lancrăm, pe care i-a inițiat în noua meserie. Despre aventura de 
„maşinist” a atei eu n-am aflat decât din auzite. Descopeream însă 
prin şură, risipite pretutindeni, vestigiile aventurii, soiuri de unelte, 
şuruburi, cârlige, al căror rost nu-l pătrundeam.[...] 

Pe Tata eu nu l-am pomenit decât ca pe un pasionat om al cărții. 
Asupra gospodăriei el nu se mai apleca deloc, sau numai arar. De 
multe ori nu cunoştea câte şi ce fel de vietăți avea pe linia ieslelor. 
EI închina mai multe ceasuri grijilor pentru celelalte „fumuri” ale 
satului decât grijilor pentru vatra sa. Aproape ziua întreagă el citea 
întins pe pat. Cu noi nu mai ajungea decât la un schimb de tăceri. 
Inainte de amiază, după-amiază şi noaptea — până pe la ora două — 
el citea. Era cuprins de obicei de cărți nemțeşti, ce şi le procura de la 
profesorii saxoni de la gimnaziul din Sebeş. Tata întreținea legături 
— nu s-ar putea spune tocmai prieteneşti, dar cordiale — cu aceste 
cercuri, căci pe vremuri fusese şi el elev la gimnaziul săsesc din Sebeş, 
şi-l mânau într-acolo amintirile. Mai păstra în bibliotecă „Poeziile“ 
lui Schiller, un volum ce-l luase cândva ca premiu, purtând pe întâia 
pagină un elogiu caligrafic şi semnătura barocă a directorului. 


IX 


Mama era o ființă primară. „Eine Urmutter“, cum îi spuneam 
eu mai târziu, făcând uz de un cuvânt nemtesc ce mi se părea că i-ar 
cuprinde chipul şi prin care o proiectam în arhaic. Fără multă şcoală, 
cu instincte materne şi feminine preistorice. Preistorice în sensul 
deplinătății vitale, grele, masive. Nu avea Mama cunoştinţe folclorice 
deosebit de bogate, dar ea trăia aievea într-o lume croită pe măsura 
celei folclorice. Existenţă încadrată în zarea magiei, ea se simțea cu 
toată făptura ei vibrând într-o lume străbătută de puteri misterioase, 
dar nu se abandona niciodată visării. Fiinţă impersonală, fără gând 
întors asupra ei însăşi, stăpânită numai de sacrul egoism al familiei, 
Mama era substanţa activă în jurul căreia luau înfăţişare palpabilă 
toate rânduielile vieții noastre. Asta o ştiam cel puțin noi — copiii. 
În tinerețe fusese 0 femeie frumoasă, de-o frumusețe ce nu avea deloc 
conştiinţă de sine. Cât mă priveşte, nu-mi aduc aminte de ea decât 
ca de-o femeie mai în vârstă, cu mişcări apăsate, ca de-o arătare adusă 
puțin din spate, cu părul cărunt, aproape ireal de alb şi ochii mari 
de basm. Avea în sângele ei o ascendență macedoneană. Strămoşii ei, 
din familia Moga, ce a dat neamului mulți preoți şi un episcop, 
veniseră în Ardeal din Macedonia, pe la sfârşitul secolului al XVII-lea, 
după reprimarea de către turci a unei răscoale şi după arderea acelei 
Moscopole, cetate balcanică de strălucită faimă, ce întreținea impu- 
nătoare legături de comerț şi de cultură cu Veneția. 

Memorialistică - gen de scriere 
care presupune „consemnarea retros- 
pectivă a unor împrejurări şi eveni- 
mente” trăite de autor sau la care 
acesta a fost martor. 


Ficțiune şi realitate 

Textul lui Lucian Blaga aparţine 
realității obiective, relatând evenimente 
care s-au petrecut în realitate. Fiinţele 
la care face trimitere Blaga au avut o 
existenţă reală, ce poate fi verificată cu 
documente, determinată cronologic. 
De aceea ele sunt persoane şi nu 
personaje. Totuşi prezentarea nu este 
strict obiectivă, apar elemente ale 
limbajului care subiectivizează textul şi 
au darul de a emoţiona cititorul. Unele 
evenimente sunt astfel evocate, nu 
relatate. 


Dictionar 


> 


fabulos, adj. — fantastic, ireal, depăşind imaginaţia 

echivoc, adj. — care se poate interpreta în mai multe feluri, cu 
mai multe înţelesuri, ambiguu 

embrionar, adj. — la începutul existenţei; în germene 

canicular, adj. — dogoritor, torid, foarte cald 

zlot, s. m. — unitate monetară a Poloniei; monedă de argint care 
a circulat în secolul al XIX-lea în ţările din Europa centrală şi 
estică 

maşină de îmblătit — maşină de batere a cerealelor în vederea 
alegerii bobului 

fumuri, s. n. — în text cu sensul de case, familii 

cuprins, adj. — în text cu sensul de înconjurat, preocupat 

magie, adj. — procedeu/ procedee de invocare a forțelor 
supranaturale; fascinaţie, farmec 

barocă, adj. — cu referire la stil artistic; stil caracterizat prin 
cultivarea formelor grandioase, prin libertatea formelor şi 
bogăţia arhitecturală; în text cu sensul de bogată, înflorită 

corn al belşugului (abundenței), expr. — simbol al abundenței, 
reprezentat printr-un vas în formă de corn, umplut cu fructe 
şi flori 

megieş, s. m. — vecin 


Explorarea textului 


Familia 

1. Fragmentele selectate din volum prezintă secvențe ale vieții 
de familie, dar şi ale dobândirii conştiinţei de sine de către 
poet, momentul luării în stăpânire a „logosului“. Universul 
familiei este alcătuit din tată, mamă, surori, din grădina şi 
casa părintească cu ceasul de la Viena şi cu mobila veche. 
Precizează succint, chiar şi sub formă de titlu, care este 
aspectul evocat în fiecare dintre cele trei fragmente. 

2. Ceea ce este semnificativ pentru tema familiei o constituie 
prezenţa tatălui şi a mamei. Mama, deşi cu mai puţină carte 
decât tatăl, este centrul familiei. Extrage din text câte două 
construcții care ţi se par a fi semnificative în privinţa por- 
tretului pe care autorul îl face atât tatălui, cât şi mamei. 

3. Exprimă-ţi opinia cu privire la faptul că Lucian Blaga scrie 
cu majusculă cuvintele „tată“ şi „mamă“. 


Absența cuvântului 


1. Explică în ce constă fabuloasa absenţă a cuvântului a copilului 
Blaga. 

2. Identifică cele două motive prin care Blaga explică faptul 
că până la patru ani el nu rostise nici măcar un cuvânt. Ţi 
se pare acest fapt real sau este o „invenţie“ a maturului 
Blaga? Exprimă-ţi opinia! 

3. Care crezi că este semnificaţia prezentării scenei pierderii 
„Zlotului“? 


Modulul 2 


Casa memorială Lucian Blaga 
din Lancrăm, jud. Alba 


FAMILIA 


Casa părintească 

1. Identifică cel puţin patru elemente care alcătuiesc „tabloul“ 
casei părinteşti. 

2. Reciteşte fragmentul care prezintă odaia dinspre uliţă, şi 
descrie-o oral, precizând rolul acesteia în viața familiei 
Blaga. Cunoşti situaţii similare? Comentează! 


Chipul tatălui 

1. Identifică, în scris, care erau cele două laturi ale persona- 
lităţii tatălui autorului. Foloseşte textul pentru a motiva! 

2. Cum se exprima pasiunea pentru carte a tatălui autorului? 


Figura mamei 

1. Motivează afirmaţia autorului că Mama era o ființă primară. 
Extrage din text cuvintele sau construcţiile justificatoare. 

2. Clarificaţi, prin discuţii cu profesorul, o altă afirmaţie a 
autorului despre mamă pe care o defineşte ca fiind existență 
încadrată în zarea magiei. Căutaţi la „Dicţionar“ sensul cu- 
vântului „magie“. 

3. Textul pare că are doar scopul de a relata evenimente reale 
despre familia scriitorului, viaţa satului sau despre el însuşi. 
Cu toate acestea în text apar şi cuvinte, construcții precum: 
fabuloasa absență, tăceri inițiale, înființarea graiului, lume stră- 
bătută de puteri misterioase etc. 
Ce efect are asupra cititorului folosirea unor asemenea con- 
strucţii? Discutaţi, oral, despre prezenţa în text a acestora. 

4. Explică rolul stilistic al utilizării frecvente a imperfectului 
în fragmentele date. 


Evaluare curentă. Aplicaţii 


1.  Revedeţi, prin discuţii în clasă şi cu argumente din textele 
studiate, sensul următorilor termeni: ficţiune, imaginație, 
invenție, realitate, adevăr. 

2. Realizaţi, prin discuţii în clasă, punctele de referinţă ale 
unui eseu structurat cu una dintre următoarele teme: 

e idei şi atitudini în construirea imaginii familiei/ a unui 
personaj în textele studiate; 

e un motiv literar/ motive literare în textele care au ca temă 
„Familia”; 

e comparaţie privind relația părinţi/ copii în textele studiate. 


Dincolo de text 


Codul familiei 
Art.1 În România statul ocroteşte căsătoria şi familia; el sprijină, prin 
măsuri economice şi sociale, dezvoltarea şi consolidarea familiei. 
Statul apără interesele mamei copilului şi manifestă grijă deose- 
bită pentru creşterea şi educarea tinerei generații. 
Familia are la bază căsătoria liber consimțită între soți. 
In relațiile dintre soți, precum şi în exercițiul drepturilor față de 
copii, bărbatul şi femeia au drepturi egale. 
Drepturile părinteşti se exercită numai în interesul copiilor. 

>>> Ficțiune şi realitate 


Limbă ŞI comunicare 


SCRIEREA ŞI PRONUNȚAREA NEOLOGISMELOR 


Cele aproape 50.000 de neologisme ale limbii române pot fi grupate în două 
mari categorii: 
e neologisme ortografiate aşa cum se pronunţă (adică reproduse fonetic); 
e neologisme ortografiate etimologic (adică scrise ca în limba din care 
provin). 


Neologisme reproduse fonetic : 

Majoritatea neologismelor româneşti se scriu aşa cum se pronunţă. In 
general, neologismele care intră în această categorie au o anumită vechime 
în limbă şi sunt adaptate la sistemul fonetic şi morfologic al limbii române. 
De ex.: abajur, antet, bonom, dispecer, meci, miting, nailon etc. 


Neologisme ortografiate etimologic 

In ultima vreme au intrat în limba română, pe lângă unele anglicisme şi 
franțuzisme neînregistrate încă în dicționarele uzuale, o serie de termeni teh- 
nico-ştiințifici din sfera limbajelor de strictă specialitate. Aceste neologisme 
trebuie scrise, deocamdată, ca în limbile din care provin. De ex.: camping, 
charter, globe-trotter, jocker, scotch etc. 

1. Explică (folosind dicţionarul) şi alcătuieşte contexte potrivite cu urmă- 
toarele neologisme: angro, blit, buncăr, cvorum, laitmotiv, lider, motto, papion, 
sejur, stres, şarm, şezlong, vizavi. 

2. Pronunţă corect (ținând cont de limba de provenienţă) şi foloseşte în con- 
texte potrivite următoarele neologisme: 

e de origine engleză: best-seller, blue-jeans, bowling, breakfast, bridge, busi- 
ness, chewing-gum, copyright, design, fairplay, gentleman, hobby, jeep, lady, 
management, outsider, show, twist; 

e de origine franceză: 

ă la longue (cu timpul, după mult timp) 

a antama (a începe o discuţie, o afacere) 

parti-pris (idee preconcepută) 

porte-bonheur (obiect considerat ca aducător de noroc celui care îl poartă); 

e de origine germană: 
biedermaier (denumire dată unui stil de mobilier şi decorație interioară) 
foehn (vânt cald caracteristic regiunilor alpine din Elveţia şi Austria) 
kitsch (artă de prost gust; obiect de proastă calitate) 
lied (compoziţie muzicală având un caracter liric, realizată pe textul unei 
poezii scurte) 
loess (rocă argiloasă foarte fertilă). 

3. Ortografiază următoarele neologisme scrise aici aşa cum se pronunţă: 
autsaider, bestzelăr, biznis, brigi, chici, copirait, ferplei, spici, sprei, şou. 


Modulul 2 


FAMILIA 


Texte auxiliare 


Inainte de text 


Familia lui lon Creangă a fost foarte numeroasă. Tatăl, Ştefan 
a Petrei Ciubotariul, s-a căsătorit în anul 1835 cu Smaranda 
Creangă şi au avut şapte copii ( după alte surse, opt). Cel dintâi 
venit pe lume a fost lon, viitorul povestitor, născut la 1 martie 
1837 sau, după alte informaţii, la 10 iunie 1839. Potrivit cercetă- 
rilor criticului şi istoricului literar G. Călinescu, ceilalţi fraţi ai 
lui Ion au fost: Petre, Zahei, Catrina, Maria, Teodor şi Ileana. 
In anul 1859 Ion Creangă s-a căsătorit cu Ileana Grigore, fiica 
unui preot, şi au avut un fiu, Constantin. Arborele genealogic 
al familiei Creangă ar putea fi reprezentat astfel: 


Ştefan a Petrei Ciubotariul 
= Smaranda Creangă 


Ion Petre Zahei Catrina Maria Teodor Ileana 


Realizează arborele genealogic al familiei tale, urmărind schema 
de mai sus. 


AMINTIRI DIN COPILĂRIE 
de lon Creangă 
(fragment) 


II 


Nu ştiu alții cum sunt, dar eu, când mă gândesc la locul naşterii 
mele, la casa părintească din Humuleşti, la stâlpul hornului unde 
lega mama o şfară cu motocei la capăt, de crăpau mâțele jucându-se 
cu ei, la prichiciul vetrei cel humuit, de care mă tineam când începu- 
sem a merge copăcel, la cuptiorul pe care mă ascundeam, când ne 
jucam noi, băieţii, de-a mijoarca, şi la alte jocuri şi jucării pline de 
hazul şi farmecul copilăresc, parcă-mi saltă şi acum inima de bucurie! 
Şi, Doamne, frumos era pe atunci, căci şi părinţii, şi frații şi surorile 
îmi erau sănătoşi, şi casa ne era îndestulată, şi copiii şi copilele 
megieşilor erau de-a pururea în petrecere cu noi, şi toate îmi mergeau 
după plac, fără leac de supărare, de parcă era toată lumea a mea! 

lon Creangă (1837/1839-1889), 
prozator. Se naşte în satul Humulești, 
judeţul Neamţ, într-o familie cu mulţi 
copii. 

Începe să înveţe carte în satul natal 
de la bădiţa Vasile, dascălul bisericii. 
Bunicul David Creangă, îl duce la 
Broşteni, unde rămâne o scurtă pe- 
rioadă. Stă acasă un timp, după care 
este înscris la Şcoala Domnească din 
Târgul Neamţ, cu numele de lon Şte- 
fănescu. Urmează apoi şcoala de ca- 
tiheţi din Fălticeni. În 1855 pleacă la 
Seminarul de la Socola, al cărui ab- 
solvent va fi trei ani mai târziu. 

Din 1864 frecventează la laşi cursu- 
rile Şcolii Normale, Vasile Lupu“, condusă 
de Titu Maiorescu. În acelaşi an este 
numit institutor la şcoala primară de la 
Trei lerarhi. Aici este iubit de elevii săi, 
în special pentru harul de povestitor. 

În toamna lui 1875 îl cunoaşte pe 
Mihai Eminescu, revizor şcolar la laşi, de 
care îl va lega o trainică prietenie. Emi- 
nescu, intuindu-i talentul, îl îndeamnă 
să scrie şi îl duce la societatea literară 
„Junimea, unde Creangă citeşte Soacra 
cu trei nurori şi provoacă o vie impresie. 
Povestea este publicată imediat în 
revista „Convorbiri literare“. 

În anii următori,„ Convorbiri literare” 
îi publică aproape tot ce scrie: Dănilă 
Prepeleac, Moş Nichifor Coţcariul, Po- 
vestea lui Stan Păţitul, Povestea lui 
Harap-Alb, Ivan Turbincă, Povestea 
unui om leneş etc. Tot în revista juni- 
mistă apare opera sa fundamentală 
Amintiri din copilărie, o evocare a 
„paradisului pierdut". 

Se stinge din viaţă în anul 1889 la 
laşi. 


Şi eu eram vesel ca vremea cea bună şi sturlubatic şi copilăros ca 
vântul în tulburarea sa. 

Şi mama, care era vestită pentru năzdrăvăniile sale, îmi zicea cu 
zâmbet uneori, când începea a se ivi soarele dintre nori după o ploaie 
îndelungată: „leşi, copile cu părul bălan, afară şi râde la soare, doar 
s-a îndrepta vremea“ şi vremea se îndrepta după râsul meu... 

Ştia, vezi bine, soarele cu cine are de-a face, căci eram feciorul 
mamei, care şi ea cu adevărat că ştia a face multe şi mari minunății: 
alunga nourii cei negri de pe deasupra satului nostru şi abătea 
grindina în alte părți, înfingând toporul în pământ afară, dinaintea 
uşii; închega apa numai cu două picioare de vacă, de se încrucea lumea 
de mirare; bătea pământul, sau peretele, sau vrun lemn, de care mă 
păleam la cap, la mână sau la picior, zicând: „Na, na!“, şi îndată-mi 
trecea durerea... Când vuia în sobă tăciunele aprins, care se zice că 
făce a vânt şi vreme rea, sau când tiuta tăciunele, despre care se zice 
că te vorbeşte cineva de rău, mama îl mustra acolo, în vatra focului, 
şi-l buchisa cu cleştele, să se mai potolească duşmanul. Şi mai mult 
decât atâta: oleacă ce nu-i venea mamei la socoteală căutătura mea, 
îndată pregătea, cu degetul îmbălat, puțină tină din colbul adunat 
pe opsasul încălțării ori, mai în grabă, lua funingine de la gura sobei, 
zicând: „Cum nu se dioache călcâiul sau gura sobei, aşa să nu mi se 
dioache copilaşul!“ şi-mi făcea apoi câte un benchi boghet în frunte, 
ca să nu-şi prăpădească odorul!... Şi altele multe încă făcea... 

Aşa era mama în vremea copilăriei mele, plină de minunății, pe 
cât mi-aduc aminte; şi-mi aduc bine aminte, căci brațele ei m-au 
legănat [...] şi mă alintam la sânu-i, gângurind şi uitându-mă în 
ochi-i cu drag! Şi sânge din sângele ei şi carne din carnea ei am 
împrumutat, şi a vorbi de la dânsa am învățat. lar înțelepciunea de 
la Dumnezeu, când vine vremea de a pricepe omul ce-i bine şi ce-i 
rău. 

Dar vremea trecea cu amăgeli, şi eu creşteam pe nesimţite, şi tot 
alte gânduri îmi zburau prin cap, şi alte plăceri mi se deşteptau în 
suflet, şi, în loc de înțelepciune, mă făceam tot mai neastâmpărat, şi 
dorul meu era acum nemărginit; căci sprințar şi înşelător este gândul 
omului, pe ale cărui aripi te poartă dorul necontenit şi nu te lasă în 
pace, până ce intri în mormânt! 

Insă vai de omul care se ia pe gânduri! Uite cum te trage pe furiş 
apa la adânc, şi din veselia cea mai mare cazi deodată în uricioasa 
întristare! 

Hai mai bine despre copilărie să povestim, căci ea singură este 
veselă şi nevinovată. Şi, drept vorbind, acesta-i adevărul. 

Ce-i pasă copilului când mama şi tata se gândesc la neajunsurile 
vieții, la ce poate să le aducă ziua de mâine, sau că-i frământă alte 
gânduri pline de îngrijire. Copilul, încălecat pe bățul său, gândeşte 
că se află călare pe un cal de cei mai straşnici, pe care aleargă, cu voie 
bună, şi-l bate cu biciul şi-l struneşte cu tot dinadinsul, şi răcneşte 
la el din toată inima, de-ți ie auzul) şi de cade jos, crede că l-a trântit 
calul, şi pe băț îşi descarcă mânia în toată puterea cuvântului... 

Aşa eram eu la vârsta cea fericită, şi aşa cred că au fost toţi copiii, 
de când îi lumea asta şi pământul, măcar să zică cine ce-a zice. 

Când mama nu mai putea de obosită şi se lăsa câte oleacă ziua să 
se odihnească, noi, băieții, tocmai atunci ridicam casa în slăvi. Când 


Modulul 2 


Tata nu ştia carte de feliu, şi nici 
mult haz nu făcea de dânsa. El cam ades 
îmi zicea „Logofete brânză-n cui, Lapte 
acru-n călimări, cam prea te codeşti la 
treabă ; mă tem că de atâta cărturărie 
n-a avea cine să ne tragă ciubotele'. Dar 
mama, luând sama cum învățam eu, 
ajunsese a ceti la ceaslov mai bine decât 
mine şi se bucura grozav, când vedea 
că mă trag la carte. Din partea tatei 
puteam să rămân cum era mai bine: 
„Nică a lui Ştefan a Petrei', om de treabă 
şi gospodariu în sat la Humulești. 
Mama însă era în stare să toarcă-n furcă 
şi să învăţ mai departe. Dar ce să mai 
învăţ în Humulești? Căci în biserică 
ceteam şi cântam pe dinafară toate tro- 
parele, ca şi dascălul lordache. 

(lon Creangă, 
Fragment de autobiografie) 


FAMILIA 


venea tata noaptea de la pădure din Dumesnicu, îngheţat de frig şi 
plin de promoroacă, noi îl speriam sărindu-i în spate pe întuneric. 
Şi el, cât era de ostenit, ne prindea câte pe unul, ca la baba-oarba, ne 
ridica în grindă, zicând: „Lâta mare!“ şi ne săruta mereu pe fiecare. 
lar după ce se aprindea opaițul, şi tata se punea să mănânce, noi 
scoteam mâțele de prin ocnițe şi cotruță şi le flocăiam şi le şmotream 
dinaintea lui, de le mergea colbul; şi nu puteau scăpa bietele mâţe 
din mâinile noastre, până ce nu ne zgârâiau şi ne stupeau ca pe noi. 

— Incă te uiţi la ei, bărbate, zicea mama, şi li dai paiele! Aşă-i?... 
Ha, ha! bine v-au mai făcut, pughibale spurcate ce sunteți! Că nicio 
lighioaie nu se poate aciua pe lângă casă de răul vostru. Iaca, dacă 
nu v-am săcelat astăzi, faceţi otrocol prin cele mâțe şi dați la om ca 
cânii prin băț. Ära! d-apoi aveți la ştiinţă că vă prea întreceți cu 
dedeochiul! Acuş ieu varga din coardă şi vă croiesc de vă merg petecele! 

— Ia lasă-i şi tu, măi nevastă, lasă-i, că se bucură şi ei de venirea 
mea, zicea tata, dându-ne huța. Ce le pasă: lemne la trunchi sunt; 
slănină şi făină în pod este de-a volna; brânză în putină, asemene; 
curechi în poloboc, slavă Domnului! Numai de-ar fi sănătoşi să 
mănânce şi să se joace acum, cât îs mititei; că le-a trece lor 
zburdăciunea când or fi mai mari şi i-or lua grijile înainte; nu te teme, 
că n-or scăpa de asta. Ş-apoi nu ştii că este-o vorbă: „Dacă-i copil, 
să se joace; dacă-i cal, să tragă; şi dacă-i popă, să citească...“ 

— Tie, omule, zise mama, aşa ti-i a zice, că nu şezi cu dânşii în 
casă toată ziulica, să-ți scoată peri albi, mânca-i-ar pământul să-i 
mănânce, Doamne, iartă-mă! De-ar mai veni vara, să se mai joace 
şi pe-afară, că m-am săturat de ei ca de mere pădurețe! Câte drăcării 
le vin în cap, toate le fac. Când începe a toca la biserică, Zahei al tău 
cel cuminte fuga şi el afară şi începe a toca în stative, de pârâie pereţii 
casei şi duduie fereştile. lar stropşitul de Ion, cu talanca de la oi, cu 
cleştele şi cu vătrarul, face o hodorogeală şi un tărăboi, de-ți ie auzul. 
Apoi îşi pun câte-o țoală în spate şi câte-un coif de hârtie în cap şi 
cântă „aleluia şi Doamne miluieşte, popa prinde peşte“, de te scot 
din casă. Şi asta în toate zilele de câte două-trei ori, de-ți vine, câte- 
odată, să-i coşeşti în bătaie, dac-ai sta să te potriveşti lor. 

— 'Poi dă, măi femeie, tot eşti tu bisericoasă, de s-a dus vestea; 
încaltea ti-au făcut şi băieţii biserică aici pe loc, după cheful tău, măcar 
că-ți intră biserica în casă, de departe ce-i... De-amu puneți-vă pe făcut 
privigheri de toată noaptea şi parascovenii câte vă place, măi băieți; 
dacă vi-i voia să vă deie mă-ta în toate zilele numai colaci de cei unşi 
cu miere de la „Patruzeci de sfinți“ şi colivă cu miez de nucă. 

— Ei, apoi! minte ai, omule? Mă miram eu, de ce-s şi ei aşa de 
cuminţi, mititeii; că tu le dai nas şi le ţii hangul. la priveşte-i cum 
stau toți treji şi se uită țintă în ochii noştri, parcă au de gând să ne 
zugrăvească. lan să-i fi sculat la treabă, ş-apoi să-i vezi cum se codesc, 
se drâmboiesc şi se sclifosesc, zise mama. Hai! la culcat, băieţi, că trece 
noaptea; vouă ce vă pasă, când aveţi demâncare sub nas! 

Şi după ce ne culcam cu toții, noi, băieții, ca băieții, ne luam la 
hârjoană, şi nu puteam adormi de incuri, până ce era nevoită biata mamă 
să ne facă musai câte-un şurub, două prin cap şi să ne dea câteva 
tapangele la spinare. Şi tata, săturându-se câteodată de atâta hălăgie, 
zicea mamei: 

Creangă observă exclusiv natura 
umană; geniul lui lucid, muşcător, 
spiritul realist şi umorul lui melancolic 
revelă un moralist. Narativ şi observator 
prin excelenţă, Creangă este un psiho- 
log în mişcare. Forţa lui creatoare este 
epică, iar neuitatele tipuri din Amintiri 
sunt prinse în structura lor etică. Mama, 
tatăl, fraţii, bunicul şi bunica, mătuşile 
şi megieşii cresc din esenţa lor morală, 
cu însuşirile şi defectele fundamentale 
ale ţăranului legat de realităţile tangi- 
bile ale satului şi profesiei. Creator de 
tipuri, Creangă va aplica aceeaşi ob- 
servaţie, calmă şi muşcătoare, asupra 
colegilor, dascălilor, asupra popilor şi 
câtorva tipuri pitoreşti. 

(Pompiliu Constantinescu, 
lon Creangă, 1937) 


— Ei, taci, taci! ajungă-ți de-amu, herghelie! Ştiu că doar nu-s 
babe, să chirotească din picioare! 

Insă mama ne mai da atunci câteva pe deasupra, şi mai îndesate, 
zicând: 

— Na-vă de cheltuială, Shiavoli ce sunteți! Nici noaptea să nu 
mă pot odihni de incotele voastre? 

Şi numai aşa se putea linişti biata mamă de răul nostru, biată să 
fie de păcate! Ş-apoi socotiți că se mântuia numai cu-atâta? Ţi-ai găsit! 
A doua zi des-dimineață le începeam din capăt. Şi iar lua mama nănaşa, 
din coardă, şi iar ne jnăpăia, dar noi parcă bindiseam de asta?... Vorba 
ceea: 

„Pielea rea şi răpănoasă 
Ori o bate, ori o lasă.“ 


Şi câte nu ne venea în cap, şi câte nu făceam cu vârf şi îndesate, 
mi-aduc aminte de parcă acum mi se întâmplă. 

Mai pasă de ține minte toate cele şi acum aşa, dacă te slujeşte capul, 
bade Ioane! 

La Crăciun, când tăia tata porcul şi-l pârlea, şi-l opărea, şi-l învelea 
iute cu paie, de-l înnăduşa, ca să se poată rade mai frumos, eu 
încălecam pe porc deasupra paielor şi făceam un chef de mii de lei, 
ştiind că mie are să-mi deie coada porcului s-o frig şi beşica s-o umplu 
cu grunte, s-o umflu şi s-o zurăiesc după ce s-a usca; ş-apoi vai de 
urechile mamei, până ce nu mi-o spărgea de cap. 

Şi să nu-mi uit cuvântul! Odată, la un Sfântul Vasile, ne prindem 
noi vro câțiva băieți din sat să ne ducem cu plugul; căci eram şi eu 
mărişor acum, din păcate. Şi în ajunul Sfântului Vasile toată ziua 
am stat de capul tatei, să-mi facă şi mie un buhai ori, de nu, batăr 
un harapnic. 

— Doamne, ce harapnic ți-oi da eu, zise tata de la o vreme. N-ai 
ce mânca la casa mea? Vrei să te buşască cei nandralăi prin omăt? 
Acuş te descalț! 

Văzând eu că mi-am aprins paie-n cap cu asta, am şterpelit-o de 
acasă numai cu beşica cea de porc, nu cumva să-mi ieie tata ciubotele 
şi să rămân de ruşine înaintea tovarăşilor. Şi nu ştiu cum s-a 
întâmplat, că niciunul din tovarăşi n-avea clopot. Talanca mea era 
acasă, dar mă puteam duce s-o iau? În sfârşit, facem noi ce facem şi 
sclipuim de cole o coasă ruptă, de ici o cârceie de tânjală, mai un vătrar 
cu belciug, mai beşica cea de porc a mea, şi, pe după toacă, ne pornim 
pe la case. Ş-o luăm noi de la popa Oşlobanu, tocmai din capul satului 
din sus, cu gând să umblăm tot satul... Când colo, popa tăia lemne 
la trunchi afară şi, cum a văzut că ne aşezăm la fereastră şi ne pregătim 
de urat, a început a ne trage câteva naşteri îndesate şi a zice: 

— De-abia s-au culcat găinile, şi voi ați şi început? Ia staţi oleacă, 
blăstămaților, să vă dau eu! 

Noi, atunci, am şparlit-o la fugă. lar el, zvârr! cu o scurtătură în 
urma noastră, căci era om hursuz şi pâclişit popa Oşlobanu. Şi din 
spaima ceea, am fugit noi mai jumătate de sat înapoi, fără să avem 
când îi zice popii: 

„Drele pe podele 
Şi bureti pe păreți; 


Modulul 2 FAMILIA 


Câte pene pe cucoşi, 
Atâția copii burduhoşi, “ 


cum obicinuiesc a zice plugarii pe la casele ce nu-i primesc. 

— Măi, al dracului venetic şi ceapcân de popă! zicem noi, după 
ce ne adunăm toți la un loc, înghețaţi de frig şi speriați. Cât pe ce era 
să ne ologească boaita cea îndrăcită, vedea-l-am dus pe năsălie la biserica 
Sfântului Dumitru de sub cetate, unde slujeşte; curat Ucigă-l-crucea 
l-a colăcit să vie şi să-şi facă budihacea casă la noi în sat. Ferească 
Dumnezeu să fie preoții noştri aşa, că nu te-ai mai înfrupta cu nimica 
de la biserică în vecii vecilor! Şi până-l mai menim noi pe popa, până-l 
mai boscorodim, până una alta, amurgeşte bine. 


Casa memorială Ion Creangă o.’ 
din Humulești Dicţionar 


megieş, s.m. — vecin 

sturlubatic, adj. — nebunatic,neastâmpărat, zvăpăiat 
opsas, s.n. — partea din spate a încălțămintei 
ocniță, s.f. — adâncitură într-o sobă de zid 

cotruță s.f. — vatră mică 

pughibală, s.f. — fiinţă afurisită 

a se aciua, vb. — a-şi găsi refugiul 

a săcela, vb. — a ţesăla 

otrocol, s.n. — târcol 

curechi, s.m. — varză 

poloboc, s.n. — butoi 

stropşit, adj. — năbădăios, îndrăcit 

parascovenie, s.f. — năzbâtie 

a se drâmboi, vb. — a lăsa buzele în jos de supărare 
tapangea, s.f. — lovitură dată cu palma 

a bindisi, vb. — a nu duce grijă 

buhai, s.n. — instrument musical popular 

harapnic, s.n. — bici 

nandralău, adj. — prostănac 

pâclişit, adj. — rău, negru la suflet 


Explorarea textului 


Familia - centru al universului 

1. Începutul capitolului II al Amintirilor din copilărie îl intro- 
duce pe cititor în lumea sufletească a naratorului. Explică 
rolul enumerării: la locul naşterii mele, la casa părintească din 
Humuleşti, la stâlpul hornului..., la prichiciul vetrei cel humuit, 
la alte jocuri şi jucării pline de hazul şi farmecul copilăresc. 

2. Familia lui Nică trăieşte într-un spaţiu preponderent afectiv. 
Interpretează din această perspectivă fragmentul următor: 
Şi, Doamne, frumos era pe atunci, căci şi părinții, şi frații şi 
surorile îmi erau sănătoşi, şi casa ne era îndestulată, şi copiii şi 

copilele megieşilor erau de-a pururea în petrecere cu noi, şi toate 

Casa memorială lon Creangă îmi mergeau după plac, fără leac de supărare, de parcă era toată 

din Humuleşti (interior) lumea a mea! 

DILEMA: S 
e pia 


De-ale familiei 


Număr consacrat „Familiei“ de revista 
Dilema veche (15-21 aprilie 2010) 


3. Familia Smarandei este în viziunea autorului un centru al 
universului. În cadrul ei mama e văzută ca un personaj 
magic, înzestrat cu o viziune de asemenea magică asupra 
vieţii. Identifică în text pasaje care justifică puterile ei 
aproape supranaturale, capacitatea de a conversa cu uni- 
versul. 

4. Nică a fost considerat de criticul G. Călinescu un “copil 
universal”. Afirmația s-ar putea extinde şi asupra mamei 
lui Nică, Smaranda, care poate fi o “mamă universală”. 
Argumentează pe baza textului. 

5. În cadrul familiei, copilul trăieşte bucuriile simple carac- 
teristice vârstei. Identifică „sursele de fericire” ale „copilului 
universal”. 

6. Apariţia tatălui marchează un moment de ruptură în cadrul 
naraţiunii. „Lumea de basm”, plină de vrajă, prezentă în 
text când este evocată mama, se modifică treptat şi 
evoluează către una strict concretă, materială. Prezintă din 
această perspectivă imaginea lui Ştefan a Petrei, tatăl lui 
Nică. 

7. Venirea tatălui este un prilej pentru un mini-spectacol al 
familiei. Tatăl are plăcerea jocului şi trăieşte din plin bucuria 
acestui moment la sfârşitul unei zile obositoare de muncă. 
Descrie mica piesă de teatru pe care o joacă tatăl şi copiii 
săi. 

8. Autoritatea mamei în faţa copiilor scade brusc în prezența 
bărbatului. Identifică şi comentează fragmentul ce înfăţi- 
şează nemulțumirea Smarandei față de libertăţile pe care 
şi le iau copiii, prin îngăduinţa tatălui. 

9. Narațiunea pune în evidenţă un contrast între părinți şi 
copii. În timp ce părinţii sunt frământaţi de gânduri, copiii 
sunt fericiți şi nu le pasă de ziua de mâine. Caută în text 
elemente care să marcheze această diferență. 


FAMILIA 


Sugestii pentru lectură suplimentară 


> Duiliu Zamfirescu, Viaţa la țară (1898). 
Este primul roman din Ciclul Comăneştenilor, în care autorul 
şi-a propus să urmărească istoria unei familii, de-a lungul 
mai multor generații. 

> Tudor Muşatescu, Titanic Vals (1933). 
Comedie de moravuri, inspirată din mediul provincial, care 
prezintă familia lui Spirache Necşulescu, funcţionar con- 
ştiincios la prefectură. Acesta suportă veşnicele reproşuri ale 
nevestei, necazurile pe care i le produc copiii şi tirania soacrei. 

> Marin Preda, Moromeţii, vol. I (1955). 
Romanul prezintă viaţa unei familii de țărani din Câmpia 
Dunării, în perioada interbelică. Satul e înfăţişat ca expre- 
sie a unei comunităţi tradiționale, iar Ilie Moromete, perso- 
najul central, este tipul ţăranului patriarhal. 


Modulul 2 FAMILIA 


Limbă ŞI Comunicare 


ANACOLUTUL 


Anacolutul (din gr. anakoluthon — „fără, lipsit de urmare, continuare sau 
legătură”) este o greşeală gramaticală aparținând domeniului sintaxei. El 
reprezintă o încălcare a regulilor de organizare a enunţului, o deviere (abatere) 
de la structura sintactică aleasă iniţial. 

Anacolutul este o contrucţie caracterizată prin absenţa legăturii normale 
sau/ şi prin întreruperea continuității în cadrul unei construcţii sintactice. 


e Anacolut tolerat 

In exemplele Lacomului, cât să-i dai, el nu zice ba şi Sărăcia un’ s-a-ncuibat/ 
Anevoie-i de scăpat (pop.), exprimarea corectă este: Lacomul, cât să-i dai, nu zice 
ba şi De sărăcie un’ s-a-ncuibat/ Anevoie-i de scăpat. In aceste situaţii, specifice 
limbii populare şi familiare, se consideră că anacolutul poate fi tolerat. 


e Anacolut netolerat 

In cazurile când anacolutul ia naştere datorită neglijenţei în exprimare, el 
nu mai poate fi considerat ca tolerat. In exemplul Fratele meu, nu-mi pasă de 
el este o greşeală evidentă, pentru că exprimarea corectă ar fi trebuit să fie: 
De fratele meu nu-mi pasă. 


1. Identifică şi explică anacolutul din următoarele exemple: 

e Cine tot vorbeşte lucrul nu-i sporeşte. (pop.) 

e Moşneagul, când a văzut-o, i s-au umplut ochii de lăcrimi şi inima de bucurie. 
(lon Creangă) 

e Nu ştiu alții cum sunt, dar eu, când mă gândesc la locul naşterii mele, la casa 
părintească din Humuleşti, la stâlpul hornului unde lega mama 0 şfară cu 
motocei la capăt, de crăpau mâțele jucându-se cu ei, la prichiciul vetrei cel 
humuit, de care mă tineam când începusem a merge copăcel, la cuptiorul pe 
care mă ascundeam, când ne jucam noi, băieții, de-a mijoarca, şi la alte jocuri 
şi jucării pline de hazul şi farmecul copilăresc, parcă-mi saltă şi acum inima 
de bucurie! (Ion Creangă) 

2. Identifică anacolutul, corectează enunţurile şi explică modul cum a luat 
naştere greşeala: 

e Cine învață bine i se dă un premiu. 

e Cine mi-a cerut ceva i-am dat. 

e Cin’ se ia cu mine bine! îi dau haina de pe mine. 

3. Anacolutul este o deviere sintactică. El se produce datorită insuficientei 
atenţii acordate modului de organizare a unui enunţ. Corectează, prin 
rescriere, următoarele enunțuri greşite: 

e Eu, când am văzut aceasta, a fost imposibil să plec. 

e Faptul că a întârziat trenul, eram nervos. 

e Mama, când am plecat, i-au dat lacrimile. 

Modulul 
SCENE DIN VIAȚA 
DE IERI ŞI DE AZI 


Motto: 
Ah! a fost o plăcere ce va rămâne neuitată... 
(I.L. Caragiale) 


FICŢIUNEA LITERARĂ 


Ciocoii vechi şi noi de Nicolae Filimon 


LIMBĂ ŞI COMUNICARE 
Exprimarea orală (Monologul) 


Repausul dominical de I.L. Caragiale 


LIMBĂ ŞI COMUNICARE 
Exprimarea orală (Dialogul) 


FICȚIUNE ŞI REALITATE 


Amintiri din ziua a şaptea — de vorbă cu doamna Zoe Cantacuzino, 
interviu de Tita Chiper (texte jurnalistice: interviul) 


LIMBĂ ŞI COMUNICARE 
Rolul semnelor ortografice şi de punctuație 
în înţelegerea mesajelor scrise 


TEXTE AUXILIARE 


De la Poiana Țapului la Skate Park de Laura Vişan 
(texte jurnalistice: articolul) 


LITERATURĂ ŞI ALTE ARTE 

Literatură şi cinematografie 

D-ale carnavalului, comedie de I.L. Caragiale 

D-ale carnavalului, film în regia lui Gheorghe Naghi 


>>> 


Nicolae Filimon (1819 - 1865), 
prozator şi publicist. Autor de cronici 
teatrale şi muzicale şi al 
memorial de călătorie, Excursiuni în 
Germania meridională. Memorii 
artistice, istorice şi critice (1860). 
Debutează literar în anul 1861, cu 
nuvelele Mateo Cipriani şi Slujnicarii 
(devenită Nenorocirile unui slujnicar 
sau Gentilomii de mahala). Tot în 
1861 va publica şi Friedrich Staaps 
sau atentatul de la Schönbrunn. 


unui 


Scrierea de tip ficțional apelează 
la elemente de realitate tocmai pentru 
a da iluzia adevărului celor relatate. 
Literatura conţine, într-o măsură mai 
mare ori mai mică, elemente din 
realitate: creația literară este în to- 
talitate ficțiune, jurnalul, memoriile, 
relatările de călătorie pot fi conside- 
rate texte de graniţă, scopul autorilor 
fiind să descrie cât mai fidel realitatea. 
Opusul ficţiunii, la acelaşi nivel con- 
ceptual, este realitatea, care presu- 
pune existență efectivă, obiectivă, 
verificabilă. 

Verosimil - (it. verosimile, lat. 
verosimilis, „ca şi cum ar fi adevărat“, 
„posibil“), termen care se aplică unei 
reprezentări pentru a-i sublinia ca- 
racterul plauzibil, credibil. 


3 icHunea literară 


Înainte de text 


1. 


Scrie pe caiet primele două cuvinte care îți vin în minte 
atunci când te gândeşti la timpul tău liber; compară cu- 
vintele scrise de tine cu acelea scrise de colegul de bancă 
şi încercați să trageţi o concluzie despre diferența/ asemă- 
narea dintre ceea ce ai gândit tu şi ce a gândit el. 
Imaginează-ți şi descrie oral, în fața colegilor, un loc şi 
modul cel mai plăcut în care ai dori să-ți petreci acolo timpul 
liber (poate fi un loc real ori dintr-o carte sau dintr-un film 
etc.). 

Discutaţi pe grupe de 4 — 5 colegi, folosind argumente din 
experiența personală sau pornind de la cărți citite ori de la 
filme văzute, dacă timpul liber ar putea fi petrecut azi mai 


plăcut decât ieri. 


CIOCOII VECHI ŞI NOI 


de Nicolae Filimon 


Plasându-şi acţiunea pe fundalul unei perioade istorice 
precis conturate, circa 1814 — 1830, romanul Ciocoii vechi şi 
noi aduce în prim-plan un tip uman care va face o lungă 
carieră în literatura română, cel al parvenitului, reprezentat 
de personaje precum Dinu Păturică sau Andronache Tuzluc. 
Este un roman de moravuri în care ficțiunea se împleteşte cu 
realitatea, autorul încercând să reconstituie ultimii ani ai 
domniilor fanariote, din Ţara Românească. Un exemplu în 
acest sens este şi capitolul al XV-lea, Scene din viața socială, care 
conţine informaţii despre petrecerea timpului liber în ultimii 
ani ai domniilor fanariote, scopul autorului fiind de a oferi 
cititorului o imagine cât mai cuprinzătoare şi verosimilă 
asupra epocii. Prima parte a textului va fi, tocmai de aceea, 
strict descriptivă, neavând o legătură propriu-zisă cu acțiunea 
romanului. Abia spre mijlocul său un indice de timp şi câteva 
informaţii mai precise despre unul dintre personajele 
principale, Andronache Tuzluc, par a marca revenirea textului 
în planul ficţiunii: În ziua de 30 noiembrie, fanariotul făcea în toți 
anii masă mare şi zaiafet în onoarea sântului Andrei, patronului 
său. Ajuns în culmea favoarei domneşti, el voi, în anul în care am 
sosit cu povestirea noastră, ca serbarea să fie cât se va putea mai 
strălucită. Rostul intervenţiei „în clar“ a naratorului (...am sosit 
cu povestirea noastră...) se va dovedi a fi însă doar de a focaliza 
descrierea asupra unui aspect precis, petrecerea timpului liber 
în lumea „de sus“ a începutului de secol al XIX-lea. Nici unul 
dintre personajele prezente efectiv în acest capitol nu va avea 
vreun rol cât de cât important în cuprinsul romanului. Mulți- 
mea detaliilor, în schimb, legată acum de prezenţa concretă a 
personajelor, conferă descrierii mai multă viaţă. 

Căciula de cazaciuc a cojocarului 
subțire 


+ Diferenţa de rang era marcată, în 
epoca fanariotă, şi prin dimensiunea 
cuşmei. 


«căciula cu roată a bogasierului 


Capitolul XV 
Scene din viața socială 


Zilele cele mai frumoase ale toamnei din anul 1817 îşi luaseră 
zborul, împreună cu plăcerile ce procură ele locuitorilor României. 
larna se arătase cam de timpuriu şi vântul de la miază-noapte 
începuse din vreme a sufla cu tărie acea răceală care amorțeşte 
natura, despoaie arborii şi acoperă țarinele şi oraşele cu vălul 
întristărei şi al monotonie. 

Oraşul Bucureşti, atât de zgomotos şi de capricios în zilele 
noastre, nu era tot astfel în zilele lui Caragea. 

Locuitorii săi din clasa de mijloc, deprinşi de mult timp cu viața 
orientală cea plină de lene şi poezie, vara se adunau la grădinile 
Breslea, Barbălată, Cişmigiu şi Giafer. Acolo fiecare isnaf sau cap de 
familie îşi întindeau masa şi, împreună cu casnicii şi amicii, beau şi 
mâncau; apoi începeau a învârtii hora strămoşească şi danțurile cele 
vesele, care se deosibesc foarte puțin de tarantela napolitană şi care 
plac atât de mult poporului latin. 

Era însă cu deosebire curios a privi comica gravitate cu care 
oamenii din popor executau hora, danțul lor de predilecțiune. 
Provocarea la dant venea mai totdeauna din partea tinerilor; 
bătrânii stăteau răsturnați pe iarba verde, sub umbra cea deasă a 
copacilor, şi fumau; dar cu încetul o atracțiune neînvinsă se 
transmitea în inima oamenilor de orice vârstă: jocul tinerimei, ca un 
electrism, mişca pe bătrânii patroni; ei se sculau de pe iarbă, scoteau 
binişele cele lungi, îşi sumețeau pulpanele de la anterie şi se 
aruncau cu exaltație în arena danțului. Era comic a-i vedea cu ce 
gesturi şi mişcări se sileau a dovedi junilor cum că nici bătrânii nu 
sunt tocmai de lepădat. 

Işlicul cu patru colțuri al marelui terzi-başa părea că reclamă 
prioritatea nobleţei asupra căciulei de cazaciuc a cojocarului subțire, 
care, la rândul ei, părea că dispreațuieşte căciula cu roată a 
bogasierului şi calpacul de blană al armeanului ibrişimgiu. 

Când trecea furia danțului, toată compania se punea iarăşi pe 
bere şi pe mâncare şi, spre a da veseliei un ton de galanterie mai 
mare, ei completau orgia prin feluri de glume, turnând vin în 
işlicele bărbaţilor şi în condurii femeilor şi dându-şi unii altora să 
bea, râzând şi gesticulând ca nişte nebuni. 

In tot timpul acesta, lăutarii nu încetau a trage din viori şi a 
cânta din gură sau cântecele de amor pline de dulceaţă, destinate de 
a produce în inima ascultătorilor dor şi înfocare, sau melodii de 
dant, vesele şi săltărețe. 

Pe când însă tinerii şi bătrânii de amândouă sexele se desfătau 
precum arătarăm, copiii, adunați în mici grupe, îndopându-se cu 
ciurechi, simiți cu brânză, alune prăjite şi floricele de porumb şi 
adăpându-se mereu din donițele cu şerbet roşu şi cu bragă, luau şi 
ei parte la veselia obştească. Băieții azvârleau cu mingea şi cu 
arşicele, iar fetele cele mici se jucau d-a ascunselea sau d-a baba- 
oarba, alergând ca nişte căprioare prin iarba cea verde şi moale, spre 
a prinde fluturi sau a culege flori. 


Modulul 3 


* grădinile Breslea, Barbălată, Cişmegiu 
şi Giafer — locuri de petrecere a timpului 
liber, aflate în afara oraşului de atunci. 
Mai cunoscute erau Breslea, amintită şi 
de Anton Pann şi de lon Ghica, aflată în 
zona actualului parc loanid, Grădina lui 
Giafer, din vecinătatea Podului de 
Pământ (Calea Plevnei de azi, spre 
Facultatea de Drept) şi Cișmigiul, 
menţionat prima oară la 1779, în 
vremea domniei lui Alexandru Ipsilanti, 
dar a cărui înfăţişare actuală se 
datorează arhitectului peisagist german 
Wilhelm Mayer, chemat la 1847 de către 
Gheorghe Bibescu pentru a alcătui 
planul de înfrumusețare al tuturor 
grădinilor oraşului. 


„rochiile cele neprețuite... 


SCENE DIN VIAȚA DE IERI ȘI DE AZI 


Către seară, toate aceste grupe înveselite, bărbați şi femei, după 
ce îşi netezeau giubelele şi trămiteau pe slugi înainte cu ploscile şi 
cu blidele de mâncare, plecau pe la casele lor împărțiți în cete, după 
isnafuri sau meserii. 

Aşa trecea timul în sărbătorile verei; dar când venea epoca cea 
monotonă a iernei, toți aceşti oameni stau închişi prin case, şi serile 
cele lungi se petreceau în tăcere; abia dacă uneori se adunau mai 
mulți la un loc spre a povesti ce se întâmpla în cercul restâns al 
mahalalei, sau spre a juca între ei conțina, mariaşul şi cureluşa. 

Atunci însă, ca şi acum, boierii şi oamenii cu averi mari se 
deosebeau foarte mult de popor în petrecerile lor. 

Boierii se plimbau în caleşti şi butci cu arcurile poleite, spre a se 
deosebi de neguțători. Podul Mogoşoaiei şi al Târgului de Afară 
erau cele de căpetenie preîmblării ale boierilor. Mesele şi petrecerile 
lor se făceau în familii mai multe adunate la un loc; rar se întâmpla 
să mănânce pe la grădini; dar şi atunci preferau grădina lui Scufa, 
via Brâncoveanului din Dealul Spirii şi grădina lui Belu, de la 
Văcăreşti, spre a nu da prilej norodului a surprinde vreo necuviință 
a lor şi a li se pierde printr-aceasta prestigiul. 

Boierii cei tineri, din cauza strânselor relațiuni ce aveau cu 
fanarioții şi alți venetici depravaţi, contractaseră încă dupe atunci o 
mulțime de viciuri, contrare cu totul modelului de viețuire a 
boierilor bătrâni. Sania mitologică a lui beizadea C. Caragea, făcută 
în forma carului lui Apollon, şi cei şase cerbi ce o trăgeau, conteşul 
cel de postav alb blănuit cu samur de Mosca, hangerul cel semnat 
cu brilianturi şi gugiumanul de samur cu fundul alb al acestui 
frumos principe, precum şi rochilele cele neprețuite, şalurile şi 
feregelele domniței Ralu întorsese atât de mult capul junilor boieri 
şi cocoane încât de multe ori vindeau moşii de mare preț ca să 
imiteze luxul şi strălucirea acestor principi răsăpitori. Răul poate că 
ar fi fost mai mic dacă s-ar fi oprit aci; dar viața scandaloasă şi 
depravațiunea luând proporțiuni mari, infestară şi demoralizară 
până la un mare grad societatea întreagă. 

Din toate relele acestea, jocul de cărți fu acela care răspândi mai 
mult demoralizarea; el sărăcea pe boieri şi funcționari şi-i îndemna 
la hrăpiri de tot felul. 

Unul din cei mai mari desfrânați şi risipitori din acei timpi era 
postelnicul Andronache Tuzluz; el fura ca un tâlhar de codru şi 
cheltuia ca un nebun. Mesele cele mai strălucite, seratele cele mai 
atrăgătoare, jocurile de cărți cele mai dărăpănătoare, care făceau să 
treacă dintr-o pungă într-alta averea săracilor, toate acestea în casă 
la dânsul se petreceau. Arghira, Rozolina şi Calmuca, Phrineele şi 
Messalinele de pe atunci ale Bucureştilor, erau stăpâne în casa lui, 
ce devenise adevărat mormânt al oricărui amor curat şi statornic, a 
oricării credințe conjugale. 

In ziua de 30 noiembrie, fanoriotul făcea în toți anii masă mare 
şi ziafet în onoarea sântului Andrei, patronul său. Ajuns în culmea 
favoarei domneşti, el voia, în anul în care am sosit cu povestirea 
noastră, ca serbarea să fie cât se putea mai strălucită. Cu acest scop, 
el aduse din Constantinopol tot ce se găsea acolo mai scump în 
peşte, poame şi vinuri, pe care unindu-le cu delicatețele gastro- 
nomice ale țărei: păstrăvi, mihalți şi felurite alte mâncări fragede şi 

.. un Ganimed... 


* Podul Mogoşoaiei şi al Târgului de 
Afară - azi, Calea Victoriei şi Calea 
Moşilor. Se numeau poduri, deoarece 
străzile mai importante ale Bucur- 
eştiului erau încă podite cu lemn, la 
începutul secolului al XIX-lea. 

În timpul domniei lui Constantin Brânco- 
veanu, marile artere ale oraşului sunt pavate 
cu grinzi de lemn, însă în mod mai sistematic 
şi oarecum mai durabil. Primul pod, dintre 
cele patru, zise domneşti, care din ordinul 
domnitorului s-a podit cu bârne, a fost Podul 
Mogoşoaiei, în 1682. Această arteră lega 
Curtea domnească a lui Brâncoveanu, din 
centrul oraşului, cu frumosul palat pe care 
l-a construit în 1685 în satul Mogoşoaia, ca 
o reşedinţă de vară şi ca un scurt popas în 
drumul spre Târgovişte. (George Potra, 
Din Bucureştiul de ieri) 


gustoase, pregătise de acea zi un ospăț care ar fi putut să aţâțe 
dorințele chiar ale vestiților noştri străbuni în lăcomie Lucullus şi 
Heliogabal. 

Timpul însă părea că contrariază înadins mania de lux şi 
opulenţă a fanariotului, căci la 30 noiembrie sufla cu tărie vântul 
cel de miazănoapte, aducând cu sine troiene de zăpadă deasă, care 
întunecau, Ziua la miaza mare, lumina soarelui; dar invitații 
postelnicului erau oameni de aceia ce nu se sperie de fiece lucru. Era 
de ajuns pentru dânşii să ştie că în casa amicului lor vor găsi prilej 
de a comite trei sau patru din cele şapte păcate de moarte, şi aceasta 
îi făcea să treacă prin ger şi zăpadă. 

Camera pregătită pentru primire şi ospătare a invitaţilor era un 
fel de salon pătrat, spoit cu var şi în mijlocul tavanului cu un cerc 
de flori arăbeşti, tot de var, lucrate în relief, dar fără gust, nici 
măiestrie. Mobilierul se compune din două paturi cu scânduri 
înfundate, acoperite cu saltele şi perne, peste care erau întinse 
macaturi de lână de Brussa, cu ciucuri de Veneţia pe margini. Lângă 
zidul despre grădină era un sipet mare, îmbrăcat cu piele de 
căprioară albastră şi legat cu fir alb, iar deasupra lui era un alt 
sipetaş mai mic, de lemn de nuc cu flori de sidef. In mijlocul camerei 
era un scaun de brad cu trei picioare, pe care erau puse patru 
sfeşnice de tumbac, cu lumânări de seu într-însele, şi o pereche 
mucări de alamă, cu care o țigancă frumuşică lua din când în când 
mucul lumânării, ca să dea mai multă lumină. 

In fine, pe la 12 1/2 ore turceşti începură invitaţii a sosi. Cel 
dintâi care sui scara caselor lui Andronache fu hatmanul Costache 
Cărăbuş, june frumuşel, dar fără spirit, depravat până la măduva 
oaselor, amic intim şi părtaş al tuturor desfrânărilor lui beizadea 
Costache. După dânsul veniră spătarul Dimache Pingelescu, om ce 
se silea cât putea să nu demință pronumele său, cămăraşul Stamate 
Birlic, clucerul Ioniță Măturică, paharnicul Dimitrache Mână- 
lungă şi baronul Nichita Calicevschi. Mai în urmă de toți veni şi 
beizadeaua, întovărăşit de treti-logofăt Iordache Zlatonit, un om 
foarte cunoscut pe timpii aceia prin spiritul său satiric şi plin de 
originalitate. După ce mosafirii se aşezară pe cele două paturi, o 
țigancă bine îmbrăcată şi purtând o scurteică îmblănită, cu gulerul 
rădicat în sus, se prezintă înaintea lor cu o tavă plină de dulcețe de 
tot felul; după dânsa venea altă țigancă țiind o tavă cu o mulțime de 
păhăruțe cu vutcă de izmă şi câteva farfurii cu migdale curățite şi 
cu năut prăjit. Îndată apoi intră cafengiul boierului, îmbrăcat cu un 
mintean de postav negru, cusut cu fir, dar fără mâneci spre a lăsa să 
se vază brațele sale albe prin cămaşa de borangic subțire şi refecată 
cu bibiluri; mijlocul lui, zvelt şi mlădios, era încins cu un şal de 
mătase vărgată, ale cărui extremități atărnau cu grație pe şoldul cel 
stâng al piciorului; poturii săi de postav vişiniu, cu turiecii de fir; 
imeneii cei stacijii şi fesul cel roşu cu fundă de ibrişim negru, aşezat 
pe cap cu cochetăria cea minunată a fanarioților făceau din acel june 
servitor un Ganimed care ar fi putut ațâța gelozia vechilor zei din 
Olimpul lui Omer. El venea cu o tavă de argint în mână, pe care 
erau depuse, în zarfurile lor de filigram, mai multe feligeme pline de 
o cafea de Arabia spumoasă şi parfumată; după dânsul intră 
ciubucciul cu ciubucele de antep şi de iasomie, din ale căror lulele 


Modulul 3 


icționar cultural 


+ beizadea C. Caragea, domniţa Ralu — 
copiii domnitorului loan Caragea 
sania mitologică a lui beizadea C. 
Caragea, făcută în forma carului lui 
Apollon - aluzie la carul tras de lebede, 
dăruit de Zeus nou-născutului Apollo. 
e Frineele şi Mesalinele - Frineea: 
faimoasă curtezană în Grecia antică, tip 
al trufiei şi lăcomiei; Messalina: soţia 
împăratului Claudius |, celebră pentru 
lăcomia, cruzimea şi desfrâul său. Aici, 
cu sensul de femei de moravuri uşoare, 
desfrânate. 

e Lucullus şi Eliogabal - Terentius Varro 
Lucullus, general roman şi Varius Avitus 
Bassianus Elagabalus (Heliogabalus), 
împărat roman (218 -222 d. Hr.), vestiți în 
antichitate pentru luxul exorbitant în 
care au trăit. 

e pe la 12 1/2 ceasuri turceşti - două 
după-amiaza. 

e Ganimed - Ganymedes, tânăr păstor 
frigian răpit de Zeus şi adus în Olimp, 
unde a devenit paharnic în locul zeiţei 
Hebe. 


SCENE DIN VIAȚA DE IERI ȘI DE AZI 


împlute afânat cu tutun de cel mai ales ieşeau nori de un fum 
mirositor. Intrarea succesivă a acestor servitori forma o prezentare 
pitorească; cunoscând foarte bine regulele ierarhiei, ca slugi de casă 
mare, ei se duceau mai întâi la beizadea Costache, apoi gradat la toți 
ceilalți, şi-şi împlineau datoriile cu eleganță şi exactitate. 
Terminându-se ceremonialul cafelei, mosafirii, ca oameni în treburi, 
începură a vorbi politică şi a discuta despre pravilile ce se pregăteau 
pentru țară de către principele Caragea şi consilierii săi; dar 
beizadeaua, voind să spargă acea conversațiune a cărei seriozitate 
ascundea numai minciuni şi linguşiri ce-l făceau să caşte de urât, 
zise o dată: 

— Ia ascultați, boieri! La ce am venit noi oare aici? Să punem țara 
la orânduială sau să ne veselim? Lăsaţi treburile țării pe seama tată- 
meu şi a sfetnicilor lui şi aideți să bem şi să mâncăm! 

Apoi, întorcându-se către stăpânul casei, zise: 

— Andronache, zi băieților să puie masa! 

— Numaidecât, măria-ta! răspunse fanariotul cu obicinuitul său 
aer de înjosire. lar până atunci, măria-ta şi domnialor cinstiţi boieri, 
treceţi în odaia cealaltă şi vă englendisiți după plăcere. 


Dictionar 


> 


antep, s.m. — vişin turcesc. 

beizadea, s.f. — fiu de domn. 

bibiluri, s.n., pl. — dantelă lucrată cu acul, aplicată la guler, la 
mâneci sau la poalele cămăşii. 

bogasier, s.m. — negustor de articole de manufactură, în special 
de pânzeturi fine pentru căptuşeli de haine. 

cazacliu, s.m.- negustor cazac, care făcea comerț cu vinuri, 
blănuri etc. între Ucraina şi Ţările Române. 

ciocoi, s.m.- parvenit din rândul arendaşilor, vătafilor etc. 
(termen de dispreț). 

ciubucciu, s.m. — slujitor care avea însărcinarea să umple şi să 
aprindă ciubucul domnului şi al boierilor. 

ciurechi, s.n. — plăcintă cu brânză. 

conteş/ contăş, s.f. — haină bărbătească, de obicei îmblănită, scurtă 
până la brâu. 

conțina/concina, s.f. — joc de cărți. 

cureluşă, s.f. (diminutiv al lui curea) — joc care consta în 
ascunderea unei cureluşe şi ghicirea persoanei care a ascuns-o. 
a englandisi, v. — a petrece, a se amuza. 

feligene! felegean, felegene, s.n., pl — ceaşcă (turcească) de cafea, 
neagră, fără toartă. 

feregea, s.f. — văl cu care femeile musulmane îşi acoperă faţa; 
hobot. 

gugiuman, s.n. — căciulă de samur purtată de domn şi de boieri, 
ca semn al demnităţii lor. 

ibrimişiu , s.m. -fabricant sau negustor de ibrişim (fir de bumbac 
sau de mătase întrebuințat la cusut sau la brodat). 

iminei, s.m. — pantofi de modă turcească, cu vârful ascuţit. 

hatmanul Cărăbuş 


mariaş, s.f. — joc de noroc în care trebuie ghicită partea pe care 
cade o monedă aruncată în sus (rişcă). 

mintean, s.n. — haină bărbătească scurtă, cu sau fără mâneci, de 
obicei împodobită cu găitane. 

poturi, s.m., pl. — pantaloni largi în partea de sus şi strânşi pe 
pulpe. 

simiţi, s.m., pl. — un fel de covrigi făcuți din cocă moale şi 
presăraţi cu seminţe de susan. 

sipet, s.n. — cufăr de lemn (înflorat sau vopsit simplu, cu capac 
boltit şi ferecat cu cercuri de fier) în care se păstrează haine sau 
obiecte de valoare. 

terzi-başa, s.m — staroste de negustori. 

tumbac! tombac, s.n. — aliaj de cupru cu zinc, de culoare roşiatică. 
turieci/ tureatcă, turetci, s.f, pl. — un fel de ciorap fără talpă, făcut 
din postav, care îmbracă piciorul de la gleznă până la 
genunchi. 

zarf, s.n. — suport metalic lucrat în filigran, pe care se punea 
felegenul sau paharul de ceai. 


Explorarea textului 


Zilele cele frumoase ale toamnei din anul 1817... 

1. Precizează tema capitolui al XV-lea. 

2. Acţiunea romanului este plasată în ultimii ani ai dom- 
niilor fanariote. Identifică în text informaţii care să-ți per- 
mită să demonstrezi acest fapt. 

3. Descrierile pot conţine şi ele, camuflaţi, indici de timp. 
Selectează pasajele care conţin descrieri ale vestimenta- 
tiei, în epocă. 

4. Selectează pasajele care conţin descrieri ale mobilierului. 

5. Identifică situaţii/ personaje pe care le consideri a 
aparţine universului fictiv, al literaturii. 

6. Identifică situaţii/ personaje pe care le consideri a 
aparţine realitatăţii acelor timpuri. 

7. Care consideri că este motivul integrării în text a minu- 
ţioaselor descrieri de mobilier, de îmbrăcăminte, al pre- 
zenţei unor personalităţi istorice? Alege dintre următoa- 
rele variante și argumentează-ţi opțiunea: 

e să facă descrierea mai plăcută; 
e să ofere cât mai multe detalii despre epocă; 
e să creeze cititorului iluzia realității întâmpărilor povestite. 


Timpul liber 

1. Selectează pasajele în care este descris modul cum petreceau 
timpul liber locuitorii din clasa de mijloc. 

2. Grupează aceste petreceri în funcție de vârsta, meseriile şi 
rangurile participanţilor la aceste petreceri. 

3. Caracterizează, printr-un singur cuvânt, atitudinea nara- 
torului față de petrecerile locuitorilor din clasa de mijloc. 


Modulul 3 


1. 

Argumentează-ţi opţiunea. 

Selectează pasajele în care este descris modul cum petre- 
ceau timpul liber boierii şi oamenii cei cu averi mari. 
Caracterizează, printr-un singur cuvânt, atitudinea naratorului 
faţă de petrecerile celor avuţi. Argumentează-ți opțiunea. 


Discutaţi, argumentați 


Formulele de adresare sau de referire pot oferi informații 
utile despre partenerii de dialog. Selectează două - trei 
astfel de formule pentru a observa cum variază ele în 
funcţie de vorbitor şi de cel căruia acesta i se adresează. 
Descrie raporturile dintre personaje, ţinând seama numai 
sugestiile oferite de aceste formule. 

Comportamentul personajelor (fictive sau reale) ţi se pare 
verosimil? Discutaţi între voi şi argumentați. 

Discutaţi şi comparațţi cele aflate despre acele timpuri cu 
lumea de azi. Cum vi se pare modul de viață descris: mai 
plăcut ca acela din zilele noastre, mai incomod/ mai puţin 
plăcut, de neînțeles, inacceptabil, plictisitor, ciudat? Puteţi 
propune şi alte variante. 


Evaluare curentă. Aplicaţii 


1. 
2. 


Rezumă textul, în 20 — 25 de rânduri. 

Imaginează-ți următoarea situație: Eşti terzi-başa şi doreşti 
să obţii o micşorare a taxelor datorate întreţinerii străzii pe 
care locuieşti. Redactează o cerere respectând toate con- 
venţiile acestui tip de scriere, utilizând informaţii din textul 
lui Nicolae Filimon: formule de adresare şi finale, nume 
de persoane sau de străzi, ranguri boiereşti, date calen- 
daristice, cuvinte/ structuri potrivite momentului istoric. 
Scrie un text dialogat de 6 — 8 replici, având ca personaje 
pe beizadea C. Caragea şi pe gazda sa, Andronache Iuzluc, 
în care să foloseşti formule adecvate de adresare, de men- 
tinere şi de închidere a contactului verbal. 

Exprimă-ți opinia, într-un text de 20 — 30 de rânduri, despre 
modul de petrecere a timpului liber descris în Scene de viață 
socială. Subliniază, în textul tău, toate cuvintele/ structurile 
pe care le consideri a fi adecvate exprimării unei opinii. 
Completează spaţiile punctate cu numele tipului de 
persoană potrivită pentru fiecare dintre următoarele 


formule de adresare: tanti - ......... ; nene - ....... ; meştere - 
ste iară ; bade - .........; întunecimea ta - .............; luminăţia 
ta-o. ; excelenţă - ......... ; părinte - .... XI). 3 
tâcă - pei mel ; bre - ............ ; copile - ...... PO ; frate - 


Selectează acele formule pe consideri că le-ai putea între- 
buinţa într-o conversație. 

Descrie oral contextul pentru fiecare caz în parte. 
Explică motivele pentru care nu consideri că ai putea folosi 
celelalte formule de adresare. 

9. Alege unul dintre aceste câmpuri semantice şi, folosind toți 
termenii din coloana respectivă, scrie câte o descriere de 
maximum 10 rânduri al cărei scop să fie mai întâi de a 
informa, iar apoi, de a amuza. 

10. Indică două diferenţe pe care le consideri a fi cele mai 
importante, între cele două tipuri de texte. 

11. Descrie, într-un text de circa o pagină, o amintire plăcută/ 
neplăcută din ultima vacanţă de vară. 

12. Citeşte cu atenție următorul anunţ publicitar: 


Ofertă specială — Vacanţă - Vacanţă - Vacanţă 
(numai în limita locurilor disponibile)!!! 


Valea Prahovei, de la 4 zile în sus, tarife de la 100000 de lei pe noapte”, 
peisaj de vis, cazare în vilă de lux, tot confortul, personal calificat, 
solicitudine, competență. Pentru rezervări, contactaţi-ne urgent la 
numărul de telefon (021)250........ sau la adresa www.excursii.ro 


* fără taxe 


a. Indică două motive care te-ar putea determina să-ţi rogi 
părinţii dă dea curs Ofertei, ţinând seama numai de 
informaţiile din textul de mai sus. 

b. Indică două informaţii pe care le consideri utile pentru 
un eventual client şi care lipsesc din cuprinsul Ofertei. 

c. Exprimă-ţi opinia despre motivul pentru care nota de 
subsol a Ofertei (* fără taxe) este scrisă cu litere mai mici 
decât restul textului. 

13. Imaginează-ţi următoarea situaţie: Eşti proprietarul unei 
pensiuni/ case de vacanţă şi doreşti să-ţi faci cunoscută 
oferta turistică pentru sezonul de vară/ iarnă. Scrie un anunţ 
publicitar de 5-10 rânduri potrivit acestei cerinţe. 

14. Imaginează-ţi următoarea situaţie: Eşti editor şi doreşti să 
faci reclamă romanului Ciocoii vechi şi noi de Nicolae 
Filimon, pe care l-ai tipărit de curând. Realizează un text 
publicitar de maximum zece rânduri, al cărui scop să fie 
de a stârni interesul cititorilor. 

15. Imaginează-ți următoarea situaţie: Eşti distribuitor de carte 
şi doreşti să faci cunoscută librarilor apariţia romanului 
Ciocoii vechi şi noi de Nicolae Filimon, sperând ca aceştia 
să ţi-l comande. Scrie un text de maximum zece rânduri, 
al cărui scop să fie de a informa. 


Dincolo de text 


1. Extrage din ziare, reviste, broşuri etc. 5 — 6 anunţuri pu- 
blicitare şi grupează-le pe două categorii: cele mai inge- 
nioase — cele mai neinspirate. 

2. Alege unul dintre cele pe care le consideri interesante şi 
motivează-ţi opinia într-un scurt text. 

3. Alege unul dintre cele neinspirate şi modifică-l astfel încât 
să merite a fi plasat alături de cele din prima grupă. Poţi 
adăuga desene, poţi folosi culori, poţi varia caracterul lite- 
relor etc. 

Limbă ŞI comunicare 


EXPRIMAREA ORALĂ 


Monologul (vorbire neîntreruptă a cuiva, care nu are în mod obligatoriu 
un destinatar prezent sau precizat; vorbire cu sine însuşi). În monolog 
accentul cade pe vorbitor, iar referirile la situaţia de comunicare sunt puține. 


Tipuri de monolog 

e Descrierea orală este o modalitate de expunere constând din reprezentarea 
unor obiecte, peisaje, fenomene sau personaje prin intermediul limbajului. 
Între mărcile descrierii se pot aminti: frecvenţa adjectivelor şi a verbelor la 
prezent şi imperfect indicativ, prezenţa figurilor de stil, existenţa unui ritm 
particular (diferit de cel al povestirii) datorat prezenţei enumerării etc. 

e Tehnici ale monologului eficient în adecvarea la situaţia de comunicare 
(auditoriu, context). 

-alegerea tipului de limbajul (formal, informal) trebuie să ţii seama de 
auditoriu (vârstă, numărul persoanelor, relaţia dintre voi, competența 
voastră în domeniul abordat etc.), dar şi de contextul în care realizezi 
comunicarea (în clasă, în afara clasei, în fața unor martori etc.). Este 
important să urmăreşti reacția auditoriului pentru a-ţi modifica discursul 
în funcţie de aceasta. 

-elemente nonverbale (gesturi, mimică, poziția corpului) şi paraverbale 
(tonalitate, accent, pauze în vorbire, ritm) 

Este bine să acorzi atenţie egală atât comunicării verbale cât şi celei non- 
verbale şi paraverbale, evident, ţinând seamă de auditoriu şi de context. 
Aşadar, privirea trebuie să caute ochii persoanei căreia i te adresezi; dacă sunt 
mai multe, este preferabil să priveşti alternativ spre fiecare; tonalitatea, ritmul 
vorbirii pot ajuta la sublinierea unor afirmaţii pe care le consideri importante; 
trebuie să te asiguri că intensitatea vocii nu este supărătoare pentru cei din 
jur sau, dimpotrivă, nu produce disconfort prin tonalitatea scăzută. 


1. Încercați următoarea „experiență”: 

a. Doi dintre voi vor descrie oral, pe rând, în faţa colegilor, distracţiile co- 
piilor de la începutul secolului al XIX-lea, folosind, în măsura posibi- 
lului, limbajul epocii şi informaţiile din textul lui Nicolae Filimon. 

b. Ceilalţi vor urmări cu atenţie monologul fiecăruia şi vor nota pe caiete 
observaţiile privind: 

- adecvarea la situaţia de comunicare (contextul, adaptarea/ modificarea 
discursului în funcţie de reacţia ascultătorilor, durata); 

- alegerea tipului de limbaj (formal, informal); 

- elementele nonverbale şi paraverbale ale comunicării (gesturi, mimică, 

tonalitate, ritmul vorbirii etc.). 

c. În final, comparaţi, pe baza observaţiilor notate, cele două descrieri şi 
trageţi concluzii în legătură cu eficiența comunicării, în fiecare caz în parte. — PI 

2. Grupaţi-vă în perechi şi descrieţi partenerului un peisaj/ obiect/ fenomen 
astronomic neobişnuit pe care l-aţi observat. 


Tipuri de monolog 


e Argumentarea orală are ca finalitate demonstrarea unei opinii. Acest fapt 
presupune, de regulă, parcurgerea următorilor paşi: 1. emiterea ipotezei; 2. 
motivarea ipotezei; 3. concluzia. 

Indiferent de opinia exprimată, este indicat să întrebuinţezi, cu precădere, verbe 
— a crede, a considera etc.; adverbe de mod — posibil, probabil, desigur etc.; cuvinte/ 
structuri cu rol argumentativ — pentru că, încât etc.; conjuncţii coordonatoare 
conclusive — deci, aşadar, prin urmare. Alte cuvinte/ structuri recomandate a fi 
întrebuințate într-o argumentare: în primul rând, în al doilea rând etc. (pentru a 
marca succesiunea argumentelor), trebuie să admiți că, este greu de crezut că (în 
cazul în care se apelează la fapte care ţin de experiența nemijlocită a 
ascultătorului). 


e Tehnici ale monologului eficient 

— adecvarea la scopul comunicării (argumentare/ persuasiune) 

In pregătirea monologului trebuie să ai în vedere scopul urmărit, în acest caz, 
argumentarea/ persuasiunea. Pentru a spori eficienţa argumentării, este bine 
ca numărul ideilor pe care doreşti să le dezvolţi să nu fie prea mare. De 
asemenea, este mai eficient să-ți ordonezi argumentele de la cele „puternice“ 
spre cele „slabe“. Este important, de asemenea, să încerci să preîntâmpini 
eventualele contraargumente ale partenerului, anticipându-le prin formule de 
tipul: eu ştiu că..., dar cred că...; fără îndoială că..., însă... 


1. Care anume dintre toate acele distracţii te-ar tenta şi pe tine, azi, şi de ce? 

a. Doi dintre voi îşi vor argumenta oral, pe rând, opţiunea. 

b. Ceilalţi vor urmări cu atenţie monologul fiecăruia notând pe caiete obser- 
vaţiile privind: 
- parcurgerea paşilor care presupun demonstrarea unei opinii; 
- folosirea limbajului adecvat exprimării opiniei; 
- calitatea argumentării/ eficiența persuasiunii. 

c. In final, comparaţi, pe baza observaţiilor notate, cele două „discursuri“ 
argumentative şi trageţi concluzii în legătură cu eficiența comunicării, 
în fiecare caz în parte. 


Tipuri de monolog 

e Povestirea! relatarea orală este o modalitate de expunere prin care se prezintă 
o înşiruire de întâmplări. Condiţiile obligatorii ale povestirii/ relatării sunt: 
existența unei succesiuni a evenimentelor, aşadar a timpului; prezenţa unei 
acțiuni unitare; plasarea evenimentelor relalate într-un cadru spațio- 
temporal. 


1. Încercaţi aceeaşi „experienţă” ca la exercițiul 1, dar de data aceasta povestind 
o întâmplare distractivă legată de propria experienţă. Ceilalţi paşi, a., b., 
c., vor fi identici. 


Modulul 3 


„mă plimbam încet pe Calea 
Victoriei... 


+...mă plimbam încet pe Calea Victoriei: 
calmul personajul narator contras- 
tează cu plictiseala exasperată a 
amicului Costică. 


SCENE DIN VIAȚA DE IERI ȘI DE AZI 


Inainte de text 


1. Scrie zilele săptămânii în ordinea „cea mai neplăcută“/ „cea 
mai plăcută“, din punctul tău de vedere. 

2. Motivează alegerea extremelor. 

3. Descrie oral modul cel mai plăcut în care îți imaginezi că 
ai putea să petreci timpul liber, la sfârşitul săptămânii. A 
devenit vreodată visul acesta realitate? 


REPAUSUL DOMINICAL 
de I.L. Caragiale 


Scrisă la persoana I, schița conţine relatarea comică a modului 
în care personajul-narator, nenea lancu a petrecut aşa de frumos 
alături de câțiva amici foarte plicitisiți de repausul duminical. Textul 
se compune dintr-o succesiune de dialoguri, al căror rol este de 
a sugera creşterea treptată a bunei dispoziţii a celor şase amici, 
întreruptă de scurte inserturi descriptive. Titlul este înşelător, căci 
petrecerea începe într-o joi, pe 21 mai, de ziua Sf. Împărați 
Constantin şi Elena. Sărbătorile şi duminicile par însă la fel de anoste 
din cauza lipsei de activitate din oraş. Tocmai de aceea, prietinii se 
vor hotărî să lucreze şi o vor face vreme de cinci ore fără-ntrerupere 
şi apoi încă alte ceasuri, multe, până a doua zi spre seară. În fond, 
textul se dovedeşte a nu fi altceva decât ilustrarea comică a tezei 
exprimate chiar în primul alineat şi anume că petrecerile cu mult 
înainte pregătite rar se întâmplă să iasă bine; câtă vreme, cele încinse 
aşa din întâmplare, pe negândite, aproape totdeauna izbutesc frumos... 
Dar, să nu uităm, afirmă naratorul, petrecerea nu este ceva atât de 
neserios cum spun câțiva înţelepţi, unii ursuji şi alții fățarnici. 


Petrecerile cu mult înainte pregătite rar se întâmplă să iasă bine; 
câtă vreme, cele încinse aşa din întâmplare, pe negândite, aproape 
totdeauna izbutesc frumos... 

De ce oare? — De ce, de nece — nu trebuie să ne batem mereu capul 
să filozofăm, să tot căutăm cauză la orşice... Destul să constatăm cum 
se petrec lucrurile, şi din constatarea asta să tragem învățătura că: nici 
la petreceri de mult puse la cale să nu mergem cu prea mari închipuiri 
de veselie, şi nici să stăm la îndoială când, pe negândite, ni se ivește prilej 
de petrecere; să mergem cu voie bună, dacă n-avem altă treabă mai serioasă 
de făcut — zic mai serioasă, fiindcă, în viața noastră scurtă şi trudită, 
nici petrecerea nu e ceva atât de neserios cum spun câțiva înţelepţi, unii 
ursuji şi alții fătarnici. 

Aşa cel puțin gândesc eu, şi de aceea am petrecut aşa de frumos 
alaltăieri noaptea. 

Joia trecută, 21 mai, neavând treabă, mă plimbam încet pe Calea 
Victoriei, pe la şapte seara, privind la forfoteala aceea de caleşti, birji, 
automobile — ce mulțime! ce eleganță! ce belşug!... cum rar se vede chiar 
în oraşele cele mai prospere — şi mă gândeam: cine or fi aceia care au 
scornit de la o vreme că-n țară e sărăcie, că s-a scumpit traiul şi că suntem 
amenințați de o criză agricolă? ce moftangii! 

Toate prăvăliile cu obloanele 
lăsate... 


+ Nu le trebuie şi lor o zi de odihnă? 
Remarcă modul diferit în care cei 
doi percep comportamentul oră- 
şenilor în zilele de sărbătoare. 


„în dreptul lui Capşa... 


+ ...în dreptul lui Capşa... Casa Capşa, 
celebru hotel, cofetărie şi cafenea 
fondată în anul 1852 de fraţii 
aromâni Vasile, Anton, Constantin 
şi Grigore, elevi ai celebrului cofetar 
francez Boissier, pe Podul Mogo- 
şoaiei (azi Calea Victoriei) 

*...lalordache, în Covaci - cunoscut local 
de petrecere, situat în centrul 
Bucureştiului, pe strada Covaci. 

Pe când gândeam aşa, iacătă, dau piept în piept cu amicul meu 
Costică Parigoridi — care, contrariu felului său cunoscut de toți, are 
acum aerul unui om prea puţin vesel. 

— Monger — îmi zice — nevastă-mea s-a dus la țară cu copiii, la neamu- 
rile ei, tocmai în Muscel... Eu n-am vrut să merg... mai întâi, mi-a fost 
lene să mă scol aşa de dimineață; şi pe urmă, drept să-ți spun, nu-mi plac 
petrecerile patriarhale; eu sunt orăşean; mie-mi place oraşul... dar... nu 
duminicile şi sărbătorile. N-am văzut ceva mai urât pe lume decât un oraş 
mare în zilele de repaus dominical! Toate prăvăliile cu obloanele lăsate ca 
pleoapele în somn... Ce somn... Peste tot închis!... Să vrei să te spânzuri, 
n-ai de unde să-ți cumperi un ştreang... Lipsa asta de activitate, de viaţă, 
de mişcare comercială mă apasă pe umeri, mă trage şi pe mine la somn, şi 
nu pot dormi măcar — parcă sunt în stare de insomnie... Şi când mai văd 
şi toată mitocănimea asta parvenită, prostimea asta elegantă, învârtindu- 
şi roatele cu cauciuc în neştire, îmi vin fel de fel de idei... primejdioase... 
De un ceas umblu să dau de un prietin... parcă toți au intrat în pământ! 

— Iată, m-ai găsit pe mine, îi zic eu. 

— Bine că te-am găsit, nene lancule! Afurisit să fie repausul duminical! 

— Dragă Costică, recunosc, în adevăr, că un oraş mare în repaus 
dominical nu este aşa de frumos ca în plină activitate; şi mie-mi face 
aceeaşi penibilă impresie ca şi ție... Decât, ia să ne gândim şi la oamenii 
care muncesc, 0 săptămână întreagă, de dimineață până seara 
târziu... Nu le trebuie şi lor o zi de odihnă? 

— Da, răspunde amicul meu, dar în loc să se odihnească, îşi fac băşici pe 
tălpi umblând toată ziua Qură-cască, şi seara cad morți de oboseală. 

— Bine; dar s-au recreat... au petrecut... 

— Da! s-au îmbătat! 

— Dar ce să facă?... să citească psalmii proorocului David?... Şi 
pe urmă, dă-mi voie să-ți spun că-mi pare rău să aud de tine, spirit 
modern, suflet aşa de uman, vorbind astfel despre lumea muncitoare... 
şi asta numai de necazul urâtului... Să presupunem că se-mbată şi 
poporul... Ei! şi?... parcă... 

— Înţeleg ce vrei să zici! 

— ...Ei! apoi? 

— Nu ştiu, monşer; dar sunt plictisit ca un căţel pe care stăpânul 
l-a uitat încuiat în casă... Imi vine să urlu de urât... Ai treabă? 

— Deloc. 

— Unde mănânci astă-seară? 

— Indiferent. 

— Vrei să mâncăm împreună? 

— Mai ales. 

— Unde zici? 

— Unde pofteşti. 

Pornim amândoi la vale. Pe drum, Costică, privind la obloanele 
prăvăliilor, bombăneşte mereu... In dreptul lui Capşa, întâlnim pe alt 
prieten; îl luăm, fără vorbă multă, ca de rechiziție; la răspântia 
bulevardului, încă doi; îi înhățăm; în dreptul legațiunii ruseşti, încă 
unul e prizonier... Curios lucru! Toți foarte plictisiți de repausul 
duminical; şi cu cât banda sporeşte, cu atât dispare plictiseala! Toţi şase 
— oameni de condiție frumoasă în societate — ajungem, aproape bine 
dispuşi, la Iordache, în Covaci. 

Sus, pe terasă... 

— Domnilor — zice Costică — trebuie să știți că, grație întâmplării 
fericite că v-am întâlnit, mi-au fugit din minte nişte idei foarte negre... 


Modulul 3 


e Universul - cotidian bucureştean, 
foarte cunoscut la Începutul sec. al XX- 
lea, condus de Luigi Cazzavillan 

+ Sf. Împărați Constantin şi Elena - 
Sărbătoare religioasă, în 21 mai. 


e ...necăzând sub prescripțiile repausului 
dominical. ..: pentru că este rentier 
şi nu muncește niciodată! 


Ajungem jos, unde moțăie câțiva 
birjari... 


e ...la Şosea... — Şoseaua Kiseleff, 
principala zonă verde a oraşului 
până azi, şi loc de promenadă. 

e Ajungem la Lăptărie. Plin. Evident, tot 
cu „muncitori“! 


SCENE DIN VIAȚA DE IERI ȘI DE AZI 


Dacă, adineaori, nu-ntâleam pe nenea lancu, mergeam, cum eram de 
plictisit, drept la gară, să mă arunc subt roatele primului tren la-n- 
demână. Vă mulțumesc... Sunteţi salvatorii vieții părintelui copiilor soției 
mele, care era să citească mâine, la Câmpulung, în Universul, încă o nouă 
tragică sinucidere la stația B.M.!... Ei bine, faptul acesta, că, din fericire, 
v-am întâlnit, combinat cu faptul, nu mai puțin fericit, că astăzi este ziua 
mea onomastică, sf. Impărați Constantin şi Elena, ne obligă: pe mine să vă 
rog, iar pe do. să primiți, a face eu cinste astă-seară. 

Il sărutăm cu toții şi, care mai de care, îi urăm: 

— La mulți ani, Costică! Cu noroc, sănătate şi veselie!.. Şi cinstit 
socru, dragă Costică! 

Pe urmă, din parte-mi, îi cer scuze că am uitat să-l felicit, fiindcă, 
necăzând sub prescripțiile legii repausului dominical, nu țin niciodată 
socoteala sfinților. 

Costică se-ntoarce-n loc şi deodată, vesel ca totdeauna, strigă: 

— Băiete! aperitive, lista şi răcitori în lege! să vie! 

Ştiu c-am petrecut! 

Ce chef!... şi, dacă trebuie să fim drepți, Costică a plătit de două 
ori petrecerea improvizată — şi cu bani şi cu spirit — ce vervă!... Din 
când în când, constatând că lăsăm „să se răcească“ paharele noastre 
pline, ne strigă, ridicând pe al său: 

— Jos repausul dominical!... Să lucrăm!... lucraţi, domnilor! 

Iar noi împărtăşind părerile lui, lucrăm cu stăruință... Ce activitate! 

Cinci ore fără-ntrerupere, pe nerăsuflate. .. 

Cam pe la deşteptatul rândunicilor — țal!... Aperitive, 18; baterii, 8; 
şampanii, 12, şi 22 pachete de regale... şi 5 rânduri de marghilomane. 

Foarte — cum m-aş putea exprima în termeni mai aleşi, adică mai 
potriviți? — foarte... gata... coborând frumos, însă pe tăcute — nu o 
tăcere lugubră, totuşi solemnă... Ne reculegem. 

Ajungem jos, unde moțăie câțiva birjari, pândindu-şi prada 
matinală; ne oprim puţin să aspirăm până-n adânc praful sănătos ridicat 
spre firmament de târnul municipal. 

Costică, după o sforțare eroică întreabă: 

— Un'e me'sem? 

Noi medităm un moment... Eu ridic din umeri... Ceilalți, ca şi mine. 

— Bi jar! 

Şi, câte doi, câte doi, binişor, ne-am aşezat frumuşel în trei birji. 
Eu cu Costică pornim în frunte... Zic, eu acuma, lui Costică: 

— Un'e me'gem? 

Costică ridică din umeri, şi pe urmă mă sărută; îi plătesc prompt 
cu aceeaşi monedă. 

Din Covaci, apucăm la dreapta-n sus pân Şelari; din Şelari, apucăm 
la dreapta pân Lipscani; din Lipscani, la stânga — şi Costică mă sărută 
şi zice: 

— Eş’ du'ce, 'ne lancule! 

— Sân” tu “tă, Co'tică! 

— Tu'tă du'ce, 'ne lancule! 

Şi râzi... Şi, dând să mă pupe încă o dată, nu ştiu cum face, că-mi 
ridică pălăria, care-mi zboară afară din trăsură, înapoi spre Iordache. 

— Bi'jar!... pă'ria l'nea Iancu! 

Oprim... Birjarul mi-aduce pălăria. Costică mi-o pune pe cap... 
mai îndesat... ca să nu-mi zboare... Şi râzi... Şi ne pupăm du 'ce... 

Dar unde ne aflăm? Pe bulevarvul Colţei, aproape de Piaţa Victoriei. 

— Une'e me'gem, mă, 'mboule?...ştii? întreabă Costică pe birjat. 

«cei patru amici... 


+ Aerul de la Şosea, şampania la botul 


calului, cafeaua tare, îşi fac efectul: 
de acum limba se dezleagă şi 
comunicarea revine „normală“. 


+ Efectele nenorocite ale repausului 


duminical sunt, evident, altele decât 
cele descrise în prima parte a 
textului: atunci fusese vorba de 
plictiseala amicilor, acum, de beţia 
tipografului. Comicul situaţiei rezultă 
tocmai din modul diferit în care este 
percepută una şi aceeaşi situaţie: 
ceea ce este considerat un viciu în 
cazul celorlalți, devine un 
comportament perfect acceptabil în 
cazul vorbitorului. 


...în toiul halei. ..— Halele Centrale din 


Piața Mare sau Piața Bibescu Vodă, 
demolate în anul 1986 din ordinul 
lui Nicolae Ceaușescu, datau din 
1872. Zona a fost, până în 
momentul demolării, principalul 
vad comercial al Capitalei. 


— La Lăptărie, conaşule; cum să nu ştiu? 

— E 'mb'avo! îi răspunde Costică; şi pe urmă cătră mine: auzi ce 
ide’ f'umoasă a-vut 'mbou! 

Dar celelalte două birji nu se văd în urma noastră. 

— Ne-a t'ădat, ca nişte laşi, "ne lancule! 

Aerul de la Şosea ne face mult bine. Ajungem la Lăptărie. Plin! 

Acolo, cei patru amici, care au sosit, prin Calea Victoriei, înaintea 
noastră, ne aşteaptă; ei nu puteu crede că i-am trădat ca nişte laşi. 

Câte un pahar de şampanie, la botul calului! — etc.!!! etc. 1!!! 

Să se facă ziuă... Rândunelele au şi plecat la vânătoare... Reintrăm 
în Capitală, în căutarea unui joarț cu cognac fin... Am găsit... 

Ciudat efect face cafeaua tare!... Ni s-a dezlegat limba... leşim... 
E lumină mare... O aglomerație... Un accident?... Să anunțăm 
Salvarea!... Ne apropiem... 

Un cetățean şade jos pe marginea trotuarului şi nu vrea să se scoale, 
cu toate insistențele sergentului. 

— Ce e? întreb pe sergent. 

— E repaosul dominical, domnule: nu mai poate umbla; trebuie să-l 
ridic de-aici, să nu-l calce vreo trăsură... Haide, sus! 

Şi dă să-l ridice; cetățeanul se lasă greu din balamale, scapă din braţele 
omului ordinii şi se aşează iar la loc. Il privesc de aproape. .. Il cunosc... este 
un excelent culegător tipograf, om în vârstă şi foarte cumsecade. Zic: 

— Scoală, monşer, nu face pentru d-ta să te dai în spectacol... eşti 
om serios, tată de familie... 

— Ba, pe tat-tu! răspunde el. 

— Imi pare rău — adaug eu — că n-ai înţeles bine morala mea... 

— Ba am înţeles; dar vorba mea e: unde găsim noi acuma ciorbă de burtă? 

— D-tale ti-ar trebui acuma un joarț cu cognac fin... nu ştii ce bine 
ti-ar face! 

— Moft!... Am băut jvart la Comşa... ciorbă de burtă! n-auzi? 

Dar Costică, foarte-ncântat de vorbele acestea, zice: 

— N'ne lancule, schembea, ca'va s'zică?... Ştii că are o idee 
frumoasă! hai la o schembea! 

L-am suit pe cetățean în birjă şi am pornit la piață. Pe drum 
cetățeanul dormea strajnic în brațele lui Costică. 

— Uite la el, în ce hal! zice Costică... Uite, domnule, efectele 
nenorocite ale repausului domenical! 

— Dragă Costică — zic eu — oricum, lumea noastră are nevoie şi de 
asta, de repaus domenical, după atâta trudă... Şi mai la urmă, toți, 
toți suntem nişte... stricați. 

Şi cu toții ne-am dus prin urmare să ne dregem lângă hală. 

Adevărul e că schembenua dreasă bine cu puţin ardei roşu, este la 
ocazie, superioară cafele cu cognac fin — drege... lucru mare! 

— După schembea, pe la şapte de dimineaţă, în toiul halei, luăm seama 
că amicul nostru, culegătorul, a dispărut dintre noi. 

— Ne-a trădat, zice Costică; amicul d-tale este un laş! 

Dar n-apucă să isprăvească vorba, şi iată iar amicul meu, spălat şi 
dichisit, cât s-a putut mai bine... a fost la bărbier... 

— Ei! acuma, unde mergem? îl întreabă Costică. 

— Eu — răspunde omul nostru — mă duc la atelier... După repausul 
dominical, începem la şapte... Sunt şef de echipă, nu pot să fac blau. 

S-a scuzat dacă ne-a făcut cumva vreo necuviință, ne-a multumit 
frumos, de cinstea ce i-am făcut şi a plecat la treaba lui. 

Noi — am dejunat — mai devreme — la Lăptărie — până seara. 


Modulul 3 


HOTEL 
TIT] MAJEST 


E repaosul dominical... 


Monolog interior — formă de enunţ 
care nu se pronunţă cu glas tare, fără 
destinatar adresat, aparținând unui 
personaj. Se caracterizează prin: 
tendinţa folosirii timpului prezent şi a 
persoanei |, prezența unor verbe de 
gândire (a gândi,a cugeta, a judeca, a 
chibzui, a reflecta, a medita etc.) sau 
dicendi (a zice, a spune, a grăi, a vorbi, a 
se adresa etc.), a adverbelor de întărire, 
a exclamaţiilor, a intero- gaţiilor etc. 

Locutor - termen sinonim cu 
emiţător, persoană care vorbeşte. 


Monşer... când mai văd şi toată 
mitocănimea asta... 


SCENE DIN VIAȚA DE IERI ȘI DE AZI 


Dictionar 


> 


aperitiv, s.n. — băutură alcoolică consumată înainte de masă 
(pentru a stimula pofta de mâncare). 

baterie, s.f. — un litru de vin şi o sticlă de sifon luate împreună. 
a face blau, expr. — a lipsi, a trage chiulul. 

jvarț, s.n. — cafea neagră, tare. 

marghiloman, s.n. — cafea turcească fiartă cu rom sau cu coniac. 
mitocănime, s.f. — mulțime de mitocani (de la mitocan + suf. - 
ime, om cu comportări grosolane, vulgare, bădăran). 
moftangiu, s.m.- (Fam.) om neserios pe care nu se poate conta, 
flecar (şi şmecher). 

monşer, s.m - (Franţuzism fam.) termen familiar cu care o 
persoană se adresează unui bărbat. 

schembea, s.f. — ciorbă de burtă. 


Explorarea textului 


Joia trecută, 21 mai, neavând treabă... 

1. Descrie împrejurările întâlnirii dintre personajul-narator şi 
amicul Costică Parigoridi. 

2. Selectează cele două secvențe, din debutul textului, în care 
naratorul şi amicul său descriu forfota mulțimii pe Calea 
Victoriei. 

3. Compară modul diferit în care cei doi percep agitația străzii 
şi numeşte câte o trăsătură de caracter a fiecărui personaj, 
ce poate fi dedusă din aceste diferențe de percepție. 

4.  Motivează-ţi opțiunea pentru fiecare caz în parte. 


Monşer... când mai văd şi toată mitocănimea asta... 

1. Selectează trei - patru formule de adresare pentru a observa 
cum variază ele în funcţie de interlocutori. 

2. Descrie raporturile dintre personaje, ţinând seama numai 
de sugestiile oferite de aceste formule. 

3. Selectează două - trei formule de referire pentru a observa 
cum variază ele în funcţie de locutor. 

4. Ce informaţii despre personaje îți oferă asemenea formule? 


Monolog şi dialog 

1. Identifică o secvenţă potrivită pentru a ilustra conceptul 
monolog interior şi indică toate caracteristicile acestuia, 
prezente în textul selectat. 

2. Descrie modul în care gândeşte locutorul despre persoanele 
vizate, folosind numai informaţia oferită de formulele de 
referire selectate. 

3. Motivează folosirea în mod repetat a apostrofului în 
dialogul celor două personaje. 

4. Imaginează-ți şi descrie gesturile, mimica, tonalitatea şi 
ritmul vorbirii adecvate contextului în care se produce 
dialogul dintre cele două personaje. 

5. Explică jocul de cuvinte din următorul schimb de replici: 

- Eş' du'ce, 'ne lancule! 
- Sân’ tu'tă, Co'tică! 
- Tu'tă du'ce, 'ne lancule! 

Comicul 


1. 


5. 


Numeşte modalitățile de producere a comicului în schița 
lui I.L. Caragiale. 

Argumentează-ți afirmațiile pentru fiecare modalitate iden- 
tificată, în parte. 

Numeşte mijloacele/ procedeele de caracterizare a perso- 
najelor, existente în text. Exemplifică fiecare dintre mijloacele/ 
procedeele identificate, apelând la textul lui Caragiale. 
Indică două trăsături ale lui Costică Parigoridi, respectiv, ale 
lui nenea Iancu, ţinând seama numai de limbajul acestora. 
Argumentează-ţi afirmațiile pentru fiecare trăsătură, în parte. 
Descrie oral impresia produsă de lectura textului. 


Evaluare curentă. Aplicaţii 


1. 
2; 


Rezumă schița Repausul dominical în 10-15 rânduri. 

Scrie o continuare de 5 - 10 cuvinte a primei replici, 
adecvată contextului şi situației de comunicare: 

- Să presupunem că se-mbată şi poporul... Ei! Şi?... parcă...[...] 
- Inteleg ce vrei să zici! 

Exprimă-ţi opinia despre semnificația punctuaţiei 
propoziției finale a schiţei: Noi - am dejunat - mai devreme - 
la Lăptărie - până seara. 

Selectează, din lista următoare, toate elementele de relație 
care ar putea fi plasate logic în spaţiile punctate: sau, şi, dar, 
iar, ori, deci, aşadar. Explică motivele care te-au determinat 
să faci această selecţie. Imaginează contexte în care ar putea 
fi întrebuințate şi celelalte elemente de relație. 


Am cumpărat mere ..... pere. Ai cumpărat mere ..... 
pere?..... cumpăr mere ..... pere. ..... cumpăr mere ..... pere? 
Cumpăr mere ..... pere. Voi cumpăra mere ..... pere? 


Narațiunea este realizată numai la persoana I, din per- 
spectiva personajului-narator, nenea lancu. Exprimă-ţi 
opinia, într-un text de 20 - 30 de rânduri, despre raportul 
dintre ficțiune şi realitate în schiţa lui Caragiale. Este util 
să apelezi în textul tău şi la informaţiile despre ficțiune şi 
verosimil, din manual, de la pag. .... 


Dincolo de text 


1. 


2. 


Citeşte următoarele schițe ale lui I.L. Caragiale: Ţal, La 
Moşi, Five o'clock. 

Notează, sub forma unui jurnal de lectură de trei - patru 
pagini, impresii despre aceste texte (te poți referi la temă, 
motiv, viziune despre lume, limbaj, tipuri de personaje, 
modalități de realizare a comicului etc.). 

Consideri că aceste patru schițe au ceva în comun? Dacă 
da, încearcă să stabileşti ce anume. 

Caută, împreună cu alți colegi, fotografii, ilustraţii, documente, 
obiecte diverse de la începutul secolului al XX-lea, cu ajutorul 
cărora aţi putea să reconstituiți, fie şi sumar, atmosfera acelor 
timpuri, pentru a realiza un portofoliu tematic. Găsiţi un 
nume potrivit pentru tema acestui portofoliu. 

Limbă ŞI Comunicare 


EXPRIMAREA ORALĂ 


Dialogul este o convorbire între cel puţin două persoane, care se adresează alter- 
nativ una alteia. Mărcile sale grafice sunt linia de dialog sau ghilimelele şi alineatul. 


1. Imaginează-ţi şi descrie, într-un text de cel mult cinci rânduri, cadrul în 
care ar putea avea loc o discuţie între următorii parteneri de dialog, având 
ca temă petrecerea timpului liber în week-end. Precizează, de asemenea, 
şi o posibilă finalitate a acestei discuții: 

a. doi colegi de bancă; b. părinţi şi cei doi copii ai lor; 
c. dirigintele, elevii clasei a IX-a [C] şi directorul şcolii. 

2. Alege una dintre cele trei variante de mai sus şi scrie un dialog format din 

patru - cinci perechi de replici. 


Tipuri de dialog 

e Conversația cotidiană este o formă familiară/ informală de comunicare orală, 
dialogată. Ea se creează continuu, prin interacțiunea vorbitorilor, fără a fi 
guvernată de reguli stricte, fără limitări în privinţa temelor şi fără a necesita 
un cadru special al desfăşurării. 

e Reguli ale dialogului indiferent de tipul dialogului, acesta presupune respec- 
tarea câtorva reguli, între care acordarea atenţiei partenerului, pre-luarea/ 
cedarea cuvântului la momentul oportun, dozarea participării la dialog. 
Dialogul presupune şi folosirea unor formule de inițiere (alo, buna-ziua, salut 
etc.), de menținere (înțeleg, te ascult, desigur etc.) şi de închidere (la revedere, pa, 
cu bine etc.) a contactului verbal. Ca şi în cazul monologului, este bine să acorzi 
atenţie egală atât comunicării verbale cât şi celei nonverbale şi paraverbale, 
ţinând seamă totodată de auditoriu şi de context. 

Atenţie! Evită să monopolizezi discuţia, nu da semne de nerăbdare (sau de 
plictiseală) în timp ce vorbeşte partenerul, nu încerca să-ți demonstrezi cu orice 
preţ superioritatea. 


1. Scrie câte o posibilă formulă de iniţiere a unei conversații telefonice purtate 
cu o rudă (unchi/ mătuşă) pe care vrei să o feliciți de ziua numelui, respectiv, 
una de închidere. 
2. Scrie câte o formulă de iniţiere şi de închidere a unei conversații cu urmă- 
toarele persoane şi în următoarele contexte: un tânăr necunoscut, de aceeaşi 
vârstă cu tine, căruia îi ceri o informație; o profesoară de la şcoala unde 
înveţi, pe care o rogi să-l cheme din cancelarie pe dirigintele tău; fratele 
tău mai mare/ sora ta mai mare, pe care îl rogi/ o rogi să te ajute să rezolvi 
o temă dificilă pentru şcoală; bunicul/ bunica pe care îi anunti la telefon 
că le vei face o vizită a doua zi. ~ 

Tehnici ale dialogului eficient 

e adecvarea la situația de comunicare (partener, context) presupune aceleaşi 
reguli precum cele discutate la monolog. Aşadar, atenţie la alegerea tipului 
de limbajul (formal, informal), la auditoriu (vârstă, numărul persoanelor, 
relaţia dintre voi, competenţa voastră în domeniul abordat etc.), la contextul 
în care se realizează comunicarea (în clasă, în afara clasei, în fața unor martori 
etc.), la reacția partenerului/ partenerilor. 

e elementele nonverbale (gesturi, mimică, poziția corpului) şi paraverbale 
(tonalitate, accent, pauze în vorbire, ritm). 

e adecvarea la scopul comunicării (informare, argumentare/ persuasiune). 


1. Integrează fiecare dintre următoarele replici în câte o construcţie dialogată 

adecvată situației de comunicare sugerate: 

a. - Nici eu nu ştiu ce să cred despre toate chestiile astea. 

b. - Aşadar, pe mâine. 

c. - Te aştept de o jumătate de oră, şi nu e prima oară când întârzii! 

2. Răspunde cu DA sau NU la următoarea întrebare: Formula de închidere a 
conversaţiei este adecvată formulei de inițiere? Dacă răspunsul este DA, 
motivează-ţi acordul. În cazul în care consideri că NU este adecvată, scrie 
formula pe care o consideri potrivită. 

- Câte ceasuri sunt, Mitică? 
- Câte a fost ieri pe vremea asta. 
b. - Birjar! slobod? 
- Da, conaşule... 
- Atunci, du-te acasă. 
- Ți-aş face curte, domnişoară - zice Mitică unei tinere telegrafiste - dar vai! n- 
am curaj; ah! ştiu cât eşti de crudelă! 
- Cum, domnule Mitică? de unde ştii? 
- Parcă eu n-am văzut cum baţi depeşile! (LL. Caragiale, Mitică) 

3. Uneşte cu o linie formula de iniţiere a unei conversații, din prima coloană, 

cu formula de închidere potrivită, din a doua coloană: 


Salut! Să fii mai atent altă dată! 
Bună ziua, domnule! 

Săru' mâna! 

Fiți amabilă, vă rog... 


Hei, tu, ăla de acolo!... Mulţumesc, am înțeles! 
Nu te supăra, spune-mi te rog... La revedere. 
Ce faci, domnule? Eşti chior?... Săru' mâna! 
Ţi-ai făcut tema la chimie? Multumesc! 


4. Citeşte cu voce tare următoarea replică: 

- Bi'jar!... pă'ria lu’ nea Iancu! Motivează punctuaţia, evidențiind şi rolul 
ei în plan stilistic. 

5. Imaginează-ţi că persoana care rosteşte următoarele cuvinte este bâlbâită 
şi rescrie replica, apelând la semne de punctuație adecvate, astfel încât să 
sugereze pe cât e posibil această caracteristică a locutorului: 

- Hai să mergem la Lăptărie, cu trăsura! 
6. Înlocuieşte replica nonverbală cu una verbală, adecvată situaţiei de comu- 
T) nicare (partener, context): 

- Mergeţi departe? întreabă domnul. 
- De! departe şi nu departe... 
RE 


- Până la Mărăşeşti... 

- Până la Mărăşeşti! (LL. Caragiale, Accelerat no. 17) 

7. Imaginează-ți şi descrie mimica, gesturile care ar trebui să însoțească replica 
nonverbală de mai sus. 

8. Reconstituie contextul (loc, timp, personaje etc.) în care are loc următorul 
schimb de replici: 

In față, la câțiva centimetri, [era] cuierul cu paltoanele elevilor. Pe gulerul unuia 
mai era prins un mărțişor. Se întoarse, străbătu încet culoarul între bănci şi se aşeză 
la catedră. Elevii ridicară capetele urmărindu-l curioşi. „Unde am rămas?“ întrebă 
el. „Nu există scriitor valoros care să nu se fi inspirat din tezaurul de simțăminte 
adânci al creaţiei populare“, citi premianta clasei. „Da, spuse el. Deschideţi cartea 
la pagina 74 şi faceți exercițiul 3. Toată lumea.“ [...] „Ce vă uitaţi? - ţipă el înălțând 
brusc privirea. Toată lumea să lucreze!“ [...] 

„Poftim?“ întrebă Sebastian cu glas tare şi-şi luă palmele de la ochi. Din banca întâi, 
premianta clasei, ridicată în picioare, îl privea cu un zâmbet înţelegător. „Spuneam - 
reluă eleva cu un ton nedumerit, dar oarecum mândră că tocmai ea are nedumerirea 
asta - că el nici nu fuge, nici nu se apără.“ „Ce exercitiu v-am dat?“ întrebă Sebastian. 
„Exercițiul 3, pagina 74“, răspunse premianta. Sebastian aruncă o privire spre manual. 
„Într-adevăr, răspunse el, nici nu fuge, nici nu se apără... da, aşa e.“ „De ce?“ întrebă 
eleva, gata să plonjeze spre caiet. [...] „Deoarece, răspunse Sebastian tare, revenindu-şi 
şi sculându-se de la catedră, el face altceva, dragi copii: el îşi transformă moartea într- 
o nuntă.“ Elevii scriau deja febril, concentrați. „O nuntă măreață, continuă Sebastian 
păşind printre bănci, o nuntă de proporții cosmice la care, ia să vedem, cine iau parte?“ 
Şi-n timp ce premianta dădea prompt răspunsul [...] el se afla din nou lângă cuier... 

(loan Groşan, Marea amărăciune) 
9. Imaginează răspunsul prompt pe care îl dă premianta. 


Structura dialogului 

e Unitatea minimală din care se constituie dialogul se numeşte replică. Replicile 
pot fi verbale, nonverbale sau mixte. In dialog, replicile se intercondiționează, 
pot rămâne neterminate ori pot fi continuate de către partenerul de dialog. 
Ele pot fi construite sub formă de perechi sau în grupaje mai ample etc. 


1. Explică efectul comic produs de următoarele replici, din schița Căldură mare 
de I.L. Caragiale, făcând observaţii asupra modului cum acestea se intercon- 
diționează, rămân neterminate ori sunt continuate de către partenerul de 
dialog; 

Domnul: La câte vine d. Costică seara la masă? 

Feciorul: Care d. Costică? 

D.: Stăpânu-tău. 

F: Care stăpân, domnule? 

D.: Al tău... d. Costică. 

F.: Pe stăpânu-meu nu-l cheamă d. Costică; e proprietar... 
D.: Ei! şi dacă-i proprietar? 

F.: Il cheamă d. Popescu. 

D.: Şi mai cum? 

F: Cum, mai cum? 

D.: Fireşte... Popescu, proprietar... bine... şi mai cum? 
F: Nu pot să ştiu. 

D.: Nu-l cheamă Costică Popescu? 

FE: Nu. 

D.: Nu se poate. 

E: Ba da, domnule. 

D.: Apoi vezi? 

F.: Ce să văz? 

D.: Il cheamă Costică? 

F: Ba, Mitică. 

D.: Mitică?... peste poate!... Ce stradă e aici? 

F: Numărul 11 bis... 

D.: Nu e vorba de 11 bis. 

F: A zis domnul că nu vrea să puie 13, că e fatal. 

D.: N-are a face 13... Eu te-ntreb de stradă. Ce stradă e asta? 
F: Strada Pacientii. + 

D.: Strada Pacienţii?... imposibil! 

F: Nu, domnule, e strada Pacienţii. 

D.: Atunci, nu e asta. 

F.: Ba-i asta. 

D.: Nu. 

F.: Ba da. 

D.: Eu caut din contră, strada Sapienţei, 11 bis, strada Sapienţii, d. Costică Popescu. 


2. Împreună cu un coleg interpretaţi în fața clasei dialogul reprodus de mai 
sus, încercând să adaptaţi tonul, ritmul vorbirii, mimica, gesturile la con- 
ţinut. Colegii vă vor privi şi vor face comentarii asupra reuşitei/ nereuşitei 
interpretării voastre. 


Tipuri de dialog 

Discuția argumentativă, raportată la conversaţie, poate fi caracterizată prin 
restricții privind cadrul desfăşurării, tematica şi finalitatea. 

Argumentare şi contraargumentare în dialog presupun, în general, trei etape: 
afirmația, motivarea şi concluzia. In ceea ce priveşte tehnica şi limbajul, 
contraargumentarea presupune reluarea argumentelor partenerului şi 
combaterea lor punct cu punct, prin demonstrarea netemeiniciei acestora. 
Atenţie! Indiferent de opinia ta, evită tonul excesiv, jignirea partenerului (care 
se poate produce nu doar prin cuvinte, ci şi prin gesturi nepotrivite, prin 
mimică, prin lipsa atenţiei ori prin felul în care îl priveşti), afişarea unui aer 
de superioritate etc. 

1. Scena reprodusă mai jos, aparţinând farsei într-un act Conu Leonida față 
cu Reacţiunea de I.L. Caragiale, deşi construită în cheie comică, este bun 
un exemplu pentru aplicarea cunoştinţelor despre argumentare şi contra- 
argumentare. Precizează cadrul, tematica şi finalitatea acestei discuţii. 

2. Delimitează, secvențele care compun, succesiv, etapele argumentării şi ale 
contraargumentării. ldentifică, apoi, cuvintele/ structurile specifice argumen- 
tării şi contraargumentării în dialog. Discutaţi pe grupe de patru-cinci 
colegi şi comparaţi-vă rezultatele pentru a constata justeţea observațiilor. 

SCENA II 
Efimiţa: [...] Leonido!!! 


SCENA III 
Leonida (sculându-se din somn, spăimântat): "Ai! ce e? 
Efimiţa: Leonido! scoal' că-i foc, Leonido! 
Leonida (speriat): Unde-i foc? 
Efimiţa: Scoal' că-i revuluție, bătălie mare afară! 
Leonida: Aş! vorbă să fie! Ce te pomeneşti vorbind, domnule? 
Efimiţa: Bătălie la toartă, soro: pistoale, puşti, tunuri, Leonido, țipete, chiote, mare 
lucru, de am sărit din somn! 
Leonida (luând-o cu binişorul): Miţule, nu-i nimica; ştii cum eşti dumneata ne- 
vricoasă, unde am vorbit toată seara de politică, te-i fi culcat şi cu fața-n sus şi ai 
visat cine ştie ce. 
Efimița (impacientată): Leonido, deşteaptă sunt eu acuma? 
Leonida: Apoi de! Miţule, asta dumneata ştii. 
Efimiţa (atinsă): Bravos, bobocule! nu m-aşteptam ca tocmai dumneata să te pronunți 
cu aşa iluzii“ în contra mea; te credeam mai altfel... îmi pare răul... Cucoane Leonido, 
sunt deşteaptă; am auzit acum cum te-auz şi m-auzi... revuluție, bătălie mare! 
Leonida: Bine, Miţule, stăi, nu te importa** degeaba. De când m-ai deşteptat pe mine, 
ai mai auzit ceva? 
Efimiţa: Nu. 
Leonida: Apoi de! cum vine treaba asta? spune matale... 
Efimiţa (cam în nedomiririe): De, soro, ştiu şi eu? 
Leonida: Apoi, vezi? Dar... s-o mai luăm şi pe partea ailaltă, să vedem ce-ai să mai 
zici. Bine, chiar revuluție să fi fost, să zicem; ...nu ştii dumneata că n-are nimini 
voie să descarce focuri în oraş? e ordin de la poliție... 
Efimiţa (aproape răsconvinsă): De! bobocule, să zic şi eu cum zici, că după cum 
le spui dumneata, una şi cu una fac două, n-are de unde să te mai apuce omul... (stând 
la gânduri şi iar îndoindu-se) Da’ bine, soro, am auzit, am a-u-zit, cum s-auz ce 
nu era? ce-am auzit dacă nu era nimica? 
Leonida: Ei domnule, câte d-astea n-am citit eu, n-am păr în cap! Glumeşti cu 
omul! Se-ntâmplă... (cu tonul unei teorii sigure) că fiincă de ce? o să mă-ntrebi... 
Omul, bunioară, de par egzamplu, dintr-un nu-ştiu-ce ori ceva, cum e nevricos, 
de curiozitate, intră la o idee; a intrat la o idee? fandacsia e gata; ei! şi după aia 
din fandacsie cade în ipohondrie. Pe urmă, fireşte, şi numica mişcă. 
Efimița: Comedie, soro! (minunându-se) Aşa o fi! 
Leonida: Bunioară şi dumneata acuma, o ipohondrie trecătoare; nu-i nimica... Hai 
să ne culcăm: noapte bună, Miţule! 
Efimiţa: Noapte bună. (încă nedomirită oarecum, stinge lampa şi se vâră în pat) 
Leonida (după o pauză): Nu te mai culca cu fața-n sus, Miţule, că iar visezi. 


3. Fii atent şi la rolul conectorilor în construirea unei argumentări. De exemplu, 
în Dar... s-o mai luăm şi pe partea ailaltă..., conjuncţia exprimă un anumit 
raport între propoziţii, singurul posibil în context. Oricare alt element de 
relaţie ar face enunţul absurd. Aceeaşi observaţie este valabilă şi în situaţii 
precum: ...am auzit acum cum te-auz şi m-auzi...; Bine, chiar revuluție să fi 
fost, să zicem; ...nu ştii dumneata că n-are nimini voie să descarce focuri în oraş? 
etc. Explică modificările de sens care s-ar produce în cazul folosirii altor 
conectori şi trage concluzii privind rolul acestora în comunicare: Şi... s-o 
mai luăm şi pe partea ailaltă...;...am auzit acum cum te-auz sau m-auzi; Bine, 
chiar revuluție să fi fost, să zicem; ...de ce nu ştii dumneata că n-are nimini voie 
să descarce focuri în oraş? 

la icHune şi realitate 


Inainte de text 


Imaginăm vacanța ca timp al perfecțiunii noastre. Tot ce n-am izbutit 
în restul anului tocmai acum vom face, dovedind neaşteptate energii 
care, altminteri, par să nu ne fi stat în fire. În chip miraculos, 
desăvârşirea va veni de la sine, fiindcă exact în acest interval visăm 
„Să nu facem nimic“, să trăim fără grijă, dormind ca lemnul şi sculându- 
ne numai la masă. Dar de ce, dacă n-ar fi vorba decât de un răgaz 
recuperator, nu ne putem închipui „vacanța“ unui tigru sau a unei 
vrăbii? Poate pentru că ea nu ține numai de regulile supraviețuirii, 
odihnă între două prăzi la adăpostul lipsit de primejdii. Dacă am privi- 
o doar astfel, riscăm să-i răpim misterul şi nostalgia, s-o dezumanizăm. 

Doamna Zoe Cantacuzino, căreia o existență longevivă şi o bună 
memorie a amănuntelor îi permit opinii avizate asupra subiectului, 
- Remarcă faptul că reporterul, 4 avut bunăvoința să poarte un dialog cu noi pe această temă; îi 


informat în prealabil în legătură cu mulțumim. (Tita Chiper) 
persoana intervievată, nu intervine 


decât atât cât este necesar ca să 
„împingă“ discuţia mai departe. 
* Rolul reporterului nu este să se 


pună pe sine în valoare, ci să stimuleze AMINTIRI DIN ZIUA A ŞAPTEA 
persoana intervievată să dea răspunsuri — de vorbă cu doamna Zoe Cantacuzino — 
cât mai complete. interviu realizat de Tita Chiper 
+ Deşi ar părea că toată discuţia 
evoluează prin hazard, este evident că Discuţia cu doamna Zoe Cantacuzino aduce în prim plan 
reporterul trebuie să urmărească un plan imaginea unei lumi şi a unei vieţi „normale”, brutal întrerupte în 
pregătit prealabil. anii '50 de comunism. Să te vezi dat afară de la cooperativa 
- Reporterul poate marca anumite „Drum nou”- unde trebuia să scoată cămăşi la propria maşină 
secvențe prin subtitluri, dar numai cu adusă de acasă, pentru a putea supravieţui — de către „şefa de 
acordul persoanei intervievate. catedră”, după ce ai trăit o viaţă în preajma unor personalităţi ale 


secolului precum Titu Maiorescu, Simion Mehedinţi, Dimitrie 
Pompei, Dinu Lipatti şi încă alţii nu este o experiență uşor de 
trecut. Trebuie remarcat însă că această schimbare brutală şi 
profund nedreaptă a existenţei nu i-a alterat cu nimic fiinţa, căci 
omul adevărat îşi păstrează demnitatea şi naturalețea indiferent 
de împrejurările trecătoare ale vieții. iar un refugiu în fața 
invaziei brutale a urâtului poate fi amintirea copilăriei şi mai ales 
a celor mai frumoase momente ale ei, zilele de vacanţă. 


NOSTALGIA CRICOVULUI 
Stimată doamnă Cantacuzino, de ce n-avem sentimentul 


vacanței când ne petrecem timpul liber acasă, oricât de lung 
ar fi el şi oricât de fără griji ne-am simți? 

Interviul (media) — este o convorbire 
între două persoane, având drept scop 
obţinerea de informaţie în beneficiul 
unei audienţe nevăzute; p. ext. text al 
acestei convorbiri, apărut în presă sau 
difuzat prin radio sau televiziune. 


«0 casă cu grădină mare... 


SCENE DIN VIAȚA DE IERI ȘI DE AZI 


Zoe Cantacuzino: Acasă-i obişnuința, rutina, lucrurile ştiute. 
Vacanţa începe când schimbi peisajul. leşi din „cunoscut“, faci ce-ţi 
trece prin cap, ce-ţi place, vezi altă lume. Pentru noi în copilărie şi 
în tinerețe vacanţa era la Cioceni, în Prahova, o moşie pe unde trecea 
Cricovul. Când ne-am făcut mai mari, nu prea înțelegeam de ce 
puteam să ne placă atâta „plaja“ de-acolo. Mai ales că înainte să 
ajungem la Cioceni, ne duceam un timp la mare, la Carmen Sylva, 
la pensiunea Movilă. Nu mai ştiu cât stăteam acolo. Pe urmă mergeam 
la munte, la Sinaia, natural, unde-n toate vilele erau oameni cunoscuți. 
Pentru noi copiii, cea mai mare distracție era să mergem la cofetăria 
Kalimtzachis, care făcea o înghețată teribil de bună. După ce stam 
cât stam la Sinaia, plecam la Cioceni, în adevărata vacanță. Acolo 
eram de capul nostru, eram fericiți. 

În sfârşit î în natură, scăpați de zidurile oraşului, de şcoală... 

Nu, că noi, fetele, soră-mea şi cu mine, învățam acasă, mergeam 
la şcoală numai când dam examene; frații mei, da, ei se duceau zi de 
zi la liceu. Locuiam pe atunci în str. Aurel Vlaicu, într-o casă cu 
grădină mare, teren de tenis, piscină, aşa că oraşul nu-l simţeam prea 
apăsător. În familia Greceanu eram cinci copii, aveam rude şi prieteni, 
casa era veselă, mereu plină de lume. La un momet dat tata organiza 
la noi nişte conferințe ținute de copii mai mari, prilej să-nvețe băieții, 
mai ales, dar şi fetele să vorbească-n public: venea Miti Gerota, venea 
Georges Cantacuzino, viitorul meu soț, venea şi Mica Mehedinţi, fiica 
profesorului Simion Mehedinţi, pe care frații mei o găseau foarte 
frumoasă. El ne plăcea, ea mai puțin. Când veneau la tata, Simion 
Mehedinţi şi Dimitrie Pompei ne chemau şi ne pisau cu întrebări: 
unul la geografie, ălălalt cu matematică. Şi atunci când auzeam că 
o să sosească, fugeam din vreme, ne ascundeam, ne suiam prin pomi, 
era o întregă poveste până ne prindea şi ne aducea în fața lor. La 
matematică eram bună, dar la geografie nu mă descurcam deloc. Cine 
ne plăcea când venea la tata era Titu Maiorescu, foarte drăguţ ca om. 
Şi mai era cineva pe care-l simpatizam: Miron Cristea. Viitorul 
Patriarh a fost mult timp secretarul bunicului meu, genealogistul 
Ştefan Greceanu, şi rămăsese prietenul casei. Într-o zi mama a avut 
buna idee să-i arate o poezie de-a soră-mii (ea se ascunsese de emoție) 
„Floricica vieții mele! Am venit să mor cu tine“, sau aşa ceva. 
Miron Cristea îi spunea de atunci „mica poetă ă“; — Didi cred c-avea 
6 ani — dar asta a rămas singura „operă“ a ei, n-a perseverat. Cum 
îți spui, la Cioceni scăpam de program fix, de lecții, de profesori, de 
regulile pe care le făceau cei mari, părinții în primul rând. 

Dar acolo tot cu ei mergeați. 

Acolo şi ei mi se păreau mai destinşi, mai altfel. Tata adora caii şi 
aveam foarte mulți: de călărie, de trăsură. Li plăcea să mâne 4 cai 
înaintaşi, uneori 6. Ne lua şi pe noi să ne-nveţe să conducem, dar numai 
doi cai înhămaţi la o cabrioletă. Grozav! Dar mult mai palpitante erau 
exerciţiile de călărie. Parcă văd şi-acum tabloul: tata în şa, noi pe alt cal 
şi o curea agățată de căpăstrul calului nostru, pe care tata o ținea cu mână 
sigură, să n-o luăm razna. Pân 'ce-am învățat că pe urmă... Una două 
porneam călări la Cornu, la vecini: la Mircea (la Michi) Cantacuzino, 
căsătorit cu Ştefana Golescu unde ne întâlneam cu rude sau prieteni, 
care pe urmă, veneau şi ei la noi, şi era o mare distracţie pentru toți. 
După ce-a murit tata  şi-am plecat cu mama la Paris, pot spune că 

icționar cultural 

„„ne duceam un timp la mare, la 
Carmen Sylva... staţiune pe 
litoralul Mării Negre, rebotezată de 
comunişti în anii' 50 Vasile Roaită. 
Astăzi se numeşte Eforie. 

..noi fetele învățam acasă, mergeam 
la şcoală numai să dăm examenele 
- sistemul de învățământ de până 
la al doilea război mondial permitea 
şi pregătirea elevilor în particular, 
singura obligaţie a acestora fiind 
susținerea examenelor de sfârşit de 
an la o şcoală de stat. 


+ profesorul Simion Mehedinţi (1868 — 


1962) - geograf renumit. 

Dimitrie Pompei (1873 - 1954) - 
tematician. 

Titu Maiorescu (1840 - 1917) — critic 
literar şi estetician, întemeietorul 
societăţii Junimea. 

Ciu En Lai - conducător al Partidului 
Comunist Chinez, '70. A 
vizitat România şi a avut relaţii 
cordiale cu Nicolae Ceauşescu. 
prințul Nicolae - fiul regelui 
Ferdinand |. 


ma- 


în anii 


una din nostalgiile noastre era „vara la țară“. 

A trăi la Paris nu se confunda cu imaginea unei vacanțe 
ideale? 

Acolo aveam treabă, program. Frate-meu mai mare, Radu, făcea 
Polithehnica; era o facultate serioasă, de renume, veneau acolo studenți 
din toată lumea. Unul din colegii săi, un chinez, a devenit mai târziu 
premierul Ciu En Lai; frate-meu aşa zicea, dar cum în familia 
Greceanu umorul era la mare preț, eu am ceva dubii. E drept că erau 
cam de-o vârstă şi unele amănunte ar corespunde adevărului: mai 
ştii? 


NEPREVĂZUTUL FIECĂREI ZILE 


De ce ni se părea că adevăratele întâmplări pline de haz şi 
de surpriză se pot petrece numai în vacanță? 

Cred că atuncea suntem foarte naturali şi asta ne face mai atenți 
la ce-i în jur. Altfel de ce ne-am aminti de nişte nimicuri, sau ne- 
ar amuza chiar peripețiile neplăcute? Înainte să mă căsătoresc 
hotărâsem cu fratele meu cu Michi Cantacuzino şi cu toată 
„Golescăria“ tânără, să facem o excursie la Istambul. Vara, cald, de 
ce să luăm noi cabine? Vacanţa înseamnă aventură. Aşa că am luat 
şezlonguri pe punte. A fost o furtună mare de-a căzut şi coşul 
vaporului; şezlongurile se închideau brusc, nouă ne era rău, cădeam 
pe punte, bietul Michi, singurul care se ținea mai bine, abia apuca 
să ne adune şi să ne aşeze pe şezlonguri, că iar nimeream pe jos. Tot 
drumul a fost un calvar. Intoarcerea însă a fost un vis; marea lină, 
căpitanul adorabil, noi — cu amintiri din câteva zile ca dintr-un an 
întreg. Asta o țin minte, fiindcă-i o peripeție. Dar îți rămân în minte 
şi fleacuri sau întâmplări care doar pentru tine par vesele. La Cioceni 
aveam şi crescătorie de vaci de rasă şi de bivoliţe. Fiecare turmă ieşea 
cu taurul respectiv, totul era să nu se nimerească amândoi deodată. 
Pentru noi însă, o zi foarte norocoasă când auzeam urlete-n toată 
curtea: „a scăpat tauriiii!“... Pasionant. Lumea se agita, alerga, 
şi noi — adăpostiți pe după gard, urmăream scena: ce fac? Se-ncaieră? 
Care-i mai tare? Tot de-acolo îmi amintesc de-o vânătoare de dropii, 
prima şi singura din viața mea. După multe rugăminți, probabil, 
fuseserăm luați şi noi, frate-meu Bibi şi cu mine. Vânătorii au început 
să înainteze târâş prin mirişte; o vreme ne-am chinuit şi noi, urmând 
regula. Dar cred că eram foarte curioşi să vedem misterioasele păsări, 
de care auzisem atâtea, sau ne-om fi plictisit, aşa că ne-am ridicat 
amândoi deodată. Şi când i-am văzut pe toți cei mari pe burtă, 
înaintând caraghios, ne-a bufnit râsul de nu ne mai puteam opri. 
Am fost foarte certați acasă, fiindcă din cauza noastră s-a ratat 
vânătoarea. 

Cunoşteam mai bine pe cei din jur când suntem în vacanță? 

Sigur. Când ne duceam la țară, ne făceam acolo o mulțime de prie- 
teni noi. Duminica mergeam la biserică, după amiaza ne întâlneam 
la horă. Îmbrăcam costum național şi dansam cu copiii din sat, 
petreceam de minune. De altfel, î în vacanță îți şi creezi prilejuri de 
petrecere, inventând evenimente. Într-un an eram în Moldova, la 
Maxut, o proprietate de-a mamei, moştenirea ei din moşia Ghica- 


Modulul 3 


e prințesa Ileana (maica Alexandra) 


(1909 - 1991) - fiica cea mică a 
regelui Ferdinand | al României şi a 
reginei Maria, Alteță Imperială şi 
Regală, Arhiducesă a Austriei (prin 
căsătorie), Principesă de Habsburg- 
Toscana, Principesă a României, 
Principesă de Hohenzollern, a 
devenit călugăriță, sub numele de 
„Maica Alexandra”. 


* Dinu Lipatti - pianist de renume 


european, elev al lui George 
Enescu. 


e Şefa de cadre care ne-a dat afară... — 


în perioada comunista „serviciul 
de cadre“ se ocupa cu supraveghe- 
rea salariaților, lucrând mână în 
mână cu securitatea şi cu partidul. 

„.„în Primăverii... - zonă rezidenţială 
a Bucureştiului unde, după 1948, a 
locuit elita de partid. 

„„„vânzătoare de ciorapi la „Sora“... — 
cunoscut magazin „universal“/ vad 
comercial renumit în zona Gării de 
Nord din Bucureşti, în perioada 
comunistă. 


SCENE DIN VIAȚA DE IERI ȘI DE AZI 


Deleni. Fratele mai mare al bunicului meu primise casa impunătoare, 
palat de piatră maiestuos, dar cam sumbru. Cea a bunicului era o 
casă de cu totul alt gen: veselă, plină de flori. La Maxut pasiunea 
celor mari era vânătoarea. Într-o vară a venit şi prințul Nicolae, 
de care eu şi sora mea eram amorezate, îl găseam foarte bine, rasat. 
Eram cam de-o vârstă cu sora lui, prințesa Ileana (maica Alexandra), 
pe care-am mai apucat s-o văd, când a venit în Bucureşti, după '89, 
şi am fost s-o întâmpin la avion, ca „ultima prietenă din copilărie“, 
de la Bucureşti. Ei, şi la Maxut, în fiecare dimineaţă se făcea o masă 
lungă, unde toată lumea lua micul dejun. Prințul Nicolae mânca 
totdeauna mămăliguță cu lapte. Şi noi găseam că e bună, dar chiar 
în fiecare dimineață? ... Intr-o zi vede el că noi fetele eram cam agitate 
şi se interesează ce-i: „avem treabă că azi Didi îşi botează 
păpuşa“. „A, şi nu pot să asist şi eu?“. L-am poftit şi-a participat 
la botez cu toată seriozitatea. Nu mai țin minte cum se chema păpuşa, 
dar noi ne-am distrat foarte bine cu ocazia aia. 

In vacanță uităm deosebirile de vârstă, legăm prietenii 
neaşteptate. Țineţi minte vreun asemenea episod? 

Da, întâlnirea cu un băiețel palid, timid, care se juca la mare, 
la Carmen Sylva, în preajma noastră. Dar puțin, fiindcă mereu îl 
chema taică-su în casă, să exerseze la pian. Nouă ne era milă: înveți 
în cursul anului, da'n vacanţă? Să te lase-n pace! Şi-ntr-o zi am 
găsit undeva un pian şi l-am chemat pe copil să vină cu noi. l-am 
pus pe scaun nişte cărți, să stea mai bine, fiindcă arăta foarte mic. 
Eram curioşi să-l auzim: „nu vrei să ne cânți şi nouă ceva?“ „A, 
de ce nu?“. Ş-a-nceput repede şi vesel acompaniindu-se vocal: „La 
Bacău, la Bacău/ într-o mahala...“ Scăpase, pentru moment de 
exercițiile clasice, cânta ca-n joacă, îşi „dădea drumul. Ştii cine 
era băieţelul? Dinu Lipatti. 


„NICIODATĂ N-AM AVUT CONCEDIU“ 


Aparțineţi unei categorii despre care se spunea, pe vremuri, 
că nu făcea nimic: de ce ar mai fi avut nevoie de vacanță? 

Nu era deloc aşa. Asta se credea în anii '50, când m-au dat afară 
pe mine de la cooperativa „Drum nou“. Mă angajaseră fiindcă aveam 
maşină de cusut. Făceam cămăşi bărbăteşti. Ştefana Cantacuzino 
(Golescu) cosea nasturi, ea nu adusese de acasă decât scaunul de lucru. 
Cum să nu fi făcut nimic pe vremea noastră? Copiii învățau, tata 
continua lucrările de genealogie ale bunicului, mama se ocupa de opere 
de binefacere, a creat „micile maternităţi“, în diferite cartiere ale 
Bucureştilor, unde se puteau duce femeile să nască gratuit. La una 
era şef dr. Ascupiewschi, la alta dr. Bogdanovici, medici cu renume. 
Şefa de cadre care ne-a dat afară pe mine şi pe Ştefana, habar n-aveam 
de astea — şi să-i fi spus nu credea — şi a zis că „destul am supt 
sângele poporului“, de mâine să nu ne mai vadă. Lucru de aşteptat 
pe vremurile acelea. De aia nici nu plecasem de trei ani în concediu, 
că mi-era teamă să nu vie vreo dispoziție de dare afară în lipsa mea 
şi să pierd maşina de cusut, s-o confişte acolo. A doua zi, m-am dus 
de cu noaptea la cooperativă cu un taxi şi am luat-o. Noroc că şi 

Hipodromul Băneasa 
(demolat la începutul anilor '60) 


şeful de secţie şi muncitoarele erau persoane de treabă, fără ei n-aş fi 
putut-o căra de la etaj şi s-o-ncarc repede în maşină. Ne înțelesesem 
bine cât lucrasem acolo. Seara târziu mi-a telefonat o fată din echipă 
şi mi-a spus ce scandal a fost după aia; deşi nimeni nu recunoscuse 
că mi-a dat ajutor, m-a sfătuit să pitesc totuşi maşina, că nu se ştie... 

Cum arătau zilele dvs. de odihnă în acei ani? 

Ce să vorbim? Muncisem ici-colo vreo 10 ani, nici vorbă de pensie... 
Aşa că am început să dau lecţii de franceză şi de engleză; aveam elevi 
din Balta Albă şi de la Stadionul 23 August până în Primăverii. Când 
intrau ei în vacanță pentru mine era un timp sec, nu mai câştigam 
nimic. Ne-ntâlneam când începea şcoala, ei regretând că s-a sfârşit 
vacanța, eu bucuroasă că s-a terminat. Aveam un elev, Radu, care- 
mi spunea ce frumos a fost la bunică-sa, la Fieni. Ce era acolo? „Acolo- 
i un pom mare, eu mă urc în el, stau sus-sus şi visez“. Intr-un 
an au tăiat copacul. „Şi cu el mi-au tăiat toate visele“ (Pricepi ce 
expresie la un copil de 8 ani!). Altădată un băiat de ştabi, mama mai 
ales era „mare“, îmi povestea cât de bucuros este el când se duce într- 
un sat din Ialomița, la bunici, unde deshamă caii de la căruță, încalecă 
şi goneşte la trap. „Şa de unde iei?“ „Care şa?“. l-am spus că ar 
putea, dacă-i pasionat de asta, să găsească în Bucureşti un manej. 
Aveam un alt elev care mergea la „Steaua“, la călărie. Le-am făcut 
legătura şi, spre neplăcerea mamei lui, care probabil îi vedea alt viitor, 
băiatul s-a specializat în echitație, a făcut şi ICEF-ul. A fost trimis 
şi în străinătate. Din prima deplasare, în Turcia, mi-a trimis o vedere 
să ştiu cât e el de fericit. 

Fiica dvs., Ioana, a lucrat în multe locuri — şi ca ajutor de 
electrician şi ca vopsitoare de calorifere şi ca vânzătoare de 
ciorapi la „Sora“. (Tanti, dă şi mie d'ăi cu sgârci“/ elastic) şi 
ca desenatoare. Şi-a făcut vreodată concediul cu bilet obținut 
prin sindicat? 

Vacanța o petreci cu rudele, cu prietenii, nu cu cei cu care lucrezi. 
Se-ntâmplă şi aşa, însă. N-a fost cazul. Când a avut zile libere, loana 
a plecat totdeauna fără program, pe spezele ei. 


Dictionar 


cabrioletă, s.f. — trăsurică uşoară, cu două roți, trasă de obicei 
de un singur cal; brişcă. 

echitație, s.f. — (sport.) călărie. 

genealogie, s. f. — disciplină auxiliară a istoriei care se ocupă cu 
studiul filiaţiei existente între membrii unor familii marcante 
(familii domnitoare, nobiliare) pentru a stabili originea şi gradul 
lor de înrudire. 

manej, s.n. — loc special amenajat unde se dresează sau se 
antrenează caii, unde se învață călăria etc. 

rasat, adj. — (livr.) de rasă. 

speze, s.f. — cheltuieli. 

ştab, s.m. — (fam.) Persoană de vază pe plan social; şef, 
conducător. 

Explorarea textului 


Stimată doamnă... 


1. 


5. 


Stimată doamnă, formula de adresare oferă de la început 
măsura relației dintre reporter şi persoana intervievată. Ea 
nu poate fi însoțită decât de verbe folosite la plural şi de 
pronume de politeţe. Selectează asemenea exemple pentru 
a putea înţelege mai bine relația dintre emițător şi receptor. 
Prezintă modul cum sunt aplicate regulile dialogului 
(despre care ai învățat la pag. 96) în acest interviu. 
Incadrează acest text într-unul dintre cele două tipuri, 
ficțional — nonficțional, şi argumentează-ţi opțiunea. 

Alege una dintre următoarele funcţii ale comunicării care 
ţi se pare a fi predominantă în text, expresivă, de apel, poetică, 
şi selectează două -— trei pasaje prin care să o poţi ilustra. 
Ce alte funcţii ale comunicării consideri că mai sunt prezente 
în text? 


„în anii “50 când m-au dat afară... 


1. 


Amintirea intervievatei urmează progresia timpului: 
copilărie, adolescență, tinerețe, maturitate. Delimitează în 
text aceste momente şi enumeră câteva dintre întâmplările 
fiecărei vârste, descrise. 

Identifică momentul în care cursul normal al existenței 
doamnei Cantacuzino a fost brutal şi definitiv schimbat. 
Care este atitudinea sa despre această schimbare? 
Exprimă-ţi părerea despre „omul“ care se află în spatele 
acestor evocări, enumerând totodată câteva dintre trăsăturile 
pe care le-ai putut desprinde citindu-i interviul. 


Evaluare curentă. Aplicaţii 


1. 


2. 


Formulează două întrebări pe care i le-ai fi adresat doamnei 
Zoe Cantacuzino, dacă ai fi fost reporter. 

Viața oamenilor, aşa cum a fost descrisă în acest interviu, 
vi s-a părut fascinantă, normală, plicticoasă, greu de jude- 
cat de către cei de azi (puteți propune şi alte variante). Discu- 
taţi, pe grupe de patru — cinci colegi, despre aceste variante 
pentru a putea alege una dintre ele şi motivaţi-vă apoi 
opţiunea. 


Dincolo de text 


1. 


2. 


Alege una dintre persoanele amintite în Amintiri din ziua 
a şaptea şi documentează-te în legătură cu viața şi acti- 
vitatea sa, în vederea unui interviu. 

Formulează un set de patru — cinci întrebări pe care i le-ai 
fi adresat acestei persoane, dacă ai fi fost reporter. 
Imaginează şi un titlu pentru acest interviu. 

>>> Fictiune şi realitate 


Limbă ŞI comunicare 


Ro.u. SEMNELOR ORTOGRAFICE ŞI DE PUNCTUAȚIE ÎN 
INȚELEGEREA MESAJELOR SCRISE 


Punctele de suspensie: indică o pauză mare în cursul vorbirii. Ele nu marchează 
sfârşitul unui enunţ, ci indică doar întreruperea fluxului vorbirii. 


In tabelul de mai jos se află, pe prima coloană, fragmente de text care conțin 
puncte de suspensie. Motivează-le întrebuinţarea, în cea de-a doua coloană. 


„„„adică vreau să zic, da, ca să fie moderați... adică 
nu exagerațiuni!.... Într-o chestiune politică... şi care, 
de la care atârnă viitorul şi prezentul şi trecutul 
țării... să fie ori prea-prea, ori foarte-foarte... încât 
vine aci ocazia să întrebăm pentru ce?... da... pentru 
ce?... Dacă Europa... să fie cu ochii ațintiți asupra 
noastră, dacă mă pot pronunţa astfel... 

(I.L. Caragiale , O scrisoare pierdută) 


Şi când căuta mama să smântânească oalele, 
smântâneşte Smarandă, dacă ai ce... 
(lon Creangă, Amintiri din copilărie) 


Linia de pauză, ca semn de punctuație, serveşte, în interiorul propoziției sau 
al frazei, la delimitarea cuvintelor şi construcțiilor incidente, a unor părţi de 
propoziţie sau a unor propoziţii întregi, în aceste cazuri suprapunându-se 
funcţiilor virgulei şi ale parantezelor. Ca semn ortografic, se foloseşte la scrierea 
unor cuvinte compuse formate dintr-un termen simplu şi altul compus sau din 
doi termeni compuşi, în cazurile în care termenii componenți se scriu cu cratimă. 

In tabelul de mai jos se află, pe prima coloană, fragmente de text care conțin 
linii de pauză. Motivează-le întrebuinţarea, în cea de-a doua coloană. 


Atunci iedul de sub chersin, să nu tacă? — îl 
păştea păcatul şi-l mânca spinatea, sărăcuțul! 

(Ion Creangă, Capra cu trei iezi) 
— Doamnele mele — zic eu — iertați-mă dacă 
îndrăznesc... 


(LL. Caragiale, O conferință) 


Punctul este semn de punctuație când marchează pauza care se face între 
propoziţiile sau frazele independente ale unui text, precum şi încheierea unei 
unităţi lexicale. Ca semn ortografic, marchează o abreviere. 


Modulul 3 


În tabelul de mai jos se află, pe prima coloană, fragmente de text care conțin 
puncte. Motivează-le întrebuinţarea, în cea de-a doua coloană, indicând totodată 
şi natura lor (ortografică sau de punctuație). 


SCENE DIN VIAȚA DE IERI ȘI DE AZI 


Doamna Zoe Cantacuzino i-a cunoscut, în 
copilărie pe Titu Maiorescu, Simion Mehedinţi, 
prințul Nicolae etc. 


Ştii cine era băieţelul? Dinu Lipatti. (Zoe 
Cantacuzino, Amintiri din ziua a şaptea) 


Paranteza marchează, în general, un adaos în interiorul unei propoziții sau 
al unei fraze. Fiind vorba de un adaos explicativ, parantezele îndeplinesc uneori 
funcţiile liniei de pauză sau ale virgulei. Cele mai des întrebuințate sunt pa- 
rantezele rotunde ( ) şi cele drepte [ ]. Se mai folosesc şi cele unghiulare < >. 
Uneori funcția parantezelor este preluată de bare / /. 


Explică, în coloana a doua, rolul parantezelor din text. 


In descrierea unui voiaj în țările române, germanul K. 
povesteşte legenda luceafărului. Aceasta e povestea, iar 
înțelesul alegoric ce i-am dat-o (sic) este că dacă geniul nu 
cunoaşte moarte şi numelle] lui scapă de noaptea uitării, pe 
de altă parte aici, pe pământ, nici e capabil a ferici pe cineva, 
nici capabil a fi fericit. El n-are moarte, dar n-are nici noroc. 
(Mihai Eminescu) 


... la munte, la Sinaia [...] cea mai mare distracție era să 
mergem la cofetăria Kalimtzachis, care făcea o înghețată teribil 
de bună. (Zoe Cantacuzino, Amintiri din ziua a şaptea) 


Apostroful este un semn de ortografie care marchează căderea accidentală 
în rostire a unor sunete sau absenţa primelor cifre ale notaţiei unui an. 


Explică, în coloana a doua, rolul tuturor semnelor grafice din text, indicând şi 
natura lor. 


Farfuridi: Da’ de onest n-ai încotro!... (grupurile Caţavencu 
şi Farfuridi încep a se despărți, fiecare de o parte). 


(I.L. Caragiale, O scrisoare pierdută) 


Ghilimelele (semnele citării) se folosesc, de obicei, pentru a marca reproducerea 
întocmai a unui enunţ scris de altcineva. În punctuația românească se folosesc 
două tipuri de ghilimele: „...“ şi <<...>>, acestea din urmă numite şi ghilimele 
franceze sau ascuțite. 

Explică, în coloana a doua, rolul ghilimelelor. 


Brânzovenescu: Nu pricepi, neică Zahario, vorba noastră? 
Adică „noi“, partidul nostru, pentru cine votăm noi, pentru 


cine lucrăm noi? (LL. Caragiale, O scrisoare pierdută) 


Când îl împingea, el îi cădea-n genunchi: „Dragă Acrivito, 
iartă-mă!“ i 
tartă-mâ! . (LL. Caragiale , Kir Ianulea 
„Dragă băiete, m-am răzgândit: spre a evita orice 
ambiguitate, pune, în versul 13 din ultima, tocma în loc de 


tomna. Chiar originalitatea trebuie sacrificată clarităţii. [...] 
Care va să zică: <<Când, tocma seara-ntr-un târziu> [...]“. 
(I.L. Caragiale, Corespondenţă 


Unii diletanți pretind să tratăm operele celebre aşa cum 
„mamitele“ din mahala îşi răsfață „puişorii“, ascunzând poznele 
şi defectele acestora. 

(Paul Zarifopol, Introducere la Opere — I.L. Caragiale 


SEMNELE ORTOGRAFICE ŞI DE PUNCTUAȚIE 


|. După modelul exerciţiului 3. de la pag. 187, completează tabelul cu scurte 
texte care să conţină puncte de suspensie şi motivează întrebuințarea lor 
pentru fiecare caz în parte. 


ll. Indică, prin încercuirea literei corespunzătoare, răspunsul corect: 

1. În fraza După numai zece-cincisprezece zile de antrenament, sportivul a fost 
gata-gata să-şi depăşească propriul record., cratima este: 
a. numai semn de ortografie; 
b. numai semn de punctuație; 
c. o dată semn de ortografie şi de două ori semn de punctuație; 
d. de două ori semn de ortografie şi o dată semn de punctuație. 

2. În fraza Cere-i să-ți dea repede adresa redactorului-şef, căci în două-trei minute 
trebuie să pleci de-acasă., cratima este: 
a. o dată semn de ortografie şi de patru ori semn de punctuație; 
b. o dată semn de punctuație şi de patru ori semn de ortografie; 
c. numai semn de ortografie; 
d. numai semn de punctuație. 

3. Indică seria corect scrisă: 
a.Podişul-Transilvaniei, Statu-Palmă-Barbă-Cot, Poiana Țapului, Alba-lulia; 
b. Podişul Transilvaniei, Statu-Palmă-Barbă-Cot, Poiana Țapului, Alba-lulia; 

c. Podişul Transilvaniei, Statu-Palmă-Barbă-Cot, Poiana-Ţapului, Alba Iulia; 
d. Podişul-Transilvaniei, Statu Palmă Barbă Cot, Poiana-Ţapului, Alba Iulia. 
4. Indică seria corect scrisă: 
a. secolul al XIX-lea, America-de-Nord, Ploieşti-Sud, Făt-Frumos; 
b. secolul al-XIX-lea, America de Nord, Ploieşti-Sud, Făt Frumos; 
c. secolul al XIX lea, America-de-Nord, Ploieşti Sud, Făt-Frumos; 
d. secolul al XIX-lea, America de Nord, Ploieşti-Sud, Făt-Frumos. 
5, — Spune-i, domn'e, să mă lase-n pace, că nu-mi văd capul de treabă! 
In textul de mai sus există: 
a. trei semne de punctuație; 
b. patru semne de punctuație; 
c. cinci semne de punctuație; 
d. şase semne de punctuație. 
6. Indică enunţul corect scris: 
a. Mai bine mira-vaţi de frumuseţe-vă! 
b. Mai bine mira-v-aţi de frumuseţe-v-ă! 
c. Mai bine mira-v-aţi de frumuseţe-vă! 
d. Mai bine mira-va-ţi de frumusețe-v-ă! 

7. Virgula din enunţul Era o tăcere adâncă, ca într-o biserică. (Mihail 
Sadoveanu) este întrebuiţată pentru: 

a. coordonarea a două părți de propoziţie; 
b. coordonarea a două părţi de vorbire; 

c. evitarea unei cacofonii; 

d. a despărți atributul de substantiv. 

8. In perioada 2 septembrie — 7 septembrie, pe tronsonul de cale ferată Feteşti — 
Constanta, din sud-estul țării, SNCER-ul anunță restricții de viteză în circulația 
trenurilor. 

In enunţul de mai sus, cratima este: 

a. numai semn de ortografie; 

b. numai semn de punctuație; 

c. de două ori semn de ortografie şi de două ori semn de punctuație; 
d. o dată semn de ortografie şi de trei ori semn de punctuație. 

9. Prietena mea locuieşte în nord-vestul oraşului, pe str. Zorilor, la nr. 101, într- 

o casă înconjurată de copaci bătrâni, umbroşi şi foşnitori. 

In fraza de mai sus există: 

a. trei semne de ortografie şi şase semne de punctuație; 

b. patru semne de ortografie şi cinci semne de punctuație; 
c. cinci semne de ortografie şi patru semne de punctuație; 
d. şase semne de ortografie şi trei semne de punctuație. 

10. Indică, indiferent de natura lor, numărul de greşeli din fraza: Trebuiam 
să transcriem lista de cărți necesare pentru pregătirea fazei pe şcoală a 
Concursului național Mihai Eminescu. 

a. două; 
b. trei; 

c. patru; 
d. cinci. 

III. Scrie un text de şase — opt rânduri în care să întrebuințezi cel puţin două 
dintre cele trei tipuri de paranteze. Explică apoi rolul fiecăreia. 

IV. Scrie un dialog, de opt replici, în care un adolescent se adresează prie- 
tenului său de aceeaşi vârstă, încercând să-l convingă să meargă împreună 
pe stadion pentru a asista la un meci de rugbi, deşi afară plouă şi este 
foarte frig. Vei folosi minimum şase semne ortografice şi de punctuație 
diferite şi vei explica apoi rolul fiecăruia, în text. E 

De la Poiana Țapului la Skate 
Park de Laura Vişan a fost reprodus 
din Dilema, Anul IX, nr. 425, 20-26 
aprilie 2001. 


Texte auxiliare 


DE LA POIANA TAPULUI 
LA SKATE PARK 


de Laura Vişan 


Ceea ce caracterizează cu precădere textele de tip jurnalistic 
este amestecul de limbaje, folosirea limbii literare alături de formulări 
tipice ale limbajului cotidian şi varietatea limbajului. Numărul mare 
de neologisme, adeseori în combinații şi chiar grafii surprinzătoare, 
poate fi, de asemenea, o trăsătură demnă de menţionat. În ciuda 
acestor caracteristici, un asemenea text trebuie să fie totuşi uşor 
accesibil, pentru că el se adresează unui public-ţintă divers şi, 
evident, neunitar. 

Toate aceste trăsături se regăsesc şi în De la Poiana Tapului 
la Skate Park în care autoarea descrie câteva ipostaze ale petrecerii 
timpului liber „azi“. De la început trebuie remarcată evidenta sa 
antipatie pentru un anume mod de viață, subliniată prin ironia unor 
comentarii, dar mai ales prin transcrierea cât mai fidelă a limbajului. 
Nu vârsta este importantă aici (în fond, „domnul“ în slip ai cărui 
copii se zbenguie într-o Prahovă murdară-murdară pare a aparţine 
aceleiaşi generații cu a tatălui lui Dinu (14, cel care l-a inițiat acum 
trei ani în mersul pe role), ci altceva, nespus direct, dar nu chiar dificil 
de înţeles: educaţia. În cazul lui Liviu (24), este uşor de ghicit care 
dintre cei doi ar fi putut să-i fie tată! Totuşi textul nu-şi propune să 
moralizeze, ci doar să constate şi, de ce nu, să pună cititorilor câte 
o oglindă în faţa ochilor. TU în care dintre ele te recunoşti? 


Plăcerea de a „pune grătarul“ nu ține cont de vârstă 


„Propunerea postelnicului se primi de toată lumea. Se prepară 
două trăsuri pentru dame. Zoe se sui într-o trăsură cu principesa şi 
cu Ranu, în cealaltă trăsură se urcă Elena cu Caterina. Alexandru 
şi George se urcară pe capra caleştei. După două ore trăsurile 
intrară în Câmpina; de aici luară către Brebu.“ 

Cam o sută patruzeci de ani mai târziu, într-o sâmbătă 
dimineața, Liviu (24) şi prietenii lui se pregăteau şi ei de plecare, 
dar nu cu trăsura, ci cu „dinozauru' lu’ tata“, o Dacie de prin optzeci 
şi ceva, şi cu Lada verde-praz a lui Lucian. Aceştia vor părăsi pentru 
o zi atmosfera prăfoasă din Drumul Taberei, căutându-şi fericirea 
pe Argeş în jos, pe un mal frumos, unde „ochim un loc bun, fără 
tufe sau alte necazuri d-astea, punem grătaru' şi îl ungem cu seu. 
Punem ceva iarbă uscată, nişte crăcuțe şi la urmă un buştean mai 
gros şi le dăm foc“. Acolo se vor perpeli multe şi frumoase fleici de 
porc —,„aia de vită nu-i bună, că se face greu“ — după care se aşează 
la bronzat mititeii. „Dup-aia o baie în Argeş, un badmington, mai 
facem o carte, căutăm un loc ferit şi mergem cu gagicile...“ 

Plăcerea de a „pune grătarul“ nu ține însă cont de vârstă. Ajunge 
să treci o singură dată, vara, pe drumul spre Cabana Gura-Diham 
din Buşteni sau spre Poiana Țapului ca să te convingi de acest „adevăr 
fundamental“. Acolo este fieful mic-burghezimii grobiene şi agresive, 
unde bărbatul în slip răcoreşte caltaboşii de pe grătar cu Naţionalu', 
iar nevastă-sa, pe care abia o mai încape şezlongul, stă la soare, după 
ce s-a uns cu ulei de plajă care o face să semene cu o focă sastisită. 
Radioului din maşina familiei, dat la maxim, îi pocneşte difuzorul 
de atâtea Andre sau L.A., spre încântarea copiilor care se zbenguie 
într-o Prahovă murdară-murdară, în care după-masă urmează ritualul 
spălării cu detergent a farfuriilor de plastic de unică folosință. 

Există totuşi în lumea asta şi oameni pe care perspectiva unei 
asemenea distracții domestice îi lasă indiferenți. Aşa sunt, de exemplu, 
cei care frecventează Skate Park-ul din Herăstrău. Pe o tablă aşezată 
în fața dughenei din lemn unde se vând snaks-uri, floricele şi suc 
cineva a lipit un afiş cu „Şcoala de role“, organizată de ASAR — 
Aggressive Skating Association Romania. La cursurile acestea înveți 
primii paşi pe role, mersul cu fața, apoi mersul cu spatele, opririle, 
iar dacă ai chef de ceva mai complicat, n-ai decât să te înscrii la 
„Aggressive Street“ — curburi, sărituri, grab — sau „Half Pipe“ — 
înălțime, rotații, flipuri, grind etc. 

Dinu (14), un băiat cu ochi mari, albaştri, a învățat rolele de la 
tatăl său, acum trei ani, iar de un an şi jumătate practică roll-ul 
agresiv. Spre regretul lui, „în România nu se poate face performanță, 
şi oricum sportul ăsta există de puțin timp la noi“. Băiatul poate să 
se dea peste cap, să facă grind-uri — „adică sar şi cobor“, sau o grămadă 
de alte chestii care i-ar îngălbeni probabil de invidie pe toți puștii care 
ies cu rolele în fața blocului. De ce preferă să vină aici în loc să meargă 
la film, la Internet sau cu grătăritul? „Pentru că asta mă reprezintă, 
ceva din mine spune că asta trebuie să fac“, îmi răspunde zâmbind, 
cu o frază desprinsă parcă dintr-un film american unde odrasla 
încearcă să-şi convingă părinții bine situați, dar obtuzi, de ce preferă 
să intre în marină, în loc să devină avocat, aşa cum ar dori aceştia. 

Dinu se declară fan al acestui „stil de viață“, aşa cum plin de 
importanță îl numeşte. li place muzica pe care o ascultă practicanții 
„Toll“-ului — el e mort după Eminem, Fugees, Dr. Dre, dar şi Limp 
Bizkit. li plac hainele breslei, deşi se plânge că e cam greu să găseşti 
la noi toale adevărate, el a văzut doar la „Castel“ nişte chestii mai 
interesante, dar cel mai bine este să ți le cumperi de la cineva care le- 
a adus „de-afară“. Dinu poartă un swetwr negru şi nişte blugi largi 
şi prăfuiți, ai căror genunchi sunt rupti, semn al nenumăratelor căzături 
pe care le-o fi luat proprietarul lor. Dacă totuşi la Skate Park apare vreun 
roller cu haine made in Turkey, acesta nu este ironizat, cu condiția 
să fie de gaşcă şi să n-aibă tupeu. 

Puştiul din faţa mea are şi un model în viață. Fireşte, nu poate fi vorba 
despre vreun român, ci despre John Elliot. „Se scrie ] o h n“, îmi explică 
Dinu competent. „Mama lui a fost negresă, iar taică-su american, băga 
Biblii clandestin în Austria, ştiţi, le punea sub scaunul autobuzului 
cu care intrau în țară“. Nu ştiu ce mutră oi fi făcut în momentul în 
care admiratorul lui Elliot îmi povestea despre contrabanda asta originală, 
dar cert e că puştiul a încercat să-şi întărească afirmațiile: „Dacă vă 
spun, am citit eu într-o revistă străină!“. 

„Nea Bebe, hai te rog io schimbă odată muzica aia şi pune caseta 
aia pe care am adus-o de la Max“, strigă brusc Dinu spre bărbatul 
cu aer de tată de familie care păstoreşte căbănuţa din lemn de vis-a- 
vis de Skate Park-ul propriu-zis. Difuzoarele unui radio-casetofon 
obosit, aflat pe o tejghea de lângă nea Bebe, tocmai încercau să-i convingă 
pe roller-ii din Herăstrău sau pe cei veniți să caşte gura la ei că, 
muuuzica buuunăăă trăieşte mai muuult, Radio Total, aşa cum spune 
vocea jingle, în timp ce pierde progresiv din intensitate, astfel că ultimul 
cuvânt pare a fi fost rostit de un astmatic aflat în criză de aer. 

Până să apuce nea Bebe să pună caseta cu pricina, Dinu îmi spune 
că el vine la Skate Park în fiecare week-end şi după-amiaza în cursul 
săptămânii. Ar veni mai des, dar „ştiţi, sunt la şcoală şi mai am şi 
lecţii de făcut“, oftează el. Il văd că s-a plictisit de vorbă, aşa că n- 
am decât să-i mulțumesc puştiului şi să-l las să se îndrepte spre locul 
lui preferat, căruia îi dăruieşte timpul său liber. 


Explorarea textului 


Liviu (24) 

1. Textul descrie ipostaze ale petrecerii timpului liber „ieri“, 
dar mai ales „azi“. Delimitează-le în text. 

2. Identifică structuri/ cuvinte pe care le consideri caracte- 
ristice pentru fiecare dintre ipostazele delimitate. 

3. Exprimă-ţi opinia despre sugestiile privind felul de a fi al 
vorbitorilor, oferite de forme ale exprimării orale precum 
dinozauru’, lu”, grătaru', Naţionalu'. 

4. Identifică situaţii în care autoarea îşi însuşeşte limbajul 
„personajelor“. 

5. De ce crezi că procedează astfel? 


Dinu (14) 

1. Selectează informaţii despre Dinu care să-ţi permită să-i 
creionezi un portret. 

2. ţi găseşti vreo asemănare cu felul de a fi al lui Dinu? 
Indiferent dacă răspunsul este DA sau NU, motivează. 


Evaluare curentă. Aplicaţii 


1.  Redactează o caracterizare a lui Dinu, utilizând informaţiile 
oferite de text. 

2. Imaginează-ți următoarea situaţia: Ai aflat adresa lui Dinu 
(sau a lui Liviu) şi doreşti să corespondezi cu el. Redactează 
o scrisoare adecvată acestui scop, de 20 —25 de rânduri, în 
care să-i prezinți propriul punct de vedere despre felul lui 
de a-și petrece timpul liber. 

3. Scrie un reportaj de 250 — 300 de cuvinte despre modul de 
a-şi petrece timpul liber tinerii de vârsta ta, pe care să-l poți 
publica, eventual, în revista liceului. 

4. Realizează un interviu cu unul dintre colegii tăi de clasă. 
Tema interviului este la alegerea ta (de exemplu: petrecerea 
timpului liber, lecturi preferate, hobby-uri etc.). 


Modulul 3 


Nae Girimea, frizer şi subfirurg, este 
amantul Miţei Baston care, la rândul ei 
este amanta lui Mache Razachescu, ce- 
imaizice şi Crăcănel. În prăvălia lui Nae, 
Miţa îl întâlneşte întâmplător pe lancu 
Pampon, venit să dea de urma unui 
oarecare Bibicul pe care îl bănuieşte a 
fi amantul amantei sale, Didina Razu. 
Discuţia cu Pampon şi un bilet de 
amor găsit de acesta (Bibicule, 
Mangafaua pleacă mâine la Ploieşti, 
remâi singură şi ambetată; sunt foarte 
rău bolnavă: vino negreşit, am poftă să- 
i tragem un chef... A ta adorată, Miţa...) 
o determină pe Miţa să-l bănuiască pe 
Nae, căreia chiar ea îi scrisese biletul, că 
o traduce cu Didina. Vor urma o serie de 
încurcături, urmăriri şi confuzii petrecute 
la un bal mascat de mahala, în care mai 
sunt implicaţi lordache, calfă la Girimea 
şi un Catindat de la percepţie, totul 
sfârşindu-se cu o împăcare generală şi o 
petrecere la frizeria lui Nae. 


SCENE DIN VIAȚA DE IERI ȘI DE AZI 


Literatură şi alte arte 


LITERATURĂ ŞI CINEMATOGRAFIE 


Două probleme trebuie avute în vedere cu prioritate 
atunci când este vorba despre raportul dintre literatură şi cine- 
matografie. 

Prima este aceea a fidelității scenariului de film faţă de 
textul literar ce se vrea a fi ecranizat. Fidelitatea adaptării cine- 
matografice, chiar şi a unei capodopere, nu poate constitui o 
garanţie a valorii artistice a filmului rezultat. Există suficiente 
exemple de cărți valoroase care, prin ecranizare, au generat 
filme mediocre, dar şi de texte „anonime care au stat la baza 
unor filme celebre. lar cauza nu este legată numai de talentul 
regizorului sau al actorilor, ci mai cu seamă de tipul diferit de 
comunicare al celor două creaţii. Căci nu este vorba de o simplă 
transpunere a textului într-un alt sistem de semne (cuvântul 
care devine imagine), ci, mai întâi, de o decodare a mesajului 
şi, apoi, de o recodare, ceea ce implică, în fond, o recreare a 
operei literare. Filmul poate propune astfel un cu totul alt mesaj 
decât cel al cărții. 

Cea de a doua problemă este legată de alegerea şi de jocul 
actorilor. Mai ales în cazul creațiilor dramatice cunoscute, cum 
este şi cazul celei de care ne vom ocupa în continuare, poate 
exista adeseori un model mental al spectatorului, legat de 
interpreţii personajelor, care să acţioneze oprimant chiar şi 
asupra regizorului. De exemplu, în cazul comediilor lui 
Caragiale, putem vorbi de adevărați actori-cult precum Radu 
Beligan, Grigore Vasiliu-Birlic, Alexandru Giugaru, Niki 
Atanasiu, Ştefan Bănică sau Toma Caragiu, care, în timp, au ajuns 
să se confunde în imaginaţia spectatorilor cu personajele pe care 
le-au încarnat, dar şi de regizori celebri ca Jean Georgescu, Liviu 
Ciulei sau Lucian Pintilie care vor rămâne multă vreme 
etaloane în aprecierea valorică a noilor spectacole, fie ele de 
teatru, fie cinematografice. 


D-ALE CARNAVALULUI 


(fragment) 
de I.L. Caragiale 


ACTUL II 
SCENA IX | 
PAMPON, CRĂCĂNEL 


CRĂCĂNEL (din fund, dreapta): Nu pot să dau de nenea lancu, 
şi l-am pierdut şi pe frate-său...(văzând pe Pampon) Pe ăsta nu 
l-am cercetat... Acuma îl văz întâi. (Pampon bate iar în masă; 
Crăcănel coboară doi paşi, tare şi cu ton de sfidare melo- 
dramatică) Eu sunt Bi-bi-cul... 

„A! care va să zică, mă căutai, 
Bibicule? 


icționar cultural 


* á la carte - a comanda la alegere, nu 
meniu fix (de obicei la restaurante) 


«miercuri?... Ploieşti?... Man- 


gafaua?... 
T) 

PAMPON (tresărind): Bibicul! 

CRĂCĂNEL: Da, Bibicul, nene Iancule! (îşi scoate masca) nu mai 
pofteşti? 
PAMPON (îşi scoate masca, fioros, gata să se repează): A! care 
va să zică mă căutai, Bibicule? 

CRACANEL (potrivindu-se să-şi ia avânt de scăpare): Da, nene 
lancule... 
PAMPON (acelaşi joc crescendo): Şi eu te căutam, Bibicule (se 
repede) 
CRACANEL (dându-se după o masă): Să nu dai! să nu dai! fac 
scandal... Chem poliția... stai să ne desluşim! 

PAMPON: Mişelule, să ne desluşim, ʻai? După ce mă ataci la sacrul 
meu amor; amăgeşti o ființă nevinovată... o femeie... femeie! ochi 
alunecoşi, inimă zburdalnică!... 

CRACANEL (urmându-şi jocul): Eu? amăgesc 0 femeie?.. . Eu nu 
am amăgit nici o femeie; ele m-a amăgit pe mine... şi multe; nu ştiu 
nimic la sufletul meu. 

PAMPON: Minţi! 

CRĂCĂNEL: Nu mint... Nu da! nu da! că fac scandal. Să ne 
desluşim, e încurcătură la mijloc. .. Spune care femeie... 
PAMPON: O ştii bine, Didina... 

CRACANEL: Nu cunosc nici o Didină. Pe amanta mea o cheamă 
Miţa... 
PAMPON: Da, pe amanta ta o cheamă Miţa; dar, ca un mişel ce eşti, 
nu te-ai mulțumit cu o amantă... Ai atacat şi pe amanta mea 
Didina... Ai nenorocit-o! 

CRACANEL: Nu-i adevărat! 

PAMPON: Am dovezi: ai uitat la Didina un bilet de abonament la 
frizerie. 
CRĂCĂNEL: Nu-i adevărat! eu nu mă raz cu abonament, eu mă raz 
á la carte. 
PAMPON: Şi un bilet de la amanta ta.. 

CRĂCĂNEL: De la amanta mea? Îți spui eu că e încurcătură. 
PAMPON: Nu e nici o încurcătură, mişelule! Amanta ta, Miţa, îti 
scrisese de miercuri că te aşteaptă, că Mangafaua pleacă la Ploieşti. 
CRACANEL: Miercuri?... Ploieşti?... Mangafaua?... 
PAMPON: Da, şi tu, Bibicule, în loc să te duci la ea, o părăseşti şi 
te dai pe furiş la amanta mea, la Didina. (se repede) O să-ți rup 
oasele... Oasele am să ți le rup! 

CRĂCĂNEL (apărându- se) Stai! să nu dai, că i fac scandal! Mi-e 
frică de o nenorocire!... (îşi pune mâna la inimă să o astâmpere) 
PAMPON: Da! să-ți fie frică de o nenorocire; pentru că precum ai vrut 
tu să nenoroceşti pe Didina... o femeie! ochi alunecoşi, inimă 
zburdalnică!... asemenea să ştii că o să te nenorocesc eu pe tine. (se 
repede), 

CRĂCĂNEL (acelaşi joc): Stăi! stăi, omule, pentru Dumnezeul. 
Miţa? miercuri? Ploieşti? Mangafaua?... Dumnezeule! am o 
bănuială... Arată-mi biletul... Eu am fost miercuri la Ploieşti... 
PAMPON: La Ploieşti? 
CRĂCĂNEL: Da, la Ploiești.. 
Arată biletul! 

PAMPON: Iacătă-l biletul (Crăcănel se apropie să vază biletul; 


. Să fie cu putință? ... Miţa? a opta?... 


Modulul 3 


„femeie! ochi alunecoşi... 


icționar cultural 


e fiindcă eu eram de la început pentru 
convenție...- Convenţia rusă - 
română semnată la Bucureşti la 4 
aprilie 1877, prin care se permitea 
trupelor ruseşti să treacă prin Ro- 
mânia către Balcani, garantându-se 
în schimb respectarea drepturilor 
politice ale statului român şi păs- 
trarea integrităţii sale teritoriale. 


*..şi m-am înrolat de bunăvoie... în 
garda naţională - instituţie para- 
militară înfiinţată în 1848, reor- 
ganizată oficial în 1866 şi desființată 
în 1884. 


Inimă zburdalnică!... 


SCENE DIN VIAȚA DE IERI ȘI DE AZI 


Pampon îl apucă cu mâna stângă, şi cu dreapta-i arată hârtia) 
A! vrei să mă înşeli? (îl zguduie) 


CRĂCĂNEL (sfârşindu-se de la inimă, se moaie din balamale 
şi cade pe scaun): Miţa! m-a tradus! Apă! Apă!... Mangafaua... 
eu... eu sunt! 

PAMPON: Mangafaua? 

CRĂCĂNEL: Da, Mangafaua!... eu... A opta oară tradus! 
(ridicând mâinile la cer) Este cu putință, domnule? 

PAMPON: A opta oară? (şade lângă el) 

CRĂCĂNEL (dezolat); Nu ti le mai spui p-alelalte, că sunt halimale, 
domnule, numai una să ţi-o spui, al şaptelea caz de traducere... în 
vremea războiului... 

PAMPON: Cu un muscal? 

CRACANEL (plin de obidă): Nu m-ar fi costisit atâta să fi fost 
cu un muscal, fiindcă eu eram de la început pentru convenție... ştii, 
muscalii luptau pentru cauza sfântă a eliberării popoarelor de sub 
jugul semilunii barbare... Dar cu un neamt, domnule!... 
PAMPON: Cu un neamt? 

CRĂCĂNEL: Fă-ţi idee, domnule, ce traducere! 

PAMPON: Ei şi? 

CRACANEL (plângând): Am plâns, cum plâng şi acuma, căci eu 
țin mult la amor; am plâns şi am iertat-o... pe urmă am prins-o iar, 
şi iar am plâns, şi iar am iertat-o; nu de multe ori, dar cam des... 
aşa cam de vreo cinci, şase ori... Ce-mi ziceam eu? Vorba dumitale: 
femeie! ochi alunecoşi... 

PAMPON: Inimă zburdalnică!... 

CRACANEL: Până când, într-o seară, mă duc, domnule, ca de obicei 
acasă; intru în sală, deşchiz uşa iatacului... întunerec...,, Te-ai culcat?” 
nu răspunde nimini. Inima începe să bată rău; aprinz lumânarea, şi ce 
găsesc pe masă, domnule? 

PAMPON: Ce? 

CRACANEL: Un răvăşel: „Mache, m-am plictisit să mai trăiesc cu 
o rublă ştearsă ca dumnentale, Nu mă căuta; am trecut cu nemțul 
meu în Bulgaria...” 

PAMPON: În Bulgaria? Ce căuta nemțul în Bulgaria? 
CRĂCĂNEL (dezolat): Nu ştiu! Ei! ce te faci, Mache? ... de des- 
perare, ce am zis eu? daca n-am avut parte de ce mi-a fost drag pe 
lume, încai să mă fac martiriu al independenții... şi m-am înrolat 
de bunăvoie.. 

PAMPON: Volintir?.. 

CRĂCĂNEL: În garda națională... Ştii, pentru ca să-mi mai uit 
focul... (plânge) Şi închipuieşte- ți d- ta acum şi Miţa! (plânge) şi 
garda națională s-a desființat!... 

PAMPON: Care va să zică este un Bibicul... 

CRACANEL: Se-nţelege; n-ai văzut biletul? 

PAMPON: Care va să zică este un Bibicul, care devine în chestie de 
traducere şi pentru mine şi pentru d-ta.. 

CRĂCĂNEL: Fireşte... 

PAMPON (cu tărie): Nu mai plânge, nu şade frumos, un volintir ca 
d-ta... 

CRĂCĂNEL: Dacă nu pot să mă stăpânesc! mi-e naturelul simţitor... 

Mă recomand! Miţa Baston. 


PAMPON: Trebuie să-l găsim! Nu plânge, nu-i frumos! un volintir! 
Trebuie să-l regulăm pe Bibicul... Auzi d-ta? Două! 
CRACANEL: Cum să-l găsim? 

PAMPON: ÎI găsesc eu, n-ai grije; eu ştiu politica poliției. Nu plânge: 
eşti volintir! Bibicul nostru e aici în bal... Didina mea este aici în bal... 


CRĂCĂNEL: Poate şi Miţa mea... 

PAMPON: Da... 

CRĂCĂNEL: Da? 

PAMPON (repede): Adică nu! În sfârşit, ce-ti pasă! vino cu mine... 
Nici o vorbă să nu zici. Lasă-mă pe mine, să vezi cum îl înhaț eu. 
‘Aide... nu plânge: eşti volintir! pune-ți masca, şi 'aide! (îşi pune 
masca), 

CRACANEL: Miţa? Miţa?... (hotărât) Nu... o mai iert acum, dar 
daca s-o mai întâmpla încă o dată... hotărât mă însor! (îşi pune masca) 
PAMPON: Haide... nu, nu plânge, eşti volintir!... şi nici un cuvânt! 
A! Bibicule! (ies amândoi în bal) 


ACTUL III 
Scena V 
MIŢA, singură în costumul de la bal, apoi DIDINA 
asemenea 


[...] MIŢA: A! (aparte) O femeie! dama de verde! (tare) A! în sfârşit! 
DIDINA (dând un țipăt de surprindere, se întoarce): A! (aparte) 
O femeie! e republicana! 

MIŢA (fierbând): V-aţi speriat? pardon! Mă recomand! Miţa Baston. 
DIDINA (cu contenenţă): Mersi! şi eu Didina Mazu. 

MIŢA (jocul crescendo): Ce cauţi aici, madamă? 

DIDINA (cu un ton mai sus): Da’ d-ta ce cauţi aici, madamo? 
MIŢA (jocul crescendo): Eu sunt la amantul meu! 

DIDINA (foarte de sus): Și eu sunt la amantul meu! 

MIŢA (izbucnind): La amantul d-tale?... Amantul d-tale... a fost... 
era... este... amantul meu! D-ta, ca o imfamă, mi l-ai răpit! (luând 
o poză de atac şi cu tonul tragic) Una din noi două trebuie să 
moară! 

DIDINA (pregătindu-se de luptă): Să vedem care... Poftim! 
(Miţa se repede turbată la Didina, care se repede şi ea şi o 
întâmpină. Amândouă ţipă şi se încleştează, spumând, una de 
alta) 


Dicţionar 


halimă, s.f. — povestire, întâmplare complicată, încurcată, 
extraordinară, cu multe peripeții. (fig.) situaţie încurcată, 
amestecătură, confuzie 

mangafa, s.f. — (fam.) om care nu merită nici o considerație; om 
mărginit, bleg, prost, nătâng 

muscal, s.m. — rus 

a traduce, vb. — (fig.) a înşela 


SCENE DIN VIAȚA DE IERI ȘI DE AZI 
Modulul 3 


Explorarea textului 


LITERATURĂ 

Eu sunt Bi-bi-cul... 

1. Numeşte câte două trăsături ale fiecărui personaj, ce pot 
fi deduse folosind numai informaţiile oferite de fragmentul 
reprodus mai sus. 

2. Imaginează-ţi şi descrie înfăţişarea lui Pampon şi a lui 
Crăcănel, în scena de mai sus, ghidându-te după indicațiile 
scenice şi după replicile celor două personaje. 

3. Imaginează-ţi că eşti regizor. 

Descrie decorul şi costumele care ţi s-ar părea potrivite 
pentru această scenă. 

4. Crezi că ar fi necesar şi un fond muzical? Motivează-ţi 
răspunsul, oricare ar fi acesta. 

5. Împreună cu un coleg, interpretați următoarea pereche de 
replici, folosind tonul şi gestica pe care le considerați 
adecvate: 

CRĂCĂNEL: Miercuri?... Ploieşti?... Mangafaua?... 
PAMPON: Da, şi tu, Bibicule, în loc să te duci la ea, o părăseşti 
şi te dai pe furiş la amanta mea, la Didina. (se repede) O să-ți 
rup oasele... Oasele am să ţi le rup! 


Nu mai plânge, nu şade frumos, un volintir ca d-ta... 

1. În scena IX, relaţia dintre cele două personaje se schimbă 
de mai multe ori. Identifică, în text, momentele când se 
produc aceste schimbări şi indică motivele, pentru fiecare 
caz în parte. 

2. De fapt, atât Pampon cât şi Crăcănel descoperă că au fost 

Se înţelege c-a fost o încurcătură... traduşi de amante. Şi totuşi, pentru spectator situaţia este 
în mod cert comică. Dacă ai fi regizor, ce indicații ai da 
actorilor care ar interpreta această secvenţă? 

3. Căror colegi le-ai propune să interpreteze rolurile lui 
Pampon, al lui Crăcănel şi al Miţei? 

4. Dintre actorii pe care îi cunoşti, cui ai încredința rolurile 
lui Pampon şi Crăcănel? Dar al Miţei? 


FILM 

Pentru acest capitol folosim secvenţe, însumând 6 minute 
şi 40 de secunde din filmul D-ale carnavalului (1958). Ele 
au ca punct de plecare scena IX, actul II şi scena V, actul III. 
Regia: Gheorghe Naghi 

În rolurile principale: Alexandru Giugaru, Grigore 
Vasiliu-Birlic, Vasilica Tastaman, lon Lucian şi Aurel Cio- 
ranu. 

Ar fi util să consulţi şi Micul dicționar pentru uzul cine- 
fililor, de la pag. 37-38. 


Să nu dai! să nu dai! 
1. O sală de o parte a unui bufet într-un bal mascat de mahala 
(secundele 1 — 250). Fii atent la interpretarea lui Giugaru/ Ia 

Pampon din primele secunde ale secvenţei: e nervos, soarbe 
furios, mută bastonul din stânga în dreapta, pentru a-i fi 
mai la îndemână. Toate aceste detalii ţin de interpretarea 
actoricească, dar şi de modul specific în care se realizează 
transpunerea unui text literar într-un alt limbaj, în acest caz, 
cel cinematografic, prin intermediul scenariului. Camera îl 
urmăreşte acum doar pe el, folosind un plan apropiat de 
filmare, iar coloana sonoră subliniază nervozitatea personajului. 
Fii atent şi la interpretarea lui Birlic/ Crăcănel, între secun- 
dele 50 şi 55 ale secvenţei: fuge în jurul mesei pentru a se 
pune la adăpost de furia lui Pampon, dar mută şi paharul 
de pe masă pentru a nu-l vărsa! Se obţine în acest mod o 
variație în mişcarea altfel previzibilă a personajelor. Re- 
marcă şi faptul că, deşi întreaga secvenţă este filmată din- 
tr-un plan apropiat, există şi un planul îndepărtat în care 
descoperim pe câţiva dintre participanţii la bal, pentru ca 
spectatorul să îşi dea seama mai lesne de locul unde se 
petrece scena. 

Intre secundele 60 şi 66, Pampon este filmat din spate, iar 
Crăcănel din faţă, pentru că, deşi nu vorbeşte, mimica lui este 
mai importantă în aceste momente decât replicile partenerului. 
Se foloseşte însă planul apropiat şi nu prim-planul pentru a putea 
fi observată simultan mişcarea ambelor personaje. 

În secunda 70 se produce trecerea bruscă de la filmarea de 
ansamblu la focalizarea pe chipul lui Pampon. Modalitatea 
este tăietura de montaj, astfel încât, deşi camera se mişcă 
puţin, scena este totuşi dinamică. Este momentul când Giu- 
garu rosteşte amenințător: O să-ți rup oasele... Oasele am să 
ti le rup! Urmăreşte prim-planul cu mimica personajului pen- 
tru a constata dacă este în acord cu replica rostită. Observă 
totodată şi că prim-planul cuprinde atât fața, cât şi linia 
umerilor. 

După mai multe planuri generale, în secundele 108 — 111 ca- 
mera se apropie iarăşi brusc pentru a da spectatorilor 
posibilitatea să urmărească jocul actorilor, în prim-plan. 
Din secunda 120 până la finalul secvenţei (secunda 190), 
camera de filmat este mai puţin mobilă, întrucât cei doi s- 
au împăcat şi hotărăsc să se coalizeze împotriva Bibicului. 
Scena nu este totuşi statică, dar dinamismul se obține prin 
montaj: se trece rapid de la un prim-plan la altul, iar coloana 
sonoră cuprinde atât rumoarea balului, cât şi muzică, 
aceasta având drept scop să sublinieze starea de spirit a 
personajelor. Remarcă însă faptul că, deşi în planul îndepărtat 
se află o sală de bal, în majoritatea timpului ceea ce se aude 
nu este muzica balului, ci un acompaniament sonor al cărui 
rol este să sublinieze starea de spirit a personajelor. În 
această ultimă secvenţă importante sunt totuşi mimica şi 
tonalitatea vocilor actorilor. 

O femeie! dama de verde! 


1. 


În fata frizeriei lui Nae Girimea şi apoi în salon (secundele 250 
- 260). Se aude cântecul greierilor. Observă că este pri- 
ma oară până acum când în film îşi fac apariţia sunete 
„naturale”. 

Din momentul în care cele două rivale s-au recunoscut 
(secunda 268), coloana sonoră încearcă să subliniază ten- 
siunea. Secvența nu este însă deloc dramatică, iar muzica, 
voit teatrală, are rolul de a accentua comicul situației. 
Preludiul încleştării (între secundele 310 şi 322) este filmat 
cu o cameră mobilă conferind scenei dinamism. Muzica 
devine mai teatrală. Şi pe această cale regizorul amplifică 
efectul comic. 


Evaluare curentă. Aplicaţii 


1. 


În grupe de câte patru — cinci colegi, discutați şi întocmitți 
o listă de două — trei opere literare care au stat la baza unor 
creații cinematografice pe care le-aţi vizionat. 

Extindeți discuţia la nivelul întregii clase. Care dintre cele 
două creații o considerați mai reuşită, pentru fiecare caz 
în parte: cartea sau filmul? 

Motivaţi-vă opţiunea, indiferent care a fost aceasta, prin 
argumente care să aibă în vedere, în cazul creației literare, tema, 
motivul, viziunea despre lume, elementele de construcție a subiectu- 
lui şi a personajelor, iar în cazul creaţiei cinematografice, sce- 
nariul, regia, imaginea, coloana sonoră şi jocul actorilor. 

Scrieţi o cronică cinematografică de maximum 30 de rân- 
duri despre un film vizionat în ultima lună, care să poată 
fi eventual publicată în revista liceului vostru/ sau despre 
filmul D-ale carnavalului (1958). 

Orele, un film cu Nicole Kidman, Julianne Moore, Meryl Streep, 
Ed Harris, Jeff Daniels. 

Palmaresul filmului este impresionant: şapte nominalizări şi două 
Globuri de Aur, pentru cel mai bun film-dramă şi pentru cea mai 
bună actriță în rol principal (Nicole Kidman). Nominalizat de 
nouă ori la Oscar, a câştigat tot pentru cea mai bună interpretare 
a rolului principal feminin (Nicole Kidman). Printr-un bine 
condus montaj paralel, asistăm la întâmplările petrecute în câte 
o singură zi din viața a trei femei care trăiesc în epoci diferite. 
Această zi este definitorie pentru destinul celor trei protagoniste, 
evenimentele trăite oferind revelația motivului pentru care, într- 
o societate dominată de prejudecăți şi false principii morale, le 
lipseşte capacitatea să se bucure de dragostea soților şi copiilor 
lor. Un joc actoricesc de cea mai înaltă clasă, un scenariu de 
excepție (adaptat după romanul de succes, Orele al lui Michael 
Cunningham, publicat în România de Editura Polirom) fac din 
acest film o delectare pentru orice cinefil şi un eveniment cultural 
care nu trebuie ratat. 

a. Identifică două informaţii pe care le consideri a fi im- 
portante, din punctul de vedere al unui spectator, şi 
justifică-ți alegerea pentru fiecare caz în parte. 

b. Indică două motive pentru care ai dori să vizionezi/ nu 
ai dori să vizionezi filmul Orele, utilizând numai 
informaţii oferite de textul de mai sus. 


6. Alice in Tara Minunilor: aventuri, fantastic. SUA, 2010. Regia: 
Tim Burton. Cu: Johnny Depp, Helena Bonham Carter, Anne 
Hathaway. Durata: 108 min. Alice, o tânără de 19 ani, se pre- 
găteşte pentru o petrecere în înalta societate. Aflând că părinții 
ei doresc să îi aranjeze o nuntă cu unul dintre nobilii bătrâni şi 
anoşti prezenți la eveniment, Alice fuge de acasă, urmărind un 
iepure alb. Ea intră într-o scorbură şi ajunge în Tara Minunilor, 
un loc pe care, deşi nu-şi mai aminteşte, l-a mai vizitat şi în urmă 
cu 10 ani. Printre cei care îi urează „bun venit înapoi” sunt 
Pălărierul Nebun, Regina Albă şi Pisica de Chesire. Alice porneşte 
într-o călătorie extraordinară pentru a-şi clarifica viitorul şi 
pentru a opri dominația violentă a Reginei Roşii. 

a. Identifică două informaţii pe care le consideri a fi 
importante, din punctul de vedere al unui spectator, şi 
justifică-ți alegerea pentru fiecare caz în parte. 

b. Indică două motive pentru care ai dori să vizionezi/ nu 
ai dori să vizionezi filmul Alice in Tara Minunilor, 
utilizând numai informaţii oferite de textul de mai sus. 


CRONICA DE FILM 


Titlu original: FACE/ OFF 
Gen: acțiune! thriller 
Regia: John Woo 

Durata: 138 minute 
Producție: USA, 1997 


Face/ Off are ca punct de plecare ideea unei operații estetice 
radicale prin care fața agentului FBI Sean Archer (John Travolta) este 
schimbată la propriu cu aceea a lui Castor Troy (Nicolas Cage), terorist 
internațional imprevizibil şi sofisticat, amator de puneri baroce în 
scenă ale propriilor atentate. Transferul de chipuri creează însă o 
situație insuportabilă: cei doi sunt nevoiți să trăiască purtând fiecare 
chipul duşmanului său de moarte. De unde şi titlul original, echivalat 
în româneşte printr-un nefericit Faţă în față, mai potrivit pentru 
afişul unei producții cu Lorenzo Lamas decât pentru un film al 
hongkonghezului Woo. 

Dincolo de această premisă cam elucubrantă, Woo demonstrează 
însă că filmul „de artă” şi blockbusterul nu sunt tocmai ire- 
conciliabile şi că explozia roşie a unei bărci cu motor pe fondul unui 
cer azuriu poate declanşa şi alt tip de emoții decât cele provocate de 
creşterea nivelului de adrenalină. În ultimii ani o asemenea 

Afişul filmului Face/ Off 

performanță n-a mai reuşit decât Brian de Palma cu al său Mission: 
Impossibile, în care neverosimilul scenariului era în permanență 
compensat de formalismul estetizant al scenelor de acțiune. 

Dar ceea ce izbutea de Palma printr-o rigoare elegantă şi pe alocuri 
impersonală, Woo reuşeşte prin teatralism voit. Cele mai bune 
momente ale filmului sunt acelea în care imaginația sa flamboaiantă 
pare să uite de orice convenții, dând naştere unor îngemănări delirante 
de situaţii. O confruntare sângeroasă are loc într-o biserică plină de 
porumbei, o şalupă în flăcări plonjează vertical în apă, iar Cage! Troy 
e „supt” într-un tunel metalic de paletele unui uriaş ventilator. Ceva 
mai târziu acelaşi Cage, devenit între timp Sean Archer, protejează 
un băiețel de infernul unui violent schimb de focuri, punându-i pe 
urechi căştile unui casetofon; copilul se plimbă printre gloanțe şi 
cadavre mutilate, ascultând Somewhere over the Rainbow, iar 
melodia se substituie treptat zgomotului asurzitor al pistoalelor. 

Woo mizează de altfel foarte mult pe teatralismul voit al situațiilor, 
dar reuşeşte mereu să se mențină pe acea linie greu sesizabilă care 
desparte drama de melodramă şi arta de clişeu. Ritmul este şi ei riguros 
controlat. Filmul este construit dintr-o serie de acumulări progresive 
de tensiune rezolvate prin reprize de acțiune explozivă (la propriu şi 
la figurat!), desfăşurate de fiecare dată, cu excepția confruntării finale, 
în spaţii închise şi labirintice. lar rezultatul este absolut remarcabil. 
Supravegherea riguroasă a mişcărilor camerei şi montajul devin astfel 
esențiale. 

Marele merit al lui Woo rămâne totuşi alegerea actorilor (dintr-un 
interviu al său aflăm că producătorii se gândiseră inițial la ... Alec 
Baldwin, ideea de a-l folosi pe Cage aparținându-i). Scăpați, unul din 
dramoletele subţirele şi comedioarele insipide gen Phenomenon şi 
Michael, celălalt din uniforma „„maieu-mulat-pe-muşchi-de-oțel”, 
obligatorie în închisorile lui Jerry Bruckenheimer, Travolta şi Cage 
fac aici două dintre cele mai bune roluri ale lor. În unul dintre cele 
mai frumoase momente, Cage/ Archer repetă obsedan(n)t sintagma- 
titlu; privirea lui halucinată şi teatralitatea elegantă a mâinii cu care 
încearcă parcă să-şi scoată o mască de pe față concentrează într-o scenă 
de câteva secunde întregul spirit al filmului. Prin contrast, Travolta/ 
Troy preferă registrul ironiei fine, pe linia Pulp Fiction şi Get 
Shorty. Pandant al suferinței înnăbuşite a lui Cage, Răul n-a fost 
niciodată atât de fermecător (vezi scena dezamorsării bombei în pas 
de dans); cu atât mai mult cu cât Travolta îşi deconstruieşte permanent 
propria imagine de star (căci marile dezavantaje ale lui Troy sunt... 
bărbia insuportabilă şi vocea!). 

În fond, filmul mizează nu atât pe simpla schimbare a registrelor, 
eroul pozitiv care devine negativ şi viceversa , ci mai ales pe amestecul 
lor. Căci Archer/ Cage descoperă cruzimea lui Castor Troy, dar şi 
ataşamentul acestuia pentru fratele retardat, în vreme ce Travolta/ 
Troy are prilejul să experimenteze dragostea paternă. Astfel, Face/ 
Off ar putea fi modelul ideal al unei pelicule à tiroirs: un film care 
să vină în întâmpinarea „orizonturilor de aşteptare” ale fiecărui 
spectator, fie că ele cuprind acțiunea pură sau analiza de caracter cu 
accente metafizice. (M. I., Cotidianul, 6 martie, 1998) 

Evaluare curentă. Aplicaţii 


Compară, într-un eseu de două - trei pagini, modalităţile 
de petrecere a timpului liber descrise de Nicolae Filimon în 
Scene din viața socială şi de I.L. Caragiale în Repausul do- 
minical. 

Vei avea în vedere: 

- descrierea contextului istoric în care sunt plasate 
întâmplările din cele două texte şi evidenţierea 
diferențelor dintre lumile înfăţişate; 

- prezentarea a cel puțin patru situaţii concrete de viață 
care să ilustreze aceste diferenţe; 

- evidenţierea atitudinii naratorilor față de cele povestite; 

— exprimarea propriului tău punct de vedere despre cele 
citite; 

-integrarea adecvată, în conținutul eseului, a minimum 
patru concepte operaţionale/ structuri, selectate din 
următoarea listă, pe care să le evidenţiezi prin subliniere: 
comic, conversaţie cotidiană, dialog, ficțiune, locutor, monolog, 
monolog interior, replică (verbală, nonverbală, mixtă), schiță, 
verosimil. 


Notă! Se recomandă ca eseul să se încadreze în două — trei 
pagini. Ordinea integrării reperelor în cuprinsul lucrării este 
la alegere. 

În vederea acordării punctajului pentru redactare, eseul 
trebuie să aibă minimum două pagini. 

Sugestii pentru lectură suplimentară 


> Ion Ghica — O călătorie de la Bucureşti la laşi înainte de 1848 
Text de factură memorialisitcă, Călătoria... este o scrisoare 
către Vasile Alecsandri, în care se care povesteşte într-un mod 
agreabil, despre „comunicațiile” dificile ca o robinsonadă de 
acum un veac şi jumătate. 

> I.L.Caragiale — D-ale carnavalului 
Considerată la început o simplă farsă de carnaval, cu un exces de 
încurcături amoroase şi de quiproquo-uri, piesa şi-a dezvăluit cu 
timpul nu numai însuşirile tehnice neobişnuite, dar şi gravitatea, 
căci semnificația întregului este şi aici una morală, vizând 
promiscuitatea sufletească, minciuna şi împăcarea lamentabilă, ca 
forme generale de a trăi. (Florin Manolescu) Filmul lui Lucian 
Pintilie De ce trag clopotele, Mitică are ca punct de plecare 
acest text al lui Caragiale. 

> Ion Marin Sadoveanu — Sfârşit de veac în Bucureşti 
Roman al decedenţei unei clase, boierimea, şi al ascensiunii 
burgheze, cartea aduce în prim-plan, prin personajul Iancu 
Urmatecu, un tip uman, parvenitul, care a făcut o carieră 
deosebită în literatura română. 

> loan Groşan — Caravana cinematografică 
Volumul cuprinde patru proze scurte dintre care cel puțin 
două, Caravana cinematografică şi Marea amărăciune sunt 
direct legate de tema discutată în acest capitol. Prima descrie, 
pe nu ton amar-ironic, scene din anii '50, cu mărunți activişti 
de partid care cutreieră satele pentru a „culturaliza masele” 
cu ajutorul filmelor de propagandă, „oficilităţi locale” şi 
oameni obişnuiţi care încearcă să se adapteze la schimbările 
lumii, deşi nu înţeleg nimic din ce se întâmplă în jurul lor. 
A doua, având aparent iubirea ca temă, descrie, pe acelaşi 
ton amar-ironic, lumea mohorâtă a ultimului deceniu de 
comunism, la oraş. 

> Paul Cernat, Ion Manolescu, Angelo Mitchievici, loan Sta- 
nomir — O lume dispărută 
Cei patru tineri autori îşi povestesc, fiecare, copilăria şi 
adolescenţa petrecute înainte de '89. Este o carte de factură 
memorialistică, de recuperare nonficțională a unei lumi ai 
cărei „zei” se numeau Brifcor şi Cico şi ale cărei repere, uitate 
azi, au fost reviste precum Cutezătorii şi Luminiţa, blugii 
româneşti şi, rar, cei „originali”, şoimii patriei, pionierii şi 
UTC-iştii, televiziunea bulgară şi sârbă la care se privea 
Campionatul mondial de fotbal, bomboanele Tic-Tac, dar şi 
demolările de coşmar, defilările de 23 August şi cozile. 

AVENTURĂ, CĂLĂTORIE 


FICŢIUNEA LITERARĂ 


Balta-Albă de Vasile Alecsandri 


LIMBĂ ŞI COMUNICARE 
Povestirea 


Toate pânzele sus! de Radu Tudoran 


LIMBĂ ŞI COMUNICARE 
Rezumatul 


FICȚIUNE ŞI REALITATE 


Metropole — Paris de Liviu Rebreanu 
(texte memorialistice: memorialul de călătorie) 


LIMBĂ ŞI COMUNICARE 

Receptarea diverselor tipuri de mesaje: 
e schema comunicării concepută de Roman Jakobson 
e factori care înlesnesc sau perturbă receptarea 


[Relaţia cultură - ficțiune — publicitate] 
(texte jurnalistice: anunţul publicitar) 


TEXTE AUXILIARE 


Marea ca factor spiritual de Nicolae Manolescu 


>>> F icțiunea literară 


Inainte de text 


1. Cuvintele din lista de mai jos aparțin câmpului semantic 
al călătoriei. Asociază verbul corespunzător fiecăruia dintre 
ele, pentru a descoperi scopul călătoriei: 

— explorare - ......... 
— căutare - .. sa 

= CUCERIRE = se ae 

— distracţie - ......... 
— aventură - ......... 

— cunoaştere - ......... 

2. Descrie oral locul (real sau imaginar), timpul şi scopul unei 
călătorii pe care ţi-ai dori să o realizezi. 

3. În funcţie de scopul călătoriei pe care o doreşti, plasează-te 
într-una dintre categoriile: exploratorul, savantul, cuceritorul, 
căutătorul de comori, justițiarul, misionarul, novicele, solul/ di- 
plomatul, negustorul, vânătorul, navigatorul, jurnalistul, turistul, 
hoinarul. 

4.  Alcătuiţi echipe de 6 elevi; consultați-vă pentru a completa 
spaţiile libere de mai jos, pe baza experienţei personale, 
a cărţilor sau a filmelor de aventuri şi de călătorie cunos- 
cute de voi. Comparaţi rezultatele obținute de fiecare echipă. 


DIA 


cine 
călătoreste 


5 
6 7 | 
vânătorul negustoru 


N 


călătoria as în 


valori 
cultivate prin 
~ = ea 
2 i 
documentare 


călătorie 

Vasile Alecsandri (1818/ 1821- 
1890), poet, prozator şi dramaturg. 
Personalitatea sa domină perioada 
paşoptistă, în plan literar şi cultural. Prin 
varietatea temelor abordate, prin di- 
versificarea speciilor în toate genurile 
literare, el a contribuit nu numai la 
dezvoltarea literaturii române, ci şi la 
educarea publicului ce urma să o re- 
cepteze. Poate fi considerat un precur- 
sor în diferite domenii ale literaturii. 

Deşi a fost considerat, în epocă, 
poet reprezentativ al generaţiei pa- 
şoptiste şi unul dintre întemeietorii 
teatrului românesc, ulterior, G. Căli- 
nescu apreciază proza drept cea mai 
durabilă parte a operei lui Alecsandri. 
De asemenea, criticul observă că în 
substanţă toate naraţiunile sale sunt 
jurnale de călătorie, gen la modă pe 
atunci, în care îşi revarsă toate darurile: 
umor, pictură, înlesnire orientală de 
povestitor. 

Călător pasionat, Alecsandri îşi 
transpune impresiile în jurnale sau 
memorii de călătorie despre spaţiul 
românesc (O primblare la munți) sau 
despre ţinuturile exotice (Călătorie în 
Africa); chiar şi proza de ficțiune are un 
punct de plecare memorialistic şi 
turistic (povestirea Balta-Albă, nuvelele 
Buchetiera de la Florenţa, Borsec, 
începutul de roman Dridri etc.). 


BALTA-ALBĂ 


(1847) 
de Vasile Alecsandri 
(fragment) 


Povestirea Balta-Albă este istoria voiajului de 24 de ceasuri 
al unui zugrav/pictor francez, la Balta-Albă, în Valahia, la 
mijlocul secolului al XIX-lea, într-un ţinut plin de contrasturi 
originale. „Aventura” are două părți: drumul parcurs până la 
Balta-Albă (fragmentul reprodus în manual) şi descrierea 
societăţii pe care personajul o descoperă acolo. 

Cititorul contemporan al povestirii realizează, împreună 
cu tânărul francez, o călătorie într-un spaţiu necunoscut. În 
plus, lectura povestirii îi oferă şi posibilitatea de a călători în 
timp. La diferenţele de ordin cultural evidenţiate în povestire, 
se adaugă diferenţele de ordin istoric, dintre aspectele lumii 
înfăţişate în text şi ale lumii cunoscute de cititor. 


Într-o sară din luna trecută eram adunați mai mulți prietini, toți 
lungiţi pe divanuri, după obiceiul oriental, şi înarmați cu ciubuce mari, 
carele producea o atmosferă de fum vrednică de sala selamlicului a 
unui paşă. Afară cerul era învălit de nori vineți, care se spărgea 
deasupra Iaşului [...]. 

Pintre noi se găsea un tânăr zugrav franțez, care pentru întâia 
dată ieşise din țara lui spre a face un voiaj în Orient. 

— Domnilor, ne zise el, vă mărturisesc cu ruşine, că, păn-a nu veni 
în țările d-voastre, nici nu prepuneam că se afla în Evropa o Moldavie 
şi o Valahie. Dar nu mă plâng nicidecum, de vreme ce, ca un nou 
Columb, am avut plăcere a descoperi eu însumi aceste frumoase părți 
a lumei şi a mă încredința că, departe de a fi locuite de antropofagi, 
ele cuprind în sânul lor o societate foarte plăcută. 

— Domnule, răspunse unul din noi, nu te încrede aşa lesne în 
descoperirea d-tale, pentru că cine ştie dacă păn-în sfârşit nu-i fi pus 
în frigare şi ospătat de sălbaticii acestor tări? [...] 

— Cu toate aceste, păn-a nu mă face jertfa descoperirei mele, dați- 
mi voie să vă istorisesc şi eu partea cea mai curioasă din călătoria mea. 

Plecând din Paris spre a întreprinde un voiaj în Orient, lucru ce, 
precum ştiţi, s-au făcut astăzi de modă, am agiuns bun sănătos la 
Viena; şi de aici m-am îmbarcat pe un vas de vapor cu gând de a cobori 
Dunărea păn-în Marea Neagră, făr-a mă opri nicăire. [...] 

Voi mărturisi însă că, cu cât mă depărtam de centrul Europei şi 
mă apropiam de țările d-voastre, curiozitatea mea creştea. In toate 
părțile videam o altă lume pe care nici o visasem. Din toate părțile 
auzeam răsunând pe podul vaporului cuvintele: valah, Valahia şi, în 
neştiința mea vrednică de veacul de aur, nu înțălegeam ce însămna 
acele enigme, pentru că eu eram încredințat că, de la granița nemţască 
şi pănă în Marea Neagră, se întindea numai Turcia Evropei. 

In sfârşit căpitanul, ce vorbea puţin franțuzeşte, îmi tălmăci că 
pământul ce se videa de-a stânga noastră se numea Valahia şi că era 
locuit de un neam de oamini cu totul străini de nația otomană!... Să 


Modulul 4 


Oprindu-se vaporul la Brăila... 


AVENTURĂ, CĂLĂTORIE 


vă spun mirarea mea la această descoperire e peste putință! Atâta 
numai voi mărturisi că, de-aş fi avut atunci sub mână pe profesorul 
meu de geografie, l-aş fi aruncat în Dunăre! 

Din ceasul acela mă sâmţii cuprins de un dor nemărginit de ştiinţă 
şi hotărâi a studia cu de-amăruntul această țară necunoscută mie şi 
acel neam de oamini atât de nou pentru mine.[...] 

Oprindu-se vaporul la Brăila, mă hotărâi a mă cobori pe uscat şi 
a întrerupe călătoria mea în Orient, pentru a mă rătăci câtăva vreme 
în câmpiile Valahiei. Speram să întru într-o viață nouă şi plină de 
întâmplări originale. Mă pregăteam a-mi apăra zilele împotriva fearelor 
primejdioase şi a cetelor de hoți ce gândeam că aş întâlni în calea mea. 
Imi încărcai deci pistoalele şi sării din corabie pe pământ, cu gând de 
a răsturna gios pe cel dintâi valah ce s-ar înainta spre mine... Nici unul 
din oaminii adunați pe mal nu mă băgă în samă şi, în loc de duşmani, 
mă trezii față-n faţă cu consulul franțez din Brăila, carele, cunoscân- 
du-mă de compatriot, mă pofti la dânsul acasă. 

La consulat se afla adunați mai mulți străini care vorbea cu mare 
entuziasm de o baltă făcătoare de minuni ce se descoperise în Valahia, 
de vro câțiva ani, şi care se numea Balta-Albă. 

După zisa acelor prietini a domnului consul, peste zece mii de 
oamini se găsea acum împregiurul acelei bălți şi se lecuia, văzându-i cu 
ochii, de tot soiul de patimi. În acel izvor de tămăduire orbii câştigau 
vederile, surzii auzul, ologii picioarele, bătrânii puterile! ş. c. l. 

Cum auzii pomenind de o asemine minune, rugai pe d. consul să-mi 
înlesnească vreun chip de a mă duce îndată la Balta-Albă şi, peste o 
giumătate de ceas, un arnăut întră în salon vestindu-mi că trăsura 
era gata. Îmi luai un sac de drum şi mă coborâi iute în uliţă. 

Când acole, ce să văd?... În loc de malpost, sau de diligență, 0 
cutioară plină de fân, pe patru roți de lemn cu schițile stricate. Patru 
cai mici, numai oasele şi pelea, pe care erau săpate urme adânci de 
bici, şi un om sălbatic, bărbos, strențeros şi înarmat cu un harapnic 
lung de un stânjin!... Acesta era echipajul meu! Rămăsei încremenit 
la o aşa ciudată privelişte, dar consulul ce se coborâse după mine începu 
a râde şi, încredințându-mă că acela era chipul de a călători în Valahia, 
mă îndemnă a mă sui în căruță. 

— N-ai grijă, adăugă el; cu trăsura aceasta primitivă şi cu caii aceştia 
care samănă mai mult a nişte mâțe postite, îi face un drum de care 
ti-i aduce aminte căt îi trăi. Tine-te bine, însă! 

Primii aceste sfaturi ca o glumă din partea compatriotului meu 
şi, clătinând din cap, drept sămn de îndoială, mă aruncai în cutie, 
strigând la postaş: Allons”! 

Deodată căruța fugi de sub mine ca un şerpe! iar eu, făcând în aer 
o tumbă neaşteptată, mă trezii pe pave. Ce se întâmplase? nu ştiu. 
Atâta numai îmi aduc aminte că, în vreme cât m-am sculat din colb, 
ametit şi zdruncinat, echipajul meu se făcuse nevăzut. 

Consulul îşi ținea şoldurile de râs, şi oamenii din uliţă, care fuseseră 
față la această întâmplare comică, ziceau hohotind: neamţo” dracoli. 


1. malpost (fr.) — trăsură de cursă, obişnuită în epocă, în țările din Apus 
2. Allons! (fr.) —- Haidem! 

3. neamt, s.m. — denumire dată în secolul al XIX-lea occidentalilor, în 
ţările române 

«„săltând din hopuri în hopuri... 

Povestire - specie a genului epic în 
proză. Este o naraţiune subiectivizată 
(făcută din unghiul povestitorului, 
implicat ca martor sau ca protagonist 
al întâmplării), care se limitează la rela- 
tarea unui singur fapt epic. În povestire, 
se acordă importanţă naratorului şi 
actului narării. Întâmplările şi situaţiile 
(uneori neobişnuite), în care sunt 
implicate puţine personaje, sunt situate 
într-un plan al trecutului, principala 
caracteristică a povestirii fiind evocarea. 

Relaţia narator-receptor este strân- 
să şi presupune: 

+ oralitate — aparenţa de dialog între 
narator — receptor/ ascultător; narațiunea 
la persoana |; importanţa elementelor 
nonverbale şi paraverbale; 

«ceremonial — dialogul este susținut 
de un sistem de convenții (apariţia 
povestitorului, împrejurările care 
declanşează povestirea, formulele de 
adresare etc.); 

* atmosferă - naratorul „regizează” 
o anumită tensiune, întreține suspansul 
pe tot parcursul povestirii, pentru a 
capta atenţia şi interesul receptorului 
(ascultătorului, cititorului). 


Peste zece minute căruța veni înapoi că să mă ieie de a doua oară. 
Postaşul se zbuciuma de râs pe cal; iar eu, astfel eram de tulburat, 
încât mi se părea că şi roțile râdea scârțâind de mine! 

Mă urcai în sfârşit de iznoavă pe cuibul acel de fân; dar de astă 
dată mă apucai cu mânile țapăn de căruță: Allons! 

— Alon, domnule! strigă postaşul şi, înțepenindu-se în scări, şi chiuind 
ca un furios, şi pocnind grozav din harapnic, el porni ca o bombă. 

— Ce să vă spun domnilor?... De când sunt nu mi-am închipuit o 
alergare aşa de infernală, un lucru atât de original! 

Intr-un nor de colb ce sbura pe fața pământului, caii alerga ca şi 
când a fi întrat dracul într-înşii; căruța fugea încât nu mai avea vreme 
să scârție; roțile se alunga, săltând din hopuri în hopuri şi azoârlin- 
du-mă în sus ca pe o minge; surugiul tipa, vorbea, pocnea de asurzea 
câmpii; iar eu... dacă mi-ar fi fost cu putință să mă las cu mâna de 
trăsură şi s-o bag în buzunariul cu pistoalele, aş fi întrat într-un păcat, 
negreşit. Un vârtej grozav mă cuprinsese în sânul acelui steple- 
chasse’ diavolesc; ochii îmi ieşea din cap, crierii mi se clătina ca o apă 
într-o garafă, şoldurile mă durea, dinții îmi clănțănea, urechile îmi 
țiuia; şi de câte ori mă văitam la vreun hop mai adânc, de câte ori 
strigam: ai, ai! postaşul îmi răspundea: hai, hai, domnule! şi bătea 
caii din nou, şi chiuia încă mai sălbatic, şi căruța fugea încă mai iute, 
şi eu amețeam încă mai tare.[...] 

Soarele acum asfințise, şi luna împreună cu stelele se arătaseră pe 
cer, întocmai ca nişte privitori pe băncile unui teatru. Mi se părea că 
toate planetele se uita cu ochii strălucitori la mine şi asista la epizodul 
voiajului meu ca la cea mai poznaşă comedie de pe fața pământului. 
Şi astfel îmi vuia capul din pricina zdruncinărilor ce sufeream, că mi 
se părea că aud din vreme în vreme un hohot lung şi răsunător deasupra 
capului meu! 

Cu toate aceste, târziu, pe la vro zece ceasuri de noapte, am agiuns 
pe malurile unei bălți late, care steclea ca o tabla de argint la razele 
lunii. Postaşul mă întrebă prin sămne unde să mă ducă? Eu, care 
credeam că Balta-Albă era numele unui târg, precum Marienbad, sau 
Ems, sau Baden, îi răspunsei: ă Balta-Alba. Şi mărturisesc că în acest 
răspuns erau cuprinse toate sperările mele: sperarea de a scăpa de 
salturile mortale a căruții; sperarea de a mânca un biftec la tractir şi 
mai ales dulcea sperare de a mă odihni o noapte întreagă pe un pat 
elastic ş. c. |. Uitasem acum că mă găseam într-o parte a lumii în care, 
cu câteva ceasuri mai înainte, visasem lupte cu sălbatici şi cu feare 
răpitoare. 

Incă o fugă bună de cal şi am sosit într-un sat alcătuit de bordeie 
coperite cu stuh şi coronate de cuiburi de cocostârci. Forma bizară a 
acelor locuinţi, pintre care se înălța o mulțime de cumpene de fântâni, 
ca nişte gâturi de cucoare urieşe; urletul cânilor ce alerga pe sub 
garduri; ciocănitul barzelor care-şi da capul pe spate la razele lunii 
şi, într-un cuvânt, amestecul acel de umbră şi de lumină, care da 
lucrurilor o privire fantastică, mă făcură să mă cred în altă lume. Când 
mă trezii însă din acea uimire plăcută, mă văzui sângur în mijlocul 
unei piețe neregulate şi plină de schini. Postaşul îmi descărcase bagajul 
lângă mine şi se făcu nevăzut cu căruță cu tot. 


1. steple-chasse (în engleză steeple-chasse) — cursă cu obstacole 


Modulul 4 


„Îmi făcui drum cu 
băţul pintre claia de câni... 


AVENTURĂ, CĂLĂTORIE 


Inchipuiți-vă, domnilor, poziția mea. Străin, într-un colț de pământ 
necunoscut mie, rătăcit într-un sat unde nu se zărea nici țipenie de om, 
încungiurat de vro douăzeci de câni care voia numaidecât să afle ce gust 
are carnea de franțez, neștiind nici limba, nici obiceiurile locului! Inchipu- 
iți-vă toate aceste împrejurări pe capul unui om şi mă veţi crede lesne 
dacă v-oi spune că admirarea poetică ce mă cuprinsese deocamdată, se 
prefăcu într-o grijă, vară primară cu spaima. 

Fiind însă că țălul meu, viind la Balta-Albă, nu era de a petrece noaptea 
în convorbire sufletească cu stelele, îmi făcui drum cu băţul pintre claia 
de câni ce îmi aținea calea şi mă hotărâi a-mi căuta, eu sângur, vreo ospeție. 
Pornii deci pin sat, țiindu-mi sacul de drum într-o mână şi având drept 
tovărăşie un escadron de câni ce-mi arăta dinții lor ascuțiți, ca dovadă 
de plăcerea ce ar fi avut a-i înfige în mine. 

Un ceas întreg am umblat ca o nălucă pintre gardurile satului, când 
sărind peste o vacă culcată în mijlocul uliții, când trezind vreun cucoş 
adormit, care sărea spăriet de pe gard pe casă, când împedecându-mă de 
giugul unui car lăsat în drum, când ferindu-mă de a pica într-o fântână, 
pentru că am păcatul de a nu videa prea bine noaptea. Dar în zădar! 
nici una din acele case nu avea înfățoşare de tractir; şi, după o lungă 
primblare, rămăsei încredințat că ceea ce căutam nu se afla în Balta-Albă! 

„Diable! ziceam în mine, se vede că sunt osândit a împlini, în 
astă noapte, rolul lui Acteon din mitologie!” Şi de ciudă începusem 
a-mi descărca mânia asupra cânilor ce se obrăznicea mai mult în 
privirea persoanei mele, când deodată zării o caleaşcă cu şese cai şi 
întovărăşită de un călăreț care venea în partea mea. 

Abie avui vreme a mă da în lături, şi echipajul şi omul cel călare 
trecură ca un fulger pe lângă mine, lasând în văzduh câteva note 
armonioase de glasuri femeeşti şi câteva fragmente de o veselă con- 
vorbire ce mă pătrunseră de mirare şi de bucurie... Acele cuvinte ce 
auzisem în treacătul trăsurii erau franțeze! 

Ah, domnilor! nu poate cineva să-şi închipuiască fericirea ce umple 
inima unui om rătăcit într-o țară străină, când el aude deodată limba 
patriei sale!... Eu am nebunit când am auzit fără veste: „ah, cest 
charmant! c'est adorable! c'est original!” şi, în exaltarea mea, am 
început a alerga după caleaşcă, răcnind: „arretez!'* 

Echipajul nu se opri, dar cavalerul se întoarse înapoi şi, alergând 
spre mine, strigă: „qui appele?” 

— Un compatriote, îi răspunsei, un français! 

Cavalerul se apropie. 

— Ce pofteşti? mă întrebă el. 

— Iubite compatriotule, îi zisei, fiindcă Dumnezău au binevoit ca 
să ne întâlnim în fundul Evropei şi într-un pustiu ca acesta, îndreap- 
tă-mă, te rog, la vreun tractir, pentru că de vro două ceasuri, de când 
am sosit aici, nu am întâlnit altă zidire însuflețită decât cânii de care 
mă vezi încungiurat. 

— Domnule, nu am onor a fi compatriotul d-tale şi totodată nu pot 
să te duc la tractir, după cum doreşti, pentru că nu s-au râdicat nici 


1. Diable! (fr.) — Drace! 
2. arrêtez! (fr.) — opriți! 
3. qui appele? (fr.) — cine strigă? 

Ironie - formă a comicului; constă 
în contrastul dintre ceea ce spune apa- 
rent un enunţ şi adevăratul lui sens pe 
care destinatarul mesajului îl desci- 
frează cu ajutorul contextului şi al 
tonului; 

* simularea acordului cu un punct 
de vedere al cărui ridicol este astfel mai 
pregnant scos în evidenţă; 

e prin ironie, vorbitorul lasă să se 
subînțeleagă contrariul a ceea ce 
spune; atitudinea ironică este critică. 

Autoironie — formă a ironiei în care 
vorbitorul, conştient de propriile 
defecte, le ia în derâdere, dar satirizează 
indirect şi defectele altora. 


unul păn-acum la Balta-Albă; dar dacă vrei să găzduieşti într-o casă 
țărănească, ca toată lumea, pot să te slujesc. 

— Cum nu, domnule? îți voi rămânea prea recunoscător, mai ales 
că m-am săturat de stele. 

Tânărul cavaler puse atunci mânile la gură în formă de trombă şi strigă: 
„Sstrăjer!” La răcnitul lui cânii lătrară din toate părțile, cocostârcii spărieți 
ciocăniră în toate cuiburile şi un om se ivi de după un gard; dar ce om! o 
matahală naltă, groasă, spătoasă, bărboasă, fioroasă! 

Acea nălucă, înarmată cu un ciomag cu care ar fi turtit un buhai, 
îşi scoase căciula dinaintea noastră şi ascultă poroncile călărețului cu 
un aer de supunere, aruncând din vreme în vreme o căutătură sălbatică 
în partea mea. 

Ce vorbeau amândoi împreună? Ce puneau ei la cale pentru mine? 
Nu ştiu; dar căutăturile posomorâte a străjerului deşteptară în inima 
mea oarecare sâmțiri de îndoială şi mă siliră a băga mâna în buzunariul 
cu pistoalele. 

Peste câteva minute, călărețul îmi zise: „Domnule, altă casă 
neocupată nu se află acum aici decât bordeiul acestui străjer; mergi 
cu dânsul şi noapte bună”. După aceste, el se închină zâmbind, răpezi 
calul în galop şi se depărtă în câmpii, fără a-mi da măcar vreme de 
a-i mulțămi. 

lată-mă-s de a doua oară într-o poziție destul de critică; față-n față 
cu un soi de urieş îngrozitor, care căta la mine, pare că ar fi vroit să 
mă înghiță dintr-o îmbucătură. Dar nu-mi perdui cumpătul astă dată, 
căci, făcând două pasuri îndărăpt, mă pusei într-o poză teatrală şi-l 
măsurai cu ochii de câteva ori, vroind a-l face să înțăleagă că nu-mi 
era frică de dânsul. El, însă, nebăgând în samă pantomima ce făceam, 
se porni cu mare linişte cătră casa lui, zicându-mi ca postaşul: „hai, 
domnule!” 

„Hai, domnule!” îi răspunsei dârz şi cu un glas pe care căutam 
a-l face cât se putea mai gros, şi mă dusei pe urma lui. Agiunserăm 
curând la un bordei a cărui descriere nu voi face-o, pentru că, dintăi, 
mi-ar fi peste putință, şi, al doile, fiindcă pentru d-voastă ea ar fi de 
prisos. Cât în privirea impresiilor ce-mi făcu acea locuință primitivă, 
vi le pot lesne tălmăci, fiindcă şi acum păstrez suvenire proaspete de 
ele. Şi spre dovadă vă rog, domnilor, să priviți sămnul roş care îmi 
decorează fruntea. 

Această impresie am primit-o când am întrat înlăuntrul casei 
străjerului. Uşa fiind prea gios şi fruntea mea prea sus, amândouă 
s-au ciocnit ca două bile pe un biliard, făcând un carambol, care, prin 
efectul său retrograd, m-au trimis să cad în ogradă, cu zece pasuri în 
urmă. 

Amețit de această lovire neaşteptată, am întrat şovăind în sângura 
cameră ce alcătuia apartamentul străjerului şi bojbăind pin întuneric, 
m-am aruncat cu desperare pe sângurul pat ce-i slujea de mobile; dar 
îndată am şi răcnit aşa de tare, încât străjerul au alergat lângă mine, 
spăriet şi cu un tăciune aprins în mână... Imi sfărmasem toate ciolanele 
din trup, căci patul era din lemn, fără aşternut, fără perne, fără nimic! 

Străjerul, însă, înțălegând pricina văitărilor mele, începu a râde 
ca un urs, zicând: „nu-i nimic, nu-i nimic”, aduse din tindă un tol 
şi o cergă, pe care le aşternu pe scândurile patului. Pe urmă ieşi din 
casă, adăugând iar: „Neamţo dracoli!” şi se depărtă în sat. El îşi 

icționar cultural 


alteritate (din lat. alteritas, rădăcină 
alter - altul); identitate şi alteritate - noi 
şi ceilalţi 

exotic, adj. — care se află într-o re- 
giune foarte îndepărtată şi care impre- 
sionează prin aspectele neobişnuite, 
ciudate 

exotism, s.n. - tendinţă în arta şi în 
literatura europeană, mai ales roma- 
ntică, de a descrie privelişti şi obiceiuri 
din țări exotice 

făcuse datoria de gazdă; îmi dase tot ce avea: casă, pat, aşternut şi 
noapte bună! Ce-mi trebuia mai mult? 

Această de pe urmă gândire şi mai ales truda ce pățisem toată ziua 
mă făcură să mă liniştesc peste câteva minute; şi dar, înarmându-mă 
cu răbdare, stâlcit, flămând, năcăjit, îmi aşezai sacul de voiaj drept 
pernă şi mă culcai încet, ca şi când aş fi fost de sticlă. Un somn adânc 
mă şi cuprinse îndată şi mă prefăcu într-un butuc păn-a doua zi. 

Dimineaţa, pe la opt ceasuri, mă trezii într-un vuiet înfricoşat, 
într-o harmalaie infernală de sunete, de clopote de cai, de pocnete de 
bice şi de răcnite de oamini! Ce putea fi acel zgomot?... Casele ardea? 
Sau o bandă de sălbatici duşmani daseră năvală în sat? 

Giumătate spăriet şi buimăcit de somn, ieşii iute afară, cu pistoalele 
în mâni; dar în loc de cele ce gândeam, văzui, plin de mirare, vro triizeci 
de trăsuri de toată forma: brisce, braşovance, carete, caleşte, toate 
înhamate cu câte patru, şese sau opt cai, şi toate îndreptându-se, în 
fuga mare, cătră o baltă ce steclea departe la razele soarelui. 

Acea baltă era izvorul minunilor de care auzisem vorbind la Brăila 
cu atâta entuziasm! Mă pornii şi eu îndată pe urma trăsurilor, fără 
a şti lămurit ce făceam, pentru că de când pusesem piciorul pe pământul 
Valahiei, îmi perdusem de tot şirul ideilor. [...] E 

Iată, domnilor, istoria voiajului meu la Balta-Albă. In 24 de ceasuri 
am văzut atâtea lucruri nepotrivite, atâtea contrasturi originale, că 
nu ştiu nici acum dacă Valahia este o parte a lumii civilizat sau de 
este o provincie sălbatică! 


Dicţionar 


divan, s.n. — canapea fără spătar 

ciubuc, s. n. — pipă (orientală) cu ţeava lungă 

selamlic/ selamlăc, s.n. (înv.) — parte rezervată bărbaţilor şi mu- 
safirilor în casele turceşti 

zugrav, s.m. (înv.) — pictor (de biserici) 

antropofag, s.m. — canibal 

enigmă, s.f. — taină, mister 

diligență, s.f. — trăsură mare, acoperită, cu care se făcea în trecut 
transportul regulat de poştă şi de călători pe distanțe mai lungi; 
poştalion 

harapnic, s.n. (reg.) — bici mare împletit din cânepă sau din 
curele, cu codiriştea scurtă şi cu şfichi de mătase la vârf 
stânjen, s.m. — unitate de măsură pentru lungime, folosită înainte 
de introducerea sistemului metric, de aproximativ 2 m 
surugiu, s.m. — vizitiu care conducea (călare pe unul dintre cai) 
diligenţele, poştalioanele sau trăsurile boiereşti 

comedie, s.f. (pop. şi fam.) — 1. întâmplare ciudată şi hazlie. 2. Spec- 
tacol public cu numere de circ , căluşei etc. 

biftec, s.n. — felie de carne de vacă friptă 

tractir, s.n. (înv.) — han; birt 

escadron, s.n. — subunitate a unui regiment de cavalerie, cores- 
punzând unei companii de infanterie 

buhai, s. m. (reg.) — taur 

pantomimă, s.f. — gen de reprezentaţie teatrală în care actorii 
exprimă diverse acţiuni dramatice prin gesturi sau mimică 

Pentru scriitorii romantici din prima 
jumătate a secolului al XIX-lea, tema 
călătoriei exprimă dorinţa de evadare din 
cotidian şi o modalitate de căutare a 
noului. Atracția Orientului reflectă 
curiozitatea pentru teritorii necu- 
noscute, îndepărtate, pline de mister şi 
de pitoresc. 

Povestirea Balta-Albă este un text 
ficțional, scris în 1847 şi inspirat din im- 
presiile pe care i le lasă perioada de 
odihnă petrecută în acest loc autorului, 
întors recent dintr-o călătorie în Occident. 
În povestire, rolul naratorului este conferit 
unui călător străin, zugravul (veche 
denumire pentru pictor) francez. 

Prin utilizarea motivului literar al 
„călătorului străin”, impus în scrierile 
iluminiştilor francezi din secolul al XVIII-lea 
(Montesquieu, Scrisori persane), Alecsan- 
dri atribuie observarea critică şi satirică a 
propriei lumi (orientale) unei perspective 
exterioare şi prin comparație cu altă lume 
(occidentală). 

Călătorul francez, ieşit din ţinuturile 
natale, traversează spații necunoscute, 
întâlneşte o altă civilizaţie ale cărei ca- 
racteristici (identitate) le recunoaşte ca 
diferite (alteritate) în raport 
propriei civilizaţii. 

Personajul complementar „călă- 
torului străin” este „bunul sălbatic”, 
pereche ce proiectează o imagine a 
alterităţii în universul ficțional. 


cu ale 


Explorarea textului 


Plecând din Paris spre a întreprinde un voiaj în Orient... 


1. 


w 


= 


— 
pv 


Dovedeşte că ai fost atent la prima lectură a textului, răs- 
punzând corect la cel puțin trei dintre următoarele 
întrebări: cine povesteşte călătoria, cine călătoreşte, când 
călătoreşte, în ce scop, de unde pleacă, în ce direcție (des- 
tinația şi itinerarul), unde ajunge de fapt, cu ce mijloace 
de transport călătoreşte. 

Prezintă oral un motiv pentru care ţi-ar fi plăcut şi un motiv 
pentru care nu ţi-ar fi plăcut să te găseşti în locul 
călătorului din naraţiunea citită. 

Identifică, în primul paragraf (descrierea inițială), elemente 
care sugerează atmosfera favorabilă povestirii unei 
întâmplări neobişnuite. 

Observă în secvenţa dialogată formule de adresare (de iniţiere 
sau de menţinere a contactului verbal) utilizate de francez. 
Explică rolul lor în ceremonialul povestirii. 

Consideri că prin întreruperea la Brăila a voiajului spre 
Orient, tânărul se dovedeşte un călător cu metodă sau cu 
fantezie? Motivează-ţi opțiunea. 

Precizează cărui moment al subiectului îi corespunde 
secvenţa debarcării la Brăila. 

Precizează cele trei părți ale itinerarului parcurs de 
zugravul francez, în călătoria sa din Occident spre 
ţinuturile „exotice”. 

Modificarea treptată a scopului călătoriei în Orient, de la 
„modă” (snobism, plictiseală), la căutarea aventurii, este 
redată în text prin cuvinte sau sintagme care exprimă atitu- 
dinile străinului față Valahia, unde hotărăşte să facă o oprire 
neprevăzută iniţial. Reciteşte prima pagină a narațiunii şi 
selectează patru asemenea sintagme, adecvate unor 
atitudini diferite. 

Delimitează în textul citit episoadele relatării tânărului 
călător. 

Stabileşte ideile principale pentru episoadele delimitate. 
Rezumă în scris, în 20-25 de rânduri, fragmentul din 
manual. 


Speram să intru într-o viață nouă 
şi plină de întâmplări originale. 


1. 


Narațiunea este construită pe contrastul comic dintre ceea 
ce „speră” eroul aventurilor că va descoperi în noul spațiu 
în care pătrunde şi ceea ce întâlneşte aici. Selectează sintag- 
me care exprimă stările sufleteşti contradictorii încercate 
de călătorul francez în diferite situații. 

Precizează tipul uman căruia îi aparţine călătorul din punc- 
tul de vedere al ocupaţiei, al vârstei şi al originii sale. Ex- 
plică în ce fel perspectiva sa asupra călătoriei este influențată 
de aceste trăsături. 


Modulul 4 


Povestire în ramă 

e Formă de încadrare a uneia sau a mai 
multor naraţiuni de sine stătătoare într-o 
situație de comunicare sau în altă 
naraţiune, care constituie rama acestora; 
inserţia/ includerea unei naraţiuni în alta 
(rama) este anunţată prin formule de 
adresare specifice (daţi-mi voie să vă 
istorisesc şi eu partea cea mai curioasă din 
călătoria mea). 

e Tehnică narativă utilizată în culegerea 
de basme orientale O mie şi una de nopți 
sau, în spațiul occidental, în Decameronul 
de Giovanni Boccaccio. 


AVENTURĂ, CĂLĂTORIE 


.„„daţi-mi voie să vă istorisesc şi eu partea 
cea mai curioasă din călătoria mea 


1. Precizează modul de expunere predominant în povestirea 
citită. 

2. Discutaţi în perechi despre ceea ce credeţi că face farmecul 
povestirii citite: întâmplările în sine (subiectul) sau modul în 
care sunt povestite (actul narării). Motivaţi-vă alegerea prin 
exemple din text. 

3. In povestirea Balta-Albă există doi naratori. Primul este un 
localnic cu identitate neprecizată (noi), în timp ce al doilea 
este un tânăr francez, personaj-narator al experienţelor sale 
în Valahia. Primul narator fixează cadrul favorabil (timp, loc, 
atmosferă, ascultători) pentru ca al doilea narator să 
relateze la persoana I o întâmplare neobişnuită, la care a 
participat ca protagonist. 

Consideri că personajul-narator oferă o perspectivă subiectivă 
sau obiectivă asupra întâmplării derulate în trecutul său 
apropiat? Motivează-ți opțiunea prin exemple din text. 

4. Rolul descrierii într-un text epic poate fi de: 

— a crea atmosferă (descrierea inițială); 

- a crea suspans (pauza descriptivă, în interiorul unei na- 
rațiuni); 

- a portretiza un personaj (în interiorul unei narațiuni). 

Selectează, din text, câte un pasaj descriptiv pentru a ilustra 

fiecare rol şi găseşte câte un titlu potrivit. 

5. Explică rolul procedeelor artistice (personificarea, hiper- 
bola) în tabloul nocturn. 

6. Selectează fragmente în care sunt evidenţiate elementele 
verbale, nonverbale şi paraverbale, cu rol în susținerea 
oralității. 


..Îi face un drum de care ţi-i aduce aminte căt îi trăi. 
Ţine-te bine, însă! 


1. Comicul presupune atitudinea critică a autorului faţă de 
un defect uman sau de moravuri sociale. Precizează un 
defect uman şi un aspect al societăţii a căror critică se re- 
alizează în povestire în mod indirect. 

2. Precizează, în ordine, situaţiile comice la care participă 
personajul-narator şi reacţiile acestuia în fiecare situație. 

3. Comentează oral fragmentul de descriere a „echipajului”, 
având în vedere rolul expresiv al adjectivelor şi comicul 
de situaţie. 

4. Prezintă efectul expresiv al verbelor în descrierea goanei 
nocturne în căruță. 

5. Selectează din descrierea satului Balta-Albă două pasaje în 
care este prezentă ironia sau autoironia. 

6. Scrie patru sinonime ale cuvântului localnic. 

7. Identifică figurile de stil utilizate în portretul unuia dintre 
localnici (vizitiul, străjerul). 

9. 


10. 


11. 


12 


Selectează, din text, scurte fragmente sau sintagme care 
exprimă opinia „călătorului străin” față de „sălbatici” şi 
invers. 

Enumeră câteva trăsături ale tânărului călător, evidenţiate 
în diferite momente ale subiectului sau etape ale „aventurii”. 
Pornind de la afirmaţia inițială a zugravului francez (ca un 
nou Columb am avut plăcere a descoperi eu însumi aceste 
frumoase părți ale lumii), precizează tipul de călător în care 
el se plasează. Reciteşte contextul afirmației pentru a 
înţelege dacă personajul exprimă ideea sau contrariul ideii 
în care crede de fapt. 

Replica pe care un localnic o adresează călătorului francez 
confirmă opinia acestuia față de originalitatea lumii 
descoperite, care constă în coexistenţa civilizaţiei şi a săl- 
băticiei. 

— lată, domnule, o lume nouă, vrednică de a deştepta închipuirea 
d-tale de artist. [...] lată o lume ce în ochii d-tale pare a fi sălbatică, 
dar care are soiul ei de civilizație deosebită. Aici ne găsim în 
împărăția contrasturilor celor mai originale; aici luxul şi sărăcia, 
durerea şi veselia, ideile noi şi ideile vechi, costumele Europei şi 
costumele româneşti, toate sunt [...] mestecate la un loc şi produc 
un efect neînchipuit atât ochilor cât şi minţii. 

Exemplifică, pe baza textului, relaţia dintre civilizaţie şi 
sălbăticie în Valahia secolului al XIX-lea, dintre prejudecata 
străinului şi realitățile locului. 

Găseşte un alt titlu potrivit povestirii citite, din punctul de 
vedere: 

- al întâmplărilor relatate; 

- al tipologiei personajului principal; 

- al propriilor impresii de lectură. 


Evaluare curentă. Aplicaţii 


1. 


2. 


Redactează o scrisoare de circa 25 de rânduri adresată 
călătorului francez din secolul al XIX-lea, în care să descrii 
contraste ale lumii de astăzi, din spaţiul autohton. 
Realizează o descriere, de 10-20 de rânduri, în stil ştiinţific, 
a unei o staţiuni balneo-climaterice. Pentru aceasta, vei 
respecta etapele redactării unui text cu scop informativ: 
a. pregătirea redactării (documentarea): culegerea infor- 
maţiilor, prin consultarea unor lucrări (cărţi, articole) de 
specialitate; 

b. alcătuirea planului de idei: aşezare, relief, tipul de lac, 
exploatarea turistică a zonei etc.; 

c. redactarea: ordonarea informaţiilor; utilizarea termenilor 
de specialitate, a cuvintelor cu sens propriu; stilul obiec- 
tiv, impersonal (de exemplu: Situat pe malul stâng al râului 
Buzău, Balta-Albă este un liman fluviatil, cu apă salmastră 
şi mâl cu valoare terapeutică.); 

d. verificarea şi corectarea: recitirea textului redactat, urmă- 
rind corectitudinea informațiilor ştiinţifice, a exprimării, 
dispunerea ideilor şi a informaţiilor; corectarea 


Modulul 4 


Texte ficționale și nonficționale pe tema 
călătoriei: 

- roman de aventuri 

- povestire 

- povestire S.E./ roman S.F. 

- călătorie parodică 

- jurnal (note) de călătorie 

- jurnal de bord 

- memorial (amintiri) de călătorie 

- reportaj 

- itinerar 

- ghid turistic 


AVENTURĂ, CĂLĂTORIE 


eventualelor erori ştiinţifice sau abateri de la normele 
de exprimare, ortografie sau punctuație; 
e. elaborarea formei finale. 

3. Referirea la profesorul de geografie sugerează cauza ig- 
noranţei personajului-narator şi susține rolul educativ al 
călătoriei. Ce fel de „şcoală” consideri că îi oferă călătoria 
unui tânăr? 

4. Exprimă-ţi opinia despre dorul de aventură în spaţii exo- 
tice, respectiv, despre dorul de locurile natale. Poţi avea în 
vedere experiența personală sau povestirea francezului şi 
afirmaţia sa: Ah, domnilor! nu poate cineva să-şi închipuiască 
fericirea ce umple inima unui om rătăcit într-o țară străină, când 
el aude deodată limba patriei sale!... . 


Dincolo de text 


1. Citeşte următorul fragment: 

Adevăratul călător e acela care, când porneşte la un drum, îşi 
propune să meargă unde l-a duce fantezia lui, astăzi spre răsărit, mâine 
spre apus, astăzi pe mare, mâine pe uscat. lar cât pe acela care se 
jertfeşte de bună voie unui țel întocmit după harta geografică, acela 
îl socot un curier însărcinat de a se purta pe sineşi ca pe un pachet 
dintr-un loc într-altul. 

Pentru ca să nu intru şi eu în categoria plicurilor de poştă, dă- 
mi voie să urmez după placul meu şi să mă rătăcesc pe unde m-a duce 
condeiul. La aceasta mi-i zice că un bun călăreț trebuie să ştie a stăpâni 
zburdările calului său; dar oi răspunde şi eu că din toate lighioanele 
lumii, condeiul este cel mai greu de cârmuit şi că ades e răsturnat 
cine vrea să-l înfrâneze. 

(Vasile Alecsandri, Iașii în 1844) 


e Scrie, în coloane diferite, însuşiri ale „adevăratului că- 
lător” în opinia lui Vasile Alecsandri, respectiv, în opi- 
nia ta. Ce asemănări sau deosebiri observi? 

e Fragmentul dat este un text argumentativ, deoarece con- 
ţine exprimarea unei opinii despre „adevăratul călător” 
şi un argument. Formulează alt argument potrivit 
pentru susținerea opiniei exprimate. 

e Explică semnificaţia comparaţiei dintre scriitor şi călăreț. 


2. Realizează, pe o pagină, un text cu scop informativ, despre 
evoluţia mijloacelor de transport; completează-l cu ilustrații 
potrivite. 

Limbă ŞI comunicare 


POVESTIREA 


1. mod subiectiv de comunicare, de transmitere a unei experiențe, a unei 
întâmplări; 

2. povestire/ narațiune - mod de expunere specific genului epic; 

3. specie literară. 


Povestirea este nararea unor fapte sau întâmplări care s-au petrecut deja, 
în succesiunea lor, principala caracteristică a povestirii fiind evocarea; naratorul 
povesteşte viu, colorat, pentru ca receptorul să-şi poată reprezenta faptele. 


Povestirea orală 


Imaginează-ţi următoarea situație: 

Eşti provocat de colegi la o întrecere. Fiecare dintre voi trebuie să po- 
vestească o călătorie cu peripeții, pornind de la o experiență personală (reală 
sau imaginară) neobişnuită. 


Înainte de povestirea ta, pregăteşte-te reflectând la următoarele aspecte: 

e Ce vei povesti? (evenimentul ales, succesiunea întâmplărilor, urmările 
întâmplării în planul experienţei personale) 

e Când şi unde are loc evenimentul? (locul şi timpul acțiunii) 

e Care este rolul tău? (protagonist, narator, narator — personaj sau martor) 

e Cine participă la acţiune? (persoanele, relaţiile dintre ele) 

e Cum vei povesti? (punctul de vedere; dispunerea secvențelor narative, 
descriptive sau dialogate; corectitudinea exprimării şi claritatea enun- 
ţurilor, alegerea unui registru stilistic adecvat întâmplării: comic, sobru, 
macabru, detaşat etc.; utilizarea elementelor de comunicare nonverbală 
- gesturi, mimică şi paraverbală — ton, intonaţie, accent, pauze. 


Pentru a convinge auditorul, trebuie să urmezi o serie de reguli (chei ale 

succesului unui povestitor): 

e să alegi o situaţie corespunzătoare (o călătorie neobişnuită) şi să o plasezi 
într-un cadru adecvat; 

e să captezi atenţia ascultătorilor prin modul în care vei începe (o glumă, 
un proverb, o afirmaţie incitantă, o întrebare, negarea unui fapt unanim 
acceptat; de exemplu: N-am crezut vreodată că ...; Credeţi că ceea ce vedem 
în filmele S.F. este exagerat? Ei bine, vă voi povesti ce mi s-a întâmplat şi veți 
vedea că... etc.); 

e să ordonezi logic şi cronologic întâmplările narate, astfel încât ascultătorii 
să poată urmări firul epic; 

e să respecţi echilibrul între părţile unei povestirii (relaţia introducere — 
cuprins — încheiere: începutul şi finalul sunt reduse, în favoarea derulării 
evenimentelor); 

să marchezi trecerea de la un moment la altul prin cuvinte cu valoare 
temporală (la început, deodată, pe neaşteptate, tocmai când, apoi, atunci, după 
un timp, chiar atunci, în cele din urmă etc.), care întrețin şi atenţia ascultă- 
torilor; 

să utilizezi adecvat timpurile verbale (imperfectul este folosit în evocare, 
în prezentarea cadrului sau a personajelor; perfectul compus sau 
prezentul indică momente precise ale întâmplării; perfectul simplu redă 
rapiditatea cu care se petrece evenimentul; mai mult ca perfectul indică 
o acțiune trecută petrecută înaintea altei acțiuni trecute etc.), dar să optezi 
pentru predominarea unui timp trecut; 

să eviţi repetițiile, pauzele prelungite de gândire şi sunetele parazite 
asociate (ă, î) sau cuvintele parazite (deci, adică, şi); 

să optezi pentru un stil narativ adecvat întâmplării şi personalităţii tale 
(comic, sobru, macabru, detaşat etc.), dar reține că umorul este cel mai 
potrivit când scopul comunicării este divertismentul (ca în povestirea 
Balta-Albă); 

în povestire, ca tip al monologului oral, trebuie să respecţi regulile acestuia 
(păstrarea contactului vizual cu ascultătorii, raportarea la reacţiile au- 
ditoriului), pentru a-ţi autoregla/ adapta pe parcurs discursul. 


Ascultarea povestirii 


Fii atent când asculţi povestirile orale ale colegilor tăi! Urmăreşte ideile 
expuse şi în ce măsură regulile de mai sus sunt respectate. Reţine alte „for- 
mule” de succes/ strategii de comunicare orală utilizate de colegi, pentru a 
le prelua şi tu. 

Dacă povestirea colegilor nu ţi-a trezit interesul sau nu ţi-a plăcut, identifică 
în lista de mai sus regulile de care nu s-a ţinut cont. Identifică şi alte posibile 
cauze ale insuccesului lor. 


Fii un ascultător activ! 


1. 


DA 


Priveşte-l cu interes şi bunăvoință pe cel cu care vorbeşti sau pe care îl 
asculți povestind. 

Taci! Nu întrerupe vorbitorul! Gândeşte-te ce ţi s-ar întâmpla dacă ai fi 
întrerupt de un ascultător. Poţi comenta sau pune întrebări la sfârşitul 
prezentării colegului. 


. Ai răbdare! Evită să tragi concluzii; ascultă-l pe cel care vorbeşte; 


formulează-ți răspunsul doar după ce eşti sigur că ai auzit întregul mesaj. 


. Caută ideile principale! Evită să fii distras de detalii; concentrează-te pe 


problemele-cheie. 


. Lămureşte ce crezi că ai auzit: pune întrebări; obține de la vorbitor 


confirmarea a ceea ce a spus de fapt; reformulează ceea ce crezi că a spus 
vorbitorul, pentru a te asigura că ai interpretat corect. 


. Fă abstracţie de orice bruiaj (exterior — zgomote sau interior — propriile 


atitudini, prejudecăţi şi reacții emoţionale la mesaj). 


. „Ascultă” simultan la cele trei niveluri: verbal, paraverbal, nonverbal. 


Un zâmbet, un gest pot „spune” altceva decât comunicarea verbală. 

8. Învață să asculți: auzirea este pasivă; ascultarea este activă, cerând efort 
intelectual şi atenţie. 


Povestirea scrisă 


Pentru a reda în scris povestirea expusă mai întâi oral, trebuie să urmezi 


alte reguli şi etape: 


e Pregăteşte-ți redactarea (alegerea evenimentului senzațional despre care 
urmează să povesteşti şi a tonului povestirii; locul, timpul, participanţii, 
rolul tău în povestire: personaj, narator etc.; semnificația întâmplării). 


e Alcătuieşte planul de idei conform părţilor unei compuneri: ordonarea 
întâmplărilor, introducerea (cadrul), cuprinsul (succesiunea întâmplă- 
rilor), încheierea (finalul întâmplărilor şi efectul lor asupra ta). 


e Redactează prima formă a povestirii (ciorna), având în vedere cerințele 
şi relaţia dintre conţinut (prezentarea cadrului, a întâmplării propriu-zise, 
a urmărilor întâmplării) şi exprimare (îmbinarea cele trei moduri de 
expunere: narațiunea, descrierea, dialogul; utilizarea stilului şi a limba- 
jului adecvate). 


e Verifică/ reciteşte textul, urmărind: claritatea expunerii ideilor, înlănțuirea 
lor logică, marcată prin paragrafe, efectul incitant al primului paragraf, 
menţinerea suspansului, semnificaţia finalului; corectarea exprimării, a 
ortografiei şi a punctuaţiei (dacă sunt abateri de la normă). 


e Elaborează forma finală (definitivarea şi transcrierea în caiet a ultimei 
forme a textului). 

Scrie o povestire cu titlul O călătorie cu peripeții despre o experienţă personală 


(reală sau imaginară), care aparţine senzaționalului. 


In realizarea povestirii, vei avea în vedere: 

e prezentarea cadrului, a întâmplării propriu-zise, a urmărilor întâmplării; 
e îmbinarea cele trei moduri de expunere: narațiunea, descrierea, dialogul; 
e utilizarea stilului şi a limbajului adecvate. 


Modulul 4 


AVENTURĂ, CĂLĂTORIE 


Inainte de text 


1. Citeşti cărți având ca temă călătoria sau aventura? Vizio- 
nezi filme artistice sau documentare cu asemenea tematică? 
Motivează-ţi răspunsul, indiferent dacă este afirmativ sa 
negativ. 

2. Te-ai imaginat vreodată în postura de călător sau de ex- 
plorator? Enumeră câteva dintre locurile pe care ţi-ar plăcea 
să le vizitezi, explicând totodată ce anume te-a determinat 
să le alegi. 


TOATE PÂNZELE SUS 
de Radu Tudoran 


În vara anului 1881, goeleta „Speranţa”, sub comanda lui 
Anton Lupan, navighează pe Mediterana, printre insulele gre- 
cești. Se îndreaptă spre Atena, unde căpitanul speră să regă- 
sească un vechi prieten, Pierre Vaillant, crezut mort, dar despre 
care aflase de curând că ar mai putea să fie totuși în viață. 
Echipajul este format din Gherasim, leremia, bucătarul Ismail, 
Haralamb, Busuioc şi Mihu, un adolescent de vreo 16 ani, 
însoţit de Negrilă, câinele său. Pe corabie se mai află și doi pa- 
sageri, un bogat negustor armean, pe nume Agop, şi un călu- 
găr de la muntele Athos şi doreşte să ajungă în insula Skyros. 


Capitolul XI 
Un călugăr ciudat 
(fragment) 


După ce strânse vasele de pe masă, Ismail trecu la cârmă, iar 
Gherasim se apucă să aprindă felinarele; soarele apunea, înroşind 
marea în faţă. Inapoi, în dreapta, începu să clipească farul de pe 
insula Lemnos, care în curând avea să piară, înghițit de valuri, căci 
„Speranţa” îşi urma drumul repede, mâncând milele una după alta. 

Anton Lupan se apropie de Gheraism, care avea să ia cârma de la 
miezul nopții încolo: 

— Gherasime, să ţii mereu sud. Dacă vântul nu scade mai mult 
decât acum, pe la două noaptea ai să vezi farul de la Capul 
Cartsimo; să ţii puțin la stânga lui, ca să ajungem de-a dreptul în 
portul Skyros. 

— Am înțeles, domnule! 

— Hai, acu’ toată lumea la culcare! [...] 

La cârmă, Ismail moțăia, cu nasul în busolă; cadranul se legăna 
uşor în lumina firavă a felinarului, care ardea ferit, în cutie. 

— Bună-seara, cârmaciule! Domnul cu tine! zise călugărul în 
turceşte, oprindu-se alături. 

Ismail tresări, scos din visare. 

— Care domn, al tău sau al meu? mormăi pus pe hartă, în loc să 
se bucure că mai putea să schimbe cu cineva două vorbe în limba lui; 
destul îşi scrântea limba şi îşi strepezea cerul gurii chinuindu-se cu 
graiul ghiaurilor. 

— Domnul e unul, fiule! 

— Atunci spune-i Allah, că aşa îl cheamă. 

Călugărul râse încetişor — și pe urmă tăcu o vreme, pesemne 
nedorind să înceapă cu cârmaciul o discuție teologică. 

Văzându-l că nici nu pleacă, nici nu vorbeşte, ci îi stă aşa, în 
coastă, ca o momâie, Ismail pufni, cu ciudă: 

— Dumitale nu-ți este somn; ai dormit toată ziua. Hai, du-te mai 
încolo! 

In loc de răspuns, monahul se trase lângă busolă şi se aplecă 
asupra ei, minunându-se, ca şi cum o vedea întâia oară. 

— Asta ce e, fiule? 

— Asta?... Busolă. 

— Și la ce e bună? 

— Ce, dumneata nu ştii? Arată drumul. 

Călugărul păru că se minunează mai tare şi se trase mai aproape 
de busolă, cu ochii în capacul de sticlă. 

— Da’ lumina asta de unde vine? Are busola aşa putere să lumineze? 

Ismail, până atunci morocănos, începu să râdă de această prostie. 

— Cum să aibă lumină? Ce, este soarele sau luna? 

— Dar atunci cum, cârmaciule? la spune-mi şi mie taina, că te 
văd om luminat la minte. 

Turcul se umflă în pene: 

— Are lampă înăuntru! 

— Lampă? Ia te uită minune! Dar cum, că nu se vede? 

— Nici nu trebuie să se vadă; altfel orbeşte ochiul. Lampa este 
ascunsă, uita aici, în cutie, luminează dintr-o parte, ca să vedem 
numai cadranul. 

— Ia te uită! Şi eu care ziceam că o fi la mijloc vreo taină de-a 
corăbierilor! Când colo, o lămpiță ca toate altele. Vezi, taică, dacă 
umbli în lume înveți o mulțime... 

Tot vorbind, călugărul se foia în jurul busolei, uitându-se când 
la felinar, când la cadran. In sfârşit, după un timp se ridică şi 
închise uşita. 

— Și zi, maşina asta îți arată drumul! Eu credeam că mergeţi 
numai după soare ori după stele... Dar ca să-ți arate drumul, mai cu 
seamă noaptea, înseamnă că aici e mână dumnezeiască! 

Ismail pufni din nas, începând să-și piardă răbdarea. 

— Mâna lui Allah! adăugă călugărul repede, ca să-l îmbuneze. 

— Are magnet; nu mă mai bate la cap, izbucni cârmaciul, scos din 
fire. Apoi îşi vârt speriat ochii în busolă. 

— Uite ce faci! Mă ţii de vorbă şi eu greşesc drumul. 

Într-adevăr, cât stătuse de vorbă, cadranul se rotise cu vreo două 
carturi spre nord. Ismail învârti timona până ce regăsi vechiul 
drum. Noroc că Gherasim dormea mai încolo, altminteri i-ar fi tras 
o săpuneală ca la baia de aburi. 

— Haide, pleacă! se răsti la călugăr. Vrei să fac vreun bucluc? 

Gherasim se trezi, se frecă la ochi, buimac, apoi strigă la cârmă: 

— Măi Ismaile, ce faci acolo? Vezi că ai luat-o razna! 

Bucăratul îşi vâri şi mai tare ochii în busolă. 

— Ba mergem bine, bre! răspunse, trecând iarăşi la graiul ghiaurilor. 

— Atunci ce dracu’, s-a schimbat vântu' aşa, dintr-odată? zise 
Gherasim, apropiindu-se de cârmă. Privi şi el busola, se încredință 
că merge bine, apoi ridică din umeri: 


Modulul 4 


AVENTURĂ, CĂLĂTORIE 


— Naiba să ştie; printre insulele astea se zăpăceşte şi vântul! 


În cursul acelei nopți, Mihu observă întâmplător că, sub 
sutană, călugărul poartă un iatagan. Mirat, îi scotoceşte prin 
dăsagi şi, găsind ascuns paşaportul lui Pierre Vaillant, îl 
anunță pe căpitan, care descoperă astfel că prietenul său 
fusese ucis, iar ucigașul și-a însușit identitatea acestuia. 


— Domnule, nu ştiu ce-o fi, că s-a făcut ora patru şi insula Skyros 
nu se vede neam. 

— Cum, dar farul? 

— Nu s-a zărit niciun far toată noaptea. 

— Bine, om vedea ce-i cu asta mai pe urmă; acum avem altceva de 
făcut. Călugărul e pe punte? 

— Da, nu-ş ce naiba face acolo, că pe la trei a ieşit din cabină şi 
stă ca o momâie la prova. 

— Bine! Să te ţii pe lângă mine, dar pune mâna pe o saulă mai 
groscioară, ca să ai cu ce-l lega. 

Ieremia își duse mâna la gură: 

— Adică să fie adevărat că...? 

— Da; nu-i călugăr, ci pirat; e un ucigaș care trebuie să piară în 
ștreangl... 

Spre răsărit, orizontul se împurpura; stelele se stinseseră pe 
cerul încețoșat; numai o fărâmă de lună, aburită şi somnoroasă, se 
legăna leneş în vârful unui catarg. 

Căpitanul păşi pe puntea umezită de negurile nopții, se uită de 
jur împrejur, la orizontul pustiu, îi făcu semn lui Gherasim să 
aştepte şi se îndreptă spre prova. Călugărul stătea în acelaşi loc, pe 
marginea tambuchiului, cu ochii spre orizont, ca şi când ar fi rămas 
de veghe în locul lui leremia. 

Anton Lupan se opri la câțiva paşi în spatele lui, îl privi un 
timp, cu pumnii strânşi, vărsând scântei din ochi, apoi se stăpâni şi 
spuse cu glas calm: 

— Bună-dimineaţa, Pierre Vaillant. 

La auzul acestor cuvinte, călugărul sări ca ars, se răsuci şi duse 
mâna la iatagan. Căpitanul îi întâlni ochii şi recunoscu acea privire 
ascuțită, vicleană şi crudă pe care o întâlnise cândva. 

— Dacă faci vreo mişcare, trag! urmă, scoțând liniştit revolverul 
din buzunar. 

Mihu urcă scările tambuchiului gâfâind, se opri o clipă 
privindu-l pe călugăr cu un ochi ciudat, apoi se năpusti asupra lui, 
îi băgă mâna în barbă şi, înainte ca el să se poată feri, i-o smulse, 
lăsându-l cu obrazul gol. 

— Spânu! strigă Gherasim, scăpând cârma din mâini. Spânu 
piratul!... Ah, blestematule, a venit ceasul să-ți pun ştreangul de gât! 

In clipa aceea, cu o mişcare fulgerătoare, piratul îl înşfăcă pe Mihu 
în braţe şi se trase cu el lângă parapet, ținându-l în față ca pe un scut. 

— Dacă tragi, îl omori întâi pe el! scrâşni din dinți, fulgerându-l 
din ochi pe Anton Lupan. 

Acesta rămase descumpănit, palid în obraz. 

— Crezi c-ai să mai poți scăpa? întrebă apoi calm, deşi se simțea 
neputincios şi îşi dădea seama că revolverul nu-l putea ajuta la nimic. 

Pe gura tambuchiului se iviră Haralamb, apoi Cristea Busuioc, 
fiecare cu câte o pușcă în mâini. 

— Lăsați armele jos şi treceţi toți la pupa! Haide! porunci Spânul. 
Dacă nu vă supuneți, îl arunc peste bord. 

Toate acestea se petrecură în mai puțin timp decât ar fi fost 
nevoie ca să le poți judeca. Oamenii se priveau încremeniți, 
neînțelegând ce s-a întâmplat. Dar iată că deodată, o umbră neagră 
țâşni de după tambuchi, zbură prin aer şi se opri în spinarea 
piratului. 

— Negrilă! strigă Mihu, zbătându-se să scape din strânsoarea 
brațelor. Nu te lăsa, Negrilă, nu-l slăbi, aşa! 

Spânu se prăbuşi pe punte, horcăind, se răsuci de câteva ori, 
încercând să descleşteze colții, care-l sugrumau, apoi rămase pe o 
parte, încovrigat, bâțâind din picioare, ca un om care-şi dă duhul. 

Negrilă stătea deasupra piratului, fioros, ca o fiară venită din 
păduri, cu ochii roşii, suflând aprig pe nări şi mârâind înfundat; 
amintirea strămoşului lup se trezise înspăimântător în sângele lui. 

Mihu se ridică de jos tremurând. 

— Hai, Negrilă, că l-ai răpus! 

Piratul nu se mai mişca, ci numai câte un spasm făcea să-i tresară 
genunchii, dar Negrilă nu-şi descleşta colții din grumazul lui. 

— Bine, măi frati-miu! îl mustră leremia, aplecându-se şi apu- 
cându-se să-l lege zdravăn de mâini. Om în toată firea eşti tu, să-ți 
faci păcat cu un copil neştiutor şi plăpând? Ptiu! 

Apoi se întoarse spre Anton Lupan: 

— Domnule, cât îl leg eu burduf, poate îți faci pomană şi-aduci o 
faşă de jos, să-l oblojim la gât. Altminteri, mi-e că dă ortul popii. 

— Ai grijă de el, leremie! strigă Gherasim. Mai cu seamă dacă-i 
vorba de gât. Nu de alta, da’ ca să am pe ce pune ştreangu”, că de 
mult i l-am pregătit! 

Căpitanul coborî în cabină, aduse o faşă, tinctură de iod şi-l 
pansă pe pirat. După aceea, leremia îl târî pe punte, ca pe un sac, şi- 
l legă fedeleş la piciorul arborelui mic. 

— Așa, frăție, acu’ stai cuminte aici şi aşteaptă-ți judecata! 

De jur-împrejur, marea era pustie, nu se vedea niciun semn care 
să arate apropierea pământului; numai spre sud, fumul unui vapor 
înnegrea greoi orizontul. 

— Gherasime, eşti sigur că ai ținut acelaşi drum tot timpul? 
întrebă căpitanul apropiindu-se de cârmă şi cercetând busola. 

— Da, domnule, că doar nu-s cârmaci de ieri, de alaltăieri. 

— Şi vântul când s-a schimbat? 

— Pe la ceasul unsprezece. 

Anton Lupan se mai uită odată în jur, privi dâra lăsată în urmă 
şi păru nedumerit. 

— Nu se poate; cu vântul ăsta ar fi trebuit să fim de mult la Skyros! 

In clipa aceea, soarele răsărea din valuri în pupa „Speranței”. 

— Nu suntem pe drum! S-a întâmplat ceva cu busola! strigă 
căpitanul, dându-şi dintr-odată seama că, dacă ar fi mers într-ade- 
văr spre sud-vest, soarele trebuia să răsară în stânga. 

— Uite de unde-a pornit boclucul! strigă şi Gherasim, uimit. 

Cercetând busola, găsise după felinar o daltă de călăfătuit. Îndată 
ce o trase afară, cadranul se răsuci cuminte două carturi spre sud. 

AVENTURĂ, CĂLĂTORIE 


— Cred că nu mai e nevoie să ne întrebăm cine a pus-o aici! vorbi 
căpitanul. Tu ce zici, Gherasime? 

— Așa e. Acum bănuiesc şi când s-a întâmplat: astă-noapte, pe 
la unsprezece, în cartul lui Ismail. Mă miram eu, cum de s-a 
schimbat vântul aşa, din senin. 

Anton Lupan rămase o clipă pe gânduri. 

— Ce crezi că urmărea? întrebă apoi. 

— Păi nu-i greu să bănuim,; voia să ne scoată din drum şi să ne 
abată înspre vreo insulă pustie, unde-l aşteptau oamenii lui. Aşa că 
ar fi bine să o luăm repede spre miazăzi. 


Dicţionar 


cart, s.n. — a 32-a parte din roza-vânturilor, adică 11'4 grade. 
a călăfătui, vb. — a astupa găurile dintre scândurile bordajelor 
sau ale punţii unei nave în vederea etanșării. 

aulă, s.f. — parâmă folosită pentru a lega în mod suplimentar 
diferite obiecte la bordul unei nave. 

tambuchi, s.n. — deschizătură cu capac, care servește pentru 
intrarea în încăperile de sub punte ale navei. 

timonă, s.f. — roată de lemn sau de metal cu ajutorul căreia se 
manevrează cârma unei nave. 


Explorarea textului 


Despre ce se povestește? 

1. Anton Lupan, căpitanul „Speranţei” navighează pe Medi- 
terana. Alege, din lista următoare, elementele care explică 
rostul călătoriei: 

— să facă negoţ; 

- să transporte pasageri în diverse porturi; 

- se dea de urma unui bun prieten; 

- să captureze un pirat periculos; 

- să viziteze locuri pitorești din zona insulară a Greciei. 

2. Selectează, din prima parte a textului, cuvinte/ structuri 
care desemnează locul şi timpul desfășurării evenimentelor. 
Consideri că elementele cadrului natural sunt favorabile 
călătorilor sau planului pus la cale de pirat? 

3. Delimitează secvențele „aventurii” prin care trec marinarii. 

4.  Asociază fiecărei secvenţe câte un titlu potrivit. 

5. Rezumă în scris scena în care piratul este damascat și prins 
de Anton Lupan și marinarii săi. 


Despre cine se povestește? 

6. Precizează care dintre următoarele personaje consideri că 
are rolul principal în text: Ismail, Spânu, Mihu, Anton 
Lupan, Gherasim. Indică motivele alegerii tale. 

7.  Reciteşte secvenţa în care „călugărul” discută cu Ismail. Vei 
observa că, în permanenţă, acesta face tot posibilul să nu-l 
supere pe morocănosul cârmaci, ba chiar arătându-se a fi 
doritor să asculte explicaţiile cârmaciului. Alege, din lista 
următoare, cel mai plauzibil motiv al comportamentului său: 

- nu poate dormi şi ar vrea să discute cu cineva pentru ca 
timpul să treacă astfel mai ușor; 
— doreşte să afle cât mai mult din tainele meseriei de ma- 
rinar; 
-nu vrea să înceapă cu cârmaciul o discuţie teologică; 
— are un plan ascuns pe care încearcă să-l ducă la îndeplinire. 
8. Odată ce ai ales, argumentează-ţi opțiunea în fața colegilor. 
9. În caracterizarea unui personaj literar este bine să ai în 
vedere cel puţin următoarele repere: 
-importanța acestuia în acțiune, statutul social, vârsta, 
încadrarea într-o tipologie etc. 
- mijloacele şi procedeele de caracterizare, exemplificate 
prin citate sau prin referire la întâmplări semnificative; 
— trăsături care ies în evidenţă din acţiunile la care participă. 
Pornind de la aceste repere, selectează informaţii/ citate care 
să-ți fie utile într-o viitoare caracterizare a personajului pe 
care l-ai consideraat a avea rolul principal în text. 


Cum se povesteşte? 

10. Narațiunea se îmbină cu dialogul şi cu descrierea, în textul 
dat. Exprimă-ţi opinia despre rolul fiecărui mod de expu- 
nere în prezentarea acțunii. 

11. Ritmul alert al acţiunii este susţinut de timpul verbal 
dominant. Care este acesta şi de crezi că naratorul a optat 
pentru el? 

12. Transformă în vorbire indirectă discuţia dintre Ismail şi 
călugăr. Înainte de a rezolva această cerinţă, citeşte regu- 
lile aflate pe coloana din stânga. 

13. Rezolvând cerinţele 3 şi 4, aţi delimitat secvențele textului 
şi le-aţi dat câte un titlu. Formaţi o echipă care să cuprindă 
un număr de membrii egal cu numărul secvenţelor identi- 
ficate şi povestiţi-le oral, colegilor 


Evaluare curentă. Aplicaţii 


1. Scrie, pe baza textului dat, o caracterizare de 6-10 rân- 
duri, a unuia dintre personajele aflate pe corabia „Spe- 
ranța”. Utilizează şi informaţii/ citatele selectate de tine la 
exercițiul 9. 

2. Imaginează-ţi că eşti Mihu şi ţi-ai făcut obiceiul să notezi 
într-un jurnal toate întâmplările interesante pe care le-ai 
trăit în această călătorie, precum şi impresiile şi emoţiile 
produse de aceste întâmplări. Descrie, sub forma unei 
pagini de jurnal, întâmplarea la care ai fost atât martor cât 
şi participat. 


Dincolo de text 


Călătoriile pe mările lumii au reprezentat tema a numeroase 
cărți de aventuri, în toate literaturile lumii. lată doar două 
titluri, dintr-o lungă listă, de care ar merita să afli şi din care 
să alegi, poate, o carte pentru lectură: Herman Melville, Moby 
Dick, Ernst Hemingway, Bătrânul şi marea. 

Limbă ŞI comunicare 


REZUMATUL 


Rezumatul este tip de text, oral sau scris, în care se prezintă succint şi 
obiectiv, datele esenţiale ale unor fapte sau din conţinutul unui text dat. 

Se pot rezuma: 

- întâmplări din propria experienţă; 

- emisiuni radio sau de televiziune; 

- filme, spectacole de teatru; 

- texte ştiinţifice, jurnalistice, administrative, argumentative; 

- texte literare (epice şi dramatice). 

In cazul textului literar epic, rezumarea este o activitate esenţială, pregătitoare 
în vederea realizării altor tipuri de compuneri şcolare (analiza literară, 
caracterizarea personajelor, eseu structurat pe o temă dată), deoarece ea are în 
vedere înțelegerea conţinutului operei literare (prezentarea pe scurt a faptelor). 


Rezumatul scris 
Etapele şi regulile rezumatului 


1. Pregătirea rezumatului 

a. Citeşte textul dat spre rezumare, încercând: 

- să identifici, la prima lectură, tema acestuia (ideea centrală), locul, timpul, 
personajele prezente; 

- să segmentezi textul în fragmente (secvențele importante, corespun- 
zătoare ideilor principale). 

b. Reciteşte fiecare secvenţă identificată de tine pentru a formula ideea 
principală şi ideile secundare; poţi reveni asupra segmentării inițiale, în cazul 
în care observi la a doua lectură că o idee este dezvoltată în mai multe paragrafe. 

c. Scrie planul de idei principale şi secundare; formularea lor se poate face 
în enunțuri sau sub formă de titlu (cuvinte-cheie). 

d. Verifică planul de idei, în vederea eliminării informaţiilor mai puţin 
importante şi a păstrării ideilor necesare pentru înțelegerea conținutului 
textului citit. 


2. Redactarea rezumatului 

Scrie rezumatul, pe baza planului alcătuit, respectând următoarele reguli: 

- concentrarea informaţiilor într-un spaţiu restrâns, în raport cu 
dimensiunea textului citit sau respectarea limitei de spaţiu impuse prin cerință; 

- dispunerea, în paragrafe, a informaţiilor esenţiale, în ordinea din planul 
de idei (respectarea ordinii desfăşurării evenimentelor); 

- corectitudinea asocierii dintre numele personajelor şi faptele lor, în ordinea 
apariţiei în textul citit; 

- exprimarea ideilor în cuvinte proprii; 

- relatarea (exclusiv) la persoana a III-a, la timpul prezent al modului in- 
dicativ sau la perfect compus (evitarea perfectului simplu şi a imperfectului, 
timpuri verbale specifice povestirii); 

- relatarea obiectivă presupune absenţa următoarelor aspecte: exprimarea 
opiniilor personale, calificarea acţiunilor sau a personajelor, mărcile afective, 
formulări precum „autorul ne prezintă”, „acţiunea începe cu”, arhaisme sau 
regionalisme din textul citit; 

- eliminarea citatelor, a figurilor de stil, a elementelor retorice sau expresive, 
a descrierilor; 

- transformarea vorbirii directe în vorbire indirectă (absenţa dialogului); 

- unitatea compoziţiei prin dispunerea ideilor/ organizarea paragrafelor 
în introducere, cuprins, încheiere; aşezarea corectă a textului în pagină; 

- asigurarea coerenţei textului; respectarea normelor de exprimare, de 
ortografie şi de punctuație. 

3. Autoverificarea şi corectarea rezumatului 

Citeşte rezumatul scris de tine, având în vedere următoarele întrebări: 

° Întâmplările sunt prezentate clar, coerent şi logic, încât pot fi înțelese de 
cineva care nu a citit textul de bază? 

e Am arătat numai ce se povesteşte, nu şi cum se povesteşte? 

e Comparativ cu textul de bază, am prezentat esenţialul, dar nu am omi- 
siuni sau confuzii? 

e Am respectat regulile de redactare în totalitate/ parțial? 

e Ce trebuie să corectez, să elimin sau să adaug? 

4. Definitivarea rezumatului. 

Transcrie rezumatul. Schimbă-l cu un coleg. Citiţi rezumatele individual, 
dar urmăriţi întrebările de la autoverificare şi notaţi-vă observaţiile. Discutaţi 
observaţiile; rețineți ce ar fi trebuit să existe în fiecare dintre rezumate pentru 
a fi corecte şi de ce mai trebuie să ţineţi cont în scrierea altor rezumate. 

Citeşte în clasă rezumatul tău. Notează-ţi observaţiile pe care ţi le fac colegii 
în legătură cu respectarea regulilor de alcătuire a rezumatului. Discută cu ei 
despre valabilitatea observaţiilor făcute. 


Rezumatul oral 


Fii atent la modul (ideal) de transmitere a unei ştiri la radio sau la televizor: 
conținut esenţializat, prezentat obiectiv, cu o exprimare corectă gramatical şi 
fluentă, fără bruiaj sonor. 

În exprimarea orală, evită, pe cât posibil, sunetele (ă, î) şi cuvintele parazite 
(deci, adică, şi) a căror utilizare excesivă bruiază receptarea mesajului, întocmai 
ca fâşâitul în transmiterea la distanță a unei comunicări verbale (la radio, la 
televizor sau prin telefon). Ascultătorul va fi mai atent la frecvenţa factorilor 
de bruiaj decât la sensul mesajului. 


1. Rezumă oral, în 5 minute, ultimul roman citit. 

2. Prezintă oral rezumatul unui articol din ziar sau al unui eveniment aflat 
de la televizor, indiferent de domeniu: social, politic, economic, cultural, 
sportiv. 

3.  Consideri că dovedeşti buna înțelegere a unei cărți de literatură: 

e prin realizarea unui rezumat corect? 
e prin memorarea unor opinii critice despre această carte? Motivează-ţi 
opţiunea. 


Modulul 4 


Liviu Rebreanu (1885-1944), pro- 
zator şi dramaturg, academician, 
preşedinte al Societăţii Scriitorilor 
Români, director al Teatrului Naţional 
din Bucureşti. Debutează cu nuvele de 
atmosferă, de observaţie socială şi de 
analiză psihologică, reliefând aspecte 


din viaţa satului şi a periferiei 
bucureştene (Frământări, Golanii, 
Răfuiala) sau tragice situaţii generate 
de război (Catastrofa, Ițic Ştrul dezer- 
tor). Excelent creator de tipuri, stăpân 
pe arta compoziţiei, s-a remarcat însă 
ca romancier polivalent: romanul 
obiectiv de inspiraţie rurală lon, 
romanul de analiză psihologică 
Pădurea spânzuraților, romanul-frescă 
al revoltei Răscoala, romanul metafizic 
Adam şi Eva, romanul obsesiei 
patologice Ciuleandra, romanul istoric 
Crăişorul, romanul poliţist Amândoi. 

Scrierile cu caracter publicistic com- 
pletează opera acestui mare autor din 
perioada interbelică: cronici dramatice, 
articole literare şi social-politice, inter- 
viuri, corespondenţă, memoriale de 
călătorie, jurnale. 


AVENTURĂ, CĂLĂTORIE 
F icHune şi realitate 


Inainte de text 


1. Găseşte două motive posibile pentru atracția pe care mira- 
jului Occidentului o are asupra românilor. 

2. Descrie oral oraşul occidental pe care doreşti să-l vizitezi. 
Precizează motivul pentru care l-ai ales şi sursele infor- 
mațiilor tale (lecturi, filme, relatări ale unor vizitatori sau 
localnici). 

3. Alege, din lista de mai jos, una dintre cauzele consemnării 
unor informații, întâmplări sau impresii despre locuri vizi- 
tate, sub forma notelor de călătorie: 

- util pentru alții; 

— necesar pentru cel care vizitează; 

— important pentru alții; 

— important pentru cel care vizitează. 
Motivează-ţi alegerea. 


METROPOLE 


PARIS 
1927 
de Liviu Rebreanu 


Un vagon de români 


Românii călătoresc puțin, iar când pornesc peste graniță, se duc 
negreşit la Paris. Mirajul Parisului de altfel ademeneşte pe toți oamenii 
dornici de mai multă civilizație din toate colțurile globului pământesc. 
Printr-un consens universal, Parisul este ceea ce a fost Roma în 
culmea gloriei ei. Capitala lumii. Fără să fie „cel mai” în nici o privință 
specială, e totuşi oraşul visat de toți în toate privințele, metropola 
luminii şi a civilizației. i 

Vagonul nostru porneşte tixit. Imi închipuiam că ne vom rări pe 
drum. La frontieră însă am văzut că toți mergem la Paris. Un vagon 
întreg de români! 

Din clipa când am observat că avem aceeaşi țintă, ne-am apropiat 
ca pelerinii. Eram de toate categoriile.[...] 

Cel mai taciturn a fost toată vremea un aprod care mergea la Paris 
cu nevastă-sa, să facă avere. l-a spus lui un prieten că la Paris un 
om muncitor ca el, în câțiva ani, se îmbogățeşte sigur. Şi-a lăsat deci 
slujba ce-o avea la un minister, şi-a vândut căsuţa de zestre şi ce mai 
agonisise şi a pornit să-şi încerce norocul cel mare. Pentru chestie 
de obraz a luat bilete de clasa a doua până la Viena. Nevastă-sa, 
înfricoşată de boierimea din compartiment şi mai cu seamă de 
strâmbările din nas ale celor două nemulțumite aristocrate, şedea 
zgulită în colțul ei şi nu scotea nici un cuvânt. Până am ieşit din țară, 

Literatura de frontieră conţine: 

- literatura mărturisirilor: memorii, 
amintiri, corespondenţa, jurnalul intim, 
confesiunile; 

- literatura de călătorie: jurnalul de 
bord, însemnările de călătorie, memo- 
rialul de călătorie, reportajul. 


Memorialistică - gen literar de 
graniţă, prin interesul documentar şi 
caracterul delectabil; consemnarea unei 
experiențe personale în decursul unei 
perioade istorice, într-o relatare coe- 
rentă, adeseori cu valoare estetică, pu- 
nând în evidenţă semnificaţiile morale. 
(de exemplu N. Steinhardt, Jurnalul 
fericirii) 


Note de călătorie - consemnarea 
zilnică şi cronologică a observaţiilor şi 
a evenimentelor dintr-o călătorie, pe 
parcursul desfăşurării ei; notații rapide. 


Reportaj — specie de graniţă, între 
document şi literatură, descinde din 
literatura memorialistică, din jurnal şi din 
notele de călătorie; formă de publicistică 
strict documentară, apelând adesea la 
modalități literare de expresie, are scop 
informativ în legătură cu situaţii, eveni- 
mente de interes general sau ocazional, 
realități geografice, etnografice, economice 
etc, culese de la fața locului şi înregistrate 
obiectiv, asemenea instantaneelor foto- 
grafice; una dintre cele mai populare specii 
publicistice, dobândeşte valoare literară sub 
condeiul unor autori valoroşi (Geo Bogza, 
Brunea-Fox); tehnica reportajului influen- 
ţează literatura secolului al XX-lea, în sensul 
tendinței de autenticitate (Hemingway, 
Malraux, E. M. Remarque, Camil Petrescu). 


Confesiune - scriere literară care 
conţine mărturisirea unor gânduri şi 
sentimente legate de viaţa intimă a 
autorului; relatări personale şi subiec- 
tive ale unor experienţe, sentimente 
sau idei. 


aprodul se dădea jos în fiecare gară mai mare să cumpere când de 
mâncare, când de băutură. Merindea o păstra pentru străinătate, unde 
n-are să mai poată cumpăra aşa fiindcă nu cunoştea nici o limbă străină. 

- Dacă vreai câştig bun mai bine ai merge la America unde oamenii 
isteți pot face bani mai repede! 

Indemnul acesta venea de la un român american care fusese în 
țară să-şi vază neamurile şi acum se întorcea la New-York. Era 
pantofar de lux şi tocmai povestise că se agoniseşte bine cu meseria 
lui în America şi că a adunat părăluțe. 

Aprodul însă nu părea deloc isteț. Fără să se uite la americanul 
binevoitor, a continuat un răstimp să molfăie tacticos halca de cârnat, 
apoi a înghițit ajutându-se şi cu o întindere a gâtului, a mai tras o 
duşcă de şpriţ din sticla de rezervă ca să-i alunece mâncarea, şi tocmai 
pe urmă a mormăit ursuz: 

- Lasă că ştiu eu mai bine... [...] 


Paris! 


S-a întunecat. Trenul goneşte vertiginos. Gări mari, pete de lumină 
şi de zgomot, rămân în urmă. Mai sunt două ceasuri. Mai este un 
ceas. Douăzeci de minute. Un conductor blajin, discret, se strecoară 
pe coridor, murmurând în fiecare compartiment: 

- Paris, messieurs!... Paris!... 

Am o strângere de inimă. Aş vrea să-l văd de departe. Aplecat pe 
fereastra vagonului, cu ochii lacomi, scrutez mereu zarea. Intunerecul, 
punctat de sclipirea stelelor, nu scoate în relief decât vacarmul metalic al 
trenului care parcă niciodată n-a fost atât de aprig. In zare, în stânga, 
apar câteva pâlpâiri de lumină şi se sting îndată. 

Trenul apoi îşi încetinează mersul. Trecem un răstimp printre schele 
şi mormane de fier şi de piatră. Mai aleargă grăbit câteva minute peste 
încrucişări de şine pe lângă semafoare multe şi deodată zgomotul devine 
mai asurzitor: am intrat sub bolta uriaşă, înnegrită de fum, a gării. 

Cobor uluit, uitându-mă în toate părțile. Mă țin aproape de hamalul 
care mi-a luat bagajul. Un şir lung de taximetre într-o piață animată. 
Hamalul profită că sunt străin şi-mi cere o taxă înzecită. Maşina 
porneşte în goana mare spre Bd. de Sebastopol. Privirile mele curioase 
şi avide aşteaptă minuni şi întâlnesc numai un bulevard ca toate, cu 
palate şi prăvălii ca pretutindeni, cu o mişcare obişnuită. La 
încrucişarea cu Rue de Rivoli întâlnesc în sfârşit o cunoştinţă, turnul 
St. Jacques, retras modest în întunerecul unui scuar. Apoi, puțin mai 
înainte, pline de lumină, teatrele Châtelet şi Sarah Bernhardt. Inainte 
de-a trece Sena, de pe Pont au Change, văd conturul greu al Palatului 
de Justiţie cu turnul Orologiului şi mai ales cu Conciergerie. De pe 
Bd. du Palais, dincolo de intrarea principală a palatului, se zăreşte 
turnul ascuțit al Capelei Sfinte, iar de pe Pont St. Michel, în stânga, 
departe, domină ca o stăpână bătrâna Notre-Dame. 

Şi totuşi eram decepționat. Nu ştiu ce aşteptam, ce speram. Poate prea 
mult. Poate o impresie strivitoare cu lumini orbitoare şi furnicar de oameni 
neobişnuiți sau cu străzi şi case rânduite altfel decât în alte oraşe? 

Am stat îndelung la fereastra deschisă a camerei de hotel, dând 
spre Bd. St. Michel, nedumerit, murmurând mereu: 

- Paris... Paris...[...] 


Modulul 4 


Catedrala N6tre-Dame de Paris 


Palatul Operei Mari din Paris 


AVENTURĂ, CĂLĂTORIE 


A doua zi, dis-de-dmineață, am pornit să descopăr Parisul. Pe jos, 
cu itinerarul întocmit în grabă, să pot cuprinde cât mai repede şi cât 
mai mult. Nu mă las la voia întâmplării. Întâi să mă lămuresc şi pe 
urmă să caut surprize. 

Plec pe Bd. St. Germain, liniştit, nobil, pe lângă statuia lui Danton, 
până la Sena, în fața Palatului Bourbon, sediul Camerei Deputaţilor. 
Mă strecor prin vălmăşagul de maşini şi de oameni, peste Pont de 
la Concorde, în cea mai frumoasă, mai armonioasă şi mai 
impresionantă piață, desigur, din lume, a Concordiei, în mijlocul căreia 
superbul obelisc pare a indica respect şi admirație. Dincolo de un scuar, 
în stânga, se ridică cupolele celor două palate colosale. Intru, puține 
minute numai, în grădina Tuileriilor, până aproape de aripile Luvrului 
parcă ostenit de glorie; mă întorc înapoi pe lângă grațiosul Jeu de 
Paume unde tocmai e o expoziție de artă românească. Arunc o privire 
pe Champs-Elysées în fundul căruia se zăreşte conturul masiv al 
Arcului de Triumf. Trec anevoie printre miile de maşini neastâmpărate, 
dincolo, pe trotuarul animatei Rue de Rivoli pe care o urmez, cu ochii 
prin galantarele chemătoare, până la Place du Palais Royal, în fața 
pasagiului Luorului. Pe lângă magazinul Louvre şi pe dinaintea 
cunoscutului Palais Royal, ocolesc la Comedia Franceză. Pe afiş 
nemeresc două nume româneşti: Ventura şi Yonnel. În colțul pieței, 
Comediei, statuia lui Musset; de ce n-o fi a lui Molière lângă casa 
lui?.... Traversez piața, aruncând o privire pe Avenue de l'Opéra, şi 
o iau pe Rue St. Honore, pe care au făcut ultimul lor drum pământesc 
toți eroii marei revoluții. Mă opresc la no. 308, la casa tâmplarului 
Duplay, unde a stat Robespierre până la sfârşit; caut zadarnic vreo 
placă, vreo lămurire. Robespierre, incoruptibilul, încă n-a fost 
reabilitat, încă n-a redevenit popular ca Danton. Pe Rue de 
Castiglione ies în Place Vendâme, octogonală, înconjurată cu clădiri 
uniforme, având în mijloc faimoasa coloană pe care se înalță statuia 
împăratului. Continui plimbarea pe Rue de la Paix, după care oftează 
toate cochetele universului. Place de l'Opéra, în care sfârşeşte strada 
eleganțelor feminine, te copleşeşte întâi prin circulația permanent 
vertiginoasă, cea mai mare aglomerație mişcătoare de pietoni şi vehicule 
din câte am văzut în toată Europa. Palatul Operei Mari constituie 
un fundal de artă în fața căruia se agită veşnic o mulțime savant 
regizată de cerberii circulației pariziene. Mă uit puțin pe Bd. de 
Capucines spre Madeleine şi apoi trec pe Bd. des Italiens, Montmartre, 
Poissonniere, Bonne Nouvelle, St. Martin, cu mici opriri pe terasele 
nenumăratelor cafenele de unde ai o privelişte pitorească a animației 
bulevardiere. Mai înaintez puțin să văd cele două arcuri de triumf ale 
Regelui Soare, întâi Porte St. Martin, pe urmă Porte St. Denis. 

Ziua s-a sfârşit, cu tramvaiul din Bd. de Sebastopol ajung acasă 
mai obosit de câte înregistrasem în suflet decât de forțările fizice. 

Acuma descoperisem Parisul. Acuma simțeam farmecul lui special. 
Acuma, după ce o zi întreagă am hoinărit pe străzile lui, care nici 
una nu seamănă cu cealaltă, după ce m-am pierdut prin mulțimea 
grăbită, zgomotoasă care e cea mai eterogenă şi totuşi cea mai simpatică 
dintre toate mulțimile orăşeneşti, după ce am respirat aerul deosebit, 
după ce am căscat gura în fața surprizelor care ţi se oferă la fiece pas... 

Liviu Rebreanu călătoreşte la Paris 
în 1927, 1928 şi 1929, din motive fami- 
liale sau oficiale. Cunoscut în prealabil 
pe cale livrescă, Parisul este descoperit, 
cu aceste ocazii, pe baza unei temeinice 
documentări. 

Notele de călătorie consemnate zil- 
nic, în jurnal (1927), au fost prelucrate 
ulterior în memorialul de călătorie Me- 
tropole (Berlin - Roma - Paris), publicat 
în 1931. 


Interesul Metropole-lor este căutarea 
în paginile lor a romancierului Liviu 
Rebreanu. În descrierea unui pasagiu sau 
a unei situații, Liviu Rebreanu apare 
viguros şi realist, creând viaţă cu minunat 
meșteșug, așa ca în Ion sau în Pădurea 
spânzuraților. Exerciţiul de căutare și 
descoperire a romancierului în materialul 
de notații şi impresii noi este de un 
deosebit interes. (Octav Şuluţiu, 1931) 


Pentru a realiza un volum bun de 
impresii de călătorii, trebuie calități de 
reporter. Marii călători ai literaturii 
universale actuale (Paul Morand, între 
alții) aplică rețetele clasice ale unui bun 
reportaj: viziune rapidă, simţ al detaliilor 
celor mai caracteristice, stil sobru, vioi, 
colorat. Este loc, în aplicarea acestor 
rețete, pentru aprecieri şi considerații cât 
de personale și originale. E nevoie, numai 
să fii capabil de astfel de apreciri și 
consideraţii. Ca oriunde, trebuie să ai ceva 
de spus. DI. Rebreanu are multe lucruri de 
spus. lată de ce Metropole este o carte 
mereu vie și interesantă. 

(Al. A. Philippide, 1931) 


Explorarea textului 


Un vagon de români 

1. Identifică, în primul paragraf, două sintagme prin care se 
susține afirmaţia: Printr-un consens universal, Parisul este ceea 
ce a fost Roma în culmea gloriei ei. Capitala lumii. 

2. Explică rolul primului paragraf pentru ansamblul textului, 
alegând dintre următoarele: 

- susţine autenticitatea celor relatate în continuare 
- indică motivul călătoriei la Paris 

— expune tema textului 

— urmăreşte să câştige atenţia cititorilor. 

3. Precizează motivul pentru care aprodul merge la Paris şi 
două trăsături pe care comportamentul acestuia, în tren, 
le pune în evidenţă. 

4. Citeşte replica românului american şi comentariul autorului 
despre acesta. Atitudinea autorului faţă de acest emigrant 
este: aprobare, ironie, respect, milă sau simpatie? Motivea- 
ză-ţi opţiunea, pe baza textului. 

5. Găseşte alt titlu potrivit fragmentului citit. 


Paris! 

1. Reciteşte fragmentele reproduse în manual din capitolul 
intitulat Un vagon de români, respectiv, din capitolul Paris!, 
pentru a completa spaţiile libere din următorul tabel: 


| Criteriul de comparație | de | Criteriul de comparație | Un vagon de români Paris! 
referentul  (obiectul)jromânii care călătoresc 
comunicării cu trenul spre Paris 


observații din observații din perspectiva |... | subiectivă | 


persoana P aia a persoana a I-a ES 
persoana I plural 


2.  Observă în care capitol implicarea afectivă a memorialistului 
este mai puternică şi oferă o explicație pentru acest lucru. 

3. Transcrie, din primul fragment al capitolului Paris, sintag- 
me sau scurte enunțuri care exprimă stările sufleteşti ale 
călătorului la primul contact cu Parisul. 

4. Precizează identitatea socială a primilor francezi întâlniți 
de călătorul străin şi o trăsătură morală asociată lor. 

5. Precizează trăsăturile şi stările călătorului, sugerate de 
sintagme utilizate în confesiunea lui: 


dis-de-dimineaţă nerăbdător 
ZI a 


călător „cu metodă” |] „cu metodă” 


cu itinerarul întocmit în grabă 


nu mă las la voia nu mă las la voia întâmplării | 


Întâi să mă Pot e BR şi pe T 
să caut surprize. 


Modulul 4 


Memorial (de călătorie) — specie 
literară în care autorul consemnează 
retrospectiv observaţii, amintiri ori 
impresii asupra evenimentelor sau 
faptelor la care a fost martor în viața 
sa, descrieri de călătorie (de exemplu: 
Dinicu Golescu, Însemnare a călăto- 
riei mele, Grigore Alexandrescu, Me- 
morial de călătorie, N. lorga, 
Privelişti din țară). 


Caracteristici ale memorialisticii: 

- modalităţi literare de expresie; 

- scop informativ; 

- aspecte ale civilizaţiei/ realităţi, 
informaţii culese de la fața locului şi 
înregistrate obiectiv; 

- consemnări retrospective ale unor 
observații, amintiri ori impresii de 
călătorie; 

- autorul a fost martor al evenimentelor 
sau faptelor consemnate (confesiunea); 
- narativizarea amintirilor; 

- text de interes documentar şi literar, 
în acelaşi timp; 

- relatarea pune în evidenţă semnificații 
generale ale elementelor spaţiului 
prezentat. 


AVENTURĂ, CĂLĂTORIE 


Realizează itinerarul primei zile de călătorie în Paris, pe 
baza consemnărilor din text. Care consideri că este 
motivul unui itinerar atât de încărcat? 

Precizează care dintre caracteristicile memorialisticii există 
în următorul fragment: 

Place de l'Opéra, în care sfârşeşte strada eleganțelor feminine, 
te copleşeşte întâi prin circulația permanent vertiginoasă, cea mai 
mare aglomerație mişcătoare de pietoni şi vehicule din câte am 
văzut în toată Europa. Palatul Operei Mari constituie un fundal 
de artă în fața căruia se agită veşnic o mulțime savant regizată 
de cerberii circulației pariziene. 

Menţionează două argumente menite a susține apartenența 
textului dat de un memorial de călătorie. 

Exprimăţi opinia despre descoperirea la Paris a unor pre- 
zente ale culturii româneşti. 


Evaluare curentă. Aplicaţii 


1. 


Reciteşte mărturisirea călătorului la întâlnirea cu Parisul: 
Şi totuşi eram decepționat. Nu ştiu ce aşteptam, ce speram. Poate 
prea mult. Poate o impresie strivitoare cu lumini orbitoare şi 
furnicar de oameni neobişnuiţi sau cu străzi şi case rânduite altfel 
decât în alte oraşe? 

Relatează o experienţă din viaţa ta, care a confirmat dife- 
rența dintre aspectele imaginate despre un fapt, un loc sau 
o persoană şi realitatea descoperită. 

Alcătuieşte propriul itinerar al unei călătorii realizate deja 
sau pe care intenționezi să o faci. 

Redactează un jurnal (la alegere: intim, anecdotic, de călă- 
torie), în care să consemnezi succint, timp de o săptămână, 
întâmplări semnificative sau impresii. 


Dincolo de text 


1. 


Alege un substantiv propriu (nume de stradă, instituție, 

monument sau muzeu), menționat în itinerarul parizian 

al călătorului român. Scrie un referat de o pagină (apro- 

ximativ 25 de rânduri) despre acest loc, utilizând informații 

obținute: 

- prin accesarea unei adrese (unui site) de pe internet (de 
exemplu: www.paris.org, www.louvre.fr); 

- prin consultarea unui ghid turistic (de exemplu: ghidul 
Michelin). 

Descrie parcurgerea unui itinerar prin oraşul în care lo- 

cuieşti sau pe care-l iubeşti, cu precizarea numelor de străzi 

şi de instituţii. 


>>> Ficțiune şi realitate 


Limbă ŞI comunicare 


RECEPTAREA DIVERSELOR TIPURI DE MESAJE 


A. Schema comunicării concepută de Roman Jakobson 
(componentele şi funcţiile actului de comunicare) 


Comunicarea este procesul de transmitere a unui mesaj (informaţii, idei, 
opinii, păreri, sentimente) de la emiţător (individ sau grup) spre receptor 
(individ sau grup), cu ajutorul unui cod (limbaj verbal sau nonverbal) şi 
utilizând un canal (comunicare orală sau scrisă). 

Actul de comunicare se realizează în prezenţa a şase factori: emițător, 
receptor, mesaj, cod, canal, context. 

Emiţătorul este cel care transmite un mesaj către receptor, destinatarul 
acelui mesaj. 

Mesajul reprezintă o unitate între conţinut şi formă de expresie. El constă 
în gânduri, sentimente, idei desprinse din realitate sau rod al imaginației 
emițătorului, care pentru a ajunge la receptor, sunt codificate, adică 
transformate în semnale verbale sau/ şi nonverbale, organizate într-un cod. 
Receptorul trebuie să facă operaţia inversă, de decodare, pentru a înțelege 
mesajul. Codul trebuie să fie cunoscut celor doi participanţi la procesul de 
comunicare. 

Pentru a ajunge de la emițător la receptor, mesajul este transmis pe un canal 
(mediu). 

Situaţia de comunicare reprezintă contextul (fizic, temporal, social, 
psihologic, cultural etc.) în care se stabileşte interacțiunea dintre participanți, 
cadrul comunicării: 

e relaţia dintre vorbitori este influențată de identitatea lor socială: rolul 
şi statutul social, norme, obiceiuri, reprezentări, mentalități, aşteptări, 
experienţă de viaţă; 

e locul şi momentul comunicării. 

Grupaţi-vă câte doi. Alegeţi-vă rolurile adecvate unei situaţii din viață (şcoala, 
familia, vizitarea unei expoziţii, călătoria cu autobuzul etc.) şi purtaţi o 
conversaţie pe o temă adecvată contextului. 

De exemplu: situaţia — în familie; rolurile — mama, fiul de 15 ani; tema de 
discuţie — pregătirea aniversării fiului. 


Comunicarea interpersonală presupune doi participanţi (emițătorul şi 
receptorul), care îşi pot schimba rolurile (comunicare bilaterală, reversibilă). 

Din punctul de vedere al codului, ei utilizează elemente de comunicare: 

- verbală - cuvântul, limba cunoscută de participanţii la actul de comunicare; 

- nonverbală (gesturi, mimică, priviri, atitudine) şi paraverbală (intonaţie, 
ton, timbru, intensitate, accent, pauze, tăcere); 


Modulul 4 AVENTURĂ, CĂLĂTORIE 


- mixtă - combinarea elementelor de comunicare verbală cu elemente de 
comunicare nonverbală; între comunicarea nonverbală şi comunicarea 
verbală pot exista următoarele raporturi: accentuarea, întărirea, repetarea, 
contrazicerea, substituirea. 

Scopul comunicării interpersonale poate fi: 

- transmiterea sau schimbul de informații, opinii; 

- persuadarea (convingerea) interlocutorului; schimbarea atitudinilor, 
convingerilor, credințelor celuilalt; 

- descoperirea lumii exterioare; 

- autocunoaşterea; 

- stabilirea şi menţinerea de relaţii sociale; 

- ajutorarea semenilor; 

- jocul (de exemplu: jocul de cuvinte). 


Grupaţi-vă în perechi şi purtaţi o scurtă conversaţie al cărei scop să fie unul 
dintre cele de mai sus. 


Funcţiile comunicării 

Potrivit lingvistului Roman Jakobson, cele şase funcţii ale comunicării se 
asociază componentelor actului de comunicare. In orice act de comunicare, 
funcţiile coexistă, dar importanţa lor diferă după scopul comunicării (de 
exemplu: informativ, persuasiv etc.). Structura verbală a unui mesaj depinde 
de funcția predominantă. 


CONTEXT 
Funcţia referenţială 


EMIŢĂTOR MESAJ 
Funcţia emotivă 


RECEPTOR 


Funcţia poetică A > 
Funcția conativă 


CANAL 
Funcţia fatică 


„COD eat 
Funcţia metalingvistică 


Schema comunicării verbale — Roman Jakobson 


Funcţia emotivă (expresivă) a comunicării constă în evidenţierea stărilor 
afective sau a reacţiilor sufleteşti ale emițătorului la contactul cu o anumită 
realitate. Mărcile lingvistice sunt: interjecţii, unele forme verbale, expresii, 
adjective cu valoare de epitet, mijloace stilistice. 

Funcţia conativă (persuasivă/ retorică) se referă la efectul de convingere pe 
care mesajul trebuie să-l aibă asupra destinatarului, de la care se intenționează 

să se obţină un anumit tip de răspuns (verbal, comportamental). Modul im- 
perativ este specific funcţiei conative. 

Funcţia poetică este centrată asupra formei mesajului, şi nu asupra conți- 
nutului comunicării. Spre deosebire de limbajul ştiinţific, pentru care contea- 
ză cu precădere conţinutul mesajului, limbajul poetic pune accentul pe expresie. 

Funcţia referențială este axată pe: 

- referentul mesajului (obiectul comunicării: despre ce element al realității 
se vorbeşte); 

- contextul (situaţia) în care are loc transmiterea mesajului. 

Funcţia metalingvistică se manifestă când apare necesitatea de a se atrage 
atenţia asupra codului utilizat în cadrul comunicării. Utilizarea explicaţiilor, 
a gesturilor sau a tonului indică receptorului sensul în care trebuie 
decodificat mesajul. 

Funcţia fatică are în vedere stabilirea şi menţinerea contactului între 
emiţător şi receptor, controlul bunei funcționări a canalului. La începutul unei 
convorbiri telefonice se rosteşte acel „Alo!”, prin care se deschide comunicarea, 
iar pe parcurs se verifică menţinerea contactului prin întrebări precum: 
„Inţelegi?”, „Mă auzi?”, „Ai înțeles?”. O funcţie asemănătoare au formulele 
de salut sau gesturile, confirmări vebale sau mişcări ale capului. Jocul privirilor 
confirmă păstrarea contactului, acordul — dezacordul, interesul — dezinteresul, 
atenţia — neatenția, dorința de participare sau plictiseala, oferindu-i 
vorbitorului posibilitatea de a-şi regla „din mers” discursul. 

1. Asociază fiecărui enunț de mai jos funcţia comunicării adecvată 
mesajului, ducând o săgeată: 


e Mă auzi? e funcția emotivă 

e Despre ce vei vorbi? 

e Scrie aşa cum îţi spun! 

e Ah! ce fericit sunt! Îmi pare foarte bine! 

e trăsură — vehicul cu patru roți, pe œ funcţia referențială 
arcuri, tras de cai şi folosit pentru tran- 
sportul persoanelor 

e Primăvară — o pictură parfumată cu 
vibrări de violet... (G. Bacovia) 


e funcția conativă 


e funcția poetică 


e funcția metalingvistică 


e funcția fatică 


2. Ti s-a întâmplat vreodată să „traduci” greşit sensul unui comportament 
nonverbal? Descrie situaţia. 

3. Identifică elementele de comunicare nonverbală din următorul fragment 
şi explică semnificaţia lor: 
Ce vorbeau amândoi împreună? Ce puneau ei la cale pentru mine? Nu ştiu; dar 
căutăturile posomorâte a străjerului deşteptară în inima mea oarecare sâmțiri 
de îndoială şi mă siliră a băga mâna în buzunariul cu pistoalele. 

(Vasile Alecsandri, Balta-Albă) 


B. Relaţia emiţător — receptor în textul epic 


Textul epic presupune un act de comunicare complex care se instituie între 
emiţător (autorul) şi receptor (cititorul), mesajul fiind transpus în textul literar. 


Modulul 4 AVENTURĂ, CĂLĂTORIE 


Comunicarea nu se realizează în mod direct, ci indirect, prin textul scris, fiind 
mediată de instanţele comunicării narative: narator, personaje. In povestire, 
specie epică bazată pe convenţia naraţiunii adresate unor ascultători, actul 
de comunicare este dublu. 

In planul realității: autor — cititori (relație unilaterală/ ireversibilă); mesajul 
se transmite într-un sens; receptorul nu poate deveni emițător. 

In planul ficţiunii: narator — ascultători (relaţie bilaterală/ reversibilă); 
rolurile emițător-receptor se pot schimba în secvenţa dialogată. 


C. Factorii care înlesnesc sau perturbă receptarea 


Zgomotul/ bruiajul se referă la factorii perturbatori ai mesajelor care pot 
interveni în orice proces de comunicare, pe traseul de la emițător la receptor. 
Perturbarea poate avea o asemenea intensitate, încât între mesajul transmis 
şi mesajul primit să existe diferenţe vizibile. 

Cauzele pot fi de natură: 

e internă — factori fiziologici (percepţie alterată), factori semantici (din cauza 
necunoaşterii sensurilor cuvintelor), factori personali (emoţii, 
reprezentări, prejudecăţi, experienţă, vârstă); 

e externă — mediul fizic în care are loc comunicarea (acustica sălii, caracteristicile 
vocale ale vorbitorilor, poluarea fonică puternică, întreruperile succesive ale 
procesului de comunicare). 

Factorii care perturbă receptarea mesajelor se grupează în funcție de cod, 

canal şi context. 

Cod — Pentru a înţelege mesajul, receptorul trebuie să utilizeze acelaşi cod 
ca emițătorul. Neînţelegerile survenite ca urmare a codurilor diferite cu care 
operează cei doi participanţi la actul de comunicare pot aparține domeniului: 

e verbal (de la necunoaşterea unei limbi comune, până la atribuirea de 
sensuri diferite aceloraşi cuvinte); 

e nonverbal (gesturi, mimică, poziţii ale corpului, semnale sonore în 
alfabetul Morse, simboluri grafice cum sunt semnele de circulație). 


1.  Reciteşte fragmentul de mai jos pentru a observa modul în care confuzia 
determinată de utilizarea unor coduri lingvistice diferite constituie cauza 
goanei infernale din povestirea Balta-Albă de V. Alecsandri. 

„„„Şi de câte ori strigam: ai, ai, postaşul îmi răspundea: hai, hai, domnule! şi 
bătea caii din nou şi chiuia încă mai sălbatic şi căruța fugea încă mai iute şi eu 
amețeam încă mai tare. 

2. Identifică în următorul fragment sintagma prin care francezul traduce 

expresia Neamţo dracoli! rostită de străjer: 
Străjerul însă, înțelegând pricina văitărilor mele, începu a râde ca un urs şi zicând: 
Nu-i nimic, nu-i nimic! aduse un tol şi o cergă pe care le aşternu pe scândurile 
patului. Pe urmă ieşi din casă adăugând iar: Neamţo dracoli! şi se depărtă în 
sat. El îşi făcuse datoria de gazdă; îmi dase tot ce avea: casă, pat, aşternut şi 
noapte bună! Ce-mi trebuia mai mult? 

3. Confuziile la nivelul codului lingvistic pot avea efect comic. Precizează 
sensul corect, respectiv, sensul atribuit de vorbitor cuvântului marcat din 
enunţul de mai jos: 

Noi... eu... nu recunosc, nu voi să recunosc epitropia bucureştenilor, capitalişti- 
lor, asupra noastră. (I.L. Caragiale, O scrisoare pierdută) 

4. In general, exprimarea negaţiei se face prin mişcări orizontale din cap. 
Excepţia o reprezintă popoarele din zona balcanică (bulgarii, turcii eu- 
ropeni, grecii din Macedonia). Imaginează-ți şi povesteşte o situaţie comică 
determinată de o asemenea confuzie. 


Canal — Indiferent de distanţa fizică dintre emițător şi receptor, mesajul se 
transmite printr-un mediu. 

Comunicarea directă (faţă în faţă), pe cale orală, poate fi împiedicată de 
zgomote diferite (gălăgia din clasă, tumultul mulțimii pe stadion, vuietul 
furtunii, muzica dată prea tare, tusea intenționată, fâşâitul aparatului telefonic) 
sau, dimpotrivă, de linişte (vorbirea în şoaptă, căciula trasă pe urechi, surzenia). 

Comunicarea indirectă (la distanţă), în scris, este îngreunată de pete, ştersături, 
scris ilizibil, greşeli de tipar, de scriere sau de exprimare. In comunicarea 
indirectă, canalele de comunicare cu suport tehnic (calculator, mijloace audio- 
video, internet) asigură rapiditatea transmiterii informaţiei, dar au deza- 
vantajul că în cazul unei pene de curent comunicarea se întrerupe. 

Context — Intervenţiile oricărei persoane într-o conversaţie trebuie să fie 
adecvate datelor specifice fiecărei situații de comunicare. Un rol important 
îl deține contextul prin componentele: participanţi, loc şi moment. 


160 


1. Stratagema utilizată de Ulise, eroul din epopeea Odiseea de Homer, 
pentru ca tovarăşii săi să nu cadă pradă cântecului sirenelor este bruiajul 
canalului: marinarii îşi pun ceară în urechi, ca să nu audă. Ulise se lasă 
legat de catargul corăbiei, încât, chiar dacă ascultă cântecul minunat, nu 
se poate arunca în valuri (nu „bruiază” canalul, dar împiedică „răspunsul” 
la mesaj). 

Apoi când noi trecurăm mai departe de n-auzeam nici cântecul, nici viersul 
Sirenelor, iubiții mei tovarăşi şi-au destupat urechile de ceară 
Cu care le-astupasem, iar pe mine mă desfăcură şi mă sloboziră. 

(Homer, Odiseea, Cântul XII) 


2. Citeşte textul următor. Identifică şi explică rolul din text al unuia dintre factorii 
sau funcțiile comunicării. 
Incepu să se plimbe prin cameră, încet, tacticos, aşa cum obişnuia întotdeauna, 
punând mâna pe toate lucrurile mele de pe birou sau de pe scrin şi uitându-se 
la ele. Intotdeauna făcea aşa. Mamă, ce mă călca pe nervi. 
— Cum a fost la scrimă? m-a întrebat. 
Voia cu tot dinadinsul să mă împiedice să citesc şi să-mi strice tot cheful. De 
scrimă nici nu-i păsa! 
— Cine a câştigat, noi sau ceilalți? 
— Nimeni! i-am răspuns fără să ridic capul. 
Ce? 
Întotdeauna te silea să repeți lucrurile. 
— N-a câştigat nimeni, i-am spus, aruncându-i o privire pe furiş, ca să văd tot 
ce făcea în dreptul scrinului. 

(J. D. Sallinger, De veghe în lanul de secară) 


Modulul 4 


Flotila lui Cristofor Columb: 
a. caravela Pinta; 
b. nava amiral Santa Maria; 
c. mica navă Nina 


Anunţ publicitar - text jurnalistic, 
cu particularităţi specifice precum: 
combinarea componentelor intelectu- 
ală şi afectivă, utilizarea unui lexic fi- 
gurat, însoţirea textului de mijloace 
extralingvistice. 

Textul şi structura anunţului pu- 
blicitar se realizează în funcţie de canal: 
scris, radio, tv. 


AVENTURĂ, CĂLĂTORIE 


Inainte de text 


1. Oamenii au căutat dintotdeauna să descopere noi teritorii 
îndepărtate, iar călătoriile pe mare au fost dintre cele mai 
fascinante, dar totodată şi printre cele mai primejdioase. 
Aminteşte-ţi câțiva dintre călătorii care au ajuns celebri prin 
descoperirile lor. 

2. Aventura, călătoria sunt teme care i-au atras pe mulţi 
scriitori de-a lungul timpului. Numeşte câteva cărți din 
literatura română sau universală care au în centrul lor ideea 
de aventură/călătorie. 


[RELAȚIA CULTURĂ - FICȚIUNE — 
PUBLICITATE |] 


Dragă cititorule, 


Ai putea să-ți imaginezi că îți rişti viața pentru câteva kilograme 
de ceai, nişte nucşoară şi nişte vaze de porțelan chinezesc? 

Şi totuşi pentru mărfuri, considerate astăzi banale, timp de trei 
secole, cei mai buni marinari englezi, francezi, olandezi şi portughezi 
au dus o luptă crâncenă pe toate oceanele lumii. 

Cu Drumul către Indii, vei retrăi această epocă de expansiune 
şi de îmbogăţire fabuloasă. Vei aplauda isprăvile de vitejie de la 
Surcouf, vei asista la naşterea celebrei Companii a Indiilor, vei fi 
martorul multor bătălii şi al multor naufragii, apoi... te vei întoarce 
în port, având o singură dorință: să pleci din nou! 

După ce vei face o pasiune pentru Drumul către Indii, primul 
volum al colecției „Marea aventură a mării“, vei putea să descoperi 
şi să examinezi, gratuit, la tine acasă, celelalte opere ale colecției, care 
te vor încânta. 

Cu ajutorul Epopeii Viking vei vedea oameni uriaşi şi păroşi 
sărind din vapoarele lor lungi şi negre pentru a omori, jefui, 
incendia... dar aceşti combatanți neînfricați au fost şi cei care au pus 
bazele unei noi civilizații. 

Marii navigatori cuprinde povestirea aventurilor incredibile ale 
lui Cristofor Columb, Magellan, Vasco da Gama. 

Dacă deschizi Regina pachebotului, te vei urca la bordul 
luxoaselor transatlantice, vei participa la concursurile de eleganță de 
pe punte. 

Apoi vei citi, cu inima la gură, Piraţii şi corsarii, Vase de linie, 
Cliperele, Yahturi de cursă etc. şi fiecare te va face să trăieşti emoții 
noi şi descoperiri bogate. 

Dar „Marea aventură a mării“ este de asemenea o colecție de opere 
superbe! 

Vei fi mai întâi uimit de eleganța formatului: 23, 5 X 28,5 cm. Şi 
apoi, la privirea şi la atingerea cărților, te va cuceri modul în care 
sunt legate: materialul granulos precum pielea şi fineţea titlurilor 
aurite te vor face să te gândeşti la vechile jurnale de bord. Paginile 


de gardă reproduc hărți vechi şi fiecare carte abundă în ilustrații de mamm 

Eficienţa unui text publicitar de tip 
scrisoare de vânzare constă în respec- 
tarea celor patru principii: atenţie, in- 
teres, dorință, acţiune, dezvoltate la 
nivelul textului şi al ilustraţiei. Efectul 
persuasiv al textului: receptorul să treacă 
la acţiune, adică să cumpere produsul. 

Textul publicitar conţine elemente 
care pun în evidenţă: 

- scopul informativ: detalii de 
calitate, elemente de noutate, loc de 
desfacere, acces la surse de distribuţie, 
modalități de plată, facilități de cum- 
părare, performanţe, preţ, renumele 
firmei ofertante, avantaje față de 
concurenţă; 

- scopul persuasiv: structura 
textului argumentativ, argumentele 
aduse în sprijinul ofertei, apelul la 
componenta emoţională (speranţe, 
dorinţe, aspiraţiile publicului). 


În textele jurnalistice, funcţia fati- 
că este fundamentală: alegerea cana- 
lului, stabilirea şi menţinerea contactului 
emițător-receptor, elaborarea anunţului 
publicitar în funcţie de canal. 

În presa scrisă, mesajul publicitar 
conţine. titlul, sloganul, textul, concluzia. 

În funcţie de canal (producţie de 
carte, presă scrisă, transmisii de radio 
sau de televiziune), textul publicitar 
poate interacționa cu imaginea, muzica, 
gesturile, într-un mesaj complex, 
caracterizat prin sincretism (simultane- 
itatea limbajelor într-un act de co- 
municare). 

Acest document publicitar pentru o 
colecţie de cărți a editurii Time-Life îşi 
abordează cititorul sub forma unei 
scrisori şi caută să-l seducă făcând 
apel la ficțiune, exotism, fascinația 
trecutului şi chiar la aspectul însuşi al 
cărții. 


epocă, portrete, fotografii ale unor vapoare superbe, scene navale, cea 
mai mare parte în culori. In sfârşit, lucrările se termină printr-o 
bibliografie şi un index, absolut indispensabile. 

Pentru fiecare volum, vei dispune de 10 zile de examinare gratuită. 
Vei consulta fiecare lucrare din colecția „Marea aventură a mării“, 
le vei păstra numai pe cele pe care doreşti să le ai în bibliotecă şi vei 
avea 10 zile de gândire. 

Atunci, nimic mai uşor decât să descoperi cât mai repede Drumul 
către Indii: trimite chiar azi cartea poştală de examinare gratuită. 
Noi îți vom trimite Drumul către Indii pentru a-ți da timp de 
examinare gratuită timp de 10 zile. Vei citi cartea. O vei judeca. Dacă 
nu îți va conveni, ne-o vei înapoia, fără nici o problemă, înainte de 
expirarea termenului de gândire. Dacă decizi să o păstrezi, va fi 
suficient să achiți factura care însoţeşte cartea. 

Dacă păstrezi Drumul către Indii, noi îți vom trimite volumele 
următoare pe măsura apariţiei lor, adică o carte la şase săptămâni. 
Vom respecta bineînțeles aceleaşi condiții de examen gratuit timp de 
zece zile, fără obligația de cumpărare. 

Vei avea aceleaşi drepturi de a ne înapoia fiecare volum după ce 
l-ai consultat şi vei putea oricând opri livrarea cărților prin trimiterea 
unei simple scrisori. Nu rezista la chemarea aventurii: nu vei regreta! 


Pe curând. Jean Michel Latour 


P.S. O dată cu exemplarul tău din Drumul către Indii, vei primi 
şi un cadou: o superbă mapă conținând 4 reproduceri ale unor minu- 
nate bărci cu pânze. Şi dacă ne răspunzi înainte de 10 zile, vei primi 
în plus un cadou suplimentar: 4 minunate facsimile de hărți vechi. 


Explorarea textului 


1. Menţionează elementele prin care anunţul publicitar te-a 
convins să cumperi colecția „Marea aventură a mării“. 
Precizează factorul care te-ar împiedica să cumperi aceste 
cărți. 

2. Identifică cuvintele care desemnează emițătorul şi recep- 
torul mesajului în textul dat. 

3. Având în vedere conţinutul mesajului, precizează carac- 
teristicile (personalitate, nivel de educaţie, vârstă, venit) 
potenţialilor cumpărători (publicul-ţintă). 

4. De obicei, textul publicitar presupune o comunicare 
unilaterală: receptorul nu poate deveni emițător, mesajul 
transmițându-se într-un singur sens. Selectează, din text, 
modalităţile prin care poate răspunde receptorul la 
mesajul textului publicitar de tip scrisoare de vânzare. 

5. Alege, din listă, scopul mesajului citit: a influenţa, a distra, 
a crea interes, a stimula dorinţa de a avea un obiect, a 
determina o acţiune de cumpărare. Motivează-ţi alegerea, 

e baza textului. 

6. Intextul publicitar, o condiţie a succesului comunicării este 
utilizarea unor concepte-cheie. Identifică produsul pro- 
movat şi conceptele-cheie asociate, în textul dat. 


Modulul 4 


Procedeele oralităţii în textul 7, 
publicitar: 

- adresarea la persoana a ll-a g, 
singular (stil familiar) sau plural, 
pronumele de politețe (stil reverenţios); 
construcţiile exclamative (uneori elip- 
tice) sau imperative, destinate influ- 
ențării receptorului; 

- structura dialogului (perechea 
întrebare - răspuns); simularea dialo- 
gului prin folosirea interogaţiei retorice 
inițiale, care problematizează, fiind 
urmată de o descriere a produsului 
promovat. 


9. 


AVENTURĂ, CĂLĂTORIE 


Grupaţi-vă în perechi şi selectați din text elementele co- 

respunzătoare scopului informativ sau celui persuasiv. 

Grupaţi-vă câte patru, alegeţi una dintre funcțiile comu- 

nicării şi discutaţi prin ce elemente se realizează aceasta 

în anunţul publicitar dat: 

- funcţia referenţială — care este referentul mesajului/ 
despre ce vorbeşte mesajul? 

- funcţia emotivă — ce comunică despre sine emițătorul 
mesajului? 

- funcţia persuasivă — la ce idei şi sentimente ale cititorului 
face apel textul publicitar? 

- funcția poetică — cum se exprimă ideile mesajului 
(particularități de limbaj, stil)? 

- funcţia fatică — cum se stabileşte şi se menţine comu- 
nicarea, pe ce canal? 

Comparaţi observaţiile voastre, pentru a identifica funcția 

principală, cele subordonate si funcţiile care lipsesc în 

mesajul citit. 

Exemplifică două procedee ale oralității existente în textul 

dat. 


10. Prezintă relaţia dintre text şi ilustrație. Exprimă-ţi opinia 


despre importanţa ilustraţiei în acest anunţ publicitar. 


Evaluare curentă. Aplicaţii 


Structura anunţului publicitar este a unui text argumentativ. 


Alege, din lista de mai jos, elementele existente în anunţul 
publicitar prezentat: 


- punctul de plecare (pentru a atrage atenţia receptorului): 
structura interogaţie retorică — răspuns exclamativ; 

- argumente prezentate unitar, decurgând unul din altul; 
- expunerea îl incită pe receptor, determinându-l să 
urmărească firul ei; 

- repetarea ideilor, dar în mod diferit; 

- utilizarea figurilor de stil: personificarea, antiteza etc.; 

- apel la experienţa personală a destinatarului; 

- argumentele raţionale se bazează în permanenţă pe cele 
emoţionale; 

- există unitate logică între părţile textului; 

- se asigură claritatea şi înțelegerea mesajului; 

- apel la elemente cunoscute şi dragi tuturor. 


Dincolo de text 


Caută informaţii despre cei trei exploratori menţionaţi în 


anunţul publicitar: 


e Cristofor Columb 
e Magellan 
e Vasco da Gama 

>>> Texte auxiliare 

Nicolae Manolescu (n. 1939), critic 
şi istoric literar, eseist. Comentarii 
asupra fenomenului literar contem- 
poran, atât în volume (Lecturi infidele, 
Teme l-VII), cât şi în peste treizeci de ani 
de cronică literară în reviste (Contem- 
poranul, apoi România literară). Lucrări 
de referinţă: Istoria critică a literaturii 
române, Arca lui Noe, Contradicţia lui 
Maiorescu, Sadoveanu sau utopia 
cărții. 


Texte auxiliare 


Inainte de text 


1. Numeşte trei cărți pe care le consideri lecturile tale prefe- 
rate de până acum. Argumentează alegerea fiecăreia. 

2. Prezintă pe scurt în faţa colegilor un film care te-a im- 
presionat şi a cărui acţiune poate fi încadrată în tema 
„Aventură, călătorie”. 


MAREA CA FACTOR SPIRITUAL 


de Nicolae Manolescu 


Nu vreau să mă refer la mare ca determinant aşa zicând geografic, 
în opera unor scriitori născuţi în vecinătatea ei; nici la mare ca temă, 
în sensul comun al cuvântului, în poezii, povestiri sau romane. 
Problema însemnărilor de față este aceea pe care o arată titlul lor cam 
pretentios [...]. 

Când eram student, am citit nuvela care i-a adus lui Hemingway 
premiul Nobel: Bătrânul şi marea. Am văzut mai târziu şi filmul 
cu Spencer Tracy bazat pe această nuvelă. Nuvela mi-a plăcut şi nu 
mi-a plăcut. [...] Îl socoteam foarte modern, prin aceea că se mulțumea 
să sugereze ce se petrece în sufletul oamenilor, cu oamenii, 
interesându-se exclusiv de gesturile şi cuvintele lor. Era şi cel mai 
aproape de imagine, de cinematograf, pe care un adolescent din anii 
'50 nu se putea să nu le aprecieze ca pe cele mai potrivite forme de 
exprimare artistică. Nuvela Zăpezile de pe Kilimanjaro, tradusă 
prin 1954 în vechea colecție „Meridiane”, mi se părea o culme a artei 
narative, pe cât de simplă, pe atât de emoţionantă. Bătrânul şi marea 
m-a dezamăgit putintel. Astăzi ştiu că ea depăşea nivelul percepției 
mele literare, propunând o simbolistică prea abstractă pentru 
nevoile mele spirituale din acea vreme. Nu mai eram — îmi place să 
cred — un cititor chiar atât de naiv, încât să caut în proză doar partea 
de aventură, dar probabil că lipsa completă de dinamism exterior din 
aventurile marine ale pescarului lui Hemingway a jucat un oarecare 
rol, mai mult inconştient, în nemulțumirea mea. Aventura eroului 
hemingwayan se petrecea în alt plan decât acela la care mă aşteptam 
eu, se petrecea într-un plan spiritual profund, şi avea un sens care 
îmi scăpa în cea mai mare parte. Am recitit Bătrânul şi marea după 
vreo douăzeci de ani, stimulat de Moby Dick, celebrul roman al lui 
Melville. Şi mi s-a părut o nuvelă extraordinară. 

Motivul acestei prefaceri a gustului meu, mai bine spus, justifi- 
carea lui se află în centrul acestor însemnări. 

Experienţa m-a învățat că marea a produs în general două feluri 
de literatură, diferite ca importanţă şi chiar ca natură. Pe o treaptă 
estetică inferioară, se află acele cărți pe care, cu o anumită condes- 


Modulul 4 


Ernest Hemingway (1898-1961), 
prozator american, personalitate 
majoră a literaturii interbelice. Într-o 
proză energică, dură, susținută de un 
stil de o mare simplitate, personajele, 
oameni obişnuiţi îşi relevă dimensiunea 
eroică, gustul riscului, curajul. 

Romane: Adio arme!, Pentru cine 
bat clopotele, Fiesta. Nuvele şi 
povestiri: Bătrânul şi marea, Zăpezile 
de pe Kilimanjaro, Câştigătorul nu ia 
nimic. 

Premiul Nobel (1954). 


Herman Melville (1819-1891), 
prozator şi poet american. 

Creator al unor tipuri umane de 
puternică vitalitate, într-o proză de 
aventură şi călătorie, înfățișând peisajul 
marin şi exotic, în care faptul de viață 
atinge dimensiuni simbolice sau 
alegorice. 

Romane: Redburn, Prima lui 
călătorie, Mardi şi o călătorie până 
acolo, Moby Dick. 


AVENTURĂ, CĂLĂTORIE 


cendență, le numim exotice. Literatura lumii este plină de ele. Pe mare 
şi sub ea se întâmplă toate extraordinarele pățanii cu marinari, cu 
pirați, cu submarine (Dox e cel mai faimos, iar Nautilus al căpitanului 
Nemo cel mai adânc scufundat în fantezia noastră), care ne-au 
încântat copilăria. [...] 

Imitând pe Jules Verne, am scris şi eu în adolescență câteva 
povestiri de acest fel, folosind un atlas geografic — pe care bunicul 
meu mi l-a cumpărat prin 1953 cu imensa, pe atunci, sumă de 40 
de lei — şi un vocabular de împrumut, care mi se părea că ține loc de 
orice imaginație, căci era suficient să aud cuvinte precum provă, nord, 
catarg sau bastingaj ca să cad în cea mai voluptoasă euforie din câte 
mi-a procurat vreodată scrisul. Marea a reprezentat pentru mine, la 
început, 0 pură realitate lingvistică. Înainte de a o vedea, am stăbătut- 
o în lung şi-n lat, măsurând distanțele şi fixându-mi reperele de care 
aveam nevoie cu ajutorul paralelelor şi meridianelor. Ca fenicienii, 
mă orientam după steaua polară: ieşeam seara în grădina casei 
bunicilor mei de pe strada Ştefan Gheorghiu (fostă Carol, viitoare 
Argeş), din Râmnicu Vâlcea şi mă uitam pe cer în căutarea ei. Cu 
vârsta, pasiunea aceasta m-a părăsit şi nu m-am mai întors niciodată 
la ea. Am încuiat într-un sertar manuscrisele şi am renunțat să mai 
răsfoiesc 20.000 de leghe sub mări, Insula misterioasă şi celelalte 
adorabile ficțiuni legate de exotica mare. 

Dar literatura mării nu se limitează la acestea. Nuvela lui 
Hemingway a fost cea dintâi carte citită de mine în care marea avea 
altă înfăţişare şi alte rosturi decât cele ştiute înainte. Nu mi-am dat 
seama dintr-o dată de acest fapt. Să reamintesc subiectul? Un pescar 
bătrân prinde un peşte colosal, cu care se luptă ore şi zile în şir, fără 
a reuşi să-l captureze, dar de care nici nu se lasă învins. Se întoarce 
la țărm cu scheletul prețios al peştelui, prețios nu pentru că i-ar mai 
putea sluji drept hrană, în sensul propriu, ci fiindcă reprezintă dovada 
luptei lui pe viață şi pe moarte cu fabuloasa fiinţă a apei. Ce concluzie 
putem desprinde de aici? Una singură: că Hemingway a interpretat 
întâlnirea dintre om şi peşte ca pe o înfruntare dintre om şi natură. 
Peştele este simbolul naturii care nu poate fi biruită, dar merită să 
fie înfruntată, iar pescarul simbolizează condiția omului care dă 
bărbăteşte piept cu ea. 

Ce simplu! Şi, totodată, ce profundă este această intuiție a 
scriitorului american! El a simţit, ca şi Melville scriindu-şi capodo- 
pera, că, pe treapta de sus, dincolo de exotismul superficial, marea 
apare în literatură ca unul dintre cele mai uriaşe şi profunde simboluri 
ale extra-umanului. Am vorbit până acum de natură. Dar natură sunt 
şi munții, şi pădurile, şi câmpiile, şi florile, şi animalele. Omul trăieşte 
în mijlocul lor, încearcă să le smulgă secretele, să le pună la treabă; 
se teme de unele, le admiră pe altele; se războieşte cu ele sau le 
domesticeşte prin inteligență. În toate, el vede extra-umanul sau 
inumanul: se apropie de ele ca de ceva din afara lui, fermecător, 
neliniştitor sau pur şi simplu groaznic. Cu unele, ca să zic aşa, îi 
merge mai lesne decât cu altele. Imaginaţia lui ştie să le privească 
diferențiat. Singurul dintre aceste elemente care nu se lasă biruit, 
cunoscut, domesticit, este marea. Cu ea, omul se luptă permanent şi 
fără sorți de izbândă. După fiecare bătălie, urmează alta ; orice victorie 

>>> Texte auxiliare 


Jules Verne (1828-1905), prozator 
francez. 

Romane de aventuri şi de anti- 
cipaţie ştiinţifică, rod al unei unei 
imaginaţii fantastice vizionare fără egal 
în epocă: Călătorie spre centrul pă- 
mântului, De la Pământ la Lună, 20 000 
de leghe sub mări, Ocolul pământului 
în 80 de zile, Insula misterioasă. 

Eseul Marea ca factor spiritual 
face parte din volumul Desenul din 
covor (Teme 7) apărut în anul 1988. 


se dovedeşte iluzorie şi totul e luat de la capăt. Fiinţă a uscatului pe 
care şi-a clădit de la început civilizația, omul vede în mare un tărâm 
al aşezării şi al zbuciumului etern. Pe mare nu se poate construi nimic. 
Marea poate fi traversată, dar nimeni nu locuieşte, „stricto senso”, 
pe mare. Nici marinarii, care, să nu uităm, îşi poartă cu ei pe în- 
tinderile de apă, casele, asemeni melcilor, adică vapoarele. [...] 

Să comparăm o clipă marea cu un alt element care a nutrit o 
întreagă mitologie a confruntării cu pădurea. Romanticii îndeosebi 
au cultivat pădurea, dar înaintea lor mulți dintre autorii medievali, 
într-o vreme în care continentul european era acoperit, proporțional, 
de tot atâtea păduri de câte mări este acoperită planeta întreagă. 
Vechile civilizații ale Europei s-au ținut de coastele mărilor, departe 
de păduri. Când, după decăderea grecilor şi romanilor, centrul vieții 
europene s-a deplasat spre nord, omul a făcut, de fapt, cunoştinţă 
cu pădurea. Şi ce i-a revelat ea. Un loc al obscurității şi al spaimelor 
de tot felul. [...] 

Marea îndrumă imaginația spre exterior şi spre acțiune. Din 
acțiune s-au născut operele aventurilor exotice. lar celelalte, operele 
aventurilor spirituale, au văzut în mare tărâmul extra-uman absolut, 
care poate simboliza tot ce omul întâlneşte mai deosebit de el însuşi 
în natura înconjurătoare, termenul celui mai deplin contrast, 
alteritatea desăvârşită. [...] 

Moby Dick, Bătrânul şi marea sunt operele fundamentale ale 
acestei confruntări, în care marea şi peştele colosal sunt simboluri 
ale celui mai străin şi mai cutremurător element din câte i-au fost 
date omului să cunoască. 


Explorarea textului 


1. Care erau „cele mai potrivite forme de exprimare artistică” 
pentru un adolescent din anii '50? Dar pentru adolescentul 
de astăzi? 

2.  Precizează ce căuta cititorul naiv în nuvela Bătrânul şi 
marea şi ce a găsit cititorul matur în aceeaşi nuvelă. 

3. Care sunt, potrivit opiniei autorului, cele două feluri de 
literatură pe care le-a produs marea? 

4. Adolescentul evocat îl imita pe Jules Verne, scriind ficțiuni 
despre mare. Relatează oral despre efectul pe care lectura 
unei cărți l-a avut asupra comportamentului tău. 

5. Motivează, pe baza textului citit şi a experienţei personale, 
una dintre ideile de mai jos. Pentru a înţelege sensul unor 
cărți în planul „spiritual”, cititorul trebuie să aibă: 

— o anumită vârstă; 

- o anumită experienţă de lectură; 
— o anumită cultură; 

— plăcerea de a citi; 

— talent de scriitor; 

- dorinţa de a cunoaşte lucruri noi. 

7.  Delimitează textul citit potrivit părţilor unui text argumen- 
tativ: ipoteză, argumente, concluzie. 

8. Formulează un argument pentru a susține ideea că este 
necesar să citeşti o carte care a fost ecranizată. 


Modulul 4 


AVENTURĂ, CĂLĂTORIE 


Evaluare curentă. Aplicaţii 


Redactează un jurnal de lectură în care să scrii despre textele 
citite de tine având tema „Aventură, călătorie“. Textele pot fi 
atât cele din manual, cât şi cele din lecturile tale particulare. 

Acest jurnal de lectură poate fi elaborat după următorul 
plan: 

e tipul textului citit: literar (proză, poezie, dramaturgie), 

nonliterar (text ştiinţific); 

e ce ai reținut din lecturile pe tema respectivă; 

e ce reacții ţi-a provocat lectura fiecărui text; 

e comentarii personale în legătură cu textele citite (ce ţi s-a 
părut interesant, ce te-a impresionat, ce semnificaţie are 
textul respectiv, care sunt opiniile tale raportate la cele 
aflate etc.) 


Dincolo de text 


Citeşte una dintre operele literare prezentate de Nicolae 
Manolescu în eseul Marea ca factor spiritual şi prezintă oral, 
în faţa colegilor, ce ţi s-a părut interesant în cartea respectivă. 


AVENTURĂ, CĂLĂTORIE 


Sugestii pentru lectură suplimentară 


> Homer, Odiseea (secolul al VIII-lea î.H.) 
Capodoperă a literaturii antice greceşti, epopeea este alcă- 
tuită din XXIV de cânturi, care înfăţişează călătoriile şi aven- 
turile pe mare ale eroului Odiseu (Ulise), de la cucerirea 
Troiei şi până la întoarcerea în patria sa, insula Itaca. Drumul 
spre patrie are semnificaţia drumului spre centru, dar 
valoarea literară a epopeii nu este legată numai de înţelegerea 
simbolurilor încifrate în text, ci de forța morală a personajelor 
şi de fantasticul aventurilor. 

> Dante Alighieri, Divina comedie 
Capodoperă a literaturii medievale, Divina comedie prezintă 
călătoria lui Dante prin Infern şi prin Purgatoriu, unde este 
condus de umbra poetului latin Vergiliu, simbol al raţiunii, 
iar în Paradis, de sufletul Beatricei, care simbolizează iubirea 
pură şi realizează mântuirea supremă. Sensul alegoric al 
operei este purificarea sufletului poetului prin călătoria în 
lumea de dincolo. 

> Antoine de Saint-Exupery, Micul Prinţ 
Micul Prinţ parcurge o călătorie fabuloasă pe şapte planete, 
ultima fiind Pământul. Sensul inițiatic şi simbolic al călătoriei 
se referă la înțelegerea valorilor vieţii, la diferenţele dintre 
copil şi adult, la autocunoaştere. 

> Panait Istrati, Chira Chiralina (1924) 
Romanul înfăţişează destinul unor oameni care vor să scape 
de monotonia unei existenţe banale şi să trăiască după porun- 
ca inimii. Cartea reconstituie atmosfera pitorească a Brăilei 
de altădată, oraşul natal al autorului. 

Modulul 


PERSONALITĂȚI, 
EXEMPLE, MODELE 


Moto: 

Voiți să cunoaşteţi un om? 

Puneţi-l într-un rang mare, cu puteri mari. 
(Pittacus, 650 — 569 î. H.) 


FICŢIUNEA LITERARĂ 
Letopiseţul Ţării Moldovei de Grigore Ureche 


Aici se arată un voievod mare şi un jder mititel de Mihail Sadoveanu 


LIMBĂ ŞI COMUNICARE 
Folosirea pluralului în locul singularului 
Scrierea cu majusculă 


FICȚIUNE ŞI REALITATE 


Mihai Eminescu — Titu Maiorescu 
(texte epistolare: corespondenţă privată) 


LIMBĂ ŞI COMUNICARE 
Corespondenţa privată şi oficială 


TEXTE AUXILIARE 

O samă de cuvinte de loan Neculce 

Discurs rostit la asociația britanică de boli neuro-motorii din 
Birmingham în octombrie 1987 de Stephen W. Hawking 


Grigore Ureche (c. 1590 - 1647), 
cronicar moldovean. Descendent al unei 
vechi familii boiereşti, este fiul marelui 
logofăt Nestor Ureche. Studiază în 
Polonia artele liberale. latina, gramatica, 
retorica şi poetica. În țară este succesiv 
logofăt, spătar, mare spătar şi, în timpul 
domniei lui Vasile Lupu, al cărui 
apropiat a fost, mare vornic al Ţării de 
Jos. În ultimii ani ai vieţii scrie 
Letopiseţul Ţării Moldovei, singura sa 


F icHunea literară 


Înainte de text 


1. Pe grupe de trei-patru, discutați şi exprimați-vă opinia 
despre cugetarea lui Pittacus, reprodusă mai sus. 

2. Numiţi câte două — trei personalități ale vieții culturale, 
respectiv, politice, militare şi sportive româneşti. 

3. Ce criterii au stat la baza opțiunilor voastre? 

4. Povestiți fiecare colegilor câteva dintre realizările uneia 


dintre personalitățile numite. 


LETOPISETUL ŢĂRII MOLDOVEI 
de Grigore Ureche 


Letopiseţul lui Grigore Ureche, rămas în manuscris până 
spre jumătatea secolului al XIX-lea, povesteşte cronologic eveni- 
mente din viaţa Moldovei de la descălecat până la domnia lui 
Aron Vodă (1594). Scopul scrierii, mărturisit de autor chiar din 
debutul cărţii, este în principal educativ: Mulţi scriitori au nevoit 
de au scris rândul şi povestea țărâlor, de au lăsat pă urmă, şi bune şi 
rele, să rămâie feciorilor şi nepoților, să le fie de învățătură, despre 
cele rele să să ferească şi să să socotească, iar dupre cele bune să urmeze 


lucrare, rămasă neterminată. şi să să înveţe şi să să îndirepteze. Puţinătatea surselor a făcut însă 
ca primul secol de istorie al tânărului principat să fie tratat fugar. 
Abia odată cu domnia lui Ştefan cel Mare naraţiunea se 
amplifică şi capătă cu adevărat relief. Rămas neterminat, 
Letopiseţul va fi continuat de Miron Costin care îl duce până 


la Dabija Vodă (1661), şi terminat de lon Neculce. 


De obicei, portretele voievozilor — 
singurele existente în cronica lui Grigore 
Ureche - sunt realizate indirect, din 
acumulări de informaţii. În cazul lui Ştefan 
cel Mare însă, acestea culminează cu o 
imagine-efigie (Fost-au acestu Ştefan- 
Vodă om nu mare de statu...) care fixează, 
în doar câteva linii, informaţia anterioară. 
Paginile cronicii narează în principal 
necontenitele lupte ale acestui om 
războinic şi de-a pururea trăgându-l inima 
spre vărsare de sânge: Cându au prădat 
Ştefan vodă Țara Săcuiască; Războiul ce au 
făcut Ştefan vodă cu Mateiaş crai ungurescu 
la Bac; Războiul de la Soci, cându s-au bătut 
Ştefan vodă cu Radul vodă domnul 
muntenescu, 6979 martie 7 dni; Al doilea 


1. Deciia Ştefan vodă strâns-au boierii țărâi şi mari şi mici şi altă 
curte măruntă dimpreună cu mitropolitul Teoctist şi cu mulți 
călugări, la locul ce să chiamă Direptatea şi i-au întrebat pre toți: 
ieste-le voie tuturor să le fie domnu? Ei cu toții au strigat într- 
un glas: „Întru mulți ani de la Dumnezeu să domneşti“. Şi decii 
cu toții l-au rădicat domnu şi l-au pomăzuit spre domnie 
mitropolitul Teoctist. Şi de acolea luo Ştefan vodă steagul țărâi 
Moldovei şi să duse la scaunul Sucevii. Decii Ştefan vodă gătindu- 
să de mai mari lucruri să facă, nu cerca să aşeze țara, ci de război 
să gătiia, că au împărțit oştii sale steaguri şi au pus hotnogi şi 
căpitani, carile toate cu noroc i-au venit. 

2. Fost-au acestu Ştefan vodă om nu mare de statu, mânios şi degrabu 
vărsătoriu de sânge nevinovat; de multe ori la ospețe omorâia fără 
județu. Amintrilea era om întreg la fire, neleneşu şi lucrul său îl 
ştiia a-l acoperi şi unde nu gândiiai, acolo îl aflai. La lucruri de 

>>> Ficțiunea literară 


războiu al lui Ștefan vodă cu radul vodă la 
Izvorul Apei, leatul 6981 noemvrie 8... 
Atitudinea cronicarului oscilează între 
consemnarea neutră a evenimentului 
(Tăie Ştefan vodă pre Isaiia vornicul şi pre 
Negrilă păharnicul şi pre Alexa stolnicul 
în târgul Vasluiului) şi comentariul 
moralizator (Vă leato 6978, într-aceia 
vreme întră zavistia între Ştefan vodă şi 
între Radul vodă, domnul muntenesc, pre 
obiceiul firei omeneşti de ce are, de aceia 
pofteşte mai mult, de nu-i ajunse lui 
Ştefan vodă ale sale să le ţie şi să le 
sprijinească, ci de lăcomie, ce nu era al lui, 
încă vrea să coprinză). Victoriile sunt 
consemnate însă cu evidentă plăcere, 
căci ele corespund în mare măsură 
propriului punct de vedere despre cum 
trebuie să fie un domn exemplar. Tocmai 
de aceea, excesele, inutila vărsare de 
sânge a acestui voievod înfierbântat de 
război, nu sunt trecute cu vederea, 
pentru că îi contrazic de prea multe ori 
autorului modelul de voievod ideal pe 
care încearcă să-l construiască. 


e u final (statu, neleneşu etc.) nu se 
citeşte. 

+ „„.leatul 6981 — veche modalitate de 
numărare a anilor, de la Facerea 
lumii, considerată a se fi produs cu 
5508 ani înainte de naşterea lui 
Hristos. 

Letopiseț (v. sl. letopisici, a scrie anii) 
- este un tip de scriere veche, având 
conţinut istoric, care prezintă 
evenimentele în mod cronologic; 
cronică. 

Portret - descriere de trăsături 
morale şi fizice ale unei ființe reale sau 
imaginare. Portretul îmbină descrierea 
unor moravuri, vicii, virtuţi, defecte, 
calităţi ale personajului cu descrierea 
particularităților fizice: corp, figură, 
trăsături, mişcare, ţinută etc. 


războaie meşter, unde era nevoie însuşi să vârâia, ca văzându-l 
ai săi, să nu să îndărăpteze şi pentru aceia raru război de nu biruia. 
Şi unde-l biruia alții, nu pierdea nădejdea, că ştiindu-să căzut jos, 
să rădica deasupra biruitorilor. 


Dicţionar 


hotnog, s.m. — comandant peste o sută de ostaşi; sutaş 
judeţ, s.n. — judecată 
a pomăzui, vb. — a conduce, a însoți 


Explorarea textului 


Deciia Ştefan vodă strâns-au boierii țărâi şi mari şi mici... 


1. 


Secvența 1. descrie momentul urcării lui Ştefan pe tron. 
Identifică trăsăturile firii voievodului, care se desprind din 
această descriere. 

Explică sintagmele: a aşeza tara, a se găti de război. 
Încearcă să descifrezi, „citind printre rânduri“, care este 
punctul de vedere al cronicarului despre evenimentul narat. 


Fost-au acestu Ştefan vodă... 


1. 


Separă, în secvenţa 2., trăsăturile fizice de cele morale. Vei 
constata că Grigore Ureche îşi construieşte portretul, 
surprinzând o trăsătură fizică dominantă şi, obiectiv, 
enumeră atât calitățile cât şi defectele, argumentându-le pe 
fiecare în parte. 

Identifică în portretul din secvenţa 2. structuri/ cuvinte 
specifice unei argumentări. 

Care crezi că este părerea cronicarului despre Ştefan, având 
în vedere informaţiile oferite de portretul-efigie cuprins în 
secvența 2? Încearcă să găseşti şi o explicaţie pentru 
formularea om nu mare de statu, în locul uneia mai 
„normale“ de genul „mic“, „mărunt“ etc. 

Descrie părerea contemporanilor despre voievod. 

Care sunt calităţile lui Ştefan rămase în amintirea 
urmaşilor? 


„.„„carile niminea din domni, nici mai nainte, 


nici după aceia 


1. 


l-au ajunsu. 

Limba română, atât cea scrisă, cât şi cea vorbită în sec. al XVII- 
lea, era diferită de limba actuală. Identifică, în cele două 
texte, asemenea deosebiri şi grupează-le pe următoarele 
niveluri: fonetic, morfosintactic şi lexico-semantic. 

Ca şi în naraţiunea de tip popular, în basme, de exemplu, 
vechimea conferă acestor structuri o expresivitate la care 
cu siguranţă că autorul nu s-a gândit. Selectează câteva 
asemenea exemple. 


Modulul 5 


Mihail Sadoveanu (1880, Pașcani - 
1961, București), prozator, autor de 
romane, nuvele şi povestiri. Temele 
majore ale operei sunt: evocarea 
trecutului istoric, natura, aspectele 
sociale (de la universul rural până la 
atmosfera sufocantă a târgurilor de 
provincie, familia, iubirea, adoles- 
cenţa, călătoria, războiul. Între cre- 
ațiile importante ale scriitorului se pot 
aminti romanele care evocă istoria 
medievală a Moldovei („vârsta de aur”: 
Nunta domniței Ruxandra, Fraţii 
Jderi; romanele „decăderii”: Şoimii, 
Neamul Şoimăreştilor, Zodia 
Cancerului, Nicoară Potcoavă); suita 
cărților de călătorie, vânătoare şi 
pescuit (Țara de dincolo de negură, 
Împărăția apelor, Nopțile de 
Sânziene, Valea Frumoasei, Ochi de 
urs); volumele de povestiri (Dureri 
înăbuşite, Crâşma lui Moş Precu, 
Soarele în baltă sau aventurile 
șahului, Hanu Ancuţei, Povestirile de 
la Bradu Strâmb). 

Originalitatea prozei sadoveniene 
constă în maniera de zugrăvire a 
sufletului românesc, ceea ce presu- 
pune, pe lângă diversitatea tematică, 
proiecția epopeică, mitică şi tragică a 
epicului, şi farmecul limbajului, de o 
ceremonie şi ingenuitate arhaică (G. 
Călinescu). 


PERSONALITĂȚI, EXEMPLE, MODELE 


Înainte de text 


1. Te-ai aflat vreodată în preajma unei personalități (culturale, 
sportive, politice)? 

2. Dacă DA, încearcă sa-ţi aminteşti şi să descrii colegilor ce 
ai simţit în acele momente. 

3. Dacă NU, imaginează-ți că te-ai afla într-o asemenea situaţie 
şi că ai putea discuta cu acea persoană. Pe cine ai vrea să 
întâlneşti şi ce întrebări i-ai pune? 


AICI SE ARATĂ UN VOIEVOD MARE 
ŞI UN JDER MITIIEL 


de Mihail Sadoveanu 


Mihail Sadoveanu este creatorul romanului românesc de 
evocare istorică, în care documentul se îmbină cu elemente de 
ficţiune. Romanul Frații Jderi, a cărui acţiune este plasată în 
timpul domniei lui Ştefan cel Mare, oferă modele de 
comportament, iar personajele au calităţi excepționale, ce 
reflectă idealul cavaleresc, punându-şi loialitatea, curajul şi 
noblețea în slujba domniei. Fraţii Jderi sunt cei cinci fii ai 
comisului de la Timiş, Manole Păr-Negru, zis Jder. Comisul 
este marele dregător în a cărui sarcină sunt caii şi grajdurile 
domneşti. Simion, fiul cel mai mare, este oştean şi moştenitor al 
funcţiei tatălui. Dămian este neguţător şi, umblând după mărfuri 
pe drumurile Europei, este şi spion al domnului. Cristea este 
vistiernic şi abil diplomat. Nicodim este numele monahal al lui 
Nicoară, călugăr învățat, care consemnează în cronică faptele 
domnitorului, dar ştie să mânuiască şi sabia, luptând în bătălia 
de la Vaslui. Cel mai mic dintre frați este Ionuț Jder. 

Primul volum al trilogiei Frații Jderi, intitulat Ucenicia lui 
Ionuț, este un roman istoric de aventuri, asemănător cu Cei trei 
muschetari de Al. Dumas-tatăl. Ucenicia lui Ionuț este şi 
bildungsroman (roman al formării unei personalităţi), deoarece 
surprinde modalităţile specifice epocii, de educare şi de 
formare a unui tânăr boier. Fiind ales de domnitor să-l 
însoțească, slujitor şi prieten, pe coconul (fiul) domnesc 
Alexăndrel, Ionut Jder străbate drumul maturizării, devenind 
din adolescent, oştean. Drumul deschide calea iniţierii pentru 
acest erou sadovenian, ca o adevărată şcoală a vieţii. Roman 
de iniţiere, probele prin care trece Ionuț par a avea un model 
mitic: muncile lui Hercule. 


Sunară trâmbiţi. 

In prund, în dreptul sfintei mănăstiri, era un loc unde apa 
Nemţişorului fugea pe dedesubt. La acea trecătoare prea sfințitul Iosif 
se opri ca să primească alaiul măriei sale. 

Călăreții îşi struniră caii, scânteind din coifuri şi platoşe. Măria 
Sa privi o clipă împrejurimile. Copiii de casă grăbiră să coboare, ca să-i 


apuce frâiele şi scările. Când descălecă Domnu, într-o singură mişcare —— II 

>>> Fictiunea literară 


Ştefan cel Mare 
acuarelă după Evangheliarul de la 
Homor 

————.——— 

călăreții puseră piciorul la pământ. Alexăndrel- Voievod, feciorul bălan 
al Domniei, sări de-a dreptul din şa. Purta, ca şi părintele său, brocart 
de Veneţia, gugiuman de samur şi marochinuri. Trei boieri dintre cei 
mari, care însoțeau pe stăpân, adică portarul Sucevei, Bodea, Toma 
logofătul şi Iuga postelnicul, îşi lăsară caii în mâna slujitorilor şi 
grăbiră la trecerea pârăului. 

Cântăreții soborului începeau, cu glasuri destul de aspre, axion 
pentru slava măriei sale: „„Cade-se să te fericim...” 

Vodă Ştefan, călcând atunci în al patruzecilea an al vârstei, avea 
obrazul ars proaspăt de vântul de primăvară. Se purta ras, cu mustața 
uşor cărunțită, avea o puternică strângere a buzelor şi o privire verde 
tăioasă. Deşi scund de statură, cei dinaintea sa, opriţi la zece paşi, 
păreau că se uită la el de jos în sus. 

Pe când suna încă axionul, vlădica Iosif înaintă, cădelnițând între 
făcliile diaconilor, apoi, primind sfânta Evanghelie de la cei care i-o 
purtau, o înfățişă măriei sale ca să-i sărute icoanele de smalţ, aşezate 
în chip de cruce. 

Vodă făcu semnul creştinesc şi sărută Evanghelia, apoi îndemnă 
printr-un mic semn, din ochi, pe coconul său, să săvârşească acelaşi 
lucru. Poporul şi dregătorii se aplecară adânc în fața slăvitei fețe a 
măriei sale. Prea sfințitul sărută mâna cu pecetea de aur; Vodă îşi 
împlini aceeaşi datorie cătră bătrânul stareț. Indată medelnicerul 
sfântului locaş păşi înainte, înfățişând pânea şi sarea. Domnul frânse 
o viță a colacului. Abia o atinse de buze şi se puse în mişcare cu pas 
viu. Prundul începu să sune de paşii cailor. Cum presfințitul Iosif 
umbla greu în odăjdii, Vodă se opri zâmbind o clipă, şi porni iar mai 
domol, alături de călugăr. 

Vlădica are barba învierşunată şi trup încalat, se gândea ]derul cel 
mititel, râzând în soare şi iscodind cu ochii toate. Ar vrea să grăiască, 
dar gâfâie şi nu poate. A băgat de seamă şi Alexăndrel-Vodă asta şi, ca 
un dezmierdat ce este, îşi îngăduie să zâmbească, înturnând fruntea şi 
privind soarele şi împrejurimile. A dat cu ochii de Jderul cel mititel, care 
râde fără sfială. Şi-au legat o clipă privirile. Ionut înțelege că Sândrel îşi 
aminteşte de el. „Ii pare bine, îşi urmează el gândurile. Suntem de-o vârstă. 
Am să-i arăt eu meteşugurile mele vânătoreşti.” 

Cu mişcare domoală, alaiul domnesc ajunse la porțile sfintei cetățui. 
Acolo Vodă se opri c-o uşoară mişcare de nerăbdare, pipăindu-şi locul 
sabiei la coapsa stângă şi jungherul cu mănunchi de fildeş din dreapta 
cingătoarei. Spătarul al treilea Chiriac Sturza, care purta spata măriei 
sale, înaintă grabnic, înfățişându-i-o. Era o spată dreaptă, cu strajă 
înflorită cu rubinuri, în chip de cruce. 

- Prea sfințite, grăi Domnul apropiindu-se de vlădica Iosif; intră 
prea sfinția ta cu clerul în biserică, până ce eu mă voi arăta norodului. 
Vin şi eu îndată după asta, pentru cele de cuviință. 

Fără a aştepta răspuns, Măria Sa făcu semn cătră paicii care purtau 
de dârlogi caii. Inălţându-se în şa, Domnul primi spata în mâna dreaptă, 
ridicând-o o clipă asupra poporului îngenunchiat şi tăcut. Şiragurile dintăi 
păreau a nu cuteza să ridice frunțile cătră strălucitul chip al Domniei. 
După năravurile viclene ale moldovenilor, însă, toți se sileau să-l vadă 
pe furiş, strâmbându-şi grumazurile. 

Domnul îndemnă din zăbală calul alb, purtându-l câțiva paşi. Privi 
mulțimea îmbulzită şi supusă, în medean, până cătră bolniţă şi la 


Modulul 5 


Jderul cel mititel - mezinul familiei 
comisului Manole, protagonistul pri- 
mului volum al trilogiei Frații Jderi. 


Tablou - tip de descriere, având 
caracter de instantaneu, a unor acţiuni, 
fenomene fizice sau morale, scene de 
luptă sau de ceremonial etc. 


PERSONALITĂȚI, EXEMPLE, MODELE 


intrările tuturor hudiţilor. Erau mai mult de douăzeci de mii. Clopotele 
conteniră; vibrările mai plutiră un timp peste tăcere. 

- Să se rădice norodul, porunci măria sa, ca să privească pe Domnul 
său şi pe fiul nostru Alexandru-Vodă. 

Oştemii descălecați, care stăpâneau îmbulzelile, repetară porunca; 
un murmur scurt se împrăştie în mişcări neregulate de vârtej; poporul 
se sui în sus c-o mişcare de val. Bărbații îşi scuturară îndărăt pletele, 
femeile îşi potriviră ştergarele. Câteva neveste țipară de sfială, văzând 
pe Vodă în asemenea înălțime şi săgetări de lumină. 

- Noroadelor şi creştinilor, zise iarăşi stăpânitorul, înălțând din 
nou până lângă tâmpla sa dreaptă straja cu rubine a spatei; cunoaşteţi 
semnul Domniei Mele carele se arată pentru legea lui Hristos- 
Dumnezeu şi pentru rânduiala acestui pământ al Domniei Mele. 
Poftesc tuturor bine şi bielşug; să ştie şi cei de jos că județul nostru 
nu se va clăti niciodinioară din cumpăna dreaptă poruncită nouă de 
Cel care stă deasupra vieții şi a morții. 

Imbulzelile apropiate ascultau cu uimire şi înfricoşare aceste vorbe, 
trecându-le îndărăt în pâraie de murmure. Trei țipete înfricoşate izbucniră 
dintrodată; în acel loc, mulțimea se zvârcoli grăbit. Erau țipete de femeie. 
Se dădu îndată lămurire Măriei Sale că, de mare sfială, în acea clipă o 
muiere a slobozit din măruntaiele ei un prunc. 

Vodă zâmbi. 

- De unde e acea muiere? 

Oamenii se feriră, lăsând pârtie până acolo. Babe cu conci înalt şi cu 
ştergare o ocrotenu; una din ele ridică în soare pruncul înfăşurat în 
broboadele maicei lui. Alexandru-Vodă râse, auzindu-i orăcăitul. Ştefan- 
Vodă privi pe coconul său cu asprime, însă numai o clipă, căci se întoarse 
iarăşi zâmbind, spre norod, aşteptând răspuns. 

- E de la Drăguşeni, Măria Ta, dădu lămurire un bătrân nalt şi 
ciolănos, făcându-şi loc cu coatele. 

Vodă, aplecându-şi ochii spre el, îl cunoscu numaidecât. 

- Îți mulțămesc de răspuns, staroste Căliman. Văd că ai venit să-ți 
cunoşti dreptatea. 

- Am venit la porunca stăpânului nostru, se fuduli cu multă umi- 
linţă Nechifor Căliman, băgând de seamă uimirea celor din juru-i. 

- Ai făcut bine, staroste. Mai dă-mi o lămurire. După tipet nu pot 
cunoaşte dacă e prunc sau fată. 

- E flăcău, Măria Ta. Ă 

- Atunci să fie finul nostru şi numele lui să fie Inălţare, după sfânta 
zi de azi. Să mi-l înfățişezi, staroste, la patruzeci de zile, cu tot cu mama 
lui şi cu omul ei. Şi pe acest prunc cu numele Inălțare ţi-l hărăzesc 
învățăcel, să-l faci vânător domnesc. 

(Fraţii Jderi, vol. I, cap. al II-lea) 


Dicţionar 


Axion, s.n. — imn de slavă. 

bolniță, s.f. — (înv.) spital (pe lângă o mănăstire sau un aşezământ 
de binefacere). 

brocart, s.n. — țesătură de mătase de calitate superioară, înflorată 
sau ornamentată cu fire de aur sau de argint. 

cocon, s.m. — fecior domnesc. 

>>> Ficțiunea literară 


Textul descrie momentul sosirii lui 
Ştefan la Mănăstirea Neamţ. În 
ansamblul  Capitolului II, această 
secvenţă are rolul unei pauze narative, 
o întrerupere în suita relatării menită să 
ofere cititorului informaţii despre 
personaje precum şi despre spațiul şi 
timpul care vor configura desfăşurarea 
acţiunii viitoare. 

Deşi naraţiunea presupune o 
desfăşurare temporală, dinamică, în 
timp ce descrierea este o structură 
spaţială, statică, tabloul de faţă, alcătuit 
din fragmente succesive, dă totuşi 
cititorului senzația de mişcare alertă. 

Suntem în plin Ev Mediu şi cere- 
monialul întâmpinării Domnului este 
fastuoasă. Dar dacă la Grigore Ureche 
portretul voievodului apare abia în 
final, ca o concluzie a secvenţelor 
narative anterioare, fixându-i chipul 
asemenea unei efigii, la Sadoveanu el 
prefațează naraţiunea, impunându-i 
de la început solemnitate. Veneraţia şi 
teama nu pot împiedica însă curio- 
zitatea celor prezenţi să-l privească, fie 
şi pe furiş. Asemeni unui conducător 
feudal absolut, Ştefan domină 
mulțimea ca un stăpânitor ce este. Şi tot 
ca un stăpânitor atoateştiutor, pare a- 
şi cunoaşte toți supuşii. Starostelui 
Căliman, de exemplu, îi spune pe 
nume, ceea ce îl face pe acesta a se 
fuduli cu umilință, băgând de seamă 
uimirea celor din juru-i. Chiar şi celor abia 
sosiți pe lume le hotărăşte un nume şi 
un destin. Promptitudinea hotărârilor, 
grija față de soarta supuşilor se 
dovedesc a fi astfel două dintre 
modalităţile prin care îi face devotați pe 
toţi cei aflaţi sub puterea sa. 


conci, s.n. — cerc de lemn, de lână împletită etc., învelit în pânză 
sau într-o împletitură de păr, pe care, în unele regiuni de la ţară, 
îl poartă femeile măritate pe creştetul capului, sub basma. 
gugiuman, s.n. — căciulă de samur purtată de domnitori şi de 
boieri, ca semn al demnităţii lor. 

logofăt, s.m. — mare boier, membru al sfatului domnesc, şeful 
cancelariei domneşti; marele logofăt era întâiul boier din divan 
care, în lipsa domnului sau a mitropolitului, prezida divanul. 
marochin, s.n. — piele de capră sau, rar, de oaie sau de vițel, 
tăbăcită vegetal pentru a căpăta lustru şi finețe. 

medean, s.n. — platou, câmp, suprafaţă plată de teren. 
medelnicer, s.m. — boier care turna domnului apă ca să se spele 
pe mâini, punea sarea şi servea bucatele. 

odăjdii, s.f., pl. — veşminte bisericeşti pe care le îmbracă preoții 
la oficierea slujbei religioase sau în împrejurări solemne. 
paic, s.m. — soldat din garda personală a domnitorului. 

portar (al Sucevei), s.m. — mare dregător însărcinat cu apărarea 
capitalei şi a curții domneşti; comandant suprem al oştirii 
moldovene. 

postelnic, s.m. — mare boier, membru al sfatului domnesc, care 
avea în grijă camera de dormit a domnului şi organiza 
audiențele. 

samur, s.m. — mamifer cu blana prețioasă, de culoare sură cu o 
pată albă pe piept; zibelină. 

spată, s.f. sabie cu lamă lungă, dreaptă şi lată, cu două tăişuri. 
spătar, s.m. — înalt demnitar la curtea domnească din evul mediu 
care purta la festivități sabia şi buzduganul domnului, iar mai 
târziu avea să comande cavaleria. 

staroste, s.m. — conducător, şef, fruntaş. 

vlădică, s.m. / pl. vlădici — episcop. 


Explorarea textului 


Sunară trâmbiţi. 

1. Apariția Domnului este precedată de un număr de scurte 
secvențe descriptive al căror rost este de a pregăti acest 
moment: identifică-le. 

2. Fără a fi precizat direct, este evident că privirile tuturor sunt 
îndreptate spre voievod. Mişcările tuturor trădează graba: 
copiii de casă grăbiră să coboare, într-o singură mişcare călăreții 
puseră piciorul la pământ, cei trei boieri grăbiră la trecerea 
pârăului. Domnul în schimb s-a oprit şi priveşte o clipă 
împrejurimile înainte de a descăleca. In acest moment 
cititorul încă nu i-a „văzut“ înfăţişarea. Descrie impresia 
pe care ţi-o provoacă această succesiune rapidă de notații 
ce prefațează secvența care va conține portretul lui Ştefan. 

3. Este clar că întregul ceremonial al întâmpinării Domnului 
a fost pregătit în detaliu. Descrie-l până în momentul când 
Ştefan se adresează mulțimii. 

4.  Rangurile boiereşti nu erau pur decorative în acele timpuri. 
Fiecare boier avea atribuţii precise la curtea domnească. 


Modulul 5 


PERSONALITĂȚI, EXEMPLE, MODELE 


Evident, nici prezenţa celor trei boieri în alaiul domnesc, 
Bodea, portarul Sucevei, Toma logofătul şi Iuga postelnicul, 
nu putea fi întâmplătoare. Exprimă-ţi opinia despre rostul 
lor alături de domn. 


„«.călcând atunci în cel de-al patruzecilea an al vârstei... 


1. 


2. 


Identifică secvenţa care conţine portretul Domnului şi 
numeşte trăsăturile voievodului. Pe care o consideri a fi cea 
mai importantă şi de ce? 

Comportamentul Domnului în aceste momente confirmă 
fiecare trăsătură a portretului. Completează tabelul de mai 
jos, astfel încât în dreptul fiecărui detaliu al portretului să 
adaugi, acolo unde este posibil, secvenţa/ secvențele care 
să îl confirme. Vei constata astfel că portretul este conturat 
mai cu seamă indirect, din acumulări de informaţii şi din 
descrierea reacției celorlalți. 


„„.călcând atunci în cel de-al 
patruzecilea an al vârstei... 


Se purta ras, cu mustata uşor 
încărunțită. 


„„„avea obrazul ars proaspăt de 
vântul de primăvară. 


Avea o puternică strângere a 
buzelor şi o privire verde tăioasă. 


Deşi scund de statură, cei dinaintea 
sa, opriți la zece paşi, păreau că se 
uită la el de jos în sus. 


Descrie, cu ajutorul extraselor din text, atitudinea supuşilor 
faţă de voievod. 

Care este impresia de ansamblu pe care ar trebui să o producă 
scena de mai sus? 

Dar ţie ce impresie ţi-a produs? 

Selectează toate formulele de adresare şi de referire. Ce 
informaţii oferă cititorului, fiecare dintre acestea, despre 
persoana care le rosteşte şi despre relația cu persoana la 
care se referă? 


.. Se gândea Jderul cel mititel... 


1. 


Tabloul sosirii voievodului este descris din două 
perspective. Una este a naratorului, neutră, obiectivă. Cea 
de a doua, prezentă sub forma unui monolog interior, este 
a unuia dintre personaje şi are rolul de a oferi cititorului 
şi un alt unghi al privirii. Identifică în text, această secvenţă. 
Enumeră caracteristici ale monologului interior pe care le 
poți identifica în această secvenţă. 

Ionuț observă detalii pe care naratorul pare să nu le fi 
remarcat. Compară portretul sfințitului Iosif, aşa cum apare 
în descrierea naratorului şi aşa cum îl vede Jderul cel mititel. 

Evaluare curentă. Aplicaţii 


1. 


Selectează din text arhaisme şi regionalisme şi grupează- 
le pe două coloane: fonetice şi lexicale. Vei constata că, deşi 
este vorba de un text de inspiraţie istorică, numărul lor este 
relativ mic şi, în plus, nu prezintă dificultăți majore în ceea 
ce priveşte înțelegerea. 

Scrie o compunere de cincisprezece — douăzeci de rânduri 
în care majuscula să fie folosită în cel puţin cinci situaţii 
diferite. Motivează apoi întrebuinţarea majusculei în 
fiecare caz în parte. 

Realizează o paralelă între portretul lui Ştefan cel Mare, aşa 
cum apare în Capitolul II al romanului Frații Jderi şi 
portretul-efigie din Letopiseţul Ţării Moldovei de Grigore 
Ureche. 

Exprimă-ţi opinia, într-un eseu liber de o pagină, în legătură 
cu următoarea maximă, punând-o în relaţie cu fragmentele 
din Letopisețul lui Grigore Ureche: Greşelile marilor perso- 
nalități sunt ca eclipsele la soare, care străluceşte totuşi prin 
părțile acoperite vederii noastre. (Montaigne, 1533 — 1592). Poţi 
avea în vedere şi cele două legende istorice ale lui Ion 
Neculce, reproduse la pag. 192. 


Dincolo de text 


Ştefan, Ştefan Domn cel mare 
Seamăn pe lume nu are 
Decât numai mândrul soare. 


Din Suceava când el sare, 
Pune pieptul la hotare 
Ca un zid de apărare! 


Bratul lui fără-ncetare 
Bate oardele tătare, 
Bate cetele maghiare. 


Bate leşi din fuga mare, 
Bate turci pe zmei călare 
Şi-i scuteşte de-ngropare. 


Lumea-ntreagă stă-n mirare 
Țara-i mică, țara-i tare 
Şi duşmanul spor nu are. 
(Cântecul lui Ştefan- Vodă) 


Textul de mai sus a fost cules de Vasile Alecsandri şi se află 


reprodus în volumul Poezii populare ale românilor. Compară, 
într-un eseu de circa o pagină, viziunea populară despre Ştefan, 
din aceste versuri, cu aceea a lui Grigore Ureche şi Mihail 
Sadoveanu. 


Modulul 5 PERSONALITĂȚI, EXEMPLE, MODELE 


Limbă ŞI comunicare 


ARHAISMELE 


Arhaismele sunt cuvinte vechi, ieşite din uzul limbii literare actuale fie pentru 
că noțiunile, instituţiile, funcţiile denumite au dispărut (de exemplu: agă, 
arnăut, medelnicer, hatman), fie pentru că au fost înlăturate de sinonimele lor 
mai noi (de exemplu: din seria făcaş, lotru, hoț se păstrează numai ultimul; 
buche a fost înlocuit prin literă, iscoadă cu spion, slobozenie cu libertate). 


Categorii de arhaisme 
1. fonetice: a îmbla (a umbla), părete (perete), samă (seamă) 
2. lexicale: argat, bir, grămătie, stolnic 
3. sematice: a tăbări — sensul vechi — a-şi instala tabăra; sensul actual: a da năvală 
asupra cuiva 
mândru — sensul vechi — înțelept; sensul actual: trufaş, falnic 

4. gramaticale: inime (inimi), ruinuri (ruine), văzum (văzurăm); 

dativ cu valoare atributivă — „preot deşteptării noastre” 
(Mihai Eminescu) 


REGIONALISMELE 


Regionalismele sunt cuvinte cu o răspândire geografică limitată, specifice 
graiului dintr-o anumită zonă. În limba română există cinci graiuri 
corespunzătoare unor regiuni ale ţării: muntenesc, moldovenesc, 
maramureşean, crişean, bănăţean. 


Categorii de regionalisme 

1. fonetice — frunce (frunte), stânge (stinge), cătră (către); 
2. lexicale — curechi (varză), păpuşoi (porumb), ai (usturoi); 
3. semantice — gazdă (gospodar, om bogat); 

4. gramaticale — o fost (a fost), fusei (am fost). 


1. În textul citit, narațiunea se realizează la persoana a III-a. Limbajul 
naratorului nu se diferenţiază de al personajelor, fiind caracterizat de 
acelaşi amestec de limbă cronicărească şi bisericească, de predominarea 
registrului arhaic şi popular, combinat cu elemente regionale, ceea ce 
conferă culoarea locală, atmosfera de epocă în romanul de inspiraţie 
istorică. 

a. Precizează registrele stilistice valorificate în textul sadovenian, pornind 
de la lista de cuvinte explicate în Dicționar. 

b. Extrage, pe coloane, cuvinte arhaice şi, respectiv, regionale, grupându- 
le după nivelul lingvistic: fonetic, gramatical, lexico-semantic. 

Transcrie: 

a. termenii prin care sunt desemnate ranguri nobiliare sau ierarhii reli- 
gioase; 

b. termenii care aparțin câmpului semantic al cuvântului îmbrăcăminte. 

Alege una dintre variantele de mai jos despre rolul arhaismelor în text 

şi motivează-ţi alegerea: 

- arhaismele îngreunează înțelegerea mesajului; 

- arhaismele contribuie la reconstituirea atmosferei de epocă. 

Scrie forma literară a cuvintelor din următoarea listă, consultând 

DOOM: cătră, pâne, rubinuri, să se rădice, îți mulțămesc, (semnul Domniei 

mele) carele (se arată), bielşug. 

La alegere: 

a. Alcătuieşte trei enunţuri pentru a ilustra polisemantismul cuvântului 
vârstă, în urma consultării DEX. 

b. Scrie trei locuţiuni care au în componenţa lor cuvântul vârstă. 


Folosirea pluralului în locul singularului 

e Pluralul autorităţii sau al maiestăţii: folosit în vechile acte. 

e Pluralul autorului: folosit în opere ştiinţifice, publicistice sau oratorice. 

e Pluralul politeţii: folosit ca formă de adresare politicoasă. 

e Pluralul modestiei: folosit ca referire la propria persoană în discuţia cu 

un superior. 

Atenţie! In cazul formelor unipersonale ale verbului a trebui acordul este 
admis doar în situaţiile când subiectul este exprimat printr-un substantiv 
sau printr-un pronume personal de persoana a I-a. Când subiectul este 
un pronume de persoana I sau a II-a, acordul este greşit. Sunt greşite, de 
asemenea, construcțiile de tipul eram să cad, în care a fi verb de modalitate 
este folosit ca verb personal. 

Identifică în text exemple de plural al majestăţii. 

Scrie câte un scurt text prin care să ilustrezi întrebuinţarea celorlalte trei 

situaţii de folosire a pluralului în locul singularului. 

Corectează exemplele în care formele de plural au fost întrebuințate greşit. 

e Musafirii trebuiau să sosească din clipă în clipă. 

e Am trebuit să mă supun dorinței părinților şi să renunţ să mai plec în excursie. 

o Era să ajungă rău, dacă nu er fi fost opriți la timp. 

e Hoţii erau gata să scape de urmărirea poliţiştilor, dar până la urmă au fost 
prinşi. 

e Până la urmă ei trebuiră să-i facă pe plac. 

Exprimă-ţi opinia despre motivul folosirii formei nearticulate, Domnu, în 

locul celei articulate, „corecte“, Domnul. 


Modulul 5 PERSONALITĂȚI, EXEMPLE, MODELE 


Scrierea cu majusculă (actualizarea cunoştinţelor) 

Se scriu, de regulă, cu inițială majusculă: 

e primul cuvânt (chiar dacă este substantiv comun sau orice altă parte 
de vorbire) dintr-o comunicare — fie că aceasta este sau nu propoziție 
(notă de subsol, inclusiv când începe cu abrevieri folosite în indicaţiile 
bibliografice; titlu de coloană dintr-un tabel etc.); 

e numele proprii (şi asimilate acestora) folosite izolat sau în propoziţii 
și fraze; 

e anumite abrevieri; 

e locuţiunile pronominale de politețe; 

e primul cuvânt al fiecărui vers în poezia de tip clasic. 


Detalii - precizări suplimentare - exemple privind scrierea cu 
majusculă: 

e la începutul unui citat precedat de două puncte (şi încadrat, de regulă, 

între ghilimele): 

Astfel se-ncheia proclamația ..., cu acest frumos motto: „Evenimentele mari fac 
totdeauna să tacă micile pasiuni!” (I.L. Caragiale) 

Atenţie! Un citat neprecedat de două puncte începe cu literă mică. 

e în corespondenţă, cereri etc., cuvântul cu care începe prima comunicare 

după formula de adresare urmată de virgulă: 
Domnule Director, 
Subsemnatul, ..., vă rog să binevoiţi... 

e toate componentele (cu excepţia, de regulă, a cuvintelor ajutătoare) 
numelor proprii care desemnează: 

— persoane (prenume, patronime, pseudonime etc. — inclusiv compo- 
nentele lor provenite din nume de funcții, ranguri etc.): Ali-Pașa, Mihai- 
Vodă, Ștefan cel Mare, Hagi-Tudose. In unele nume de familie străine 
se scriu cu literă mare şi articolul sau particulele din componenţa lor: 
Jean de La Fontaine, Vincent Van Gogh. 

Atenţie! Substantivele care denumesc funcţii, ranguri etc. și nu fac parte 
din numele propriu, precum şi cuvintele ajutătoare din componenţa altor 
nume de persoană se scriu cu literă mică. 

— personaje religioase, mitologice, folclorice, literare: Alah, Atotputernicul, 

Dumnezeu, Don Juan, Făt-Frumos, Sfânta Maria; 

-entități geografice sau administrativ-teritoriale, inclusiv numele 
punctelor cardinale care constituie al doilea element al unui toponim 
compus: America de Nord, Bucureşti-Nord (gară), Europa de Est, Polul 
Sud; 

-mari epoci istorice şi evenimente istorice majore: Antichitatea, 
Renaştera, Unirea Principatelor, al Doilea Război Mondial, Războiul de 
100 de Ani; p 

- sărbători laice sau religioase: 1 Decembrie, Schimbarea la Faţă, Intâi 
Mai; 

-instituții (chiar când sunt formulate eliptic), clădiri publice, mo- 
numente, mijloace de transport: Cancelaria Primului-Ministru, 
Facultatea de Litere, admiterea la Litere, Arcul de Triumf, Palatul 
Parlamentului, Orient Expres; 

— punctele cardinale, când au valoare de nume propriu, desemnând o 
regiune: importat din Orient, Apusul Europei; 

- toate componentele locuțiunilor pronominale de politețe: Alteța Sa 
Regală, Domnia Sa, Sfinția Sa. B 


181 


>>> Fictiunea literară 


- numai primul element din numele proprii compuse sau numele unic 
care reprezintă denumirea organismelor de conducere sau ale com- 
partimentelor din instituţii (Catedra de limba română, Serviciul de 
contabilitate), titluri de publicaţii, emisiuni radio-TV, medalii sau 
premii (Dacia literară, Rondul de noapte). 

- nume ştiinţifice latinești de specii animale și vegetale: Bacterium aceti, 
Sequoia gigantea. 

- abrevierile: se scriu integral cu majusculă când sunt alcătuite din inițiale 
cuvintelor componente sau ale numelor proprii compuse scrise cu literă 
mare la inițială (GMT = Greenwich Mean Time, MS = Majestatea Sa, 
O.U. = Ordonanţă de urgenţă, S.N.C.E.R./ SNCFR = Societatea Naţională 
a Căilor Ferate Române), numelor unor noțiuni de specialitate şi ale 
punctelor cardinale (A = arie, C = grade Celsius, E = est), altor cuvinte 
și expresii (N.B. = nota bene, P.S. = post scriptum). 

- pentru a sugera anumite atitudini și sentimente, a marca valoarea 
specială a unui cuvânt, a-l scoate în evidenţă etc., se scriu cu 
majusculă termenii de adresare, în corespondenţă (Domnule Director 
..., Dumneavoastră ...); se pot scrie cu majusculă unele cuvinte care de 
obicei se scriu cu literă mică, în semn de cinstire (Soldatul Necunoscut), 
pentru a denumi un concept (Binele, Eul, Om, Patrie); pe etichete, 
plăcuţe indicatoare, în adrese, în titlurile coloanelor din tabele etc. 
(Aligote, Aleea Nucșoara). 

Motivează scrierea cu majusculă a substantivului Domnu(]). 

Scrie un enunţ în care majuscula să fie folosită cu acelaşi scop ca în textul 
lui Sadoveanu. 

Identifică în Capitolul II și alte situaţii de folosire a majusculei. Expli- 
că-le, folosind informaţiile de mai sus. 


LIMBAJUL NARATORULUI, LIMBAJUL PERSONAJELOR 


Adecvarea registrelor stilistice la situaţia de comunicare este esenţială atât 
în producerea mesajelor scrise cât şi a celor orale şi trebuie să ţină seama 
nu numai de partener ci şi de context. Compară limbajul naratorului cu 
acela al personajelor, urmărind cu precădere nivelurile fonetic, morfo- 
sintactic şi lexical-semantic. Vei observa că nu există diferenţe semnificative 
între cele două limbaje. Care crezi că ar putea fi motivul asemănării lor? 
Între particularităţile scrierilor având caracter descriptiv trebuie amintite 
ritmul lent datorat caracterului de enumerare al acestui tip de text, 
frecvenţa adjectivelor, folosirea cu precădere a verbelor la indicativ prezent 
şi imperfect precum şi frecvența numelor proprii. Verifică, în textul lui 
Sadoveanu, valabilitatea acestor afirmaţii. 


Modulul 5 


(Teta Ma rrera S 

Titu Maiorescu (1840 - 1917), critic 
şi estetician. Obține, la 19 ani, în 1859, 
un doctorat în filozofie la Giessen, în 
Germania şi, doi ani mai târziu, la Paris, 
o licență în drept şi una în litere. 
Întemeiază la laşi, în 1863, alături de alţi 
câţiva tineri veniţi şi ei de la studii din 
străinătate, societatea Junimea care va 


reuni mari valori culturale româneşti din 
ultimele decenii ale sec. al XIX-lea, 
precum Mihai Eminescu, loan Slavici, lon 
Creangă, I.L.Caragiale. Din anul 1867 este 
membru al Societăţii Academice. 


4/16 februarie — stil vechi/ stil nou. 

„..volumul de poezii ce ţi l-a publicat 
Socec - este vorba de primul volum de 
poezii al lui Eminescu, apărut prin grija 
lui Titu Maiorescu la Editura Socecu & 
Comp. în ultimele zile ale anului 1883, 
dar care are înscris pe pagina de gardă 
anul 1884. 


PERSONALITĂȚI, EXEMPLE, MODELE 


F icHune şi realitate 


Inainte de text 


1. Gândiţi-vă fiecare şi numiţi două — trei calități pe care ați 
dori să le aibă prietenul vostru cel mai bun. 

2. Formaţi apoi grupe de câte patru — cinci colegi şi discutaţi 
pentru a cădea de acord asupra calităților unui prieten 
adevărat. 

3. Extindeţi discuţia pe această temă la întreaga clasă pentru 
a stabili punctele comune. 


MIHAI EMINESCU - TITU MAIORESCU 
- epistolar — 


Viena 4/ 16 februarie 1884 
Stimabile domnule Maiorescu, 


Astăzi, ieşind din casa de sănătate pentru vreo două ore, mă folo- 
sesc de vizita ce o fac nepotului D-voastră, d-lui Popasu, pentru a 
Vă adresa aceste şiruri. Sunt mai bine de trei săptămâni de când au 
încetat toate simptomele boalei de care am suferit, încât, dacă ar fi 
stat în putinţa mea, aş fi părăsit institutul, fie pentru a schimba mediul 
în care mă aflu, fie pentru a mă întoarce în țară. Cu toate acestea nu 
ştiu dacă, pentru un asemenea sfârşit, va fi cu putință a se realiza 
mijloacele necesare. 

Amintirea stării mele trecute e foarte slabă, încât pe mine însumi 
mă miră lungimea timpului, în decursul căruia nu mi-am putut da 
seama de nimic. Punând în socoteala acelei stări toate neajunsurile 
şi supărările pe care le-am putut cauza atât D-voastră cât şi altor 
amici binevoitori, cutez a solicita din nou îngăduința D-voastră şi 
a vă cere ca, prin câteva şiruri, să mă lămuriți dacă am perspectiva 
de-a mă întoarce curând în tară. În aşteptarea unui răspuns, rămân 
al D-ooastre 

cu toată supunerea şi stima, 
M. Eminescu 


Domnului Eminescu 
WIEN, Ober-Dâbling 
in der Heilanstalt Leidesdorf-Obersteiner 


Iubite domnule Eminescu, 


Şi scrisoarea D-tale cătră mine şi scrisoarea de mai nainte cătră 


Chibici le-am cetit eu cu familia mea şi cu toți amicii D-tale cu nespuSsă a 

«al dumitale supus servitor, 
M. Eminescu 


Mihai Eminescu - Poesii (ediția 
princeps publicată de Titu 
Maiorescu) 


bucurie. Căci ne-au fost dovada sigură despre deplina D-tale în- 
sănătoşire. Nu te mira că-ți vorbesc mai întâi de bucurie, deşi 
amândouă scrisorile sunt triste şi concepute sub un fel de „deprimare 
a moralului”, cum ar zice galomanii noştri. Căci eu cred că tristețea 
D-tale trecătoare şi desigur neîntemeiată, pentru noi rămâne dar 
bucurie curată. 

Vezi, D-le Eminescu, diagnoza stării D-tale trecute este astăzi cu 
putință şi este absolut favorabilă. Se vede că din cauza căldurilor mari, 
ce erau pe la noi în iunie 1883, D-ta ai început să suferi de o meningită 
sau inflamație a pieliței creierilor, mai întâi acută, apoi cronică, din care 
cauză ai avut un delir continuu de peste 5 luni, până când s-a terminat 
procesul inflamațiunii. În tot timpul acestui vis îndelungat ai fost de 
o veselie exuberantă, încât e păcat că nu ai păstrat nici o aducere aminte 
a trecutului imediat. Ei, acum ai ieşit din vis, precum trebuiai să ieşi, 
şi ti-ai recâştigat conştiinţa. De-aci nu poți lua motiv pentru atâta 
greutate sufletească, cu tot pesimismul D-tale. Nici griji materiale nu 
trebuie să ai. În privinţa aceasta iată cum stau lucrurile. Chibici pleacă 
poimâine duminică la Viena şi va fi dar luni la 4 ore la D-ta la Ober- 
Döbling, precum ti-am telegrafiat alaltăieri. El vine pentru ca, în 
înțelegere cu dr. Obersteiner şi după sfatul lui, să te scoată din Institut 
şi să facă împreună cu D-ta o excursiune de vreo 6 săptămâni spre sudul 
Alpilor, poate până la Venezia, Padua sau Florenţa. Are mijloace băneşti 
pentru aceasta precum şi — se-nțelege — pentru împrospătarea garderobei 
D-tale, care va fi stat şi ea ca-n vis în aceste 7 luni. 

După aceasta, dacă nu va fi indicată vreo cură de băi, la Hall de 
exemplu, vă veți întoarce împreună în țară unde trebuie să te mai 
odihneşti câteva luni, pentru a te întrema fiziceşte deplin. Teodor 
Rosetti te invită să petreci aceste luni la moşia lui Soleştii, unde îți 
va pregăti primirea în modul cum vei dori D-ta. 

După aceasta, aşadar pe la august, în urma intervenirei Reginei 
(Carmen Sylva), care îți poartă cel mai sincer interes, vei fi numit 
în vreo funcție care să-ți convină, de exemplu bibliotecar al Univer- 
sității. De aici înţelegi că despre vreo îngrijire pentru existența D-tale 
materială, în viitor, nu poate fi vorba. 

De vreai să ştii cu ce mijloace eşti susținut deocamdată? 

Bine, Domnule Eminescu, suntem noi aşa de străini unii cu alții? 
Nu ştii D-ta iubirea şi (dacă-mi dai voie să întrebuințez acest cuvânt 
exact, deşi este mai tare) admirația adeseori entuziastă ce o am şi eu 
şi tot cercul nostru literar pentru D-ta, pentru poeziile D-tale, pentru 
toată lucrarea D-tale literară şi politică? Dar a fost o adevărată 
explosiune de iubire cu cari noi toți prieteni D-tale şi nu numai aceştia 
am contribuit pentru puţinele trebuințe materiale ce le reclamă 
situația. Şi n-ai fi făcut şi D-ta tot aşa din mult putinul ce l-ai fi avut 
când ar fi fost vorba de orice amic, necum de un amic de valoarea 
D-tale? 

Acum trebuie să ştii că volumul de poezii ce ți l-a publicat Socec, 
după îndemnul meu, în Dechemvrie anul trecut, a avut cel mai mare 
succes, aşa încât Socec stă încă uimit. În aceste 7 săptămâni de la 
aparițiunea lui, s-au vândut 700 de exemplare; o mie este toată ediția 
şi de pe acum trebuie să te gândeşti la ediția a doua, care va fi reclamată 

Cele două scrisori sunt legate de o 
perioadă dificilă a vieții poetului, pe 
când se afla internat la Viena, în clinica 
doctorului Obersteiner, după ce fusese 
tratat fără succes, vreme de aproape trei 
luni, în vara anului 1883, la Bucureşti, în 
Sanatoriul „Caritas“. Corespondenţa lui 
Eminescu din acea perioadă, când abia 
se trezise din lunga rătăcire, trădează, 
cum scria G. Călinescu, o chibzuinţă în- 
delungată asupra tuturor punctelor, o 
grijă caligrafică deosebită, o ovăire şi o 
teamere ca nu cumva un fir rupt al frazei 
să dea de gândit asupra sănătăţii sale 
mintale. Răspunsul lui Maiorescu este 
tot aşa de calculat în privinţa nuanţelor, 
dar din motive diferite. El încearcă să 
menajeze susceptibilitatea îndreptățită 
a poetului care se vedea pus în situaţia 
de a fi dependent de bani străini, chiar 
dacă ai unor prieteni, dar şi să mini- 
malizeze efectele bolii înseşi, pentru a- 
i ridica moralul. Nici o frază nu este 
scrisă la întâmplare, totul este gândit 
minuțios: afirmarea bucuriei tuturor, la 
citirea unor veşti, în fond, atât de triste, 
descrierea cu accente uşor glumeţe a 
cauzelor şi simptomelor bolii, itinerariul 
excursiei în Italia şi apoi vacanţa la 
moşia Soleşti, interesul Reginei, slujba 
sigură de bibliotecar, informaţia despre 
succesul de public, dar şi financiar al 
volumului său de poezii. lar între atâtea 
informaţii liniştitoare, strecurată ap- 
arent întâmplător, mărturisirea admi- 
raţiei sale pentru poet şi mimalizarea 
eforturilor financiare ale prietenilor, 
mai ales că, se arată sigur Maiorescu, 
n-ai fi făcut şi D-ta tot aşa din mult 
puţinul ce l-ai fi avut când ar fi fost vorba 
de orice amic, necum de un amic de 
valoarea  D-tale? 


PERSONALITĂȚI, EXEMPLE, MODELE 


pe la toamnă şi în care vei putea face toate îndreptările ce le crezi de 
trebuință. Poeziile D-tale sunt azi cetite de toate cucoanele, de la Palat 
până la mahalaua Tirchileşti, şi la întoarcerea în țară te vei trezi cel 
mai popular scriitor al României. Aşa cam este, dar tot nu este rău, 
când te simți primit cu atâta iubire de compatrioții tăi. 
Aşadar, fii fără grijă, redobândeşte-ți acea filozofie impersonală ce 
o aveai întotdeauna, adaugă-i ceva veselie şi petrece în excursia prin 
frumoasa Italie şi, la întoarcere, mai încălzeşte-ne mintea cu o rază 
din geniul D-tale poetic, care este şi va rămâne cea mai înaltă 
încorporare a inteligenței române. 
La revedere cu bine şi o caldă strângere de mână de la toți, de la 
toți prietenii şi mai ales de la 
al D-tale devotat 
T. Maiorescu 
Mai scrie-mi câte un rând din Italia, dacă ai vreme în mijlocul 
impresiilor de acolo. 


Dicţionar 


galoman, s.m. — persoană care admiră fără rezerve (şi fără spirit 
critic) tot ceea ce aparţine francezilor sau vine de la ei 


Explorarea textului 


Stimabile domnule Maiorescu 

1. Identifică, în prima scrisoare, convenţii ale stilului epistolar. 

2. Formula de adresare depinde de partener şi de context. 
Emiţătorul este necesar să-şi aleagă cu grijă limbajul care 
trebuie să fie în acord cu formula iniţială. In acest caz, formula 
de adresare este extrem de protocolară. Identifică, în cuprinsul 
primei scrisori, cuvinte/ structuri, grafii care să demonstreze 
consecvenţa emițătorului în ceea ce priveşte comunicarea cu 
receptorul. 

3. Care crezi că este scopul scrisorii lui Mihai Eminescu? 


lubite domnule Eminescu 

1. Observă că formula de adresare folosită de Maiorescu în 
scrisoarea sa este diferită de cea din scrisoarea lui Eminescu. 
Şi tonul este altul, în acord cu formula iniţială. Alege dintre 
următoarele explicaţii motivul/ motivele potrivit/ e şi justifică- 
ți opţiunea: 

- diferenţa de vârstă dintre expeditor şi destinatar 
— respectul 

— prietenia 

- dorinţa de a-l încuraja pe poet după lunga boală 
- diferenţa de statut social 

- familiaritatea. 

2. Identifică, în cuprinsul celei de a doua scrisori, cuvinte/ 
structuri care să demonstreze consecvența emițătorului în 
ceea ce priveşte comunicarea cu receptorul. 

3. Explică rostul ultimului rând al scrisorii, cel care urmează 
după semnătură. 

Limbă ŞI comunicare 


CORESPONDENŢĂ PRIVATĂ ŞI OFICIALĂ 


Corespondenta este un schimb de scrisori între două sau mai multe persoane. 


> 


Telegrama este o comunicare (scurtă) la distanță transmisă prin 
mijloacele cele mai rapide (telegraf, telefon). Dacă este expediată de la un 
oficiu poştal, este necesară completarea unui formular. Dacă este 
transmisă prin telefon, prin intermediul unui serviciu special, se dictează. 


E-mail (poşta electronică) este cel mai nou mod de a coresponda. Pentru 
aceasta este însă necesară o conexiune la Internet. „Formularul“ este în 
limba engleză şi are următoarele rubrici: 

To: [adresa destinatarului] 

From: [adresa expeditorului: se imprimă automat] 

Subject: [completarea nu este obligatorie; reprezintă o formulare scurtă despre 
conținutul mesajului] 

Cc: [se completează în cazul în care acelaşi mesaj se doreşte a fi expediat 
şi altui destinatar] 

Bcc: [se completează în cazul în care se doreşte ca mesajul să fie expediat 
unui al treilea, al patrulea etc. destinatar] 

Attached: [oferă posibilitatea ataşării unui document aflat într-un fişier 
al computerului] 

In scrierea mesajului se foloseşte alfabetul limbii engleze (fără diacritice). 


SMS este abrevierea pentru „short message sent“, prin care se 
desemnează scurte mesaje transmise prin intermediul telefonului mobil. 


Biletul este o scrisoare de câteva rânduri prin care se transmit, de obicei 
într-un limbaj informal, scurte comunicări (informaţii, întrebări, rugăminți 
ete)! 


Cartea poştală (vederea) este un tip de corespondență realizat pe un suport 
de carton care are pe una dintre fețe imprimată o imagine, iar pe verso, 
un spațiu pentru adresă şi timbru şi un alt spațiu, mai restrâns, rezervat 
pentru scrierea textului. Cartea poştală nu se pune în plic. 


Scrisoarea este un text prin care un emițător comunică unui destinatar 
informații, exprimă sentimente, opinii, atitudini, mulţumeşte pentru ceva, 
face o invitaţie etc. 

Corespondenta privată poate fi familială, de dragoste, amicală. 
Corespondenta oficială este cea adresată unor instituţii sau unui partener 
de afaceri. 

Convenţiile unei scrisori presupun, în ordine: indicarea datei şi a locului, 
formula de adresare, [introducerea], cuprinsul, formula de încheiere, 
semnătura, [post-scriptum/ P.S.]. 

> Atenție! la aşezarea în pagină a textului şi, nu în ultimul rând, la alegerea 
tipul de hârtie: data şi locul se scriu, de regulă, în colțul din dreapta, sus; 
formula de adresare este coborâtă cu cel puțin doi — trei centimetri față 
de marginea de sus a paginii şi se scrie, de regulă, la mijlocul rândului; 
între formula de adresare şi [introducere]/ cuprins se lasă tot un spațiu 
de doi — trei centimetri şi se foloseşte alineatul; formula de încheiere se 
plasează în dreapta paginii şi se desparte de semnătură prin virgulă; 
semnătura se aşază un rând mai jos; post-scriptum-ul poate fi marcat 
distinct prin abrevierea P.S. sau printr-un rând liber, după semnătură. 
Pentru corespondenţa oficială este necesară obligatoriu o coală albă, de 
format A4 (ministerială). In cazul corespondenţei private, alegerea hârtiei 
(format, culoare etc.) este dependentă de partener şi context. 


A. Cluj, 8 decembrie 1952 
Dragă Radule, 


De-abia am parcurs epistola ta — şi vestea că veți veni de revelion m-a făcut atât 
de bucuros, încât îti răspund imediat, deşi ştiu că nu-mi vei citi acest răspuns până 
la reîntoarcerea de la Braşov. (Dar cum oare nu poți întreprinde o Hangiţă la Cluj? 
— mai ales acum, după evenimentul menit să-ți sporească atu-ul.) 

Sâmbătă a avut loc sărbătorirea lui Agârbiceanu. Toasturile lui Enescu, 
subsemnatul, Sârbu, Todoran şi Balotă (al meu: Schiță la istoria romanului 
românesc) — şi apoi răspunsul bătrânului admirabil de vitalitate. Şi ca în Concertul 
bengescian, toată lumea, plus Blaga etc....până la Regman, — azi, la înmormântarea 
bietului Dumitru Popovici, surpat brusc. M-am înțeles extraordinar de bine cu el şi 
ne-ar fi fost — academic — de mare folos. Recent de tot, mi-a adus de la Bucureşti 
Fabulele lui Krîlov — Arghezi, ca o curiozitate (mi s-a părut foarte interesant la 
bătrânul Agârbiceanu mărturisirea că-i place Arghezi!). 

M-am ocupat de istoria românilor, paralel cu reluarea studiului filozofiei lui 


Aristotel. 
Din ce în ce mai mult, Blaga crede că eu sunt Eckermann -şi-mi spune tot felul 
de lucruri)... 
LN. 
BS: 


Revelionul va fi intim şi simplu. Costă 50 de lei de persoană. Dacă poți, trimite 
urgent banii. 
(|. Negoiţescu, Radu Stanca, Un roman epistolar) 


B. 
Sîmbătă dejunez la C-nul Iancu -Dresda ... Oi, mamă! 
Car. 
(I.L. Caragiale, Corespondenţă) 

Fetițule dragă, 


Nu te supăra dacă nu-ți scriu numaidecât după ce-ţi primesc scrisorile, dar în 
adevăr înot în stele. Acuma m-alu] apucat frigurile versului şi vei vedea în curând 
ceea ce scriu. Îndată ce mă voi muta de aici, îți trimit bani de drum; pân-atunci 
„Legenda“ la care lucrez va fi gata şi fiindcă Luceafărul răsare în această legendă, tu 
nu vei fi geloasă pe el, fetițul meu gingaş şi mititel, şi nu te-i supăra că nu-ți scriu 
imediat, nici că nu-ți scriu mult. Cred că e un gen cu totul nou acela pe care-l cultiv 
acum. E de-o linişte perfectă, Veronică, e senin ca amorul meu împăcat, senin ca zilele 
de aur ce mi le-ai dăruit. Căci tu eşti regina stelelor din cerul meu şi regina gândurilor 
mele — graziosa — grazziosissima donna — pe care o sărut de mii de ori în somn şi 
trează şi mă plec ei ca robul din, O mie şi una de nopți“. 

10 aprilie 1882 

Emin 

(Mihai Eminescu — Veronica Micle, Dulcea mea doamnă/ Eminul meu iubit, 

corespondență inedită) 


D. 
Nu-mi răspunzi la SMS [rostit es em es] / Eu îţi scriu atât de des. 
(versuri dintr-un şlagăr la modă al acestor ani) 


E. 
Stimate D-le doktor, 


Vă trimit tutulor o salutare de la mare. 
Mă-ntorc îndată acasă, unde vă aştept. 
Cu frățească dragoste, 
Car. 
(I.L. Caragiale, Corespondenţă) 


Dragă Relu, 


Am aici şi poemele lui Blaga şi antologia lui de poezii populare. [...] Zilele trecute 
am recitit Luceafărul. Nu are pereche în toată literatura franceză (destul de săracă, 
de altminteri). Micile poeme pe care mi le-ai trimis sunt foarte frumoase. Ce limbă 
avem! Nu cunosc alta mai poetică. Din păcate, e intraductibilă. Tradus, Eminescu 
devine aproape caraghios, oricum, teribil de minor şi învechit. Literatura noastră este 
şi va rămâne complet necunoscută în străinătate, fiindcă nu avem prozatori mari. 

Ti-am trimis acum două săptămâni nişte cărți. 
Cu drag, Lut 
(Emil Cioran, Scrisori către cei de-acasă) 


G. 
Berlin, 14.06.1912 
Programul fiind numai pentru inițiați, aştept restaurant după conzert salut, 
Caragiale 
(I.L. Caragiale, Corespondenţă) 

Citeşte cu atenţie cele şase texte reproduse mai sus (A. - G.) şi completea- 
ză a doua coloană cu litera care corespunde tipului de corespondență 
indicat în prima coloană. 


Telegramă 


SMS 


Imaginează-ți următoarea situaţie: Te numeşti Emil/ Emilia Popescu şi o 
agenţie de publicitate ţi-a oferit posibilitatea de a face reclamă pentru 
produse cosmetice, în vacanţa de vară. Ai hotărât să accepţi, punând totuşi 
nişte condiţii pe care le-ai formulat într-o scrisoare. Redactează o scrisoare 
adecvată. 


Atenţie! Răspunsul trebuie: 


— să cuprindă condiţiile precise de acceptare a ofertei; 

— să fie ferm, clar, redactat într-un stil neutru şi concis; 

- să fie datat şi semnat. E 
Imaginează-ți următoarea situaţie: Te numeşti Emil/ Emilia Popescu In 
vacanţa de vară ai lucrat câteva săptămâni ca translator la o agenţie de 
turism, dar ai întrerupt colaborarea pentru că a început şcoala. O cu- 
noştinţă a ta, Andrei Anastasiu care tocmai a absolvit liceul, doreşte să 
se angajeze pe locul rămas vacant şi are nevoie de o recomandare din 
partea ta. Va trebui să redactezi o scrisoare de recomandare care să conțină 
următoarele informații: 

-de când cunoşti persoana recomandată; 

-care sunt calităţile care o îndreptăţesc să ocupe slujba solicitată; 
-care sunt motivele pentru care faci recomandarea. 


Atenţie! Scrisoarea trebuie astfel concepută, încât să aibă calităţile necesare 
atingerii scopului: 


-introducerea va menţiona scopul scrisorii, numele solicitantului şi 
calitatea celui care face recomandarea; 

- conţinutul trebuie să ofere cât mai multe informaţii convingătoare şi 
relevante despre solicitant; 

— concluzia trebuie să fie fermă; 

- stilul trebuie să fie sobru. 

Imaginează-ți următoarea situaţie: Te numeşti Emil/ Emilia Popescu, te 

afli într-o excursie în străinătate şi, deşi regreți, nu poţi participa la săr- 

bătorirea zilei de naştere a bunicului tău, care împlineşte 75 de ani. 

Redactează o scrisoare de felicitare prin care să-ţi arăţi părerea de rău că 

nu eşti de faţă la acest eveniment şi să transmiţi urările de bine pentru 

sărbătorit. 


Atenţie! Scrisoarea trebuie să cuprindă: 


- formulele introductive şi de încheiere scrise într-un registru stilistic adecvat 
relaţiei cu destinatarul; 

- felicitarea propriu-zisă; 

— data, locul, semnătura. 

loan Neculce (c. 1672 - 1745), 
cronicar moldovean. Hatman în timpul 
scurtei domnii a lui Dimitrie Cantemir, 
se refugiază alături de acesta în Rusia, 
apoi în Polonia. Revine în ţară după 
nouă ani. Opera sa capitală, Letopiseţul 
Țării Moldovei de la Dabija Vodă până 
la a doua domnie a lui Constantin 
Mavrocordat, precedată de 42 de 
legende istorice cunoscute sub numele 
de Osamă de cuvinte, începe să o scrie 
după 1733. 


Texte auxiliare 


O SAMĂ DE CUVINTE 


(fragmente) 
de Ion Neculce 


Legenda III 

Ştefan-vodă cel Bun, când s-au apucat să facă mănăstirea Putna, 
au tras cu arcul Ştefan-vodă dintr-un vârvu de munte ce iaste lângă 
mănăstire. Şi unde au agiunsu săgiata, acolo au făcut prestolul, în 
oltariu. Şi iaste mult locu de unde au tras până la mănăstire. Pus- 
au şi pre trii boernaşi de au tras, pre vătavul de copii din casă şi pre 
doi copii de casă. Decii unde au căzut săgiata vătavului de copii au 
făcut poarta, iar unde au căzut săgiata unui copil din casă au făcut 
clopotnița. lar un copil din casă zicu să fie întrecut pe Ştefan-vodă 
şi să-i fie căzut săgiata într-un deluşel ce se chiamă Sion, ce iaste lângă 
mănăstire. Şi iaste sămnu un stâlp de piiatră. Şi zic să-i fie tăiat capul 
acolo. Dar întru adevăr nu se ştie, numai oamenii aşia povestescu. 


Legenda IV 

Ştefan-vodă cel Bun, când s-au bătut cu Hroit ungurul, precum 
zicu unii la Caşen, iar Letopisețul scrie că s-au bătut la Scheia pe 
Siretiu, au fost căzut calul cu Ştefan-vodă în războiu. Iară un Purice 
aprodul i-au dat calul lui. Şi nu putea în grabă încăleca Ştefan-vodă, 
fiind om micu. Şi au zis Purice aprodul: „Doamne, eu mă voi face 
o moviliţă, şi vino de te sui pe mine şi încalecă“. Şi s-au suit pe 
dânsul Ştefan-vodă şi au încălecat pre cal. Şi atuncea au zis Ştefan- 
vodă: „„Sărace Purece, de oi scăpa eu şi tu, atuncea ti-i schimba numeli 
din Purece, Movilă“. Şi au dat Dumnezeu şi au scăpat amândoi. Şi 
l-au şi făcut boiar, armaş mare, pre Purece. Şi dintru acel Pureci 
aprodul s-au tras niamul Movileştilor, de au agiunsu de au fost şi 
domni dintru acel niam. Dar şi aprozii atuncea nu era din oameni 
proşti, cum sînt acum, ce era tot ficiori de boiari. Şi portul lor: era 
îmbrăcați cu şarvanale, cu cabanițe. Aşea trebuia şi acum să să afle 
slugi, să slujască stăpânului, şi stăpânul să miluiască pre sluga aşea. 


LETOPISETUL ȚĂRII MOLDOVEI 
de Grigore Ureche 


Într-acesta an venit-au Hroit cu oaste de la unguri asupra lui 
Ştefan vodă, căruia i-au ieşitu Ştefan vodă înainte cu oaste pre Siretiu 
la Şchei şi dându războiu vitejeşte despre amândouă părțile, într-o 
luni, martie 6 zile, pierdu Hroit războiul şi oastea, mai apoi şi capul, 
însă cu mare primejdie lui Ştefan vodă, că s-au pomenit cu calul jos, 
puțin de n-au încăput în mîinile vrăjmaşului său. Mai apoi Hroit 
fiindu prins viu de Ştefan vodă, i-au tăiat capul. 

Cele trei texte scot în evidenţă 
câteva trăsături ale personalităţii lui 
Ştefan cel Mare. 

Legenda III aduce în prim-plan 
firea violent-orgolioasă a voievodului, 
supărat că a fost întrecut la tragerea cu 
de unul dintre supuşi şi 
confirmând astfel afirmaţia din 
portretul lui Ureche (mânios şi degrabu 
vărsătoriu de sânge nevinovat; de multe 
ori la ospeţe omorâia fără judeţu) forma 
verbală zic (să-i fie tăiat capul acolo) 
transferând totuşi responsabilitatea 
pentru veridicitatea informaţiei asupra 
sursei populare de la care cronicarul a 
preluat-o. 

Legenda V şi fragmentul din 
Letopiseţul Țării Moldovei relatează 
acelaşi eveniment. Pe Grigore Ureche îl 
interesează însă doar întâmplarea ca 
atare, singurul detaliu care iese din 
„ramă“ fiind căderea de pe cal a 
domnului, peste care trece totuşi 
repede, câtă vreme lupta se va fi 
terminat cu bine. La lon Neculce în 
schimb, evenimentul central este 
tocmai pierderea calului, întâmplare 
agravată de statura măruntă a 
voievodului, care nu-i permite să 


arcul 


încalece uşor în iureşul luptei. Pentru 
povestitor amănuntul devine esenţial, 
deoarece îi permite să construiască un 
portret „în mişcare”, în care fiecare gest 
şi fiecare cuvânt al celor două personaje 
contribuie la conturarea caracterelor. Nu 
mai este doar o efigie, ci imaginea vie 
a unui om energic şi nestăpânit, capabil 
să ia hotărâri rapide în situaţii-limită, 
gata să răsplătească pe măsură curajul. 
Se poate observa în acest caz cum 
povestitorul prelucrează realitatea 
transformând-o în ficțiune şi conferindu- 
i astfel atributele operei de artă. 


PERSONALITĂȚI, EXEMPLE, MODELE 


Dicţionar 


prestol, s.n. — masă din mijlocul altarului unei biserici, pe care 
se țin obiectele necesare oficierii liturghiei 

oltariu, s.n. — altar 

vătav, s.m. — conducător al unui anumit grup de curteni, de 
slujbaşi sau de oşteni ai domniei 

copil de casă — tânăr slujitor domnesc 

aprod, s.m. — slujbaş mărunt de curte, însărcinat cu transmiterea 
unor porunci 

armaş, s.m. — dregător însărcinat cu aplicarea pedepselor, 
inclusiv a celor capitale 

(om) prost, adj. — (om) de rând, fără rang 

şarvana, s.f. — haină de paradă purtată de slujbaşii domneşti 
cabaniță, s.f. — mantie de ceremonie a domnilor români 
îmblănită cu samur şi cusută cu fireturi 


Explorarea textului 


1. Remarcă modul abrupt în care încep şi se termină textele. 
Cei doi cronicari ignoră tehnicile de captare a atenţiei 
cititorului, deşi, intuitiv, folosesc câteva dintre procedeele 
specifice ale povestirii. Identifică asemenea procedee. 

2. Fii atent la schimbarea formulei de referire, Ştefan-vodă — 
la Grigore Ureche, Ștefan-vodă cel Bun — la Ion Neculce, 
semn al felului în care se modifică, în timp, viziunea asupra 
domnului. 

3. Grigore Ureche îl descrie pe Ştefan ca fiind om nu mare de 
stat; Neculce îl numeşte om micu. Fără îndoială că felul diferit 
de a-i descrie statura nu este întâmplător; încearcă să găseşti 
o explicaţie pentru această diferenţă. 

4. ...ți-i schimba numeli din Purece, Movilă nu reprezintă doar 
o problemă de onomastică; schimbarea numelui implică 
totodată o schimbare a statutului social, în cazul de faţă o 
înălțare spectaculoasă în rang. 

5. Cetrăsături ale lui Ştefan, evidenţiate de Ureche în portre- 
tul-rezumat, se regăsesc în legenda lui Neculce despre 
aprodul Purece? 

6. Dar în relatarea lui Ureche despre aceeaşi bătălie? 


Evaluare curentă. Aplicaţii 


1. Rezumă legenda despre aprodul Purece, în maximum trei 
rânduri. 

2. Scrie o caracterizare a lui Ştefan, de douăzeci — treizeci de 
rânduri, valorificând doar informaţiile oferite de textul 
reprodus mai sus. 

3. Compară informaţiile cronicarilor despre Ştefan cel Mare 
cu ceea ce ai aflat din manualul tău de istorie. 

Stephen W. Hawking (n. 1942) 
este titularul catedrei de matematică de 
la Universitatea Cambridge, din Marea 
Britanie, considerat de mulţi unul dintre 
cei mai străluciți fizicieni teoreticieni de 
la Einstein încoace. Deși îşi petrece viața 
într-un scaun pe rotile, mintea lui 
sclipitoare pare să cutreiere prin 
imensitatea spaţiului şi a timpului pentru 
a descoperi secretele universului. (Time) 
Cartea care l-a făcut celebru pentru 
marele public, tradusă şi în româneşte, 
este Scurtă istorie a timpului - De la 
Big Bang la găurile negre. 


Inainte de text 


Art. 2. — (1) Încadrarea într-o categorie de persoane cu 
handicap care necesită protecție specială în raport cu gradul 
de handicap se atestă, atât pentru adulți, cât şi pentru copii, 
potrivit criteriilor de diagnostic anatomo-clinic, diagnostic 
funcțional şi de evaluare a capăcității de muncă şi de 
autoservire. Gradul de handicap — uşor, mediu, accentuat şi 
grav — se va testa prin certificat emis de către comisiile de 
expertiză medicală a persoanelor cu handicap. (2) In sensul 
prezentei ordonanțe de urgentă, prin copil se înțelege persoana 
care nu a împlinit vârsta de 18 ani şi care nu are capacitatea 
deplină de exercițiu. (3) O dată cu eliberarea certificatelor de 
încadrare în grade de handicap, comisiile de expertiză medicală 
a persoanelor cu handicap pentru adulți, repsectiv comisiile 
pentru readaptarea şi integrare socială, care să prevadă 
acțiunile medicale, educative, profesionale şi sociale necesare 
pentru recuperarea, readaptarea, instruirea şi integrarea sau 
reintegrarea socială a persoanei cu handicap. (4) Pentru 
elaborarea programului programului individual de recuperare, 
readaptare şi integrare socială comisiile de expertiză medicală a 
persoanelor cu handicap pentru adulți, respectiv comisiile 
pentru protecția copilului, în cazul copiilor cu handicap, se vor 
consulta în mod obligatoriu cu persoana cu handicap şi, după 
caz, cu reprezentanții legali ai acesteia, precum şi cu specialişti 
din diferite domenii, în funcție de specificul fiecărui caz. 


(Legea nr. 519 din 12 iulie 2002 pentru aprobarea 
Ordonaţei de urgență a Guvernului nr. 102/1999 privind 
protecția specială şi încadrarea în muncă a persoanelor 

cu handicap) 


DISCURS ROSTIT LA ASOCIAȚIA 
BRITANICĂ DE BOLI NEURO-MOTORII 
DIN BIRMINGHAM, ÎN OCTOMBRIE 1987 
de Stephen W. Hawking 


Bolnav de scleroză laterală amiotrofică 


Sunt deseori întrebat ce simt eu în legătură cu faptul că am SLA? 
Răspunsul meu este că nu simt prea multe. Incerc să duc o viață pe 
cât posibil normală şi să nu mă gândesc la situația mea sau să tânjesc 
după lucrurile pe care boala mă împiedică să le fac şi care nu sunt 
chiar aşa de multe. 

Am avut un şoc foarte puternic când am descoperit că sufăr de 
maladia neuro-motorie. In copilărie, n-am fost niciodată prea bine 


Modulul 5 


PERSONALITĂȚI, EXEMPLE, MODELE 


coordonat fizic. Nu eram bun la jocurile cu mingea şi poate că din această 
cauză nu mă preocupam de sport sau de activitățile fizice. Dar lucrurile 
păreau că se schimbă atunci când am sosit la Oxford. Am început să vâslesc 
şi să fac pe cârmaciul. Nu eram destul de bun pentru nivelul Regatei, 
dar l-am atins pe acela al întrecerii dintre colegii. 

In cel de-al treilea an la Oxford, am observat totuşi că devin 
oarecum mai neîndemânatic şi am căzut o dată sau de două ori fără 
un motiv aparent. Dar numai în anul următor, când am ajuns la 
Cambridge, mama a observat faptul şi m-am dus la doctorul de familie. 
El m-a trimis la un specialist şi, la scurt timp după împlinirea vârstei 
de douăzeci şi unu de ani, am fost internat în spital pentru diagnostic. 
Am rămas acolo două săptămâni, timp în care am făcut multe analize. 
Mi-au luat o probă de muşchi din braţ, mi-au introdus nişte eletrozi, 
mi-au injectat un lichid opac la radiații în măduva spinării şi l-au 
observat cu raze X cum se deplasează în sus şi în jos când basculau 
patul. După toate acestea, ei nu mi-au spus ce am, ci doar că nu e vorba 
de scleroză multiplă şi că sunt un caz atipic. Am dedus că se aşteptau 
să-mi meargă tot mai rău şi că nu era nimic de făcut, cu excepția 
tratamentului cu vitamine. Mi-am dat seama că nu se aşteptau ca 
vitaminele să aibă mare efect. Nu eram dispus să cer şi alte detalii, 
deoarece acestea îmi erau sigur nefavorabile. 

A fost un şoc să înțeleg că am o boală incurabilă care mă putea 
ucide în câțiva ani. Cum de mi s-a putut întâmpla aşa ceva tocmai 
mie? De ce trebuia să fiu secerat astfel? Totuși, în timp ce eram în 
spital, am văzut un băiat pe care îl cunoşteam vag, murind de leucemie 
în patul opus mie. Nu a fost un spectacol plăcut. Era evident că se 
aflau aici şi oameni în situații mai grave decât mine. Cel puţin eu 
nu mă simțeam bolnav. Ori de câte ori mă simt înclinat către 
autocompătimire, îmi amintesc de băiatul acela. 

Neştiind ce se va întâmpla cu mine, sau cât de repede va progresa 
boala, nu ştiam ce să fac. Doctorii mi-au spus să mă întorc la Cam- 
bridge şi să-mi continuu cercetările de abia începute în domeniul 
relativității generale şi cosmologiei. Dar eu nu progresasem prea mult, 
deoarece nu aveam destulă pregătire matematică şi, oricum, s-ar fi 
putut să nu trăiesc destul până la obținerea doctoratului. Mă simțeam 
ca un personaj tragic. M-am apucat să ascult muzică de Wagner, dar 
reportajele de prin reviste după care m-aş fi apucat să beau vârtos 
sunt exagerate. Necazul este că, odată ce într-o revistă se spune ceva, 
atunci şi alte articole copiază ştirea, deoarece astfel povestea e mai 
rotundă, iar tot ce a apărut tipărit de mai multe ori trebuie să fie 
adevărat. . 

Visurile mele erau puternic perturbate. Inainte de diagnosticarea 
bolii, eram foarte plictisit de viaţă. Nimic nu părea să merite vreun 
efort. Dar, curând după ieşirea din spital, am visat că urmează să fiu 
executat. Am înțeles dintr-o dată că există o mulțime de lucruri care 
merită să fie făcute şi pe care le-aş putea face dacă aş fi fost păsuit. 
Intr-un alt vis pe care l-am avut de câteva ori, se făcea că îmi sacrific 
viața ca să-i salvez pe alții. La urma urmei, dacă tot aveam să mor, 
barem să fi făcut un bine. 

Dar n-am murit. De fapt, deşi viitorul era sumbru, am descope- 
rit cu surpriză că în acel moment mă bucuram de viață mai mult decât 
înainte. Am început să fac progrese în cercetare, m-am logodit şi m-am 

mecanica cuantică - teorie 
dezvoltată pe baza principiului cuantic 
Planck şi principiului de 
incertitudine al lui Heisenberg. 

gaură neagră - o regiune a 
spaţiului-timp de unde nimic, nici chiar 
lumina nu poate ieşi, deoarece 
gravitația este prea puternică. 


al lui 


căsătorit şi am obținut o bursă de cercetare la Colegiul Caius de la 
Cambridge. 

Bursa de la Caius mi-a rezolvat imediat problema locului de muncă. 
Am avut noroc să-mi aleg fizica teoretică drept domeniu, deoarece 
era unul din cele câteva în care condiția mea nu constituia un handicap 
serios. Am fost totodată norocos că reputația mea ştiinţifică era în 
creştere, pe măsură ce condiția mea fizică se înrăutățea. Aceasta 
însemna că oamenii erau pregătiți să-mi ofere o serie de posturi în 
care aveam de îndeplinit numai o activitate de cercetare, fără să țin 
lecții. 

Am avut noroc şi cu locuința. Când ne-am căsătorit, Jane era încă 
studentă la Colegiul Westfield de la Londra, astfel că trebuia să meargă 
acolo în timpul săptămânii. Aceasta însemna că trebuia găsită o 
locuință în care să mă pot descurca singur, aşezată central, deoarece 
nu puteam merge mult. Am cerut sprijin la colegiu, dar economul 
mi-a spus că ajutorul în problema caselor nu figura printre 
obligațiile instituției. Ne-am înscris deci pe lista de închirieri pentru 
un grup de apartamente care se construiau în piață. (Dupa mai mulți 
ani, am descoperit că apartamentele erau proprietatea colegiului, dar 
nu mi s-a spus acest lucru.) La întoarcerea la Cambridge, după vara 
petrecută în America, am descoperit că apartamentul nu era gata. 
Ca o mare favoare, economul ne-a oferit o cameră în căminul pentru 
absolvenții primului ciclu. El ne-a spus: „În mod normal, noi cerem 
doisprezece şilingi şi şase pence pe noapte pentru această cameră. 
Totuşi, deoarece veți fi doi, vă vom taxa cu douăzeci şi cinci de silingi. ” 

Am rămas acolo numai trei nopți. Am găsit apoi o căsuţă la circa 
o sută de paşi de facultate. Ea aparținea unui alt colegiu, care o 
închiriase unuia dintre membri săi. Acesta se mutase recent într-o 
casă din suburbie şi ne-a subînchiriat-o pentru cele trei luni rămase 
pe contractul lui. În aceste trei luni, am găsit o altă casă neocupată, 
pe aceeaşi stradă. Un vecin a chemat-o pe proprietăreasă din Dorset 
şi i-a spus că este un scandal să rămână casa liberă, când nişte oameni 
tineri caută locuință, aşa că ne-a închiriat-o. După ce am locuit acolo 
câțiva ani, am vrut s-o cumpărăm, aşa că am apelat la colegiu pentru 
o garanţie. Colegiul a făcut o expertiză şi a decis că nu merită să rişte. 
Aşă că, la sfârşit, am obținut o garanție de la o societate de construcții, 
iar părinții mei ne-au dat bani să facem aranjamentul. 

Am mai locuit acolo patru ani, până când mi-a fost prea greu cu 
scările. Între timp, la colegiu eram apreciat mai mult şi venise un alt 
econom. Mi-a oferit deci un apartament la parter, într-o casă a colegiului. 
Imi convenea casa, deoarece avea camere mari şi uşi largi. Era şi destul 
de centrală ca să pot ajunge la facultate sau la colegiu cu căruciorul 
meu electric. Era bine şi pentru cei trei copii ai noştri, deoarece casa 
era înconjurată de o grădină îngrijită de grădinarii colegiului. 

Până în anul 1974 eram capabil să mă hrănesc singur, să mă culc 
şi să mă scol din pat. Jane reuşea să mă ajute şi să crească primii doi 
copii fără ajutor din afară. Apoi lucrurile au început să devină mai 
dificile, astfel că am primit la noi în casă unul sau doi studenți de- 
ai mei. În schimbul cazării şi mesei gratuite, ca şi al atenției mele, 
ei mă ajutau să mă culc şi să mă ridic din pat. În 1980 am apelat la 
un sistem de infirmiere publice şi private, care veneau acasă pentru 
o oră sau două dimineața şi seara. Lucrurile au rămas aşa până în 

„O prejudecată răspândită ne face 
să-i căutăm pe eroi doar printre 
reprezentanţii profesiunilor romantice 
sau „dure“: exploratori, piloţi de încercare, 
astronauți, oameni ai armelor etc. Tot 
atât de eroice, deşi cu alte mijloace, pot 
fi însă şi profesiuni ca aceea de fizician, 
medic sau filolog. Este relevant să 
evocăm aici cazul lui Pierre şi Marie 
Curie, fizicieni de la începutul secolului 
douăzeci, care, conştienţi de riscul la 
care se supuneau, au prelucrat tone de 
materiale radioactive pentru extragerea 
poloniului sau radiului. Fizicianul român 
Horia Hulubei avea oasele mâinilor 
decalcifiate de razele X cu care efectua 
experimente, medicul Albert Schweitzer 
îi îngrijea pe leproşii din Africa încă 
înainte de descoperirea remediilor care 
acum stopează boala, iar Perpessicius, cu 
vederea tot mai slabă, cerceta cu lupa 
manuscrisele lui Eminescu, cu riscul orbirii 
complete. Eroismul lui Hawking este de 
aceeaşi natură: el trebuie să-și învingă 
zilnic propria infirmitate şi să ducă o luptă 
contra cronometru cu o boală 
necruțătoare, împotriva căreia fiecare zi 
în plus este smulsă cu încordarea tuturor 
forțelor morale şi fizice." (Gheorghe 
Stratan) 

1985, când m-am îmbolnăvit de pneumonie. A trebuit să suport o 
operație de traheotomie, iar de atunci încoace am avut nevoie de 
îngrijire medicală douăzeci şi patru de ore din douăzeci şi patru, ceea 
ce a fost posibil cu ajutorul mai multor fundații. 

Inainte de operație, vocea mea devenise din ce în ce mai confuză, 
astfel că numai cei care mă cunoşteau bine mă puteau înțelege. Dar 
puteam cel puțin să comunic. Scriam lucrări ştiinţifice dictând 
secretarei şi țineam seminarii printr-un interpret care îmi repeta 
cuvintele mai clar. Traheotomia mi-a anihilat complet vocea. Un timp, 
singura mea posibilitate de comunicare a rămas scrierea cuvintelor 
literă cu literă prin ridicarea sprâncenelor atunci când cineva îmi 
indica litera corectă pe un carton cu alfabetul. Este foarte dificil să 
conversezi astfel, darmite să mai şi scrii o lucrare ştiintifică. Totuşi, 
un expert în computere din California, Walt Woltosz, mi-a auzit păsul. 
El mi-a trimis un program de calculator numit Equalizer. Programul 
îmi permitea să selectez cuvinte dintr-o serie de meniuri care apăreau 
pe ecran, prin apăsarea pe un contact ținut în mână. Programul putea 
fi controlat prin mişcari ale capului sau ochilor. După ce compuneam 
ce doresc să spun, puteam trimite mesajul sintetizatorului de vorbire. 

La început, am rulat programul numai pe un computer de birou. 
Apoi, David Manson de la Adaptive Communications din Cambridge 
a adaptat la căruciorul meu un mic computer personal şi un sintetizator 
de vorbire. Acest sistem îmi permite să comunic mult mai bine decât 
înainte. Pot forma cincisprezece cuvinte pe minut. Pot rosti ce am scris 
sau salva pe disc. Pot apoi să tipăresc textul sau să-l rostesc frază cu 
frază. Folosind acest sistem, am scris două cărți şi un număr de lucrări 
ştiinţifice. Am ținut de asemenea câteva comunicări ştiinţifice şi 
conferințe de popularizare. Acestea au fost bine primite. Cred că 
succesul este în mare parte datorat calității sintetizatorului fabricat 
de compania Speech Plus. Vocea este ceva foarte important. Dacă ai 
o voce nedesluşită, oamenii te tratează ca pe un deficient mintal. Acest 
sintetizator este de departe cel mai bun din câte cunosc, deoarece are 
mai multe intonații şi nu vorbeşte ca în desenele animate. Singurul 
necaz e că îmi dă un accent american. Totuşi, acum mă identific cu 
vocea lui. Nu aş schimba-o nici chiar dacă mi s-ar oferi o voce care ar 
suna britanic. M-aş simți ca şi când aş fi devenit o altă persoană. 

Am suferit de maladia neuro-motorie practic toată viața mea de 
adult. Totuşi, acest fapt nu m-a împiedicat să am o familie 
atragătoare şi să repurtez succes în profesie. Am reuşit mulțumită 
ajutorului primit de la soție şi copii şi de la un mare număr de alte 
persoane şi organizații. Am fost norocos că boala mea a progresat mult 
mai încet decât este cazul de obicei, ceea ce arată că nu trebuie niciodată 
să ne pierdem sperața. 


Dicţionar 


SLA - scleroză laterală amiotrofică 

econom, s.m. — persoană însărcinată cu administrarea unei 
instituţii 

traheotomie, s.f. — intervenţie chirurgicală care constă în 
deschiderea peretelui anterior al traheii şi introducerea unei 
canule traheale, cu scopul de a restabili respiraţia unui bolnav 
care prezintă simptome grave de sufocație 

Explorarea textului 


Sunt deseori întrebat... 


1. 


2. 


Care anume dintre părțile discursului de tip clasic, pre- 
zentate mai jos, le regăseşti aici? 

Remarcă modul abrupt în care începe discursul lui 
Hawking. În ciuda acestui fapt, tema discursului său este 
evidentă. Enunţ-o. 

Punctează etapele formării ştiinţifice a lui Stephen 
Hawking. 

Descrie viaţa de familie a lui Stephen Hawking, aşa cum 
rezultă din discursul său. 


Pot forma cincisprezece cuvinte pe minut. 


1. 


2. 


4. 


Hawking este, în mod cert, nu doar o minte strălucită, ci 
şi un om înzestrat cu o mare voință. Argumentează această 
aserțiune. 

Remarcă faptul că, deşi Stephen W. Hawking este unul 
dintre cei mai mari fizicieni ai ultimului secol, cu o con- 
tribuție remarcabilă în studiul originii universului şi mai 
cu seamă în mecanica cuantică a găurilor negre, el îşi 
minimalizează contribuţia, spunând doar, am scris două 
cărți şi un număr de lucrări ştiinţifice. 

Spre final, discursul capătă o notă uşor glumeaţă, uşor 
detaşată. Este evident că şi în acest mod oratorul doreşte 
să sugereze faptul că, în fond, el nu vrea să fie plasat într- 
o categorie aparte, iar handicapul (grav) nu este în nici un 
caz singurul detaliu asupra căruia a intenţionat să atragă 
atenţia. Identifică acest segment şi explică în ce constă 
gluma. 

Delimitează, în text, pasajul care conţine concluzia discur- 
sului (peroraţia) şi comenteaz-o. 


Am suferit..., am reuşit..., am fost norocos... 


1. 


Ce crezi că a urmărit vorbitorul prin discursul său? Alege 

dintre următoarele variante: 

- să atragă atenţia asupra bolii sale 

- să obţină simpatia 

- să câştige bunăvoința 

- să capteze interesul 

— să încurajeze pe cei asemenea lui 

- să demonstreze că handicapul fizic nu poate împiedica 
omul să se manifeste ca atare 

- să determine solidarizarea majorităţii cu minoritatea 

— să încurajeze cercetarea medicală să găsească un remediu 
pentru boala sa. Poţi propune şi alte variante. 

Argumentează-ți opţiunea/ opţiunile sub forma unui dis- 

curs de circa cinci minute, ţinut în faţa colegilor de clasă. 


Modulul 5 


PERSONALITĂȚI, EXEMPLE, MODELE 


Evaluare curentă. Aplicaţii 


1. 


Exprimă-ţi opinia, sub forma unui eseu liber de maximum 
două pagini, despre conţinutul discursului pe care Stephen 
W. Hawking l-a ţinut la Asociaţia Britanică de boli neuro- 
motorii din Birmingham. 

Scrie un eseu liber de tip argumentativ, de o pagină, având 
ca temă întrebarea: Dacă aş putea călători în timp şi spațiu, 
ce personalitate aş dori să întâlnesc. 


PERSONALITĂȚI, EXEMPLE, MODELE 


Sugestii pentru lectură suplimentară 


> 


> 


> 


> 


> 


Simion Florea Marian, Legende istorice din Bucovina 
Volumul cuprinde, în cea mai mare parte, legende şi tradiții 
referitoare la persoane şi evenimente istorice: dacii, 
întemeierea Sucevei, Dragoş-Vodă, Ştefan cel Mare, Vasile 
Lupu etc., fiind util pentru a descperi viziunea populară 
asupra trecutului. 

Ion Neculce, O samă de cuvinte (1845) 

Este vorba de patruzeci şi două de legende, cea mai mare 
parte despre voievozi moldoveni mai mult sau mai puţin 
cunoscuți, precum Ştefan cel Mare, Alexandru Lăpuşneanu, 
Despot-Vodă, leremia Movilă, Gheorghe Ştefan etc. Cartea 
merită citită mai cu seamă pentru arta povestirii. 

Dimitrie Bolintineanu, Legende sau basme naționale în 
versuri (1858) 

Volumul conţine texte de factură epică în care, folosind cu 
precădere informaţii din cronici şi folosind o schemă 
oarecum stereotipă, sunt elogiate onoarea, curajul şi 
patriotismul unor personalităţi ale trecutului. Este o lectură 
utilă pentru a descoperi viziunea scriitorilor sec. al XIX-lea 
asupra personalităţilor istorice. 

Lucian Boia, Istorie şi mit în conştiinţa românească (1997) 
Este prima analiză modernă, completă şi sistematică a mitologiei 
istorice româneşti. Chestiunea se bucură în ultimii ani de mare 
atenție, dar dificultatea de a trata întregul fenomen, încă de la 
primele „tradiții inventate”, a făcut ca sinteza să întârzie. 

***, Discursul oratoric românesc de la începuturi şi până 
la instaurarea regimului comunist (2003 ) 

Volumul cuprinde discursuri diverse, politice (interpelare, 
proclamaţie, discurs diplomatic), academice (de recepție, 
raport academic, memoriu), juridice (pledoarie), religioase 
(funebru, predică, de nuntă, de botez) etc. O lectură, chiar 
şi selectivă, oferă modele, practic pentru toate tipurile de 
discurs existente. În plus, veţi putea căpăta informații utile 
despre marii oratori români. 

